
INUBUN 


CUVÂNT ÎNAINTE 


Oamenii au fost preocupaţi dintotdeauna de ideea 
unei vieţi cât mai lungi. 
Şi nu a unei vieţi lungi de orice fel, ci a unei vieţi 


lungi normale: o viaţă lucidă şi activă, care să-i dea 
individului posibilitatea de a lucra rodnic şi de a trăi cu 
intensitate bucuriiie care i-au fost date de Dumnezeire şi la 
cele mai înaintate vârste. 

Dacă n-au găsit secretul vieţii veşnice, mai toate 
civilizațiile care s-au perindat pe pământ de-a lungul 
istoriei au găsit secretul vieţii lungi şi sănătoase. 

Redescoperit pe cont propriu sau descoperit pe 
urmele predecesorilor, acest secret l-a condus pe om spre 
miezul Naturii. 

În inima Naturii se află şi substanţele care pot 
favoriza viaţa sau care, dimpotrivă, o pot distruge. Între 
aceste substanţe pot distinge numai iniţiaţii şi numai ei 
cunosc modul de utilizare a celor dintâi. 

Unul dintre iniţiaţii în tehnicile de prelungire a vieţii 
prin valorificarea darurilor naturii este Doctorul în 
Farmacie Ovidiu Bojor, membru al Academiei de Ştiinţe 
Medicale, patriarhul fitoterapiei române, om de ştiinţă în 
toată puterea cuvântului, recunoscut ca atare nu numai de 
mediile noastre ştiinţifice, ci şi de mediile ştiinţifice 
internaţionale. 

Dedicând zeci de ani cercetării virtuţilor terapeutice 
ale plantelor din arealul românesc, ca şi din alte 
importante zone ale lumii, şi studiind totodată marile 
sisteme de medicină tradiţională, Domnia Sa a avut 
îndreptăţirea ştiinţifică şi etică de a elabora o 
convingătoare Pledoarie pentru viață lungă (prima 
ediţie a apărut în 1998, iar a doua în 2002). 

Pledoaria sa se bazează pe o atentă şi permanentă 
cântărire a rezultatelor pe care le-a înregistrat cea mai 
avansată cercetare în domeniu, astfel încât fiecare din 
propoziţiile ei este pătrunsă de cea mai severă 
responsabilitate. 

Tocmai de aceea, pentru actualizarea sistematicii şi 
terminologiei proprii medicinei alopate, începând cu ediţia 
a Il-a, dl. Ovidiu Bojor şi-a ales un coautor în tânărul 


medic Catrinel Perianu. 

Pledoaria pentru viaţă lungă a domnului Ovidiu 
Bojor (secondat, începând cu ediţia a I-a, de Catrinel 
Perianu) începe cu începutul: cu povestea celui mai 
complex şi celui mai minunat laborator care se află la baza 
vieţii, anume celula vegetală. 

Iar dacă celula vegetală se află la baza vieţii, la baza 
alimentaţiei omului se află rezultatul biosintezei vegetale, 
indiferent că este vorba de glicide, protide, grăsimi sau 
vitamine. 

În consens cu marile sisteme de medicină 
tradiţională, în Pledoarie pentru viaţă lungă se consideră 
că primele medicantente sunt (sau ar trebui să fie) 
alimentele. 


Dintre marile repere universale ne sunt prezentate, 
în cuprinzătoare capitole, dieta în concepţia indiană şi, 
respectiv, chineză, amândouă ilustrative sub aspectul 
păstrârii sănătăţii şi prelungirii vieţii într-un stil cumpătat 
de alimentaţie. 


Sistemul care ne este propus în Pledoarie pentru 
viaţă lungă are în vedere oferta de produse naturale a 
continentului european, dar, datorită fenomenului de 
globalizare, mai vechi decât s-ar crede, această ofertă are, 
de fapt, dimensiuni universale, pentru că, mai mult decât 
locuitorii altor continente, europenii n-au ezitat să profite 
de toate roadele pământului, indiferent de proveniența lor. 


Fructificând o cunoaştere aprofundată a lumii 
vegetale, Pledoarie pentru viaţă lungă prezintă, cam în 
jumătate din „durata” ei, într-un mod clar şi sintetic, 
principalele fructe, legume şi seminţe cu rol benefic în 
sănătate. 


Se perindă prin faţa privirilor curioase şi fascinate 
ale cititorului zeci şi zeci de plante, unele cultivate, altele 
crescând de bunăvoie în natură, toate orânduite riguros în 
grupe (câteva exemple: grupa fructelor sămânţoase, grupa 
fructelor sâmburoase, grupa fructelor uscate, grupa 
fructelor exotice etc, grupa legumelor de la care se 
consumă rădăcinile tuberizate, grupa legumelor din familia 
solanaceelor, grupa legumelor din familia cucurbitaceelor, 
grupa legumelor cu proprietăţi condimentare etc). 

Modul de prezentare e de factură monografică şi este 
respectat cu deplină consecvență în toate cazurile: un 
„portret” concis al plantei, principalii constituenți, 
recomandări terapeutice (intern şi/sau extern), mod de 
întrebuințare. 


Acest tip de compoziţie e caracteristic autorilor care 
îşi stăpânesc temeinic materia pe care o tratează. Nu pe 
toţi cititorii îi interesează  neaapărat principalii 
constituenți, dar valenţele terapeutice sunt o consecinţă a 
lor. 

Aşa se explică de ce principalii constituenți nu lipsesc 
din nicio micromonografie a fructelor, legumelor şi 
seminţelor. 

Modul în care recomandarea terapeutică decurge din 
analizarea plantei dă încredere chiar şi cititorului interesat 
exclusiv de ceea ce-i poate fi de folos pentru a-şi trata o 
suferinţă sau pentru a-şi păstra cât mai multă vreme 
atuurile tinereţii. 

Deşi această tratare monografică a circa o sută de 
plante (fructe, seminţe şi legume) face cât o carte, autorul 
retopeşte (secondat de coautorul său) întreaga materie 
într-o a doua mare parte, care echivalează, şi aceasta, cu o 
carte: recomandări pentru utilizarea fructelor, legumelor şi 
seminţelor pe grupe de afecţiuni. 


Toate aparatele corpului omenesc (digestiv, cardio- 
vascular, respirator, urinar, genital etc.) sunt prezente aici 
cu afecțiunile lor, după cum au parte de întinse capitole şi 
bolile de nutriţie, afecțiunile dermatologice, afecțiunile 
reumatismale, afecțiunile sistemului nervos. 

Începând cu ediţia a Il-a, cartea se ocupă într-un 
capitol special de fructele, legumele şi seminţele 
recomandate în boala canceroasă şi extinde capitolul 
despre fructele, legumele şi seminţele utilizate în 
cosmetică. 

Şi de această dată, modul de prezentare e clar şi 
eficient: pentru ca posibilul utilizator al lucrării să ştie de 
ce trebuie să se apere sau ce îl doare, este descrisă pe 
înţelesul tuturor afecțiunea, apoi sunt citate, una câte una, 
fructele, legumele şi seminţele care pot contribui la 
ameliorarea (ori la vindecarea) ei, în legătură cu fiecare 
precizându-se şi modul de întrebuințare. 


Cam orice boală de care poate suferi un om îşi 
găseşte în această carte o recomandare terapeutică, 
uneori suficientă  sieşi, de foarte multe ori în 
complementaritate cu soluţiile medicinei alopate sau cu 
intervenţiile chirurgicale. 


Dar dacă recomandările terapeutice pe bază de 
fructe, legume şi seminţe nu pot vindeca întotdeauna 
singure (şi e firesc să fie aşa), consumul sistematic de 
fructe, legume şi seminţe, la care autorii fac trimitere în 
permanenţă, poate preîntâmpina degradarea sănătăţii, 
poate contribui la menţinerea stării de vitalitate specifice 
tinereţii şi, ca o consecinţă logică, poate prelungi viaţa. 

De fapt, în viziunea domnului Ovidiu Bojor, prin 
consumul sistematic de fructe, legume şi seminţe, de 
produse vegetale în general, omul se reinserează în 
Natură, o regăseşte şi se regăseşte în spiritul ei. 


Nu întâmplător, încă de la prima ediţie, Domnia Sa 
zăboveşte, în capitole separate, asupra factorilor de altă 
natură decât dieta, favorabili sau, din contra, nefavorabili 
sănătăţii şi longevităţii, asupra elementelor negative etice, 
morale şi spirituale care scurtează viaţa, ca şi asupra 
elementelor pozitive etice, morale şi spirituale care o 
prelungesc. 


Pledoarie pentru viaţă lungă este cea mai frumoasă şi 
mai  verosimilă versiune contemporană, scrisă cu 
instrumentele ştiinţei, a basmului Tinerețe fără bătrâneţe 
şi viaţă fără de moarte. 


Cine şi-o face carte de căpătâi, citind-o cu atenţie şi 
urmându-i consecvent recomandările, de la dietă la 
atitudinea etică şi spirituală, va avea şansa de a înţelege 
pe cont propriu ce înseamnă tinereţea fără bătrâneţe şi 
viaţa fără de moarte. 

Prof, dr. GHEORGHE MENCINICOPSCHI 

Membru al Academiei de Științe Agricole şi Silvice, 
Director al Institutului de Cercetări Alimentare 


PREFAŢĂ 


De ce „Pledoarie pentru viaţă lungă”? 

Pentru că de mulţi ani am înţeles cu toţii că trăim un 
moment de cumpănă al omenirii, al pătrunderii tot mai 
violente a „maşinii” în viaţa noastră. 

Pentru că, până la urmă, viitorul nostru are ca nume 
supraviețuirea omului ca specie biologică. Dar această 
supravieţuire nu se poate face oricum, ci numai în condiţii 
de sănătate fizică şi psihică. A trăi mult, trebuie să 
însemne şi a trăi demn şi frumos. 

Cartea aceasta este scrisă sub semnul speranţei. De 


aceea, vă propune soluţii. 

Vrem să vă explicăm în termeni cât mai accesibili 
cum puteţi deveni mai sănătoşi, mai frumoşi, mai 
puternici, încredinţându-vă că toate aceste atribute nu 
sunt doar nişte simple cuvinte, părăsite de mult de sens. 

Rămâne însă ca dvs, să chibzuiţi şi să decideţi. 


Vorbele făcute celebre de către Juvenal: „Mens 
sana in corpore sano” au devenit, de foarte multă vreme, 
un truism, un adevăr evident. 


Însă câţi dintre noi vrem să înţelegem semnificaţia 
profundă a acestui dicton, anume că omul cu adevărat 
sănătos este cel care are şi sufletul şi corpul sănătos? 

Nu e destul să îndeplinim nişte simple condiţii 
igienico-dietetice pentru a ne asigura bunăstarea fizică. 
Lucrul cel mai important îi constituie, fără îndoială, 
disciplina spirituală, care trebuie să ne călăuzească paşii 
în fiece clipă. 

Tot mai numeroase studii temeinice arată că cele mai 
multe boli sunt declanşate de către „etajele superioare” 
ale cortexului (creierului), însă aceleaşi „instanţe” pot 
transmite informaţii şi ordine pozitive subconştientului. 

Stă în puterea gândului nostru de a trimite aceste 
„comenzi”  subconştientului, care le va  retransmite 
conştientului şi, implicit, întregului organism. 

În mod curent, din păcate, nu ştim să valorificăm 
decât 30% din capacitatea pe care o deţine creierul nostru. 


Toate cărţile mari ale omenirii, Biblia, Coranul, 
Vedele, conţin învăţăminte şi pilde în acest sens. 

Pornind de la această sursă-tezaur, a fost elaborată o 
adevărată pleiadă de lucrări, menite să ne jaloneze modul 
de gândire. 

Cărţile lui Joseph Murphy sunt un bun exemplu în 


această privinţă. 

Vom pleda, aşadar, pentru o mai bună „împăcare” 
(armonizare) a corpului cu sufletul nostru. Ne vom da 
seama, astfel, că toate actele noastre trebuie spiritualizate. 


Bunăoară, aparent banalul act al mâncării va trebui 
să fie reconsiderat, fie şi numai sub aspectul ideii de viaţă. 

Se cuvine, prin urmare, să avem o dietă echilibrată, 
bazată cu preponderență pe fructe, legume şi seminţe, 
adică pe alimente care conţin VIAŢĂ şi nu MOARTE. 


Vom alătura acestor produse vegetale produsele 
lactate, ouăle şi mierea, în vederea asigurării necesarului 
binecunoscut de protide (proteine), de acizi graşi esenţiali, 
de glucide şi mai ales de vitamine, enzime, săruri 
minerale, microelemente şi aşa mai departe. 


Pentru a ne confirma recomandarea, este suficient să 
ne gândim numai la longevitatea populațiilor caucaziene în 
care se întâlnesc persoane ce depăşesc frecvent 100 de ani 
şi se hrănesc de preferinţă numai cu produsele pe care le- 
am pomenit mai înainte. 

Marea problemă care se pune astăzi o constituie însă 
proveniența şi calitatea produselor vegetale, a laptelui şi a 
derivatelor sale, cu atât mai mult cu cât hormonii de 
creştere, fertilizanţii artificiali sau insecticidele au căpătat 
un rol din ce în ce mai mare în obţinerea „recoltelor 
record” şi nicidecum a recoltelor sănătoase. 

Trăim într-o lume din ce în ce mai agresivă, în care, 
din nefericire, poluarea mediului se transmite până la 
bobul de grâu al pâinii noastre „cea de toate zilele”. 

Nu vă repeziţi la prima tarabă din piaţă unde vedeţi 
morcovi enormi, cartofi „supradimensionaţi” sau fructe 
perfecte ca prezentare, fără nicio urmă de vierme în întreg 
lotul. 


Toată această aparenţă „lucitoare” nu e decât semnul 
unor culturi chimizate şi comerciale. 


Odată procurate din sursă sigură produsele vegetale 
autentice, este necesar să cunoaştem şi anumite procedee 
sau reţete de utilizare a acestora, pentru a le valorifica la 
maximum întregul potenţial. În 


paginile acestei cărţi veţi găsi şi astfel de 
recomandări de preparare în cazul celor mai cunoscute 
legume, fructe şi seminţe. 


Deşi în alimentaţia noastră zilnică intră un mare 
număr din aceste produse, multe din ele îşi pierd, prin 
prelucrarea în „mica industrie casnică”, o bună parte din 
proprietăţile terapeutice. 

Din comoditate sau din necunoaştere, folosim din ce 
în ce mai puţine crudităţi care, comparativ cu fructele şi 
legumele prelucrate, au o valoare nutritivă şi terapeutică 
mult mai mare. 

O gamă întreagă de vitamine, enzime, fitohormoni şi 
alte substanţe active se inactivează prin fierbere. Tot prin 
fierberea legumelor direct în apă, o mare parte din sărurile 
minerale şi microelementele utile organismului sunt 
extrase şi îndepărtate. 

De aceea, este preferabila pepararea acestora prin 
procedeul fierberii în abur (prezentat în capitolul al IV-lea). 

De multe ori, uităm sau neglijăm şi întrebuinţarea 
părţii celulozice din legume sau fructe, pe care, de obicei, 
o îndepărtăm, fără a cunoaşte faptul că şi celuloza are 
valoare în menţinerea sănătăţii. 


Deşi organismul uman nu poate metaboliza celuloza, 
ea are acţiune laxativă şi constituie partea de fibre 
necesare bunei fuheţionări a organismului. 


Prin această acţiune, celuloza este unul din factorii 
ce contribuie indirect la prevenirea cancerului de colon. 

Dacă de la fructe şi legume îndepărtăm coaja, din 
grâul măcinat aruncăm tărâţa, uitând de faptul că exact 
sub coaja bobului de grâu sunt sintetizate preţioase 
vitamine, cum ar fi, de pildă, vitaminele din complexul B. 

Multe dintre produsele vegetale au un conţinut 
ridicat în substanţe active terapeutice, ceea ce le conferă 
şi calitatea de a fi bază de materii prime în industria de 
medicamente. 

Astfel, Usturoiul* se utilizează în compoziţia unor 
medicaente  hipotensive, iar fructele de Afin sunt 
valorificate prin producerea Difebiomului (indicat în 
fragilităţile capilare). 

Unele umbelifere condimentare (grupă de legume cu 
proprietăţi condimentare, din care fac parte, printre altele, 
Mărarul, Pătrunjelul şi Leuşteanu!) servesc la obţinerea 
uleiurilor volatile, folosite în aromaterapie. Actualmente, 
se studiază posibilitatea utilizării tomatelor în vederea 
obţinerii tomatidinei, precursor în semisinteza hormonilor 
steroizi. 

Acestea sunt doar câteva exemplificări care - sperăm 
- vor atrage atenţia cititorului asupra importanţei pe care 
o reprezintă pentru sănătate produsele naturale de origine 
vegetală cât mai puţin prelucrate, cât mai aproape de 
structura lor primară. * 


Cui se adresează această carte? 

Oricărui om, cu cele mai diferite preocupări sau 
activităţi. 

Omului sănătos, care doreşte în continuare să fie 
sănătos, dar şi omul, i bolnav care doreşte să-şi 
restabilească sănătatea fără niciun „risc terapeutic”. 

Fără a avea pretenţia de a recomanda vindecarea 
unor afecţiuni grave exclusiv prin valorificarea produselor 


vegetale, am voit totuşi să semnalăm (sau să reamintim) 

cât de importante sunt aceste roade ale pământului. 
Nădăjduim din toată inima ca şi prin această 

apropiere de Natură să ne aflăm sau să ne păstrăm 

echilibrul, să ne regăsim, cu alte cuvinte, pe noi înşine. 
AUTORII 


— Conform ortografiei din monumentala lucrare 
Flora României (12 volume, Ed. Academiei) şi din 
Dicţionarul etno-botanic (Ed. Academiei) de Alexandru 
Borza, numele plantelor sunt considerate nume proprii şi, 
ca atare, se scriu cu iniţială majusculă. 


** Atenţie! 

Nu trebuie totuşi să credem că tot ceea ce este 
patural este şi inofensiv. 

De multe ori am atras atenţia asupra consumului de 
Tătăneasă sau de Mărul lupului cu efecte nocive dovedite 
asupra organismului. 


CAP.1 COMPONENTELE DE BAZĂ ALE 
ALIMENIELOR 


Celulei vegetale înseşi îi datorăm existenţa şi 
supraviețuirea noastră pe această planetă. 

Ne-am născut fitofagi fiindcă nu am fost înzestrați cu 
clorofilă („adevăratul Prometeu, care fură focul din ceruri” 
- K.A. Timiriazev), cu anumiţi pigmenţi cu echipament 
enzimatic sau alte organite celulare capabile să transforme 
substanţele minerale, apa, aerul, razele solare în elemente 
vitale. 

Fenomenele moleculare caracteristice primului 
semnal al vieţii, prima biosinteză care a determinat 
mişcarea biologică, prima verigă în lanțul reacţiilor 
specifice vieţii s-au născut în celula vegetală. 


Mai întâi, am beneficiat, împreună cu erbivorele, de 
rezultatul biosintezei vegetale. 

Apoi, din comoditate, din curiozitate, din capriciu 
poate, am început să gustăm proteinele animale. 

Mai mult decât atât, se pare că am fost chiar în 
exclusivitate carnivori, în anumite perioade ale existenţei 
noastre. 

Numai când aveam dureri de stomac, indigestii sau 
cine ştie ce alte suferinţe fizice, ne aduceam aminte de 
fructe, de rădăcini, de plante cu care ne alinam durerile, 
aidoma animalelor care, şi astăzi, ştiu să caute anumite 
ierburi atunci când nu se simt bine. 

Dar alimentaţia noastră s-a schimbat radical în 
neolitic, când am început să ne stabilim pe un teritoriu, să 
ne durăm un lăcaş, să ocupăm un spaţiu permanent al 
existenţei noastre. 

Atunci ne-am „transformat” din vânători nomazi în 
agricultori şi crescători de animale. Am devenit astfel 
omnivori, aşa cum suntem şi astăzi. 

Hrana omului se diversifica, incluzând, pe lângă 
cereale, fructe sau legume, şi produse lactate, ouă şi 
carne. 

Protidele (proteinele) de origine animală se 
consumau însă ocazional, în anumite perioade ale anului, 
la sărbători, festivaluri sau ceremonii. 

De-a lungul istoriei sale, alimentaţia omenirii a fost 
foarte diferită, în funcţie de mediul geografic, de obiceiuri 
sau credinţe, de relaţiile sociale şi economice din cadrul 
comunităţilor. 

Astăzi, la baza nutriţiei umane stă tot biosinteza 
celulei vegetale, care reuşeşte să transforme substanţele 
anorganice în substanţe organice - glucide, protide sau 
lipide (grăsimi). 


În stadiu de laborator sau chiar semiindustrial se 


încearcă obținerea proteinelor - aceste substanțe 
complexe indispensabile vieţii - fie prin biosinteză, cu 
ajutorul culturilor de alge monocelulare, fie cu ajutorul 
chimiei macromoleculare, a polimerilor, care va permite 
sinteza aminoacizilor şi deci şi a proteinelor, a grăsimilor, 
din elementele de bază: hidrogen, oxigen, azot, carbon, 
sulf etc. 

Deoarece procesul de adaptare a omenirii la noul tip 
de alimente şi de alimentaţie va fi un proces îndelungat, 
vom rămâne deocamdată la stadiul actual de observaţii 
făcute în legătură cu alimentaţia naturală. 


Înainte de a realiza o rapidă trecere în revistă a 
tuturor constituenţilor nutritivi, trebuie să facem câteva 
precizări de terminologie biochimică. 

Componentele de bază ale alimentelor sunt numite 
substanţe nutritive sau factori nutritivi. Alte substanţe în 
cantităţi mici, dar absolut necesare organismului, cum 
sunt vitaminele, microelementele, enzimele, au fost numite 
biocatalizatori. 

Principalele grupe de constituenți nutriţionali sunt, în 
ordinea cantitativă în care intră în alimentaţie: 

GLUCIDELE (ZAHARIDELE) 

Sunt substanţe chimice cu structură simplă, formată 
din carbon, hidrogen şi oxigen. 

Materiile din care organismul îşi fabrică singur sau 
din care preia glucidele necesare intră în proporţie de 

60 - 80% în alimentaţia zilnică. 

Acestea sunt reprezentate de cartofi, banane verzi, 
porumb, lapte, legume şi fructe. Necesarul de glucide al 
organismului se stabileşte în funcţie de efortul fizic depus 
individual. 

În stare aproape pură, glucidele sub formă de mono 
sau dizaharide se găsesc în miere (glucoză, fructoză, 
zaharoză). 


Zaharoza este dizaharida cea mai răspândită în 
natură; ea se găseşte ca atare în tulpina trestiei de zahăr, 
în rădăcina sfeclei de zahăr, în morcovi, în pepeni, în foile 
şi cocenii de porumb, în nectarul florilor. 

În secolul trecut s-a dezvoltat vertiginos industria 
zahărului rafinat, obţinut fie din sucul trestiei de zahăr (al 
cărui conţinut este de circa 18%) sau în sfecla de zahăr (cu 
8 - 10% zahăr), cu toate avantajele şi mai ales 
dezavanajele sale asupra organismului. 


Aceste glucide, obţinute prin diferite procedee ale 
industriei alimentare (bomboane, îngheţată, siropuri, 
gemuri, prăjituri), sunt incluse în grupa factorilor 
nefavorabili sănătăţii şi longevităţii. 


Este indicat ca toate aceste dulciuri să fie în Locuite 
cu fructe sau cu cel mai sănătos edulcorant, anume mierea 
de albine. 

Alte glucide cu moleculă complexă, cum sunt celuloza 
şi hemicelulozele, nu sunt prelucrate de organismul uman, 
dar au un rol important pentru buna funcţionare a 
organismului, facilitând tranzitul intestinal prin stimularea 
peristaltismului. 

O altă funcţie biochimică notabilă a glucideior constă 
în favorizarea metabolizării protidelor şi a lipidelor. 

PROTIDELE (PROTEINELE) 

Sunt substanţe cu structură chimică complexă, 
formate din aminoacizi. 

În organismul uman se găsesc aproximativ 22 
aminoacizi, dintre care 8 - 10 sunt consideraţi aminoacizi 
esenţiali, care nu pot fi sintetizaţi de organismul nostru şi 
trebuie obținuți din alimente. Rolul protidelor în 
alimentaţie este deosebit, deoarece acestea intră în însăşi 
structura celulei, contribuind la creşterea şi refacerea 
acesteia. 


Totodată, protidele intră şi în structura hormonilor, 
participă la procesul de imunitate microbiană şi la sinteza 
unor enzime absolut necesare organismului. 

Proteinele pot fi de origine animală sau vegetală. 

Aici trebuie să atragem atenţia asupra abuzului de 
proteine animale. 

Statistic, s-a demonstrat că, faţă de secolul al XIX-lea, 
în secolul al XX-lea consumul de carne s-a dublat. 


Sursa principală a acestor proteine animale este 
asigurată de carnea de mamifere, de păsări, peşte şi alte 
vietăţi marine, carne care conţine între 16 - 22% proteine. 


Acestea deteriorează starea generală de sănătate 
(inclusiv din cauza toxinelor animalelor sacrificate, a 
numeroaselor microorganisme nocive dezvoltate în urma 
conservării sau a conservării deficitare a cărnii), astfel 
încât este recomandabil să renunţăm, pe cât se poate, la 
aceste tipuri de alimente, oricât de gustoase ar fi. 


A doua sursă de proteine animale o constituie laptele 
şi produsele lactate. 

Laptele este considerat aliment complet nu numai 
datorită conţinutului în proteine, dar şi pentru că este o 
sursă importantă de calciu, microelemente şi vitamine. 


A treia sursă de proteine sunt ouăle de găină, cel mai 
uşor digerabile şi asimilabile (cele de rață, gâscă, curcan, 
bibilică pot fi infestate cu uşurinţă cu Salmonella sau 
protozoare). 

Un singur ou poate asigura 2 - 4% din nevoile 
energetice zilnice, 10% din necesarul de aminoacizi, 25% 
din nevoile de fier, 15% din nevoile de zinc şi 10% din 
necesarul de alte oligoelemente şi de vitamine. 

Valoarea cea mai mare energetică o au ouăle fierte 


moi, ochiurile, omleta, maionezele. 


Cea mai mică valoare nutritivă o au ouăle fierte tari, 
care se elimină aproape ca atare, fiind recomandate de 
aceea în curele de slăbire fără să dăuneze ficatului. 

Acizii graşi polinesaturaţi, cu 16 - 22% atomi de 
carbon şi 2 - 6 duble legături în structura lor chimică, 
separate de un singur grup - CH2 - au primit denumirea 
de acizi graşi esenţiali (AGE). 

Se numesc astfel, deoarece, după cum aminoacizii 
care nu pot fi sintetizaţi de către organism se numesc 
esenţiali, tot aşa în grăsimi există acizii graşi esenţiali, 
absolut necesari organismului sănătos, având şi 
remarcabile efecte terapeutice. 

Vegetalele sintetizează toţi AGE în cantităţi foarte 
mari (în special seminţele). Organismul uman şi animalele 
nu pot sintetiza AGE, fiind tributare regnului vegetal care 
intră în alimentaţia lor normală. 

Cei mai importanţi AGE sunt acizii linoleic, linolenic 
şi arahidonic sau acizii graşi care derivă din aceştia în 
cursul proceselor metabolice. 

Cantitatea necesară în AGE a fost apreciată între 6 - 
15 g/zi, dar după cum vom vedea, unul dintre cei mai 
importanţi AGE, acidul gama-linolenic, este suficient într-o 
doză mult mai mică, respectiv 1 g/zi, aproape cât necesarul 
zilnic de vitamine. 

Acest acid gras esenţial este absolut necesar în dietă, 
deficitul său în organism ducând la diferite tulburări 
patologice: eczeme, încetinirea cicatrizării şi vindecării 
rănilor, iritabilitate, creşterea consumului de calorii 
ingerate ş.a.m.d. în organismul uman, dimerul AGL (acidul 
di-gamma linolenic) se  metabolizează în favoarea 
compuşilor din seria prostaglandinelor (PG). 
Prostaglandinele au atât proprietăţi benefice, cât şi nocive. 

Prima serie (E) de PG (PGE) are, în general, efecte 


pozitive, derivând din AGL. PGE activează formarea 
ciclului  monofosfatic al adenozinei (AMPC), inhibă 
agresiunile interne, are acţiune vaso-dilatatorie, inhibă 
reacţiile inflamatorii şi activează formarea limfocitelor T. 

Cea mai mare cantitate de AGL se găseşte în laptele 
de mamă (spre deosebire de laptele provenind de la 
animale). 

AGL se mai găseşte în uleiul seminţelor din unele 
plante, cum ar fi: Luminiţa (Oenothera biennis) din familia 
Onagraceae, Nonnea macrosperma şi Borago officinalis 
(Limba mielului) din fam. Boraginaceae şi Scrophularia 
marilandica din familia Scrophulariaceae. 


În aceste specii, AGL se găseşte în cantităţi cuprinse 
între 5 - 9% din uleiul total gras extras din seminţe. 


Dar cea mai bogată sursă în AGL (19% din greutatea 
seminţelor) o constituie seminţele de Coacăz negru (Ribes 
nigrum), care aparţine familiei Laxifragoriceelor. 

Cercetări recente susţin ca s-ar găsi şi în uleiul 
extras din seminţele strugurilor. 

Având în vedere importanţa AGL, cercetătorii 
japonezi au reuşit să obţină acest important produs prin 
cultură fermentativă a unei ciuperci numite Mortierella, cu 
un randament de 50 - 90%. 


Se preconizează că AGL are acţiune benefică în 
tratarea aterosclerozei, hipertensiunii arteriale. 

S-a demonstrat chiar că o cantitate redusă de ulei 
extras din seminţele de Luminiţă acţionează favorabil 
tocmai datorită prezenţei AGL pentru vindecarea bolilor 
menţionate mai sus şi chiar a sindromului Raynaud 
(caracterizat printr-o contracție brutală a micilor artere de 
la nivelul degetelor de la mâini şi de la picioare). 


S-a mai constatat că diabetul este însoţit de 
diminuarea concentraţiei unei enzime din cauza deficienței 
în AGL a prostaglandinelor din seria 1, care au o activitate 
similară insulinei, amplificând în acelaşi timp efectele 
acesteia. 

Creşterea nivelului de prostaglandine din seria E 
scade necesarul de insulină administrată zilnic diabeticilor. 


Testările clinice prin folosirea uleiurilor bogate în 
AGL şi a uleiurilor bogate în acizi graşi esenţiali sunt 
încurajatoare în tratamentul diabetului zaharat. 

În altă ordine de idei, se ştie că procesele inflamatorii 
sunt însoţite de un nivel ridicat de acid arahidonic liber şi 
al metaboliţiior acestuia, care constau în prostaglandine (a 
II-a serie) şi leucotriene. 

Medicamentele antiinflamatorii obişnuite acţionează 
prin interferenţă cu eliberarea acestor compuşi. Chiar şi 
prima serie de prostaglandine poate avea acţiune 
antiinflamatoare, deoarece prin mărirea nivelului AMPC se 
inhibă eliminarea de amino-acizi din rezerve, ceea ce 
activează limfocitele T. Creşterea nivelului PGE prin 
consumarea de AGL în exces reduce procesele inflamatorii, 
fenomen atestat atât prin experienţe pe animale, cât şi 
clinic. 

Eczemele atipice par a fi asociate cu un nivel scăzut 
de acizi graşi, esenţiali în dietă. 


Cercetările au demonstrat utilitatea uleiului din 
Luminiţă, care a fost inclus ca medicament în Anglia. 
Bazele teoretice ale utilității acestuia se referă la acţiunea 
PGE ca stimulent al limfocitelor T, celule care sunt 
deficitare în cazurile eczemelor atipice. 

În scleroza multiplă, există o legătură între incidenţa 
bolii şi a consumului ridicat de grăsimi saturate. Unele 
experimentări au recomandat utilizarea unor uleiuri cu un 


nivel ridicat de AG nesaturaţi, de exemplu uleiul de 
Floarea-soarelui, dar cu rezultate neconvingătoare. 

Consideraţii recente asupra rolului PGE şi a 
limfocitelor T au condus la ipoteza că uleiurile bogate în 
AGL sunt mai utile în tratamentul sclerozei multiple. 


În tulburările ciclului menstrual şi în unele afecţiuni 
ale sânului, studiile epidemiologice stabilesc o legătură 
între consumul de grăsimi saturate şi aceste tulburări. 

Este posibil ca acestea să fie cauzate de inhibarea 
delta-G-desaturazei prin AG saturați, având ca urmare 
durerea, sensibilitatea şi fragilitatea sânilor, nodulii care 
se dezvoltă în sindroamele premenstruale. Uleiul de 
Luminiţă bogat în AGL este în prezent recomandat şi în 
sindromul premenstrual. 


O altă aplicabilitate a AGL este în tratamentul 
alcoolismului cronic. 

Alcoolul stimulează formarea de PGE din DAGL 
(dimerul acidului gamma linolenic), astfel încât epuizează 
rezervele acestuia. 

Etapa următoare a consumării alcoolului are ca 
urmare reducerea considerabilă atât a PGE, cât şi a 
rezervelor de AGL. 

Mai mult, alcoolul blochează  delta-6-desaturaza 
(enzimă), având ca urmare scăderea nivelului de 
prostaglandine din seria 1. 

Utilizarea terapiei cu AGL contracarează efectele 
consumului excesiv de alcool prin insuficienţa de PGE. 
Protidele se găsesc nu numai în carne, ouă, lapte, ci şi într- 
un mare număr de cereale, fructe şi legume, care 
constituie o a patra sursă de proteine, pentru care noi 
pledăm în ideea unei vieţi mai bune, mai lungi şi mai 
sănătoase. 

Ele se găsesc în proporţie de 10 - 20% în Grâul bogat 


în gluten, (Triticum dururn, Triticale - Secară + Grâu 
— Hibrid), în seminţele de Floarea-soarelui, în nuci, 
în Hrişcă, Mei (15 - 20%), alune, arahide, migdale etc. 


Cantitatea cea mai mare de protide se găseşte în 
Soia. 

Astfel, în 100 g făină de Soia integrală se găsesc 37 
protide, 21 g grăsimi, 26 g glucide care, însumate, 
reprezintă sub raport energetic 469 kilocalorii. 

Raţia zilnică de proteme pentru un adult este de 60 - 
100 g, cantitate optimă. 

Supra-alimentaţia şi subalimentaţia sunt deopotrivă 
dăunătoare pentru organism. 

LIPIDELE (GRĂSIMILE) 

Toate grăsimile sunt gliceride ale acizilor graşi 
saturați sau nesaturaţi. 

Sursele principale de grăsimi se găsesc atât în 
produsele de origine animală, cât şi în cele de origine 
vegetală, diferenţa dintre ele fiind de ordin calitativ. 

Grăsimile vegetale, în care predomină acizii graşi 
nesaturaţi, mult mai uşof asimilabili de organismul uman, 
sunt superioare grăsimilor animale în care acizii graşi 
saturați sunt majoritari. 

Excesul acestora din urmă poate duce la 
ateroscleroză, hipettensiune arterială, infarct miocardic 
etc, adică, până la urmă, la scurtarea vieţii. 


Utilizarea celor două tipuri de grăsimi animale şi 
vegetale diferă foarte mult în funcţie de zona geografică în 
care trăieşte omul. 

În regiunile ecuatoriale, tropicale şi mediteraneene 
se folosesc în exclusivitate grăsimile vegetale (uleiurile), în 
zona temperată, ambele feluri de grăsimi, iar în regiunile 
arctice sunt utilizate în exclusivitate grăsimile de origine 
animală. 


Pentru zona noastră geografică, se recomandă 
consumul echilibrat atât de grăsimi vegetale, cât şi 
animale: ulei de Soia sau de Floarea-soarelui, unt, 
margarină, slănină, untură sau seminţe oleaginoase, 
brânzeturi, smântână, nuci, alune etc. 


În anotimpul cald, se preferă grăsimile vegetale, iar 
iarna, cele animale. Prin metabolizarea unui gram de 
grăsime rezultă 8 - 10 kilocalorii. 

Un adult, în zona temperată, are nevoie de 50 - 100 g 
lipide pe zi. 

Pe lângă principalul rol energetic, grăsimile 
alimentare solubilizează şi facilitează absorbţia vitaminelor 
hiposolubile şi stimulează contracția căilor biliare. 


Revenind la acizii graşi saturați şi nesaturaţi, 
menţionăm că grăsimile lichide (uleiurile) conţin cantităţi 
foarte mici de acizi graşi saturați. 

Aceste grăsimi lichide sunt mult mai uşor 
descompuse prin hidroliză cu ajutorul sucurilor digestive. 


În schimb, grăsimile solide (untura, untul, margarina) 
sunt mult mai greu de descompus şi de asimilat prin 
hidroliză. 

Pentru zonele ecuatoriale, tropicale şi temperate, se 
recomandă uleiurile vegetale cât mai puţin rafinate, mai 
ales obţinute prin presarea la rece. 


Prin rafinare (la fel ca şi în cazul zahărului), uleiurile 
vegetale îşi pierd proprietăţile specifice unui produs 
natural. 

În urma consumului de uleiuri rafinate şi 
ultrarafinate apar sau se accentuează numeroase afecţiuni 
gastrice, intestinale,  hepatobiliare, circulatorii şi 
dermatologice. 


De aceea, pledăm pentru uleiurile grase nepurificate 
chimic, care au avantajul că îşi conservă valoarea calorică 
şi, în plus, sunt surse de provitamine A, D, de vitamina E şi 
F, lecitină şi microelemente, care sunt distruse sau 
înlăturate prin procedeele industriale de purificare. 

Cum spuneam, uleiurile obţinute din seminţele 
plantelor sunt amestecuri de trigliceride, compuşi 
conţinând esteri gliceridici cu lanţ lung de acizi alifatici. 

Toţi aceşti acizi sunt cunoscuţi în mod curent sub 
denumirea de acizi graşi, diferind în funcţie de lungimea 
lanţului, de prezenţa şi poziţia dublelor legături din 
formula chimică. 

De reţinut că, în regnul vegetal, aproape toţi 
compuşii de acest tip conţin în majoritate acizi graşi 
nesaturaţi. 

VITAMINELE 

Deşi în cantităţi mici, ele au un rol important în 
alimentaţie atât pentru creştere şi dezvoltare, cât şi pentru 
menţinerea stării de sănătate a organismului. 

Lipsa lor provoacă tulburări metabolice grave, 
ducând la apariţia unor boli carenţiale denumite 
hipovitaminoze. 

Majoritatea vitaminelor sunt sintetizate de plante şi 
numai în mică măsură de organismul animal. Din punct de 
vedere chimic, ele sunt molecule cu structuri foarte 
heterogene. 

După solubilitatea lor în grăsimi sau în apă, 
vitaminele au fost clasificate în liposolubile (vitaminele Al, 
A2, D, D2... D7, E, K şi F) şi hidrosolubile (complexul de 
vitamine B, PP C, P vitamina V sau factorul antiulceros). 

Dacă vitaminele hidrosolubile se găsesc aproape în 
exclusivitate în regnul vegetal, o bună parte dintre 
vitaminele liposolubile pot fi întâlnite tot în legume, fructe 
şi seminţe, dar ca provitamine sub formă de carotenoizi 
(vitamina A) sau sub formă de steroli (vitamina D). 


Vitaminele E şi K se găsesc în exclusivitate în plante 
sau în unele microorganisme. 

În ceea ce priveşte funcţia vitaminelor în organism, 
ele au acţiune de coenzime sau de activatori enzimatici, 
fiind numite şi biocatalizatori. 

Acest rol se manifestă la nivel celular, unde se petrec 
fenomene de oxido-reducere absolut necesare proceselor 
metabolice ale glucidelor, protidelor şi grăsimilor. 

Denumirea de vitamină s-a păstrat de la cel ce a 
evidenţiat pentru prima dată o vitamină (El) - C. Funk, în 
1911, care a denumit-o „amână vitală” datorită azotului 
aminic pe care-l conţinea şi care era considerat absolut 
indispensabil vieţii. 


În prezent, se cunosc multe vitamine care nu conţin 
în molecula lor azot aminic, dar denumirea iniţială s-a 
păstrat. 

ALTE SUBSTANȚE ACTIVE TERAPEUTIC 

În 1936, Albert Szent-Gyorgyi a pus în evidenţă 
pentru prima dată proprietăţile de vitamina P 
aleflavonoidelor (substanțe  fenolice naturale de tip 
pigmenţi sau copigmenţi) extrase din sucul de lămâie. 
După această descoperire a clasei flavonoidale, aceşti 
pigmenţi vegetali şi-au dovedit importanţa pentru 
biochimie, fiziologie şi farmacodinamie. 

Quercetina, rutina şi hesperdina sunt tot glicozide 
flavonoidice, considerate a fi substanțe active terapeutic. 

O altă grupă de pigmenţi vegetali importanţi pentru 
organism sunt carotenoidele, care se găsesc în numeroase 
fructe, legume, seminţe, în frunze, tulpini, în polen. 

Carotenoidele sunt importante pentru organism 
deoarece joacă rolul de provitamine A. 

Tot pentru rolul însemnat pe care-l joacă pentru 
organism în reacţiile oxidoreductoare trebuie menţionaţi 
pigmenţii chinonici, mult răspândiţi în regnul vegetal (ex.: 


naftochinonele, antracenozidele, naftodiantronele). Unii 
dintre pigmenţii chinonici au şi acţiune antibacteriană. 


Taninurile, o altă grupă de flavonoide, considerate 
substanţe active terapeutic, sunt foarte răspândite în 
fructe şi legume. 

Au proprietatea de a precipita protidele, inclusiv 
bacteriile patogene din tractul gastro-intestinal, iar prin 
aceasta au rol antidiareic. 


Fitohormonii (hormonii specifici plantelor) se găsesc 
în numeroase produse vegetale, fiind factori stimulatori 
sau reglatori ai creşterii. 

Multe legume, fructe şi seminţe conţin uleiuri volatile 
care, pe lângă gustul şi aroma pe care o imprimă 
produselor naturale vegetale, stimulând prin aceasta 
secrețiile gastro-intestinale, au şi remarcabile proprietăţi 
antibacteriene. 

Pornind de la această acţiune, dar şi de la altele, la 
fel de importante, în ultimele decenii s-a dezvoltat o nouă 
ramură a fitoterapiei: aromaterapia. O altă grupă de 
substanţe cu acţiune terapeutică sunt mucilagiile vegetale, 
glucide macromoleculare grupate în clasa poliozelor 
(polizaharidelor), în care intră şi pectinele, prezente în 
unele fructe şi legume. 

ENZIMELE 

Din punct de vedere structural, enzimele sunt 
macromolecule de natură proteică. Atât biosinteza cât şi 
degradarea substanțelor din organismul uman ar fi 
imposibilă fără activitatea enzimatică. Toate seminţele în 
stare germinativă conţin enzime, dar acestea se găsesc şi 
în plantule, în frunze tinere, în fructe şi diferite legume. 

Întrucât în ultimele trei decenii s-a descoperit un 
număr foarte mare de enzime, s-a simţit nevoia clasificării 
lor pe baza acţiunii specifice asupra substratului pe care 


acţionează. 

Astfel, ele au fost numite  oxidoreductaze, 
transferaze,  hidrolaze, izomeraze etc. Apoi, datorită 
faptului că unele enzime acţionează asupra mai multor 
substanţe, s-a adoptat un sistem zecimal de clasificare 
codificat pentru fiecare clasă mare de enzime. 


Pentru cele mai multe dintre enzime, temperatura 
optimă de activitate este cuprinsă între 20 - 40°, iar 
majoritatea enzimelor se inactivează între 60 - 80*C. în 
stare  deshidratată, enzimele rezistă la temperaturi 
apropiate de 100°C. 

SĂRURILE MINERALE 

În organism, alături de constituenţii organici, 
elementele minerale îndeplinesc funcţii primordiale. 

Apa este principala componentă a tuturor structurilor 
biologice, îndeplinind numeroase şi variate roluri, datorate 
proprietăţilor ei specifice. 

La om, cea mai mare parte a apei ingerate provine 
din lichide şi apoi din cea aflată în alimentele solide. Pe 
lângă acest aport, o cantitate mult mai mică, dar care se 
formează zilnic, este cea rezultată din metabolizarea celor 
trei mari grupe de componente nutriţionale. 


1 g polizaharidă (glucid) generează 0, 6 g apă, 1 g 
proteină 0, 41 g apă şi 1 g lipid furnizează 1, 07 g apă 
metabolică. 

Conform colectivului E. Cristea Popa, A. Popescu, E. 
Truţia, V. Dinu, se consideră că un adult sănătos, care 
desfăşoară o activitate moderată în clima temperată, are 
nevoie de 1500 - 2000 ml apă/zi. Pierderile de apă au loc 
în mod normal prin plămâni, piele, urină şi tract gastro- 
intestinal. 

Nevoile de apă cresc cu 500 ml/zi în caz de 


Lys e. 


cu 

500 - 1500 ml/zi în caz de febră, vomismente, diaree. 
Aportul de apă trebuie respectat şi împlinit cu stricteţe. 

În caz contrar, se produc modificări ale echilibrului 
hidric, iar variaţia lui cu numai 1 - 2% conduce, în mod 
inevitabil, la boli grave sau chiar la moarte. 

Atunci când aportul de apă depăşeşte capacitatea de 
excreţie renală, în organism se creează condiţii propice 
pentru acumularea apei în exces. 

Cele mai importante săruri minerale sunt calciul, 
potasiul, sodiul, fosforul, magneziul (în cantităţi relativ mai 
mari) şi unele microelemente sau oligoelemente (cum ar fi 
cobaltul, iodul, fluorul, cuprul, sulful, magneziul etc). 

Sărurile minerale fac parte integrantă din conţinutul 
citoplasmatic, intrând în compoziţia unor enzime, vitamine 
sau hormoni. 

În cazul magneziului, acesta intră în constituţia de 
bază a clorofilei, fără de care biosinteza a numeroase 
substanţe active din fructe şi legume ar fi imposibilă. 

În toate produsele vegetale există săruri minerale, în 
cantităţi mici sau foarte mici. 

Alături de calciu, fosfor, potasiu şi magneziu, în 
fructe şi legume se găsesc cantităţi apreciabile de clor şi 
sodiu, care, sub formă de clorură de sodiu, asigură de 
multe ori organismului necesarul din acest tip de elemente 
absolut necesar vieţii. 


Cu cât sarea de bucătărie este mai pură, deci cu cât 
este mai concentrată în clorură de sodiu, cu atât este mai 
dăunătoare organismului uman. 

Sarea pură, pentru a-şi reconstitui formula originală, 
îşi întregeşte elementele structurii de bază cu ajutorul 
altor săruri din organism. 

De aceea, recomandăm în alimentaţie sarea gemă, 
sarea brută de mină sau aşa-zisa sare grunjoasă sau sarea 


rezultată din desalinizarea apei de mare, care cuprind, pe 
lângă clorura de sodiu, şi magneziu, fosfor, litiu, mangan, 
fier, iod, elemente absolut necesare organismului. 


Considerăm necesar să atragem atenţia 
consumatorilor că depăşirea unei doze zilnice relativ mici 
de sare, respectiv de 5 g, poate produce efecte nedorite 
asupra sănătăţii: afecţiuni gastro-intestinale, gingivite, 
migrene, accentuarea inflamaţiilor hemoroidale, 
hipertensiune arterială, creând în acelaşi timp un teren 
favorabil pentru tuberculoză şi cancer. 


Sunt boli în care sodiul, rezultat în urma scindării 
clorurii de sodiu, este reţinut de organism care, la rândul 
său, reţine o cantitate mai mare de apă decât cea 
necesară, ducând la apariţia edemelor. 

În acest caz, se va elimina sarea de bucătărie din 
alimentaţie, se vor evita produsele vegetale bogate în 
sodiu şi se vor folosi fructe şi legume bogate în potasiu. 


XXX 


Ca o concluzie a acestui capitol, putem afirma că 
alimentul optim este acela în care proteinele, lipidele şi 
glucidele sunt naturale şi perfect echilibrate între ele. 

Cu alte cuvinte, o dietă echilibrată trebuie să conţină, 
în proporţii suficiente, elemene plastice pentru a reface 
țesuturile, elemente energetice, vitamine, substanţe 
minerale şi enzirne. În orice caz, alimentaţia nu trebuie să 
fie uniformă, ci cât mai variată în fiecare zi. 

Alimentele naturale îi redau omului liniştea şi 
echilibrul psihic, în timp ce alimentele industrializate, 
prefabricate sau fabricate prin diferite procedee, cu toată 
senzaţia de saţietate, imprimă omului o stare de agitaţie, 
de nelinişte. 


Interesele comerciale susţin alimentele cu energie 
calorică mare, cum sunt zahărul, făina albă şi pastele 
făinoase fabricate din făină bogată în amidon, uleiurile 
rafinate, margarina, sarea  „extra-fină”,  afumăturile, 
conservele etc, toate acestea nefiind decât „alimente 
moarte”, care trebuie cu necesitate completate, dacă nu 
chiar înlocuite, cu „alimente vii”, respectiv cu fructe 
proaspete, cu legume şi seminţe. 

Sustinem, de aceea, o alimentaţie zilnică bogată în 
aceste componente, alături de produse lactate şi ouă. 


CAP.2 SISTEME DE DIETĂ TRADIŢIONALE 


O dietă* echilibrată este, desigur, conceptul de bază 
în cele mai multe, dacă nu în toate teoriile şi sistemele de 
nutriţie şi sănătate. Practicile şi conceptele medicale ale 
majorităţii popoarelor lumii continuă, de obicei, vechi 
tradiţii. Ceea ce unifică însă toate aceste sisteme - de 
foarte multe ori extrem de diferite unul faţă de celălalt - 
sunt teoriile umorale, pentru prima dată apărute în texte 
medicale cu mii de ani în urmă. Cele mai ilustrative în 
acest sens sunt principiile tradiţionale indiene, respectiv 
chineze. Din experienţa personală a unuia dintre autorii 
acestei cărţi, care a lucrat timp de peste 10 ani în diferite 
ţări din trei continente, alimentaţia cea mai potrivită este 
cea a localnicilor din fiecare zonă geografică. De fiecare 
dată când a mâncat ceea ce mănâncă zilnic aceste 
popoare, bineînţeles cu puţin discernământ, s-a simţit 
foarte bine. In schimb, când a consumat peste hotare 
alimente specifice zonei în care s-a născut, majoritatea 
conservate, starea sănătăţii sale a fost de multe ori 
precară. 


— Cuvântul dietă derivă din grecescul „diaita”, 
înțelegând prin aceasta o viaţă cumpătată printr-o 
alimentaţie echilibrată. 


DIETA ÎN CONCEPŢIA TRADIŢIONALĂ INDIANĂ 

Aflată neîndoielnic în  „descendenţa” directă a 
filosofiei hindu, medicina tradiţională indiană devine 
cunoscută sub numele de „âyurveda”, adică „ştiinţa de a 
trăi cât mai mult”. 

Termenul utilizat este semnificativ şi analizat după 
cuvintele ce îl compun, de vreme ce „ayur” reuneşte sensul 
de „sănătate” cu cel de „longevitate”, iar „veda” este un 
termen cu conotaţii religioase, utilizat pentru cele mai 
importante texte ale hinduismului. 

Prin urmare, este evidentă punerea în corelaţie 
directă a sănătăţii cu o datorie sacră, de primă importanţă. 

Medicina indiană era preocupată de maniera în care 
omul îşi trăia propria viaţă, cu scopul declarat de a o 
prelungi, de a-şi păstra sănătatea şi vitalitatea cât mai 
mult timp posibil. 

Conceptul medical ca mijloc de prevenire, mai mult 
decât de vindecare, conduce în mod direct la accentuarea 
rolului dietei în menţinerea sănătăţii. 

Cele mai multe dintre teoriile vedice afirmă că nu 
există dietă perfectă pentru toţi oamenii, fiind necesar ca 
alimentaţia să fie individualizată, în funcţie de necesităţile 
şi particularităţile fiecăruia. 

Dezvoltând această idee, teoria âyurvedică consideră 
esenţiali factori ca: 

— Orarul meselor; 

— Proporţiile dintre factorii nutritivi; 

— Schimbările climatice din anul indian; 

— Alimente complementare şi 
antagoniste/contradictorii; 

— Specificul individual; 

— Necesităţile alimentare raportate la efortul depus. 


Fundamentală rămâne însă combinarea adecvată a 


gusturilor, în număr de şase în concepţia indiană: 
— Dulce. 
— Acru. 
— Sârat. 
— Amar. 
— Picant (iute) 
— Astringent 


Fiind compuse din diferite combinații ale acestor 
gusturi, alimentele au, ca atare, proprietăți şi efecte 
diferite. 

Ca în toate marile sisteme medicale, la baza 
medicinei indiene se află o teorie umorală, care pleacă de 
la premisa că organismul uman este caracterizat prin cinci 
elemente fundamentale: 

— APĂ 

— PĂMÂNT 

— FOC 

— VÂNT 

— CER 


* APA include sângele, limfa, țesutul adipos, serozităţile, 
tesutul conjunctiv (mucoasele), toate secrețiile, bila şi 
urina. 

e PĂMÂNTUL este reprezentat de oase, dinți, unghii şi 
păr (fanere), muşchi, tegumente, tendoane, nervi, materii 
fecale. 

e FOCUL este căldura corporală. 

e VÂNTUL este simbolizat de respirație (care este, la 
rândul ei, diferențiată în 5 clase). 

e CERUL este simbolizat prin dimensiunile corporale. 

Pentru a atinge echilibrul necesar menţinerii 

sănătății şi nutriţiei optime, aceste elemente trebuie bine 


„Cumpănite” prin consumul de alimente adecvate. 


Se consideră că ALIMENTELE DULCI menţin apa 
în organism, iar alimentele acre cuprind elementele foc şi 
pământ, alimentele sărate rețin apa şi focul, în timp ce 
alimentele picante înglobează vântul şi cerul, alimentele 
astringente conţin vântul şi pământul. 

E interesant de observat că noţiunea de „gust dulce” 
are, în concepţia indiană, un sens diferit - şi cu mult mai 
profund decât cel din gândirea europeană. 

Astfel, „ăyurveda” stabileşte că dulci sunt nu numai 
zahărul, mierea şi fructoza din fructe, ci şi glicogenul din 
carne, precum şi glucidele din Fasole, Grâu, lapte şi 
derivatele sale. 

Alături de acestea, Orezul, Porumbul, Meiul, Ovăzul, 
Cartoful, ouăle sunt şi ele considerate alimente dulci. 

Ele joacă un rol major în menţinerea componentelor 
sângelui, a sistemului muscular şi a tesutului adipos, a 
spermei şi a apei vitale (adică esenţa finală a procesului 
metabolic). 

Tot alimentele dulci sunt cele care menţin 
integritatea funcţiei sistemului nervos şi a aparatului 
circulator; de asemenea, ele asigură procesele trofice 
necesare tegumentelor, favorizând vindecarea ranilor şi a 
altor leziuni ale ţesuturilor. 

Se mai susţine că ar stimula creşterea în greutate, ar 
menţine agilitatea şi forţa fizică, prelungind şansa de 
supravieţuire. 

Se recomandă ca alimentele dulci să reprezinte 90% 
din volumul meselor zilnice. 


ALIMENTELE CU GUSI ACRU măresc apetitul, 
ajutând organismul în digestia alimentelor şi reglând 
peristaltismul intestinal. 

Ele sunt importante pentru stimularea proceselor 


metabolice şi în special a activităţii cardiace. Ajută la 
creşterea greutăţii corporale şi a forţei fizice. 

Sunt considerate alimente de un acru pur lămâile, 
lămâile dulci şi tomatele. 


Dulci-acrişoare sunt portocalele, ananasul, perele, 
prunele şi piersicile. Alimentele acre, sub orice formă, ar 
trebui să reprezinte 3, 5% din dieta zilnică. 


Gustul sărat al alimentelor provine din SARE. 

Se cuvine aici să facem o remarcă: există diferite 
tipuri de sare: sarea pură (NaO); sarea gemă (de mină); 
sarea de argilă; sarea extrasă din fructe. 

Cele mai recomandabile sunt sarea gemă (de mină) şi 
sarea marină. 

Sarea în organism este necesară deoarece măreşte 
apetitul şi favorizează digestia, fiind garantul unei bune 
funcţionări a sistemului nervos. 

Tot sarea asigură o bună circulaţie sangvină, 
stimulând astfel troficitatea tegumentară şi înlăturând 
trombozele. 

Atenţie! 

Conform nutriţioniştilor din Extremul Orient, sarea 
nu trebuie să depăşească o pătrime din 1% al cantităţii 
fiecărei mese. 


CONDIMENIELE conferă gustul picant, care are tot 
un rol stimulator în creşterea apetitului. 

De asemenea, alimentele iuți stopează creşterea 
anormală, transpiraţia excesivă, mărind capacitatea de 
eliminare a toxinelor. 

Totodată, favorizează metabolismul grăsimilor şi 
inhibă reacţiile alergice. 

În grupa condimentelor sunt incluse: Ardeiul iute 
roşu, Piperul negru, Coriandrul, Usturoiul şi Ghimbirul 


(Gingiber sau  Ghimber, „Zingiber orientale”, foarte 
răspândit în Orient). 


ALIMENTELE AMARE stimulează şi ele pofta de 
mâncare, prin creşterea secreției glandelor salivare şi se 
pare că au un rol favorizant şi asupra secreției glandelor 
endocrine (cu secreție internă). Reglează temperatura 
corpului şi menţin plasticitatea tegumentară. Sunt 
ingrediente importante ale dietei pentru accelerarea 
metabolismului grăsimilor şi epurarea („purificarea”) 
sângelui. Active asupra paraziţilor intestinali, sunt indicate 
în combaterea îmbolnăvirilor parazitare. 

În această grupă se pot include atât condimentele 
amare, cum sunt Tumericul, Schinduful, seminţele de 
Chimion amar, Nucşoara, precum şi alimente amare 
propriu-zise, ca Sparangheul, castraveţii amari, 
Pătrunjelul, Menta. 

Ponderea optimă a acestor produse în alimentație ar 
trebui să fie în jur de 1% din dieta zilnică. 


ALIMENTELE ASTRINGENIE au un rol important 
în refacerea ţesuturilor şi în troficitatea capilarelor; ele au 
rol stimulator asupra formării hematiilor şi a secreției 
biliare. 

Gustul astringent este de regulă asociat cu alte 
gusturi: astringent-dulce, astringent-acru, astringent-amar 
etc. 

De pildă, anumite soiuri şi varietăţi de Fasole, Linte, 
portocalele,  Mazărea tânără, Soia, bananele sunt 
combinaţii de dulce-astringent, iar majoritatea fructelor 
necoapte sunt acre-astringente. Concepţia ăyurvedică 
recomandă ca alimentele astringente să reprezinte 
aproximativ 5% din dieta zilnică. 

Din toate aceste exemplificări rezultă că o dietă 
echilibrată poate fi stabilită procentual după cele şase 


gusturi de bază. 

Se asigură astfel şi menţinerea echilibrului natural al 
celor cinci elemente constitutive de bază ale corpului 
uman (apa, pământul, focul, vântul şi cerul) şi, ca atare, 
sunt îndeplinite condiţiile de menţinere a stării de sănătate 
şi de prelungire a vieţii. 

În schimb, o dietă neechilibrată şi în special 
abuzurile alimentare sunt factori cauzatori principali ai 
multor afecţiuni şi chiar ai reducerii duratei de viaţă. 


Excesul de alimente dulci conduce la obezitate, la 
pierderea poftei de mâncare, la dezvoltarea multor boli 
metabolice (dintre care cea mai redutabilă este diabetul) şi 
endocrine. Creşte susceptibilitatea la unele boli infecțioase 
(guturai, gripă) sau la anumite afecţiuni ale aparatului 
urinar. 

Pe de altă parte, o alimentaţie săracă în glucide duce 
la pierderea greutăţii corporale şi la instalarea unei astenii 
permanente. 

După cum am arătat la început, există o gamă largă 
de alimente dulci. Ele trebuie însă proporţionate în dietă, 
combinate cu celelalte alimente. 

Exemple de combinaţii optime sunt: cereale - carne, 
cereale - produse lactate, lactate - vegetale. 


Excesul de sare în alimentaţie provoacă tulburări 
circulatorii, stări febrile, hemoragii, scăderea potenţei 
sexuale, albirea sau/şi căderea părului, hiperaciditate, 
acumulare excesivă de toxine în organism. 

Lipsa sării în organism determină tulburări digestive, 
boli ale sistemului nervos şi circulator, dureri musculare. 


Alimentele acre în exces (fructele acre, vegetalele 
fermentate, murăturile, oţetul) pot provoca afecţiuni 
circulatorii, hepatobiliare, tulburări de troficitate ale 


mucoaselor, gută, astenie, scăderea marcată a imunităţii. 

Folosirea inadecvată, în cantităţi insuficiente, a 
alimentelor acre va avea ca urmare instalarea disfuncţiilor 
digestive, a tulburărilor cardiace sau nervoase. 


Alimentele picante în exces pot provoca impotenţă 
sexuală, amețeli, stări subfebrile sau febrile, tulburări 
nervoase, în schimb, consumul redus al alimentelor 
picante determină pierderea poftei de mâncare, cu 
perturbări ale creşterii pondero-staturale, chiar rulburări 
circulatorii. 


Abuzul de condimente amare are drept consecinţă 
instalarea unei astenii marcate, cu tulburări nervoase. Pe 
de altă parte, înlăturarea condimentelor amare din 
alimentaţie duce la scăderea imunităţii şi, implicit, la 
creşterea receptivităţii la infecţii microbiene şi virale, la 
parazitoze, la afecţiuni cutanate. 

Se observă, de asemenea, şi o scădere accentuată a 
tonusului muscular. 


Ingerarea exagerată de alimente astringente 
determină constipaţie, suferinţe nervoase sau musculare 
(cu paralizie sau impotenţă funcţională), afecţiuni 
cardiace. 

Folosirea redusă a alimentelor astringente creează 
tulburări circulatorii şi duce la scăderea timpului de 
coagulare a sângelui şi la prelungirea duratei de vindecare 
a rănilor. 


Teoria extrem-orientală a dietei echilibrate pe baza 
combinării adecvate a celor şase gusturi face mai clară 
înţelegerea fundamentală a relaţiilor dintre corpul uman şi 
dietă. 


Pentru o mai bună clarificare a ideilor de mai sus, 
vom detalia câteva tipuri de dietă ăyurvedică indicată în 
diverse afecţiuni. 

Dieta în hiperaciditate şi ulcer gastric 

Alimente recomandate: Orez, Grâu, Orz, Fasole (de 
elecţie!), Mazâre verde dulce, legume verzi fierte, 
portocale, lămâi, grape-fruit, lămâi dulci, mandarine, 
Pepene roşu, prune dulci, castraveți, struguri (în general, 
alimente foarte dulci sau uşor acrişoare). 

La mijlocul mesei, se recomandă lapte, sucuri de 
fructe proaspete şi apă. 

Alimente interzise: carnea, băuturile alcoolice, 
alimentele fripte sau prăjite, Soia, mâncărurile grase, 
Conopida, Varza albă gătită, ridichile crude, oţetul, 
biscuiţii, cojile de pâine, ceaiul, cafeaua, dulciurile, uleiul, 
picanteriile şi murăturile. 

Este foarte important ca mesele să fie respectate 
după un orar fix. 

Dieta în alcoolism 

Sunt indicate Grâul germinat şi uscat, Orezul, carnea 
de berbec, peştele, alimentele dulci-acrişoare preparate în 
diferite moduri, incluzând legumele pregătite cu Piper, 
Ghimber şi Coriandru; se preferă legumele crude şi 
proaspete, cu unt ca atare sau topit, fructele acre 
(portocale, ananas, mandarine, lămâi, grape-fruit, rodii) 
sau tomatele, produsele lactate, sucurile de fructe. 

După mâncare, dieteticienii indieni preconizează o 
cantitate mică de vin sau bere. 

Sunt excluse: zahărul, carnea de porc şi de bivol, 
picanteriile, Porumbul, Meiul, Fasolea (boabe), ceaiul 
chinezesc, cafeaua sau alte băuturi tari, alimentele fripte 
sau coapte, fructele prea coapte, sarea în exces. 


Dieta în alergii în aceste afecţiuni se vor consuma 
de preferinţă Orezul, Hrişca, Meiul, Orzul, Ovăzul, 


legumele verzi fierte, Ghimberul şi Piperul negru în toate 
preparatele culinare, rodiile, grape-fruitul, ceaiul sau alte 
băuturi tari, chiar alcoolice, Ardeiul iute, Usturoiul. 

Nu sunt indicate: carnea de orice fel (inclusiv 
peştele), Fasolea (boabe), citricele, ouăle, cafeaua, fructele 
prea coapte, îngheţata, ciupercile, Ceapa, iaurtul, 
brânzeturile, smântâna, alimentele acide, oţetul, băuturile 
reci, apa rece etc. 

Dieta în artrită în artrită, mesele ar trebui să 
conţină: Grâu, Orez, produse lactate, carne (cu excepţia 
celei de oaie), mâncare grasă, toate fructele acre, ceai, 
cafea şi alte băuturi tari; după mâncare, este permis 
consumul de băuturi alcoolice, dar în cantităţi moderate; 
totodată, se mai pot consuma şi alimente preparate cu 
mirodenii caracteristice (Piper negru, Chimion, Ghimber, 
Nucşoară, frunze de Dafin), fructe uscate. 

Nu se vor consuma: frunzele de zarzavaturi verzi (în 
special salata), fructele  zemoase  (Pepenele roşu, 
Dovleacul), cartofii şi cartofii dulci, Gulia, Sfecla, 
ciupercile, lăstarii de Bambus şi de Ferigă, Conopida, 
Varza, Fasolea, Meiul, Porumbul, îngheţata şi carnea de 
oaie. 

Dieta recomandată în hepatită 

Include Orezul, Grâul, Porumhul, Meiul, supa de 
fasole boabe, supa de ridichi uscate, supa de legume, ouă 
răscoapte, Papaya, dovleceii, Pepenele verde, castraveţii, 
bananele, cantalupii, grape-fruitul, smochinele, cireşele, 
lămâile dulci sau alte fructe dulci, glucoza sau sucurile 
dulci de fructe. 

Toate alimentele se vor prepara prin fierbere, de 
preferinţă în abur. 

Sunt cu desăvârşire interzise mâncărurile grase 
(inclusiv laptele, untul, uleiul, iaurtul, caşcavalul), 
piersicile, băuturile alcoolice, ceaiul, cafeaua, băuturile 
fierbinţi, Ardeiul iute, îngheţata, nucile şi arahidele. 


Dieta în cancer 

Există un regim ăyurvedic chiar şi pentru cancer, în 
care se recomandă să se consume: Orez, Grâu, Orz, 
Porumb, Fasole, Linte, portocale, Fasole pitică (oloagă), 
Mazăre dulce, Mazăre tânără, Lăptucă, Spanac, Creson, 
carote, dovlecei, Sparanghel, castraveți amari, Schinduf, 
toate produsele lactate (cu excepţia iaurtului şi a 
chefirului), carnea de iepure, de fazan şi de păun, fructul 
de Papaya, Cantalupul, lămâile dulci, grape-fruitul, vişine, 
smochine, rodii, nuci de Anacardium  occidentalae, 
migdale, struguri, fistic, fructe dulci şi miere de albine. 

Sunt nerecomandate: carnea de vacă, de porc, de 
bivol, legumele cu frunze verzi, fasolea păstăi, Soia, 
seminţele sau uleiul de Susan, tuberculii, ciupercile, oţetul, 
fructele acre, băuturile alcoolice, ceaiul, cafeaua (sau alte 
băuturi care conţin cofeină), sarea, fructele prea coapte 
sau fermentate, murăturile. 


Desigur, dieteticienii noştri nu vor fi de acord cu o 
parte din alimentele recomandate sau prohibite. Aceste 
exemplificări au fost făcute numai pentru o înţelegere mai 
exactă a concepţiei şi a atitudinii âyurvedice. 


DIETA ÎN CONCEPŢIA TRADIŢIONALĂ 
CHINEZĂ 

Bazat tot pe o teorie umorală, vastul sistem filosofic 
chinez a fost edificat pornind de la trei principii iniţiale: 
tao (energia universală), yin şi yang. 

Acestora li s-au adăugat cele cinci elemente (ciclul 
celor 5 faze evolutive: Wuăhing) care alcătuiesc corpul 
uman şi întregul univers: lemnul, focul, pământul, metalul 
şi apa. 

Termenii antagonici yin şi yang se află într-o 
combinaţie bi-polară. 

Dacă la început desemnau realităţi topografice - 


versantul însorit (yang), respectiv cel întunecat (yin) ai 
unui munte sau malul de miazăzi, respectiv cel de 
miazănoapte al unui râu - odată cu trecerea timpului, 
aceste noţiuni au fost adoptate pentru a denumi aspectele 
polare ale tuturor fenomenelor aflate în interdependenţă. 

Prin urmare, yang este conotat ca tot ce e activ, 
expansiv, centrifug, dinamic şi pozitiv, în vreme ce yin este 
asociat cu substanţa, structura, centripetul, 
conservatorismul, negativul, pasivul. Yang înseamnă 
însorit, cald, uscat, acut, yin implică întuneric, frig, umed, 
cronic. Şi organismul uman se află sub influenţa yin-yang: 
suprafaţa interioară a corpului aparţine yang-ului, cea 
internă - yin-ului. 

Dintre organele interne, cele cavitare aparţin yang- 
ului, iar cele parenchimatoase („pâine”) - yin-ului. Yin şi 
Yang sunt noţiuni relative, căci nu există yang absolut, 
după cum nu există nici yin absolut. 


De exemplu, o persoană poate răci, cu febră ridicată 
şi cefalee; în acest caz, ea se află în stare preponderentă 
yang. 

În schimb, dacă un individ răceşte fără simptome sau 
semne majore, cu excepţia unei uşoare scăderi a poftei de 
mâncare, el se află cu certitudine în stare dominantă yin. 

Important este ca balanţa yin-yang să nu fie 
dezechilibrată, căci, în caz contrar, apare boala sau chiar 
moartea. 


Alimentaţia joacă un rol important în cumpănirea 


acestei balante, medicina tradițională chineză 
recomandând „hrana limpede” - aşa-numita dietă 
„qingdan”. 


Aceasta are nu numai un rol nutritiv, ci şi unul 
terapeutic. 
De altfel, în conceptia tradițională chineză se afirmă 


că „primele cu adevărat medicamente sunt 
alimentele”. 

Se consideră că o hrană echilibrată se bazează cu 
preponderență pe fructe, legume şi seminţe, în proporţie 
de 90%. 

Acestora li se adaugă protide de origine animală, în 
special lapte şi derivatele sale, ouă şi cât mai puţină 
carne. 

Există produse de Soia, de exemplu, care au un 
conținut mai ridicat în protide decât carnea şi conţin 
majoritatea aminoacizilor esențiali. 

În privința aportului de glucide, acesta poate fi 
asigurat de fructoza zaharurilor din fructe, din zahărul cât 
mai puţin rafinat, din miere şi din extractul de malţ. 

Se preferă grăsimile de origine vegetală, care conțin 
mai puțini acizi graşi saturați. 

Totodată, conform dietei tradiționale chineze, de 
la nicio masă nu trebuie să lipsească salatele, 
legumele şi fructele proaspete nesupuse acțiunii 
căldurii. 


Cu toate că atât în bucătăria indiană, cât şi în cea 
chineză se folosesc în mod frecvent picanterii şi 
condimente, tratatele de dieto-terapie ale celor două mari 
culturi nu recomandă folosirea lor decât 


extrem de limitat, în cantităţi foarte mici şi numai 
pentru combaterea unor afecţiuni acute sau a unor 
parazitoze digestive. 

Polarizarea de tip yin-yang se aplică şi în cazul 
alimentelor; în funcţie de elementul predominant, acestea 
pot fi de cinci tipuri: neutre, reci, calde, răcoroase, 
temperate. 

În cazul alimentelor reci, ele sunt de tipul yin; la 
cealaltă extremă se află cele de tip yang, adică alimentele 


calde. 

Alimentele răcoroase sunt de tip predominant yin, iar 
cele temperate de tip predominant yang. 

Între tipul de alimente şi anotimpurile din zonele 
temperate există o strânsă corelaţie, susţine tradiţia 
chineză. 

Astfel, primăvara, yang-ul începe să crească, 
ajungând la valoarea maximă vara. 

Apoi, spre toamnă, începe să crească yin-ul, atingând 
apogeul iarna. Prin urmare, din cele menţionate mai 
înainte se poate desprinde că regimul alimentar cel mai 
adecvat pentru fiecare bolnav se poate stabili atât prin 
cunoaşterea bolii de care suferă, cât şi a naturii 
alimentelor recomandate în dieta sa. 


Gustul alimentar prezintă, în concepţia tradiţională 
chineză, cinci tipuri de bază, exact ca şi în dietoterapia 
ăyurvedică: dulce, amar; acru, sărat şi picant. 

Ceea ce diferă însă faţă de sistemul indian este 
corespondenţa dintre elementele de bază care alcătuiesc 
corpul uman şi tipul de aliment. 

Astfel, dulcele este legat de elementul pământ, 
amarul de foc, aerul de lemn, picantul de metal, iar săratul 
de apă. 

Alimentele dulci se recomandă în special 
persoanelor astenice sau celor aflate în convalescenţă 
după boli infecțioase, alimentele amare sunt indicate 
celor febrile, cele acre în cazul tratamentului tulburărilor 
cardio-circulatorii, iar cele picante sunt considerate a fi 
remediul optim în cazul guturaiului, gripei şi al afecţiunilor 
pulmonare. 

Dacă alimentele sărate sunt preconizate în unele 
afecţiuni endocrine, ele sunt total contraindicate în 
maladiile renale. 


— Bazată tot pe principiul polarităţii yin-yang, 
medicina chineză tradiţională a intuit ceea ce ştiinţa 
occidentală avea să descopere peste mii de ani: importanţa 
echilibrului dintre sistemul nervos simpatic şi cel 
parasimpatic, cei doi reglatori ai vieţii neurovegetative, 
care îşi găsesc asemănări izbitoare cu forţele opozante yin- 
yang. 

Dezechilibrul dintre acestea reprezintă cauza iniţială 
a oricărei boli, susţin medicii chinezi. 

Faţă de sistemul occidental, diagnosticul acestora 
este mult mai subtil, mai detaliat şi mai aprofundat, 
constând într-o evaluare precisă a cauzelor bolii. 

Metoda diagnosticului (SZU-CHEN) se bazează pe 
examinare, interogare, consultaţie, palpare şi miros, prin 
care se evaluează starea funcţională de moment a 
pacientului. 


Fundamentul medicinei chineze constă în 
următoarele aspecte (după Manfred Pokert, 1977): 
1.Bolile simptomatice se explică prin neregularități ale 
funcţiilor, dar fără alterări ale substratuiui (adică fără 
modificări organice). Dacă medicina occidentală poate 
oferi, câtă vreme nu se pot evidenția tulburări organice, 
numai un tratament nespecific în cazul acestor boli 
extrem de numeroase, medicina chineză, având drept 
preocupare majoră observarea funcţiilor organismului, 
poate diferenţia simptome şi, prin urmare, poate stabili 
un tratament mult mai specific. 
2.Bolile „chronodemice” (shih-chg) apar simultan pe un 
vast teritoriu. Dacă aceste maladii au - în concepţia 


occidentală - o cauză virală, în concepţia medicală 
chineză sunt determinate de deficienţe sau 
3: 


excedente energetice, pe anumite arii teritoriale 
(areale), condiționate de o stare imunologică particulară. 


4.În ceea ce priveşte bolile organice, este acceptată 
unanim ideea că cele mai multe dintre bolile organice 
grave (insuficiența cardiacă, diabetul zaharat sau 
cancerul) sunt precedate de un stadiu preliminar al 
creşterii tulburărilor funcţionale. 

În cazul în care se stabileşte un diagnostic precis şi 
un tratament preventiv corespunzător, se poate evita 
stadiul organic al bolii care, potrivit medicilor chinezi, 
reprezintă un stadiu avansat, dar nu terminal al acestor 
boli. 


— Pe lângă corelaţiile stabilite între anotimpuri şi 
alimentaţie, dietoterapia tradiţională chineză mai ţine 
seama şi de mediul geografic (habitatul) specific, de 
vârstă, de sex, de tipul de activitate a individului, precum 
şi de modul de viaţă al acestuia. În ceea ce priveşte vârsta, 
medicina tradiţională chineză recomandă ca alimentele 
copiilor să fie cât mai simple, cu valoare nutritivă ridicată, 
cât mai naturală, evitând dulciurile rafinate (bomboane, 
prăjituri, dulciuri, ciocolată, îngheţată etc). 

Similare sunt şi sfaturile dietetice pentru cei în 
vârstă. 


Mâncarea bătrânilor trebuie să fie cât mai simplă, 
uşor digerabilă, având la bază cât mai multe fructe, 
legume şi seminţe şi cât mai puţine grăsimi şi protide 
animale (carne), fiind indicat consumul de lapte, produse 
lactate şi ouă, dar şi acestea în cantităţi moderate. 

Se vor evita condimentele, cafeaua, ciocolata, 
prăjiturile bogate în grăsimi; totodată, untul şi grăsimile 
vor fi utilizate tot în cantităţi moderate. 

Dieto-terapia asiatică pune un accent deosebit pe 
alimentele care întreţin yin-ul din corp şi stimulează 
funcţia renală. 

Numeroasele studii efectuate azi în domeniul 


medicinei tradiţionale chineze (cum ar fi, de exemplu, cele 
ale dr. Bob Flaws, 1995) subliniază faptul că o dietă 
echilibrată nu numai că previne sau chiar vindecă 
numeroase boli specifice vârstei a treia, dar prelungeşte 
mult viaţa. 

În dieta vârstnicilor se vor include grăunţe germinate 
(Grâu, Porumb, Orz, Ovăz), seminţe de legume (Fasole, 
Mazăre, Linte, Soia), legume şi zarzavaturi „roşii” şi 
„galbene” (Sfeclă, cartofi, dovlecei, morcovi). Legumele nu 
trebuie să lipsească de la nicio masă. 

Potrivit aceloraşi studii, carnea (inclusiv peştele) 
trebuie consumate în cantităţi reduse (cam 100 g de 3 - 4 
ori pe săptămână). 

Se vor evita alimentele fierte sau prăjite în grăsimi 
ori completate cu sosuri, precum şi murăturite sau alte 
alimente fermentate. 

Aromele artificiale create prin fermentație forţată 
conţin toxine nocive organismului, generatoare de boli. 
Este recomandat în special Orezul, deoarece hrăneşte yin- 
ul din corp, dar este necesar să fie consumat în combinaţie 
cu legume. 

Ca o regulă generală, persoanele în vârstă trebuie să 
mănânce de mai multe ori pe zi câte puţin, ori de câte ori 
le este foame. 

Referitor la modul de preparare a alimentelor, dieta 
tradiţională chineză recomandă fierberea sau prelucrarea 
prin foc a alimentelor, deoarece în China există obiceiul 
fertilizării pământului cu excremente umane, factori de 
transmitere a multor boli microbiene sau parazitare. 

Actualizând datele, în prezent este permisă folosirea 
crudităţilor; ca urmare a progresului în elucidarea 
cauzelor declanşatoare de boli şi a renunţării la fertilizarea 
cu excremente umane. 

Singura condiţie ce se impune este numai spălarea 
sub jet de apă a legumelor şi fructelor. 


În privinţa prelucrării hranei, astăzi se preferă 
fierberea în abur în vase suprapuse speciale. 

Aceste vase relativ simple constau dintr-un recipient 
în care fierbe apa cu plante aromate, peste care se 
suprapun vase perforate în care se pun zarzavaturile în 
ordinea fierberii lor. 

Ultimul vas trebuie să fie bine acoperit cu un capac. 

Prin acest mod de fierbere a zarzavaturilor, se 
păstrează toate sărurile minerale şi micro-elementele 
absolut necesare organismului. 

Atenţie, însă! 

Niciodată nu se vor utiliza vase de aluminiu 
(potenţial cancerigen)! 


Nutriţioniştii chinezi nu recomandă consumul de 
băuturi prea reci sau prea fierbinţi. Temperatura minimă 
nu trebuie să fie sub 10°C, iar cea maximă nu va depăşi 
valoarea de 40°C. 

În legătură cu acest aspect, merită semnalat un 
amănunt interesant: în sondajele ce luau în studiu 
longevitatea, rezultatele erau foarte diferite în ceea ce 
priveşte alimentaţia vârstnicilor. 

Unii dintre aceştia consumau moderat băuturi 
alcoolice, alţii nu consumau deloc. Unii fumau, alţii nu, unii 
erau vegetarieni, alţii mâncau carne. 

Toţi însă declarau în aceste sondaje că niciodată nu 
foloseau alimente sau băuturi foarte reci sau foarte calde. 


Cum spuneam mai sus, vârstnicii trebuie să mănânce 
ori de câte ori le este foame. 

Se vor avea în vedere mesele la ore fixe, în scopul 
creării unui act reflex care să stimuleze pofta de mâncare. 

Se recomandă ca alimentele cele mai consistente să 
fie consumate dimineaţa, astfel ca spre seară alimentele să 


fie din ce în ce mai uşoare. 

Trebuie avut în vedere un alt principiu important: 
masticaţia. 

Înainte de îngurgitare (înghiţire), alimentele trebuie 
mestecate (triturate) de cel puţin 10 ori. 

În timpul mesei, întreaga atenţie va fi concentrată 
asupra hranei, înlăturând orice gând străin, iar discuţiile 
purtate vor fi cât mai puţine şi deconectante. 


O metodă de facilitare a digestiei constă în masajul 
circular, de 20 - 30 de ori, al stomacului în sensul acelor 
de ceasornic, iar apoi de tot atâtea ori în sens invers. 
Pentru cei supuşi  constipaţiei cronice, masajul se 
recomandă a fi executat în sens orizontal, de la dreapta la 
stânga. După masă, este recomandabilă o plimbare uşoară 
de 10 - 15 minute, iar apoi se face siesta stând culcat sau 
chiar dormind o jumătate de oră. 

Dieto-terapia tradiţională chineză ţine seama în 
recomandările sale şi de particularităţile specifice fiecărui 
sex. Astfel, la femei, după pubertate, se petrec de-a lungul 
anilor fenomene fiziologice normale: menstruaţia, sarcina, 
naşterea,  alăptarea, menopauza. Din acest motiv, 
pierderile de vitamine, săruri minerale, microelemente (în 
special fier şi calciu) şi de enzime sunt mai mari la femei 
decât la bărbaţi. 

În consecinţă, regimul dietetic va fi îmbogăţit în 
aceste elemente cu funcţie de catalizator, care contribuie 
la metabolizara substanţelor nutritive şi sunt absolut 
indispensabile organismului. 

Pentru femeile cu tendinţă spre anemie sunt indicate 
alimentele bogate în fier, cum sunt ouăle, Spanacul, Ştevia, 
urzicile şi multe alte legume şi fructe. 

În perioada sarcinii şi alăptării se recomandă 
alimente bogate în calciu, fosfor, fier şi vitamina D, precum 
şi un aport mai substanţial de proteine vegetale sau 


animale. 

Pentru  menopauză, este preferabil un regim 
hiperproteic, hipolipidic şi hipoglucidic, dar bogat în 
legume, fructe şi seminţe; în acest mod se înlătură şi 
tendinţa spre obezitate. 


În continuare, vom enumera, aşa cum am procedat şi 
în cazul dietei ăyurvedice, câteva tipuri de regim indicate 
de către medicina tradiţională chineză în diverse afecţiuni. 

Dieta în hipertensiune 

În hipertensiune, se recomandă vegetalele, fructele 
proaspete sau sucul de fructe, supele uşoare (consome-uri) 
de legume. 

Dintre rădăcinoase, este indicată ţelina rasă sau sub 
formă de salată combinată cu morcovi, sub formă de supă 
sau garnituri la alte mâncăruri. 

Sunt benefice şi guliile, ridichile roşii sau negre 
(rase), fără sare. 

Dintre fructe, sunt preferate coacăzele, lămâile, 
vişinele şi merele, iar dintre seminţe - castanele. Sunt 
interzise toate băuturile alcoolice, condimentele iuți, 
murăturile, sarea. 

Dieta în guturai şi gripă 

În guturai sau chiar în gripă, un meniu corect ar 
trebui să conţină foarte multe seminţe exotice care conţin 
uleiuri volatile (aromate), dar şi, unele plante care cresc şi 
la noi, cum sunt Ţelina, Iarba mare (rădăcina), Podbalul 
(numai frunzele), Usturoiul, varietăți de  Ceapă, 
Sparanghelul, vinetele etc. 

De asemenea, se recomandă ca în preparatele 
culinare să se adauge, după fierberea alimentelor, frunze 
de Mentă, Busuioc, frunze de Dud, flori de Crizanteme etc. 

Ne vom opri aici cu exemplificările, deoarece în 
regimurile dietei chinezeşti indicate pentru numeroase şi 
diverse afecţiuni, sunt incluse foarte multe alimente cu 


care noi, europenii, nu prea suntem obişnuiţi (ca să folosim 
un eufemism), cum ar fi supa de carne de câine, de 
broască ţestoasă, de şopârlă, de şerpi, de solzi de peşte 
etc, etc. 


CAP.3 RECOMANDĂRI PENTRU OBŢINEREA 
UNOR PREPARAIE DIN FRUCIE. 
LEGUME ŞI SEMINŢE 


Consumarea fructelor şi a celor mai multe dintre 
legume şi seminţe proaspete - ca atare, în stare crudă 

— Sau a sucului celular proaspăt obţinut din ele, atât 
în alimentaţie cât şi în scopuri terapeutice, este forma 
ideală care păstrează toate calităţile naturale ale 
produşilor sau ale substanţelor active elaborate de celula 
vegetală. 

Cum însă acest lucru nu este posibil în zona 
temperată în tot timpul anului, iar gama sortimentelor de 
fructe şi legume variază de la sezon la sezon, se pot realiza 
unele preparate care să păstreze în bună parte 
proprietăţile nutritive şi terapeutice ale acestor produse 
naturale. 

Indiferent că este vorba de folosirea fructelor şi 
legumelor în stare crudă sau de folosirea lor sub formă 
uscată (natural sau deshidratate pe cale artificială), prima 
măsură de precauţie care trebuie luată înainte de 
consumare este spălarea cât mai îndelungată cu apă 
potabilă sau cu apă fiartă şi răcită. 

Chiar o infuzie, cu apă clocotită a fructelor sau 
legumelor nespălate bine, nu duce la distrugerea unor 
forme de rezistenţă a unor microorganisme patogene. 


De aceea, insistăm, încă o dată, ca fructele şi 
legumele să fie foarte bine spălate înainte de utilizare sau 
de uscarea pentru iarnă. 


Pe de altă parte, dorim să subliniem încă o dată că, 
prin fierberea legumelor direct în apă, o mare parte din 
sărurile minerale şi microelementele utile organismului se 
pierde. 


Superioară acestei modalităţi curente este fierberea 
direct în abur, într-un set de cratiţe suprapuse, un timp cât 
mai scurt. 

Pentru folosirea fructelor şi legumelor proaspete sau 
uscate, în scopuri terapeutice, vom prezenta pe scurt 
câteva dintre procedeele cele mai frecvente de preparare 
care pot fi efectuate în orice gospodărie. 

MACERATUL LA RECE 

Se obţine din fructe şi legume tăiate în bucăţi mici 
sau răzuite printr-o răzătoare de sticlă, material plastic 
sau metal inoxidabil, peste care se pune cantitatea de apă 
prescrisă. 

Se lasă în contact 6 - 8 ore, nu mai mult, deoarece, 
mai ales vara, la temperatura mediului ambiant pot 
surveni fenomene de fermentare sau de dezvoltare a unor 
bacterii prezente în mediul ambiant sau chiar pe suprafaţa 
plantelor. 

Se recomandă ca vara macerarea să se facă la cea + 
4°C, la frigider. 

După păstrare în contact cu apa, maceratul se 
filtrează prin tifon dublu, iar în final se stoarce conţinutul 
din tifon. 

Maceratul astfel obţinut se foloseşte imediat sau se 
păstrează la frigider maximum 24 de ore. 

INFUZIA 

Este tot o extracţie, obţinută însă la cald. 

În acest scop, fructele şi legumele, bine spălate, se 
pun într-un vas de porțelan, de lut smâlţuit sau de faianţă, 
cu capac, încălzit în prealabil cu apă clocotită. 

Se toarnă cantitatea de apă clocotită peste materialul 


vegetal tăiat mărunt. Se acoperă vasul de infuzare şi se 
lasă în repaus cca. 20 minute. 

Se filtrează, prin stoarcere sau presare, prin tifonul 
dublu pus pe o strecurătoare. Infuzia obţinută se consumă 
în 24 de ore. 

DECOCTUL 

Fructele sau iegumele fragmentate mărunt se fierb la 
foc domol timp de 20 - 30 minute. Se completează cu apa 
pierdută prin evaporare tot cu apă fiarlă. 

Se filtrează la fel ca infuzia şi se consumă în 24 - 48 
ore. 

Dacă este necesară păstrarea timp mai îndelungat, 
extractul obţinut după filtrare se pune în sticle bine 
închise! a gură (preferabil legate cu celofan) şi se 
sterilizează pe baia de apă 30 - 40 minute. 

SIROPUL 

Este un extract destinat conservării mai îndelungate. 
Conservarea este asigurată prin concentraţia ridicată în 
zahăr. 

Un sirop natural bun, care asigură nealterate aroma 
şi substanţele active din materia primă vegetală, se obţine 
la rece. 

În acest scop, se prepară mai întâi un suc proaspăt 
din fructe sau legume, fie prin presare puternică 
(hidraulică), fie cu ajutorul unei prese mecanice sau 
electrice. 

Se filtrează şi se lasă la sedimentat 2 - 3 ore, după 
care se trage sucul obţinut cu un tub de cauciuc sau 
plastic. 

În sucul limpede se adaugă treptat zahăr şi se agită 
din când în când. Operația poate dura mai multe ore, până 
la o zi. 


Când sucul de fructe a devenit suprasaturat în zahăr, 
aceasta se recunoaşte uşor după stratul de zahăr, care 


rămâne pe fundul sticlei, nedizolvat. 

O  conceutraţie de 62 - 65% zahăr asigura o 
conservare naturală (fără conservant sau fără fierbere) 
timp de mai mulţi ani. 

Siropurile pot fi obţinute şi prin fierbere, dar în acest 
caz, atât aroma, cât şi o serie de substanţe active îşi 
modifică sau îşi pierd proprietăţile terapeutice. 

CIDRUL DIN FRUCTE 

Se obţine din material vegetal fragmentat (cca. 1 kg 
uscat sau 2 - 3 kg proaspăt) la care se adaugă 1,8 - 3 kg 
zahăr, 10 litri apă (fiartă şi răcită) şi cca. 30 g drojdie de 
bere, eventual sucul de la 2 lămâi şi coaja de la 1/2 lămâie. 

Vasul cel mai indicat este damigeana de sticlă (nu de 
plastic!), prevăzută cu un dop perforat prin care este 
trecut un tub subţire din cauciuc sau material plastic, în 
aşa fel încât capătul tubului din interiorul damigenei să nu 
atingă lichidul. 

Capătul exterior al tubului se introduce într-o sticlă 
cu apă. 

Când bioxidul de carbon format în timpul 
fermentaţiei nu mai barbotează prin capătul tubului 
cufundat în apă, înseamnă că fermentația a încetat. 

La temperatura camerei, fermentația durează 4 - 6 
săptămâni. Cidrul obţinut se trage în sticle şi se păstrează 
la frigider. 

Este o băutură cu conţinut moderat de alcool, care 
poate fi consumată numai de adulţi. 

TINCTURA 

Se obţine din cantitatea de fructe sau de legume 
prescrisă prin macerare 8 - 10 zile în alcool de 45°, 605, 
70°, într-un vas de sticlă bine închis. 

Se filtrează şi se păstrează în sticle cu dop. 

Utilizarea  tincturilor în general nu este 
recomandabilă celor care suferă de afecţiuni la care 
alcoolul este contraindicat şi nici copiilor. 


Tincturile se recomandă în special bolnavilor cărora 
le este contraindicat consumul mare de apă. 

APLICAŢII EXTERNE 

Pentru uzul extern se pot folosi toate formele de 
preparate descrise, sub formă de cataplasme, comprese 
sau prişniţe ori direct din produsele vegetale proaspete 
puse în două tifoane. 

De asemenea, fructele şi legumele se pot folosi sub 
formă de loţiuni sau frecţii cu suc proaspăt sau preparat 
după unul din procedeele descrise. 

PREPARAREA SUCURILOR 

Fructele şi legumele destinate preparării sucurilor 
trebuie să fie de bună calitate şi ajunse la maturitate. Atât 
fructele cât şi legumele pot conţine un mare număr de 
germeni patogeni, paraziți şi virusuri care prezintă un real 
pericol pentru sănătate. 

De aceea, prima măsură care trebuie luată, în cazul 
consumării fructelor şi legumelor ca atare sau sub formă 
de suc proaspăt, este eliminarea, cât mai mult posibil, a 
tuturor factorilor nocivi semnalaţi. 


Pentru îndepărtarea prafului, pământului, a ouălor de 
paraziți şi în bună parte a germenilor patogeni, singura 
măsură practică pe care o recomandăm este spălarea 
îndelungată, sub jet de apă potabilă, a fructelor şi 
legumelor înainte de a fi consumate sau transformate în 
sucuri. 

În timpul epidemiilor din perioada estivală sau în 
zonele tropicale şi ecuatoriale, unde ftecvenţa acestor 
epidemii este mai mare, fructele şi legumele se vor ţine 
câteva minute în apă cu cloranină, iar apoi se vor clăti cu 
apă potabilă înainte de a fi consumate, chiar şi în cazul în 
care ele se consumă sau se prepară decorticate. 

Pentru prepararea sucurilor se vor utiliza numai 
materiale de inox, sticlă sau plastic. 


În prezent există numeroase tipuri de aparate 
manuale sau electrice pentru obţinerea sucurilor naturale. 
Randamentele cele mai bune se obţin prin prese de tip 
hidraulic. 

Acestea prezintă şi avantajul utilizării unor materiale 
de protecţie de tip teflon, care împiedică un contact direct 
al fructelor şi legumelor cu metalele ce produc 
transformări calitative, diminuând valoarea terapeutică a 
multor substanţe pe care le conţine sucul celular al 
plantei. 

Deşi în comerţ există aparate şi vase de aluminiu, 
acestea se vor evita la prepararea sucurilor naturale. Este 
recomandabil ca sucurile să se consume imediat după 
preparare. Se pot păstra în frigider, în sticle, cel mult 12 
ore. 

În ceea ce priveşte utilizarea sucurilor, ele pot fi 
consumate ca atare, îndulcite (dacă este cazul) cu miere, 
simple sau asociate, ţinând seama de scopul pentru care se 
folosesc. 


Din materialul prezentat în această lucrare, cu puţină 
imaginaţie, se poate alcătui o reţetă de sucuri mixte în 
funcţie de afecțiunea avută sau de scopul urmărit. 

Unele sucuri din legume cu gust puţin agreabil, cum 
este cel de cartof crud, de exemplu, pot fi ameliorate cu 
puţin suc de morcovi, de ţelină sau de tomate, după gust. 

Nu trebuie neglijate nici „deşeurile” care rezultă de 
la prepararea sucurilor. 

De exemplu, resturile care rămân de la sucul de 
morcov pot fi transformate în chifteluţe delicioase prin 
adăugarea unui ou, cu puţină făină, puţin unt sau brânză 
de vaci şi puţină carne, după care se prăjesc în ulei. 

CONSERVAREA SUCURILOR 

Cea mai indicată metodă de conservare a sucurilor 
proaspete de fructe, iară fierbere, este adăugarea de cca. 


65% zahăr, până se obţine un sirop suprasaturat în zahăr 
care se recunoaşte după cristalele de zahăr care rămân la 
fundul sticlei după 2 - 3 zile de la dizolvarea cantităţii de 
zahăr utilizate. 

În acest fel, se pot conserva pentru iarnă sucul de 
vişine, de coacăze, de afme, de zmeură etc. 

Prin această metodă, sucul transformat în sirop îşi 
păstrează în bună parte proprietăţile de „suc natural”, 
precum şi aroma. 

Nu rămâne decât să se dilueze cu apă sau cu apă 
carbo-gazoasă, la întrebuințare. Se va evita fierberea 
sucurilor sau adăugarea de conservanti. 

Ca o regulă generală, atât pentru omul sănătos, cât şi 
pentru cel bolnav, micul dejun se va începe cu un pahar de 
suc natural de fructe sau legume. 

Sub aspect energetic, un litru de must (suc proaspăt 
de struguri) reprezintă echivalentul a peste 1/2 kg carne 
sau 12 ouă, sau aproape 1, 250 kgcartofi). 

Dar valoarea sucurilor nu trebuie apreciată sub 
raportul de calorii. 

Sucurile de fructe şi legume conţin vitamine, 
zaharuri direct asimilabile, enzime, protide, fitohormoni, 
acizi organici, săruri minerale, substanţe cu acţiune 
antimicrobiană şi numeroase microelemente absolut 
indispensabile funcției vitale. 


FRUCTELE ŞI LEGUMELE USCATE 

Dacă una dintre metodele cele mai vechi pentru 
conservarea în zona temperată a fructelor şi în mai mică 
măsură a legumelor condimentare a fost uscarea lor la 
soare sau la căldura artificială, în prezent se utilizează 
industrial, pe scară largă, deshidratarea legumelor. Este o 
metodă practică prin care se uşurează mult munca 
gospodinelor. Fulgii de cartof permit prepararea unui pireu 
în câteva minute; varza, ceapa sau morcovii deshidrataţi 


scutesc mult timp la prepararea alimentelor. Sub aspect 
energetic, fructele şi legumele uscate sau deshidratate au 
o valoare de 3 - 5 ori mai mare decât cele crude, raportate 
la greutate. Acest fapt este explicabil, deoarece, în 
general, fructele şi legumele crude, proaspete conţin 
8095% apă. Prin deshidratare nu se pierd principiile 
componente din fructe şi legume şi nici oligoelementele. 
Se diminuează conţinutul în enzime şi vitamine, dar în 
niciun caz atât de mult ca în cazul conservelor. În prezent, 
în numeroase ţări, precum şi în ţara noastră au început să 
se construiască uscătorii cu energie solară, care pot fi 
utilizate şi la uscarea multor sortimente de fructe şi 
legume. 

ALTE METODE DE CONSERVARE 

Există în prezent numeroase metode de conservare a 
fructelor şi legumelor, prin congelare, refrigerare în spaţii 
climatizate cu un regim constant de temperatură şi 
umiditate. 

Prin congelare, metodă cu consum ridicat de energie, 
fructele şi legumele îşi păstrează în special culoarea şi 
calităţile nutritive; în schimb, proprietăţile olfactive scad 
simţitor. 

În special la decongelare, care se face destul de 
brusc, consistenţa fructelor şi legumelor se schimbă 
radical. 

Ele trebuie consumate imediat, deoarece în câteva 
ore îşi pierd şi celelalte calităţi. 

Pentru struguri şi în special pentru mere şi pere 
există metode simple, clasice, de conservare timp de 6 - 7 
luni, în spaţii special amenajate la o temperatură scăzută - 
în jur de 4 - 5 °C şi cu umiditate suficientă pentru a nu se 
deshidrata în timp. 

La fel, silozurile, beciurile, lădiţele cu nisip pentru 
cartofi, morcovi şi alte legume reprezintă metode 
economice, practice şi la îndemâna celor din mediul rural 
pentru conservarea în timpul iernii a numeroase 


sortimente de legume. 

Pentru locuitorii din mediul urban - care în general 
nu au spaţii speciale de conservare - legumele şi fructele 
sunt asigurate prin unităţile de desfacere în tot timpul 
anului. 

Forma artificială de conservare în ambalaje metalice 
sau de sticlă, sub formă de ghiveciuri, compoturi, gemuri 
etc, considerăm că, exceptând murăturile, trebuie evitată 
cât mai mult. 

Prin acţiunea factorului termic la prepararea lor şi 
prin adăugarea unor  „conservanţi, principalele 
proprietăţi, în special cele terapeutice, pe care le au 
fructele şi legumele se pierd. 

În plus, această formă de conservare prezintă 
pericolul dezvoltării unor germeni foarte periculoşi, cum ar 
fi Clostridia botulinică ce produce cea mai puternică toxină 
şi aceasta ca un reveis al insuficientei preparări termice a 
conservatelor. 

De aceea, optăm pentru conservarea fructelor şi 
legumelor prin metode cu consum cât mai scăzut de 
energie calorică, cât mai economice şi totodată eficiente 
sub aspect terapeutic, respectiv prin păstrarea în condiţii 
şi prin metode naturale a tot ceea ce biosinteza prin 
minunatul ei mecanism a reuşit să producă. 

CÂTEVA PREPARATE RECI DIN FRUCTE ŞI 
LEGUME 

— 1/2 kg mere rase, cu coajă cu tot, amestecând bine 
cu coajă de lămâie sau de portocală rasa şi cu spuma de 
albuş de la două ouă. 


Se repartizează în cupe. 

Deasupra se pune cremă de cacao sau sirop de 
zmeură, coacăze sau vişine sau puţină dulceaţă de afine, 
caise, vişine sau cireşe. 


— Se amestecă 100 g fructe (căpşuni tăiate în patru 
sau fragi, afine, coacăze etc.) cu două borcane de iaurt, cu 
fulgi de cereale sau cu două felii de pâine graham sau 
integrală şi o lingură de zahăr. 


— Fructe de sezon (căpşuni, cireşe, caise, piersici, 
zmeură, prune etc.) tăiate mărunt, amestecate cu nuci 
tăiate fin. 

Se prepară o cremă din 30 g unt, 40 g făină, puţină 
sare, 30 g zahăr şi 1/2.1 lapte. După răcire, creina se 
amestecă cu fructele proaspete. Se serveşte în cupe. 


— Legume de sezon: ardei, roşii, castraveți, morcovi, 
ridichi, sfeclă roşie, ţelină sau varză albă, rase sau tăiate 
fin, amestecate bine. 

Se prepară o maioneză din gălbenuş de ou, 
untdelemn, suc de lămâie, puţină sare şi smântână. Se 
amestecă maioneza cu legumele. 

Se serveşte ca apetitiv. 

O altă variantă se obţine amestecând legumele tăiate 
cu puţin untdelemn, două ouă fierte, cartofi fierţi şi brânză 
rasă sau iaurt. 


— Sos de roşii. 

Se trec roşiile printr-o sită inoxidabilă sau de plastic. 
Se adaugă sare după gust şi puţin usturoi ras. 

Se amestecă cu iaurt sau cu puţin untdelemn. 


— Maioneza. 

Se prepară din două gălbenuşuri de ou, 50 g 
untdelemn adăugat picătură cu picătură în timpul frecării, 
20 g muştar; se omogenizează amestecul bine, în timp ce 
se adaugă suc de lămâie sau sare de lămâie şi puţină sare, 
Baza de maioneză se amestecă cu legume de sezon tăiat 
fin. 


Dintr-un kg de castraveți tăiaţi în felii subţiri, cu o 
căpăţână de usturoi ras sau pisat fin, Pătrunjel verde, 
Cimbru sau Busuioc (după gust), amestecat cu puţin 
untdelemn şi sare, 2 borcane de iaurt sau cu smântână, se 
obţine o salată gustoasă. 

În perioada de iarnă se pot obţine salate crude foarte 
gustoase din varză albă sau roşie, ridichi negre rase, 
morcovi, ţelină, sfeclă rasă, puţin hrean, suc de lămâie, 
untdelemn, iaurt sau smântână, după gust. 

Primăvara se pot obţine salate gustoase şi din plante 
necultivate, din flora spontană (frunze tinere de Păpădie, 
Untişor, Măcriş, Leurdă sau Usturoiţă, urzici foarte tinere) 
care se prepară cu maioneză sau cu salată de cartofi fierţi. 

Acestea sunt doar câteva exemplificări de preparate 
alimentare ce se pot obţine din fructe şi legume. Din 
partea specială a acestei lucrări, din bogata literatură în 
acest domeniu şi mai ales din imaginaţia şi din arta 
gospodinelor, se pot naşte sute de reţete culinare având la 
bază gama largă de materii prime naturale dăruite de 
natură, de regnul vegetal. 

Recomandăm cât mai multe produse naturale, cât 
mai multe crudităţi! 


OBSERVAŢII ŞI RECOMANDĂRI GENERALE 

Trăim într-o lume din ce în ce mai civilizată, mai 
urbanizată, mai mecanizată, care cere adaptarea 
organismului nostru la noile condiţii de viaţă. 

Suntem confruntaţi zi de zi cu un aer amestecat cu 
gaze de eşapament, cu un cer acoperit de norii artificiali ai 
industriei poluante, cu o apă potabilă în care se infiltrează 
de multe ori prea mult azot sau pesticide, cu o viaţă 
sedentară, lipsită de mişcare în aer curat, cu surmenajul 
profesional şi cu stresul. Sub aspect calitativ, însăşi 
alimentaţia noastră zilnică a suferit modificări esenţiale 
din cauza chimizării excesive, mijloacelor moderne de 


combatere a dăunătorilor şi prelucrării artificiale a 
alimentelor. Locul crudităţilor a fost luat de preparatele 
gătite din legume şi fructe conservate şi de compoturile cu 
conservanti. 

Carnea, aşa cum era utilizată odinioară, proaspătă 
sau conservată, sub formă naturală, a fost înlocuită de 
preparatele din carne, creându-se adevărate industrii de 
prelucrare. 

Peştele proaspăt a fost înlocuit de conservele din 
peşte, iar făina integrală a fost înlocuită de pâinea albă şi 
de pastele făinoase. 


Cercetările ştiinţifice asupra alimentaţiei şi efectelor 
ei asupra organismului au demonstrat că o masă obişnuită 
- formată dintr-o supă, o mâncare cu carne şi legume şi o 
prăjitură - determină o creştere rapidă a numărului de 
leucocite faţă de valoarea normală (cca. 7.000/mm85), astfel 
încât după 10 minute se ajunge la 10.000, iar după 1/2 oră 
de la prânz la 30.000/mm8. 

Acest fenomen este similar cazurilor de boli 
infecțioase sau inflamatorii. 

Reacţia de apărare a organismului în urma 
consumării alimentelor gătite se numeşte leucocitoză 
digestivă. 

Numărul de leucocite revine la normal abia după o 
oră şi jumătate. 


Nu acelaşi lucru se întâmplă în cazul consumării unor 
alimente preparate din legume şi fructe proaspete, crude, 
cu structura vie. În acest din urmă caz, numărul de 
leucocite rămâne în limitele normale. 

Mai mult, în cazul în care se recurge la o alimentaţie 
mixtă, cu alimente gătite şi crudităţi, fie înainte, fie 
imediat după masă, fenomenul de leucocitoză digestivă 
este foarte redus. 


Experiențele de laborator au demonstrat că, în cazul 
în care sunt hrănite numai cu alimente gătite, animalele de 
laborator se îmbolnăvesc grav şi mor în scurt timp. 


Aceste  exemplificări ne atrag atenţia asupra 
posibilităţii înlăturării greşelilor din alimentaţia noastră 
zilnică prin utilizarea în fiecare zi, la fiecare masă, a cât 
mai multor fructe crude. 

Fără îndoială că protidele sunt indispensabile în 
alimentaţia omului. Necesarul zilnic este de 60 - 90 g 
pentru un adult. 

Acestea pot fi procurate din ouă, lapte, produse 
lactate, carne, peşte, precum şi din numeroase legume, ca 
Soia, Fasolea, Mazărea, Lintea, din fructe şi seminţe 
oleaginoase. 

Cu toate acestea, protidele din legume nu au aceeaşi 
calitate şi acelaşi conţinut în aminoacizi esenţiali, absolut 
necesari organismului, precum cele provenite din carne, 
ouă, lapte şi produse lactate. 

Se recomandă ca minimum 20 - 30 g din protidele 
necesare zilnic să provină din regnul animal. Lipsa de 
protide animale din alimentaţie este la fel de dăunătoare 
ca şi abuzul de astfel de protide. În ceea ce priveşte 
consumul normal de grăsimi, necesarul zilnic a fost stabilit 
între 40 - 80 g pe zi. Această cantitate este de cele mai 
multe ori depăşită. 


Se preferă folosirea mai multor tipuri de grăsimi, 
ținând însă seama de însumarea cantităţii consumate 
zilnic. 

Grăsimile obţinute prin presare la rece, cât mai puţin 
purificate chimic, sunt superioare celor obţinute la cald şi 
ultraînalte prin procedee chimice. 

Despre rolul vitaminelor, enzimelor, fitohormonilor, al 
sărurilor minerale şi al microelementelor absolut necesare 


în alimentaţia zilnică am vorbit în capitolul privind 
aspectele biochimice ale alimentaţiei. 

Cantitatea şi calitatea acestora se asigură tot prin 
utilizarea în alimentaţie a cât mai multor crudităţi. 

În cadrul recomandărilor generale am dorit să 
atragem atenţia asupra faptului că avem la îndemână tot 
ceea ce ne trebuie pentru o alimentaţie cât mai naturală, 
pentru a asigura corpului nostru o sănătate cât mai bună. 

Ca o concluzie generală, putem afirma că esenţial în 
alimentaţie este modul în care pregătint şi introducem în 
corpul nostru alimentele. 


CAP.4 PRINCIPALELE FRUCIE DIN 
ALIMENTAȚIE 


Pentru fiecare dintre cele mai comune fructe şi 
legume utilizate în alimentație am adoptat o clasificare 
recunoscută de cei mai mulţi autori în acest domeniu. 

După un scurt istoric, în cadrul monografiilor 
prezentate se va descrie compoziţia chimică şi, pe această 
bază, vor fi formulate indicaţiile terapeutice. 

Recomandările de folosire atât în uzul intern cât şi în 
cel extern au la bază procedee simple de preparare care 
pot fi introduse în orice cămin. 

GRUPA FRUCTELOR SĂMÂNŢOASE 

Este o grupă foarte unitară din punct de vedere 
botanic, toate speciile făcând parte din subfamilia 
Pomoideae şi a familiei Rosaceae, având drept prinripal 
caracter comun fructul fals de tip poamă, un fruct care nu 
ia naştere doar din peretele ovarului, ci din concreşterea 
acestuia cu receptaculul care devine gros şi cărnos. 

Din această grupă prezentăm două dintre speciile cu 
cea mai mare răspândire la noi, respectiv Mărul şi 

Părul, alături de Gutui şi din ce în ce mai puţin 
cunoscutul Moşmon, cultivat azi doar sporadic. Toate, dar 


în special Mărul şi Gutuiul, au importante proprietăţi 
fitoterapeutice. 

Mărul, acest pom minunat, prezent lângă casa 
omului, de la locuinţele palustre şi până la vilele moderne 
de azi, are proprietăţi diuretice şi urolitice remarcabile, 
hipocolesterolemiante, antiseptice intestinale, 
decongestive hepatice şi multe altele, iar Gutuiul, cultivat 
în urmă cu mai bine de 4 milenii în Babilon şi Persia, este 
un excelent remediu antidiareic, în special pentru copii şi 
persoanele de vârstă înaintată. 

MĂRUL 

MALUS PUMILA MILL. (sinonim Malus domestica 
Borkh etc.) (FAM. ROSACEAE) 

În prezent, genul Malus este reprezentat prin 28 de 
specii şi peste 10.000 de soiuri cultivate. 

De o mare varietate, cu pieliţă verzuie şi aproape 
transparentă, suav-gălbui sau roşu îmbujorate, merele sunt 
cele mai populare fructe autohtone şi cele mai larg 
consumate. 

La vârsta copilăriei, printre poveştile cele mai 
îndrăgite se numără şi „Prâslea cel voinic şi merele de 
aur”, iar în colinde ni se urează să înflorim ca Mărul, ca 
Părul... 


Mitologia greco-romană este foarte bogată în legende 
în care Mărul joacă un rol de seamă (să ne gândim numai 
la mârul de aur pe care Paris l-a înmânat zeiţei Venus ca 
semn de supremă apreciere a frumuseţii ei), iar în 
mitologia scandinavă nu ambrozia era hrana zeilor, ci 
merele. 

În legenda cea mai dragă elveţienilor, despre Wilhelm 
Tell ca simbol al dragostei lor pentru libertate, Mărul joacă 
un rol deosebit. 


Mâncarea ceremonială a Paştelui evreiesc includea la 


desert o combinaţie de mere tocate mărunt, nuci şi stafide 
pisate, curmale, scorţişoară, vin şi miere. 

Această hrană  ritualică se numeşte charoset 
(haroset) şi se pare că însuşi lisus a gustat din ea. 

În mitologia română, Mărul este considerat pomul 
vieţii şi exprimă, în credinţa ţăranilor, dorinţa de rod 
bogat, de belşug şi perenitate. 

În unele zone din ţară, mireasa se joacă pe două 
mlădiţe de Măr dulce, pentru ca sarcina căsătoriei să nu 
fie anevoioasă. 

Tot după o veche tradiţie a locului, se puneau în apă 
ramuri de Măr, care urmau să înflorească de Anul Nou, cu 
care copiii mergeau apoi la sorcovit. 

Acum, sorcovele sunt de hârtie sau de plastic... 

Pentru importantele şi bine cunoscutele proprietăţi 
terapeutice pe care le are, un dicton, larg răspândit în mai 
toată Europa, spune: „Un măr pe zi, doctorul niciodată”. 

PRINCIPALII CONSTITUENŢI 

Mărul ca fruct conţine, în funcţie de soi sau varietate, 
83 - 93% apă. 

S-au identificat până în prezent zaharuri reducătoare 
(7 - 16%), celuloză (în coajă), zaharoză, pentozane 
(poliglucide), lignine, acizi organici liberi şi combinaţi, 
pectine, materii grase, protide, taninuri, săruri de la Na, 
Fe, K, P şi - în cantităţi mai mici - Şi, Al, Mg, Mn, S, Co 
etc. 

Aroma este dată de esterii amilici, acizii caprionic, 
formic şi acetic, de geraniol şi aldehida acetică. Conţinutul 
în principalele vitamine este prezentat în tabelele de la 
sfârşitul lucrării. 

Merele conţin pe lângă vitaminele A, B, C şi vitamina 
PP în partea externă a fructului. 

De remarcat este faptul că în coaja fructului se află 
de două ori mai mult acid pantotenic şi de două ori mai 
multă vitamină C decât în pulpă. 


RECOMANDĂRI TERAPEUTICE 

Intern. 

Principalele acţiuni se manifestă asupra aparatului 
digestiv. 

Datorită acidității moderate, merele ajută digestia, 
provocând prin act reflex o importantă creştere a secreției 
salivare şi gastrice. 

Merele consumate cu coajă sunt uşor laxative şi 
absorbante ale toxinelor şi microorganismelor la nivelul 
intestinul, i, care sunt înglobate în celuloza şi pectinele pe 
care le conţin, care nu sunt iritante şi care se elimină. 

La copii, merele rase curățate de coajă - alături de 
morcovi - reprezintă un tratament eficace în diareile acute 
şi cronice. 

Acţiunea diuretică a merelor este evidentă, dar mai 
importantă este eliminarea masivă pe această cale a 
acidului uric, ceea ce le face utile nu numai în afecțiunile 
renale ci şi în diatezele urice (artritism, reumatism, gută). 

Preventiv şi curativ, ele au acţiune favorabilă în 
hipertensiunea arterială, ceea ce, combinat cu 
proprietatea pe care o au de a micşora concentraţia 
colesterolului în sânge, justifică recomandarea lor în 
ateroscleroză. 


Merele intră în dieta pentru combaterea obezității, 
iar în gerontologie sunt considerate utile în multe dintre 
neplăcerile pe care le aduce cu sine vârsta înaintată. 

Autorii elveţieni citează rezultate favorabile în 
tratarea diabetului infantil prin cură de mere şi tomate. 
Asupra sistemului nervos au o acţiune calmantă, 
considerându-se că un măr mâncat seara, la cutcare, 
uşurează somnul. 

Este cunoscută în medicina populară utilizarea 
merelor pentru efectele lor asupra afecţiunilor pectorale, 
favorizând ei iminarea secreţiilor bronşice. 


Extern 

Medicina populară recomandă aplicaţii calde de 
fructe fierte, în dureri de urechi. 

Pe plăgi atone se aplică fie mere rase şi fierte în 
sucul lor, fie suc cu ulei în părţi egale. 

Tot în medicina populară se consideră utilă aplicarea 
de tărâţe bine umectate cu decoct de mere concentrat şi 
cald în zona splinei, contra inflamaţiilor acesteia. 

Cosmetică 

Sucul  merelor ajută la tonifierea ţesuturilor, 
masându-se uşor obrajii, sânul, abdomenul. 

MOD DE ÎNTREBUINŢARE 

Merele pot fi folosite ca atare, în cure de lungă 
durată, mergându-se până la 1 kg/zi, la bătrâni şi bolnavi 
putându-se da numai sucul. 

Pentru obezitate se recomandă „zile de mere”, în 
care să se consume câte 1 kg de mere pe zi, fără alimente. 

Decocturi din mere uscate şi bine mărunţite, o 
lingură la o cană, luându-se 3 - 5 căni pe zi îndulcite. Mere 
rase, contra diareilor la copii (1/2 kg-l kg pe zi, la cele 5 
mese). 

Decoct dintr-un măr tăiat în bucățele în 1⁄2 1 apă, fiert 
la foc încet până se reduce la jumătate; se îndulceşte şi se 
bea seara înainte de culcare. 

Sirop laxativ şi pectoral, îndeosebi pentru copii, din 
suc de mere şi zahăr în părţi egale; se fierbe la foc încet 
până la consistenţă siropoasă, luându-se câte 2 linguri 
înainte de fiecare masă. 

În hipertensiune, edeme cardiorenale, ateroscleroză, 
colesterolemie, preinfarct, se recomandă de unii autori 
cura lui Kempner, care duce la scăderea severă a 
colesterolului sangvin, reducerea valorii tensiunii arteriale, 
reducerea edemelor, merele având un rol important. 

Într-o primă fază (1 - 3 luni), o adevărată „fază de 
atac”, se consumă numai 230 - 300 g orez fiert pe zi şi 


mere (după gust). 

Într-o a doua fază, se introduc puţin câte puţin 
legume, carne, peşte, cartofi şi puţină pâine fără sare. 

Oţetul de mere şi miere 

După Elena Niţă Ibrian, rezumativ se prepară astfel: 
merele din soiurile de toamnă se spală, se strivesc în piua 
de lemn sau se rad prin răzătoare inox. 

Peste acest terci pus într-un vas potrivit se adaugă 5 
litri apă la 4 kg terci şi, pentru fiecare litru de apă. 

140 g miere. 

Se poate pune, pentru a grăbi fermentația, 1/2 kg 
drojdie de vin din struguri hibrizi, nestropiţi (partea groasă 
lichidă ce rămâne după tragerea vinului). 

Borcanul sau vasul de lut în care s-a preparat această 
combinaţie se ţine la temperatura camerei (2030*C) 
neastupat, doar legat la gură cu un tifon, pentru a nu intra 
musculiţele. 

Se ţine la loc întunecos. 


Prima fază de fermentare durează 10 - 12 zile, 
perioadă în care se amestecă de 2 - 3 ori pe zi cu o 
lopăţică de lemn. 

Sucul obţinut după fermentație se strecoară prin 
tifon dublu. 

Se pune într-un vas cu gura largă şi se mai adaugă 
pentru fiecare litru de suc 50 g miere. 

Pentru a doua fază a fermentaţiei, de asemenea 
aerobă, se leagă gura borcanului tot cu tifon şi se 
păstrează la căldură. 

După 40 - 60 zile oţetul este gata. 

Se trage după limpezire, cu furtunul, în sticle care, 
astupate bine sau ceruite, se păstrează la rece. Se 
consumă la salate, sosuri sau diferite preparate culinare. 

PĂRUL 


PYRUS COMMUNIS L. (FAM. ROSACEAE) 


Având ca origine Părul sălbatic, Părul de cultură are 
o veche istorie, fiind cultivat în special în Asia Centrală din 
vremuri străvechi. 

S-a răspândit treptat spre vest, iar în Evul Mediu era 
deja prezent şi în Europa. 

Deşi înrudit cu Mărul, digestibilitatea şi valoarea 
terapeutică a perelor este mai redusă. 

PRINCIPALII CONSTITUENŢI 

Infuzia din flori are proprietăţi antiinflamatorii 
recomandate de asemenea în cistite. 

MOD DE ÎNTREBUINŢARE 

Perele conţin, în funcţie de soi, între 82 - 85% apă, 
hidraţi de carbon (zaharuri - n.n.) 10 - 13%, protide 0, 5%, 
dintre zaharuri - în special levuloză (8%), celuloză, 
pectine, tanin, săruri de la Na, K, Fe, P şi cantităţi mai mici 
de S, CI, Zn, Fe, Cu, Mn, I, As. 

Conţinutul în vitamine este redus: cca. 5 mg/l 
vitamina C, vitamina A 50 mg/l, vitamina B2.70 mg/l, 
vitamina B6.0, 25 mg/l şi vitamina PP în cantităţi reduse. 

RECOMANDĂRI TERAPEUTICE 

Acţiunea laxativă, similară cu cea a merelor cu coajă, 
este marcantă. 

La fel ca şi merele, perele au acţiune diuretică şi 
urolitică, împiedicând depunerea uraţilor şi favorizând 
eliminarea lor. 

Pe această acţiune se bazează recomandarea curelor 
de pere în afecţiuni urinare, în litiaza urinară, precum şi în 
reumatism, gută şi artritism. 

Tot datorită acţiunii diuretice, perele au acţiune 
depurativă, iar conţinutul ridicat în levuloză le recomandă 
şi diabeticilor. 

Atât scoarţa Părului cât şi frunzele şi florile sunt 
utilizate în medicina empirică. 


Astfel, scoarţa are proprietăţi astringente, 
antidiareice (datorită taninurilor) şi febrifuge. 

Substanțele active pe care le conţine scoarţa au 
acţiune hemostatică locală, datorită tot taninurilor care 
precipită proteineie, contractă capilarele şi diminuează 
secrețiile. 

Frunzele, în special cele ale Părului sălbatic, au 
proprietăţi antiseptice în cazul căilor urinare, similare cu 
cele ale  Merişorului (Vaccinium vitis-idaea), fiind 
recomandate sub formă de infuzie în cistite, prostatită, 
infecţii urinare. 


Consumate ca atare (mai puţin recomandate însă 
celor cu digestia dificilă, cu tractul digestiv iritat, cu 
hemoroizi, din cauza celulelor pietroase sau sclereidelor 
din pulpă). 


Suc, 2 - 3 pahare pe zi, înainte de mese. 

Decoct din 40 - 50 g pere uscate („poame”) la un 
litru de apă. Cidrul de pere are acţiune diuretică şi uşor 
laxativă. 

Observaţie. Frunzele de Păr, pe lângă taninuri, conţin 
arbutozid, la fel ca frunzele de Merişor. 

Ele au proprietăți diuretice, dezinfectante, 
antiinflamatore, uşor sedative, favorizând dizolvarea 
calculilor renali. 

Prin creşterea diurezei, urina devine clară, iar 
micțiunile frecvente în prostatite se diminuează. Frunzele 
de Păr sunt indicate ca adjuvant în cistite, în litiaza renală 
şi în general în afecțiunile renale, vezicale şi ale prostatei. 

Se utilizează sub formă de infuzie preparată din 100 
g frunze proaspete sau 25 g frunze uscate la 1 litru de apă. 

Infuzia astfel obţinută se bea în cursul unei zile. 

În trecut, în medicina tradițională, scoarța de Păr era 
recomandată pentru proprietățile ei astringente şi 


febrifuge. 

GUTUIUL 

CYDONIA OBLONGA MILL. (FAM. ROSACEAE) 

Gutuiul, originar din insula Creta şi Asia de Sud-Vest, 
era foarte răspândit în jurul anticului Sidon, oraş înfloritor 
al Feniciei, de la care, de altfel, îşi trage şi denumirea 
genului (de la cuvântul grecesc Kydon, numele vechi al 
oraşului de azi Canea de pe insula Creta, nume folosit şi de 
Hippocrate). 

În Grecia antică, gutuile erau considerate fructele 
zeiţei Venus, tinerele căsătorite trebuind să guste din ele 
înainte de a păşi pragul camerei nupţiale, pentru a pune 
căsnicia sub protecţia frumoasei zeițe. 

Gutuiul se cultiva cu 4.000 ani în urmă. 

Gutuiul are două varietăţi: var, maliformis (Mill.) 
(C.K. Schneid.) şi var, pyriformis (Kirchn.) şi mai multe 
soiuri de cultură: Angers, Lescowatz, Constantinopol, 
Bereţchi, „De Vrania”. 

Se utilizează, în scopuri medicinale, atât pulpa cât şi 
seminţele. 

PRINCIPALII CONSTITUENŢI 

Gutuile conţin 70 - 72% apă, 7 - 8% zaharuri, 0, 5% 
protide, acizi organici, tanin, pectine, cantităţi mici de 
grăsimi, săruri minerale de Fe, la, P K, Cu, Mg, S etc, 
vitaminele A, B, C şi PP Semințele conţin 20% substanţe 
mucilaginoase şi amigdalină. 

RECOMANDĂRI TERAPEUTICE 

Intern. 

Graţie taninului, pulpa fructului are proprietăţi 
astringente puternice,  gutuile fiind indicate ca 
antidiareice, mai ales în diareile celor debilitaţi, ale 
convalescenţilor, copiilor şi vârstnicilor, deoarece acţiunea 
taninului este atenuată de cea emolientă datorită 
mucilagiilor. 

De asemenea, se recomandă ca antihemoragice în 


hemoptizii, hemoroizi, hemoragii uterine. 

Uşoara lor aciditate le face utile în dispepsiile atonice 
(aşa-zisul „stomac leneş”), iar în consum prelungit, în 
insuficienţa hepatică. 

Gutuile se recomandă şi ca  antivomitiv în 
vomismente cronice. 

Semințele, puternic emoliente, sunt recomandate ca 
remediu pectoral în tuse, bronşită, răguşeală. Extern. 

Proprietăţile astringente combinate cu cele emoliente 
justifică utilizarea lor sub formă de-gargarisme în laringite, 
faringite, amigdalite, stomatite, în tratamentul 
hemoroizilor, eczemelor, arsurilor etc. 


Semințele sunt recomandate şi ca adjuvante în 
calmarea iritaţiilor pielii şi ale sânilor, ca şi în tratarea 
crăpăturilor mâinilor, a degerăturilor, în eczeme, arsuri, 
conjunctivite, hemoroizi inflamatorii. 

Cosmetică. 

Semințele de gutui se citează pentru hidratarea 
tenurilor uscate şi curăţarea celor pătate. 

MOD DE ÎNTREBUINŢARE 

Consumul fructelor ca atare sau al unor produse 
obţinute din acestea (suc, sirop, jeleu) şi ca mâncare 
preparată sub formă de diferite feluri culinare. 

Decoctul are o acţiune mai marcantă. Se prepară 
dintr-o gutuie mare, rasă, la 1 litru de apă; se lasă să 
fiarbă până ce lichidul se reduce la jumătate, cantitatea 
care se bea în cursul unei zile, îndulcită cu 50 g zahăr. 

Acest decoct se utilizează şi extern pentru 
gargarisme. 

Infuzie pectorală din seminţe, o linguriţă la o cană, 
câte două căni pe zi. 

Macerat la rece din o linguriţă de seminţe la o cană 
timp de 2 - 4 ore, pentru loţiuni sau comprese contra 
iritaţiilor pielii şi în cosmetică. 


Observaţie. Frunzele, bogate în tanin, sunt foarte 
eficiente, ca antidiareice, sub formă de infuzie cu 1-2 
linguriţe la o cană, bându-se 2 căni pe zi. 

Împreună cu frunzele de Mur sau Zmeur şi cu fructe 
de măceşe, se obţine un ceai alimentar foarte plăcut la 
gust. 

MOȘŞMONUL 

MESPILUS GERMANICA L. (FAM. ROSACEAE) 

Moşmonul este un arbust sau arbore de 1, 5 - 3 în 
sau chiar mai înalt, cu frunze alterne, scurt peţiolate, 
alungit eliptice, lungi de 5 - 8 cm şi late de 2.5 - 5 cm, cu 
marginea întreagă, fin dirijată spre vârf. 

Florile sunt solidare, cu diametrul de 3 - 4 cm, având 
petale albe. 

Fructele au receptaculul extern cărnos, asemănându- 
se cu cele de Măceş, dar mai mari (2 - 3 cm în diametru), 
cu sepale persistente şi după maturizare. 

Creşte subspontan pe coaste însorite, stâncării, 
tufişuri, de la şes până la munte. 

Cultivat astăzi cu totul sporadic, Moşmonul a fost 
bine cunoscut în Antichitate, Iulius Cezar aducându-l în 
Italia după vestita sa campanie din Galia. 

La noi în ţară este semnalat la Deva, Hunedoara, 
Craiova, Piteşti, laşi etc. 

PRINCIPALII CONSTITUENŢI 

Cu un procent mai scăzut în apă (70 - 74%), fructul 
conţine substanţe azotate, grăsimi (0, 44%), tanin (în 
fructele uscate până la 12%), mucilagii, acid citric, malic şi 
tartric, vitaminele C şi B, zaharuri, proteine, săruri 
minerale, celuloză etc. 

RECOMANDĂRI TERAPEUTICE 

Fructul, puternic astringent, are acţiune antidiareică, 
cu efecte chiar în diareea dizenterică şi enteritele rebele, 
având dublu efect, respectiv stagnarea scaunelor diareice 
şi fortificarea mucoasei intestinale. Are proprietăţi 


diuretice, cu eliminarea de urati, fiind un adjuvant util în 
litiaza urică, gută şi reumatism. 

Empiric, în tratamentul paludismului şi litiazei 
renale, în special decoctul din rădăcină. 


MOD DE ÎNTREBUINŢARE 

Consumate ca atare sau în compot; pentru a avea 
efect, trebuie consumată circa o cană de compot. Sirop 
pentru regularizarea tranzitului intestinal, din 1 kg fructe, 
800 g zahăr sau mai bine miere şi 500 ml apă; se fierbe 1 
oră, la foc mic. Se bea dimineaţa câte un pahar. 

Observaţie. Frunzele, la rândul lor puternic 
astringente, se utilizează sub formă de decoct (2 linguri la 
o cană), pentru gargarisme şi spălături bucale, în afte şi 
inflamații ale gâtului. 

GRUPA FRUCTELOR SÂMBUROASE 

Este o grupă foarte omogenă, cuprinzând specii din 
familia Rosaceae, subfamilia Prunoideae, caracterizate 
prin fruct cărnos tip drupă, endocarpul lor fiind lemnos, 
alcătuit din sclereide (celule pietroase). 

Acest endocarp constituie sâmburele care protejează 
în interior sămânţa. 

Din această grupă fac parte Prunul, Cireşul, Vişinul, 
Caisul, Piersicul şi Migdalul, acesta din urmă constituind o 
excepţie prin aceea că mezocarpul este pielos şi nu cărnos 
ca la celelalte, iar la maturitate se desface. 

Această grupă de fructe este mai răspândită în ţara 
noastră, ocupând peste 60% din suprafaţa cultivată cu 
pomi fructiferi. 

Prin conţinutul lor în glucide (cca. 15%), fructele 
sâmburoase au o ridicată valoare nutritivă, iar datorită 
conţinutului ridicat în apă şi potasiu sunt diuretice. 

Celuloza şi acizii organici le imprimă proprietăţi 
laxative, iar prin sărurile minerale şi vitamine - în special 
vitamina A şi riboflavina (vitamina B2) - sunt mineralizante 


şi vitaminizante. Consumate în stare proaspătă, dar mai 
ales sub formă de compoturi, dulceaţă, gem, marmeladă, 
în timpul iernii, ele constituie desertul ideal al fiecărei 
mese. 

PRUNUL 

PRUNUS DOMESTICA L (FAM. ROSACEAE) 

Atât de puţin pretenţiosul Prun, originar din Persia şi 
Caucazul de Est, a fost adus în Europa de către romani. În 
ţara noastră şi-a găsit o a doua patrie, fiind pomul fructifer 
cu cea mai mare pondere. 

Având valoare nutritivă ridicată, el are şi proprietăţi 
terapeutice recunoscute încă din Antichitate. 

Pliniu cel Bătrân laudă proprietăţile laxative ale 
Prunului, iar prunele uscate erau recomandate de diferiţi 
autori din Grecia antică. 

Mai târziu, aceste fructe se bucurau de mare faimă în 
prescripţiile Şcolii din Salerno (sec. XI-XII), pătrunzând 
până în Farmacopeea Engleză, ca medicament, în secolul 
al XVIII-lea. 

Jean-Baptiste Poquelin, cunoscut sub pseudonimul 
literar Moliere, face aluzie la prune într-una din operele 
sale, „Bolnavul închipuit” (1673). 

La noi se cultivă peste 10 varităţi de Prun. 

Aproape că nu există casă în mediul rural care să nu 
aibă un prun sau doi, majoritatea lor, însă, cultivându-se în 
livezi. 

Pe lângă fructele gustoase pe care le dă, Prunul este 
şi un bun fixator al solurilor în pantă, al terenurilor 
alunecoase, împiedicând spălarea coastelor şi fenomenul 
de eroziune. 

PRINCIPALII CONSTITUENŢI 

Prunele proaspete, coapte, conţin cca. 80% apă, 14 - 
15% hidraţi de carbon, 0, 6% protide, săruri minerale (Na, 
K, la, P Fe, Mg, Mn), dintre care predomină potasiul (210 
mg/l), acizi organici, mucilagii, vitamiuele A, El, B2 etc. 


Valoarea nutritivă energetică a prunelor în stare 
proaspătă este de 58 - 62 kcal la 100 g pulpă, iar în stare 
uscată de 249 kcal. 

RECOMANDĂRI TERAPEUTICE 

Intern. 

Au proprietăţi diuretice, stimulente ale sistemului 
nervos, laxative, decongestive hepatice şi dezintoxicante. 

Se recomandă în special în constipaţiile cronice, atât 
proaspete cât şi uscate, înmuiate în apă. Sunt un bun 
laxativ şi pentru cei care suferă de hemoroizi, dar nu şi de 
colită. 

Ameliorează stările inflamatorii ale ficatului. 

În medicina populară se recomandă şi în inflamaţiile 
splinei. Cosmetică. 

Se pot folosi sub formă de mască pentru tenurile 
grase, cu porii dilatati. 

MOD DE ÎNTREBUINŢARE 

Consumate ca atare, în special dimineaţa sau la 
începutul mesei (8 - 20 bucăţi sunt suficiente pentru 
efectul laxativ). 

Decoct din prune uscate: 

În cazul inflamaţiilor splinei se recomandă să se bea 
dimineaţa lichidul, iar fructele din decoct să se consume 
seara. 

Infuzia obţinută dintr-o prună şi o smochină la 100 ml 
apă, administrată zilnic copiilor uşor irascibili. Asocierea 
cu smochinele este benefică şi în cazul constipaţiilor, 
deoarece smochinele sunt emoliente şi se evită iritarea 
tractului intestinal. 

Se poate face o infuzie cu prune şi smochine, 
lăsându-se apoi la macerat 10 - 12 ore. 

Pentru combaterea  constipaţiei se recomandă 
maceratul obţinut la rece din cca. 200 g prune uscate (nu 
afumate), ţinute în apă 3 - 4 ore. Se iau seara. 


Suc de prune, câte un pahar înainte de mese. 

Mască cosmetică astringentă cu 5 - 6 prune zdrobite 
care se lasă 20 minute pe faţă. 

În etnoiatrie (medicina populară) se foloseşte ţuica 
cu tărie alcoolică ridicată pentru „plămădeli”, respectiv 
pentru macerarea unor plante medicinale, o formă 
populară a tincturilor. 

Se utilizează şi intern, dar mai ales extern, pentru 
fricţionări. Intern nu se recomandă în ulcer şi hepatite. 

Observaţii. 

Frunzele de Prun au şi ele proprietăţi diuretice şi 
laxative ca şi fructele, fiind în plus febrifuge şi vermifuge 
(contra oxiurilor şi limbricilor). 

Se folosesc empiric sub formă de decoct (fierbere 10 
- 15 minute), o lingură la cană. 

CIREŞUL, VIŞINUL 

CERASUS AVIUM (L) MNCH. (sinonim Prunus 
cerasus var, avium L. 

— Cireş); 

C. VULGARIS MILL (sân. Prunus cerasus L - Vişin) 
(FAM. ROSACEAE) Originare din Asia Mică. 

Pliniu cel Bătrân afirmă că au fost aduse în Europa 
de către Luculus, vestitul gurmand al Romei antice, după 
victoria sa asupra lui Mitridate, regele Pontului. 

Despre Cireş şi Vişin exista referiri şi în operele lui 
Teofrast. 


Cireşul are la noi 3 varietăţi principale şi peste 25 
soiuri cultivate, iar Vişinul 2 subspecii, numeroase forme şi 
peste 15 soiuri de cultură. 

PRINCIPALII CONSTITUENŢI 

Cireşele şi vişinele au până la 90% apă. Dintre 
zaharuri, conţin în special levuloză, ceea ce face posibilă 
folosirea lor şi în alimentaţia diabeticilor (în special 
vişinele). 


Sunt bogate în săruri de Na, K, la, P Mg, Fe, conţin, 
de asemenea, clor, sulf şi microelemente ca Zn, Cu, Mn, Co 
etc. 

Sunt mai bogate în vitamina A şi conţin mici cantităţi 
de vitamina El, B2, niacin şi vitamina C. Cireşele dulci 
conţin 13 - 14% hidraţi de carbon şi au o valoare 
energetică de 57 kcal la 100 g fructe. 

RECOMANDĂRI TERAPEUTICE 

Intern. 

Uşor acide, sunt un adjuvant utilizat în colitele de 
fermentație. 

De asemenea, se întrebuinţează ca hipotensoare; prin 
aportul lor caloric redus, ca şi prin efectul uşor laxativ, se 
recomandă în obezitate. 

Acţiunea diuretică este destul de marcantă, însoţită 
de una de purificare a organismului de substanţele de 
dezasimilaţie („acţiune depurativă”), fiind recomandate în 
afecţiuni renale, inclusiv litiază, precum şi în gută, 
reumatism, artritism, ateroscleroză (contracarând 
depunerea colesterolului). 

Se mai recomandă consumul în litiază ca şi în 
hepatitele cronice sau în sechelele de hepatită (deoarece 
ajută la regenerarea parenchimului hepatic), iar în 
gerontologie sunt considerate printre fructele cu efectele 
cele mai salutare în întârzierea fenomenelor de 
îmbătrânire. 

Îndeosebi cireşele sunt sedative şi tonice pentru 
sistemul nervos. Extern. 

Se folosesc sub formă de comprese, deoarece au 
uşoare proprietăţi antimigrenoase. Cosmetică. 

Uşor astringente şi tonice, redau elasticitatea pielii. 

MOD DE ÎNTREBUINŢARE 

Consumate ca atare, făcându-se cure în obezitate şi 
artritism, consumându-se fie o anumită cantitate în fiecare 
zi, fie rezervându-li-se în exclusivitate o zi pe săptămână. 


Suc - utilizat în special în hepatite. 

Infuzie de cireşe uscate (1 lingură la o cană). 

Aplicaţii de fructe zdrobite pe frunte, cu rol 
antimigrenos, precum şi pe obraji şi pe gât, pentru a reda 
elasticitatea pielii. 

Observaţie. 

Au proprietăţi medicinale recunoscute pedunculii sau 
codiţele („Stipites Cerasorum”); ele constituie un diuretic 
de bază al „farmaciei naturii” datorită conţinutului de 
săruri de potasiu, flavonoide, taninuri, catechinice. 

În medicina populară se mai foloseşte şi cleiul 
scoarţei, ca antitusiv. 

MIGDALUL 

PRUNUS DULCIS (MILL) D.A. WEBB. AMYGDALUS 
COMMUNIS L (FAM. ROSACEAE) 

Migdalele reprezintă una dintre acele seminţe la care 
proprietăţile nutritive se împletesc cu cele terapeutice. 


O romantică legendă din mitologia greacă povesteşte 
că frumoasa Phyllis a murit de durere deoarece a fost 
părăsită de către Demofon, fiul lui Tezeu şi a fost 
transformată într-un Migdal. 

Când  infidelul, cuprins de remuşcări a venit 
plângând, îmbrăţişând pomul, acesta s-a acoperit într-o 
clipă cu acele dori frumoase roz, pe care le cunoaştem. 

Dar înainte de această legendă, Migdaiul era 
cunoscut în Siria, Persia, în Asia Centrală până în 
Turchestan, unde creştea spontan. 

A fost maturizat sau s-a sălbăticit în China, India, în 
ţările mediteraneene. Este cultivat în Europa Centrală şi în 
America. 

Medicii şi învățații Antichității (Teofrast, Porcius 
Cato, Columella şi Scribonius Largus) au recomandat 
Migdalul în multe afecțiuni. 

Medicii arabi îl recomandau tot ca medicament, pe 


baza unuia dintre preceptele lor care spunea că un 
medicament trebuie să fie plăcut la gust. 

Numele  Migdalului este pomenit şi în Vechiul 
Testament. 

În timpul celor patruzeci de ani de peregrinări, evreii 
s-au simţit descurajaţi şi au vrut să se întoarcă din drum. 

S-au plâns conducătorilor lor. 

Moise, cel care îi călăuzea prin deşert, s-a rugat 
pentru îndrumare şi a fost îndemnat de Dumnezeu să 
ceară fiecărei familii câte un toiag cu numele capului 
familiei cioplit pe el. 

Pe toiagul casei lui Levi, Moise a scris numele 
fratelui său, Aaron. 

Toate toiegele au fost aduse în cortul cel mare (numit 
tabernacol), iar a doua zi, când Moise a intrat acolo, 
toiagul lui Aaron încolţise. 

Era plin de muguri, flori şi migdale coapte. 

În ebraica veche, cuvântul „migdajă” înseamnă 
„darul lui Dumnezeu”. 

Migdalul este primul copac din ara Sfântă care 
înfloreşte ca semn al vieţii reînnoite şi al deşteptării 
naturii. 

Chiar şi în zilele noastre, evreii mai aduc crengi cu 
muguri de migdal în sinagogă, la marile sărbători 
religioase. 


În secolul al XI-lea Migdalul figura în lista speciilor 
cultivate în grădinile medicinale ale lui Carol cel Mare. În 
Evul Mediu şi mai târziu, Migdalul reprezenta obiectul 
unui comerţ activ. 

De la Migdal se folosesc seminţele (sâmburii), atât de 
la varietateja dulce, cât şi de la cea amară. 

Numai varietatea dulce este comestibilă. Cea amară 
are însă proprietăţi terapeutice. 

PRINCIPALII CONSTITUENŢI 


Semințele proaspete conţin până la 88% apă, iar cele 
uscate numai 4, 5%. 

Ele conţin cca. 18% protide, 54 - 55% grăsimi 
formate din 75% acid oleic, fermenţi, 16% hidraţi de 
carbon, acizi organici, săruri de potasiu (833 mg/l), calciu 
(250 mg/l), fosfor (455 mg/l), fier (4, 1 mg/l), vitamina A 
(20 Jgz), vitamina El (0, 20 ugz), B2 (0, 60 jxgz), niacin (4, 
2 mg/l) şi cantităţi mici (1 mg/l) vitamina C. Conţine şi o 
enzimă (emulsina). 

În continuare vom prezenta pe scurt rezultatele unor 
cercetări relativ recente, puţin cunoscute cititorilor, în 
legătură cu una dintre cele mai comune nitrilozide, anume 
amigdalina, care se găseşte în seminţele unor fructe, în 
special ale  merelor, caiselor, cireşelor, migdalelor, 
prunelor, piersicilor, nectarinelor etc. 

Din fructele seminţelor menţionate s-au izolat 
compuşi netoxici, hidrosolubili, care conţin nitrilozida sau 
vitamina B17. 


Lipsa din alimentaţie a acestui factor poate duce la 
tulburări fiziologice şi, datorită acestui fapt, a primit 
statutul de vitamină. 

În procesele metabolice, nitrilozidul (amigdalina) 
este  hidrolizat în  hidrocianamidă, benzaldehidă sau 
acetonă şi zahăr. 

Hidrocianamida formată este detoxificată de către 
enzima rodanază în molecule de tiocianaţi netoxici. 
Benzaldehida formată în prezenţa oxigenului este oxidată 
imediat în acid benzoic, de asemenea netoxic. Inainte de-a 
considera posibila acţiune de modelare antineoplazică a 
vitaminei B17, trebuie să menţionăm faptul că acidul 
benzoic este antiseptic şi antiinflamator. 

Nu de mult timp, în multe ţări, pentru bolile 
reumatismale au fost utilizaţi produşi de adiţie orto- 
hidroxizi ai acidului benzoic. 


După numeroase cercetări s-a ajuns la concluzia că 
prezenţa vitaminei B17 în alimentaţie calmează durerile 
reumatice şi reduce temporal hipertensiunea. 

În cazul în care considerăm boala canceroasă ca o 
dereglare metabolică, se pune întrebarea dacă una dintre 
cauze n-ar fi şi deficienţa în vitamine, în special în vitamina 
B17. 

În această direcţie sunt semnificative cercetările 
omului de ştiinţă american Dr. Dean Burk de la 
departamentul de citochimie al Institutului Naţional de 
Cancer din Washington, după părerea căruia vitamina B17 
este o vitamină într-adevăr antineoplazică. 

Considerăm totuşi necesară o precizare: până în 
prezent nu există un medicament specific, sigur în boala 
canceroasă. 

Această precizare o considerăm cu atât mai 
importantă cu cât în publicaţiile săptămânale de 
nespecialitate se face reclamă unor „medicamente 
anticanceroase” preparate din plante (Spânz, Mărul 
lupului - Aristolochia sp., Tătăneasă etc), care au produs 
grave intoxicații. 

Plantele cu substanţe citotoxice ucid în primul rând 
celulele sănătoase sau somatice, iar apoi pe cele 
canceroase. 

După ultimele cercetări, speciile menționate 
accelerează dezvoltarea celulelor canceroase, sunt nu 
numai citotoxice, dar şi hepatotoxice, mutagene etc. 

Cu toate controversele ştiinţifice, în prezent există 
produse autorizate pe bază de amigdalină sau vitamina 
B17. 

Până vor ajunge şi la noi aceste produse denumite 
Laetril sau Letril, putem beneficia în alimentația noastră 
de binefacerile amigdalinei. 

Preventiv, doza zilnică de 250 - 500 mg se poate 
asigura din 6 - 8 sâmburi de migdale sau caise şi din 20 - 


25 sâmburi de cireşe sau mere. 

Valoarea energetică este apreciată la 615 kcal la 100 
g seminţe uscate. 

RECOMANDĂRI TERAPEUTICE 

În prezent, în terapeutică, migdalele joacă un rol mai 
important decât în trecut. 

Rolul major rămâne în alimentaţie şi în cosmetică, 
dar nu numai după cele relatate la subcapitolul 

„Principalii constituenți”. Intern. 

Migdalele se recomandă în ulcerul gastric şi în 
gastrite hiperacide, deoarece, pe de o parte, uleiul gras 
formează o peliculă de protecţie pe peretele stomacului, 
iar pe de altă parte, protidele tamponează acidul 
clorhidric, neutralizând aciditatea excesivă. 

În acelaşi timp, migdalele reduc secreția de pepsină 
şi stimulează peristaltismul intestinal. 

Durerile şi arsurile gastrice (senzaţia de „pirozis”) se 
reduc simţitor după consumarea seminţelor de migdal. 


Tot asupra aparatului digestiv au şi o acţiune 
antiseptică intestinală remarcabilă, fiind astfel utilizate în 
colitele de fermentație. 

Sunt, de asemenea, uşor laxative şi anticatarale. 

Datorită acţiunii antispasmodice şi de calmare a 
tusei, ele constituie un foarte agreabil remediu pectoral, 
fiind indicate chiar şi în tusea convulsivă. 

Ca anticatarale, au efect favorabil în laringite. 

Acţiunea anticatarală se manifestă şi în inflamaţiile 
aparatului genito-urinar; au şi proprietăţi antilitiazice. Prin 
compoziţia lor chimică foarte complexă sunt tonice şi 
reconstituante generale (inclusiv ale sistemului nervos) şi 
remineralizante, putând fi consumate ca adjuvante în 
tuberculoză. 

Deoarece au un conţinut redus de glucide, migdalele 
pot fi consumate de diabetici. Extern. 


Prin acţiunea emolientă şi trofică asupra ţesuturilor 
se recomandă în eczeme, arsuri sau crăpături ale pielii. 

Cosmetică 

„Laptele” de migdale constituie un preparat foarte 
indicat pentru catifetarea şi hidratarea pielii. 

MOD DE ÎNTREBUINŢARE 

Decocţia pectorală din coajă cu 50 g la litrul de apă, 
fâartă 20 minute; se beau până la 4 căni pe zi, în mai multe 
reprize. 

Sâmburi zdrobiţi, câte 10 - 15 de 2 ori pe zi, folosiţi 
ca preparat antiulceros. 

Şi mai eficace contra ulcerului este un amestec din 
30 sâmburi de migdale dulci, o lingură lapte şi o linguriţă 
smântână (reţetă din medicina populară). 

Sirop, care se prepară din 500 g sâmburi dulci, 150 g 
sâmburi amari, 125 ml apă şi 750 g miere. 

Acestea se freacă până se obţine o pastă care se 
fierbe la baia de apă cu 1.5 litri apă rece şi 2.5 kg zahăr. 
Se poate aromatiza cu esenţă de portocale. 

Se păstrează la frigider. 

„Laptele” de migdale, întrebuințat în uz extern, 
inclusiv în cosmetică, se prepară din 100 g migdale lăsate 
în apă câteva ore, pentru a li se umfla pieliţa, care să poată 
fi apoi curățată. 

Se zdrobesc cu puţină apă rece, se amestecă cu sirop 
din 100 g zahăr la 2.1 apă şi se utilizează, ca atare. 

CAISUL 

PRUNUS ARMENIACA L. ARMENIACAVULGARIS L- 
AM. (FAM. ROSACEAE) 

Originar din China, Caisul are fructe foarte nutritive, 
parfumate, bogate în vitamine. Proprietățile medicinale 
sunt reduse. 

Are o mare arie de răspândire, începând din Asia 
Centrală până în nordul Chinei, din Manciuria până în 
Caucaz Este cultivat în Europa şi America. 


PRINCIPALII CONSITITUENŢI 

Fructele proaspete conţin cca. 85% apă, 0, 8% 
protide, grăsimi, 10 - 13% levuloză şi glucoză, un tip de 
carotenoide, săruri de Na, K (250 mg/l), la, P, Fe, iar ca 
microelemente: cobalt, fier, brom, magneziu, vitamina A în 
cantităţi apreciabile (250 mg/l), vitamina El, B2, niacin şi 
cca. 8 mg/l vitamina C. Proaspete, au o valoare energetică 
de 49 - 50 kcal la 100 g fructe, iar în stare uscată de 306 
kcal. 

RECOMANDĂRI TERAPEUTICE 

Intern. 


Recomandările terapeutice se bazează în special pe 
faptul că este un fruct foarte nutritiv, cu aport mare de 
vitamine şi foarte digestibil. 

Este recomandat pentru dispeptici, convalescenţi, 
anemici (fiind un regenerator al ţesuturilor, mai ales al 
celui nervos, îndeosebi în anemii consecutive datorate 
unor hemoragii). 

Fiind şi tonice nervine, caisele pot fi consumate 
prioritar în astenii, stări depresive, nevroze şi insomnii. 
Acţiunea asupra tranzitului intestinal este paradoxală; 
astfel, în timp ce fructele proaspete sunt astringente, 
antidiareice, cele uscate sunt uşor laxative. 

Cosmetică. 

Caisele constituie un tonifiant al tenului normal. 

MOD DE ÎNTREBUINŢARE 

Consumate ca atare sau ca suc, compot, fructe 
uscate. 

În cosmetică, măşti cu caise zdrobite sau loţionări cu 
suc. 


PIERSICUL 
PERSICA VULQARIS MILL (FAM. ROSACEAE) 
Piersicul a fost adus în Imperiul Roman din Persia, de 


unde îi vine şi denumirea latină, însă aceasta n-a fost decât 
o haltă pe drumul răspândirii sale, originea trebuind s-o 
căutăm în China, cu peste 4 milenii în urmă. 

Fructele sunt foarte digestibile, însă proprietăţile 
medicinale sunt modeste. 

PRINCIPALII CONSITITUENŢI 

Proaspete, au 85 - 89% apă. 

Fructele conţin numai 0, 7% protide, 10% hidraţi de 
carbon, acizi organici, săruri minerale: Na, K (200 mg/l), 
la, P Fe, I, vitamina A, B |, B2, niacină şi cca. 9 mg/l 
vitamina C. 

Uleiul volatil, obţinut prin distilare, conţine esteri, 
linalol şi acizi: acetic, formic, caprilic, aldehide, cadinen 
etc. 

RECOMANDĂRI TERAPEUTICE 

Intern. 

Datorită digestibilităţii ridicate a pulpei, piersicile 
facilitează digestia, uşurând la maximum  travaliul 
musculaturii aparatului digestiv,  recomandându-se 
persoanelor în vârstă, debile, dispeptice. 

Fierte sunt mai bine tolerate. 

Stimulând secreția glandelor digestive, piersicile 
sunt stimulent stomabhic. 

Ele sunt şi uşor laxative, însă mai accentuat diuretice 
şi depurative, fiind recomandate în dieta celor cu litiază 
urinară, gută, reumatism. 

Cosmetică. 

Piersicile pot constitui şi ele un remediu pentru 
curățirea tenului. 

MOD DE ÎNTREBUINŢARE 

Consumate ca atare, sub formă de suc şi compot. 
Măşti cosmetice din frunze zdrobite. 

Observaţii. 


Importanță medicinală mult mai ridicată decât a 
fructelor o au frunzele şi florile, care prezintă şi avantajul 
unei arome foarte plăcute; ele sunt foarte uşor de suportat, 
îndeosebi de către copii. Din păcate, sunt prea puţin 
cunoscute şi utilizate în prezent. 

Ambele sunt un laxativ uşor, fiind complet neiritante 
în constipaţiile celor mici. Au, de asemenea, proprietăţi 
diuretice, utile în nefrite. 

Cu flori şi frunze de piersic se poate face un dublu 
tratament contra oxiurilor, intern sub formă de infuzie, 
extern - spălături sau cataplasme. 

Florile au în plus proprietăţi sedative, fiind foarte 
utile pentru copiii cu stări de nervozitate, precum şi 
proprietăţi antispastice, putându-se folosi pentru calmarea 
tusei spastice. 

Se fac infuzii cu flori (se pot obţine foarte uşor, 
strângându-le pe cele avortate, care se scutură abundent 
imediat după începerea înfloririi), frunze sau în amestec, 
cu 1 - 1 12 linguri la o cană de apă sau lapte; se iau 2-3 
căni pe zi. 

Pentru copii se recomandă şi un sirop foarte 
parfumat din infuzie concentrată de flori şi fructe (100 g la 
litru), cu o greutate egală de zahăr sau mai bine de miere; 
se fierbe pe foc mic până la consistenţa siropoasă. Se iau 
20 - 30 gpe zi. 


GRUPA ARBUȘŞIILOR ŞI PLANTELOR IERBOASE 
FRUCTIFERE 

Reprezintă o grupare eterogenă din punct de vedere 
botanic, având ca elemente comune aspectul de arbust sau 
ierbaceu, precum şi fructele (sau  pseudofructele) 
cărnoase. 

Din această categorie fac parte specii ale căror 
fructe, pe lângă valoarea lor nutritivă, au şi o importanţă 
terapeutică. 


Dar nu numai fructele, ci şi alte părţi de plantă, în 
special frunzele, conţin substanţe active cu aplicabilitate în 
tratamentul unor afecţiuni metabolice. 

Unele specii sunt considerate medicinale şi fac 
obiectul unor cercetări fitoterapeutice chiar în zilele 
noastre. 

În cadrul acestei grupe vor fi descrise: Coacăzul 
negru, Coacăzul roşu şi Agrişul (Fam. Saxifragaceae), 
Măceşul, Porumbarul, Murul, Zmeurul, Fragul şi Căpşunul 
(Fam. Rosaceae), latina (Fam. Elaeagnaceae), Afinul (Fam. 
Ericaceae) şi Socul (Fam. Caprifoliaceae). 

COACĂZUL NEGRU 

RIBES NIGRUM L (FAM. SAXIFRAGACEAE) 

Arbust montan, sporadic în flora spontană, dar 
cultivat din ce în ce mai mult în grădină sau pe suprafeţe 
compacte, Coacazul este cunoscut de mult pentru 
proprietățile terapeutice ale fructelor sale. 

Aşa se explică faptul că francezul Beaumont i-a 
închinat în anul 1757 un voluminos „Tratat despre coacăz”, 
în care scria: „Cu greu se pot găsi alte remedii cu efecte 
atât de marcante şi pentru un număr atât de mare de boli 
precum Coacăzul”. 

Cercetări recente i-au confirmat şi fundamentat din 
punct de vedere fitochimic şi farmacodinamic utilizările 
terapeutice. 

PRINCIPALII CONSTITUENŢI 

Coacăzele negre conţin 87 - 88% apă. 

Acizii organici specifici fructelor sunt până la 3%, iar 
protidele 1, 3%. 


Conţin 12% hidraţi de carbon şi săruri de Na (2 
mg/l), K (300 mg/l), la (45 mg/l), P (40 mg/l), Fe (4, 3 mg/l), 
Zn (3, 5 mg/l), vitamina A, care se află în fructele coapte în 
proporţie de 23 mg/l, cantităţi mici de vitamina El, B2, B6 
şi PP, vitamina C în cantităţi apreciabile (cca. 200 mg/l). 


100 g fructe proaspete conţin 56 kcal, din care se 
resorb sub formă energetică 89%. Coacăzele negre sunt 
bogate în pigmenţi antocienici şi flavonoide. 

Fructele mai conţin taninuri, rutozid, antocieni, 
betacaroten, microelemente etc. 

RECOMANDĂRI TERAPEUTICE 

Intern. 

Coacăzele au un conţinut remarcabil în vitamina C 
(de circa 3.4 ori - mai mult decât lămâile). 

În mod cu totul particular, deoarece această vitamină 
este foarte stabilă, probabil datorită unor inhibitori ai 
oxidazelor, coacăzele manifestă un efect tonic general, în 
special în mărirea rezistenţei organismului la procesele 
infecțioase, de asemenea, în stimularea formării globulelor 
roşii, în creşterea ponderală, în creşterea oaselor la copii. 

Prin toate acestea, fructele de Coacăz sunt foarte 
utile pentru cei doi poli ai vieţii, fiind preconizate în 
alimentaţia copiilor ca şi a vârstnicilor, adjuvante de preţ 
pentru gerontologie. 

Se recomandă şi în perioada de convalescenţă. 

Efectul tonic se manifestă şi asupra sistemului 
nervos, constituind un remediu adjuvant în surmenajul 
intelectual, în astenie. 

Datorită  rutozidului solubil, ele joacă un rol 
important în prevenirea accidentelor vasculare. Pigmenţii 
antocienici duc la mărirea acuităţii vizuale, coacăzele fiind 
foarte utile pentru lucrătorii în subteran, aviatori, 
scafandri etc. 

Diureza crescută produsă de coacăze este însoţită de 
o eliminare masivă de acid uric, recomandându-se pentru 
aceasta în afecţiuni renale şi cu deosebire în litiaza 
urinară, precum şi în gută şi reumatism. 

Proprietăţile lor pectorale le fac utile în tuse de 
diverse etiolegii, răguşeală, angină. 

Faptul că sunt şi sudorifice face din coacăze un 


remediu în afecţiuni febrile şi în eliminarea toxinelor. 

MOD DE ÎNTREBUINŢARE 

Consumate ca fructe proaspete, ca atare, suc. Infuzie 
din fructe uscate, 1 - 2 linguriţe la o cană cu apă; se beau 
2 - 3 căni pe zi. 

Sirop (în special ca pectoral) din 250 g fructe la 1.1 
apă, fiert până scade la jumătate; se strecoară, se adaugă 
o cantitate egală de zahăr sau miere şi se fierbe din nou 
până scade la jumătate. Se ia câte o linguriţă la două ore. 

Siropul de coacăze preparat din suc de coacăze 
negre obţinut prin presare şi suprasaturat cu zahăr sau 
miere se păstrează timp de un an, când nu pierde decât 
15% din vitamina C. 

După doi ani, pierderea vitaminei C este de 70%. 

Cidrul de coacăze, câte 100 ml înainte de mesele 
principale. Nu se va administra la copii. Observaţii. 

Frunzele de Coacăz conţin taninuri, rutozid, vitamina 
C, ulei volatil (0, 26%) şi sunt o materie primă medicinală 
importantă. 

Ele constituie unul dintre remediile „farmaciei 
naturii” în hipertensiune şi ateroscleroză, datorită acţiunii 
hipotensive. 

Proprietăţile diuretice sunt dublate de cele de 
eliminare masivă a acidului uric şi uraţilor, fiind adjuvante 
importante în litiaza urică, reumatism, artritism. 

Se recomandă cure de lungă durată, de până la 6 
luni, sub formă de infuzii cu 2 linguriţe la cană, bându-se 3 
căni pe zi, între mese. 


În seminţele de Coacăz negru se află unul dintre cei 
mai importanţi acizi graşi esenţiali, acidul gamalinolenic 
(A.G.L..) în proporţie de 19% din totalul de acizi graşi. 

Acizii graşi esenţiali scad presiunea sangvină, iar 
A.G.L. inhibă agregarea plachetară. 

Efectul imediat următor: ridicarea nivelului 


prostaglandinelor din seria 1 formate din A.G.L., având ca 
urmare o dilatare vasculară periferică. 

Cantități mici de A.G.L. au dat rezultate bune în 
tratamentul anginei, spasmelor vasculare, în afecțiunile 
coronariene şi în tratarea sindromului Raynaud. 

Printre potenţialele utilizări clinice ale A.G.L. se 
numără în special următoarele afecţiuni: diabetul, 
tulburările ciclului menstrual, stările inflamatorii, 
răspunsurile sistemului imunitar scleroza multiplă, 
alcoolismul, atopiile etc. 

AGRIŞUL ŞI COACĂZUL ROŞU 

RIBES UVA-CRISPA L. (R. GROSSULARIA L.) * 

ET RIBBS RUBRUM L. (FAM. SAXIFRAGACEAE) ** 

* în Franţa, Agrişul se cultivă din sec, al XIII-I i. Este 
răspândit în Europa, Asia, Africa de Nord, în America de 
Nord şi Centrală. 

** Răspândit în Europa şi Asia. În Europa, se cul i; | 
aproape în toate ţările. 


Ambele specii se întâlnesc sporadic în flora spontană 
a ţării noastre, în păduri, tufişuri, lacuri stâncoase, din 
regiunea de munte până în cea subalpină. Se cultivă sub 
numeroase forme şi varietăţi pentru fructele lor, care se 
consumă sub formă de compot, în special Agrişul, iar sub 
formă de dulceaţă, siropuri, marmeladă, Coacăzul roşu. 

PRINCIPALII CONSTITUENŢI 

Fructele ambelor specii conţin între 88 - 93% apă. 

Agrişele conţin 0, 80% protide, 0, 80% acizi malic, 
citric şi tartric (cca. 1, 5%), substanţe grase (0, 65%), 
zaharuri, celuloză, vitamina C (26 - 43 mg/l), vitaminele A 
şi B1, săruri de K, la, Fe, P Mg, Zn, Cu. 

Coacăzele roşii conţin 1.1% protide, acizi malic, citric 
şi tartric (până la 2%), hidraţi de carbon (9%), substanţe 
minerale sub formă de săruri de Na (1 mg/l), K (230 mg/l), 
la (30 mg/l), P (25 mg/l), Fe (0, 1%), vitamina A (6 gz), mici 


cantităţi de vitamina B1 şi B2 şi cca. 35 mg/l vitamina C. 

Consumate ca fructe proaspete, coacăzele roşii 
conţin 44 kcal energie la 100 g fructe, din care se resorb în 
organism 91 %, iar agrişele 43 kcal, din care se resorb 
89%. 

RECOMANDĂRI TERAPEUTICE 

Fructele ambelor specii, fiind acide, luate înainte de 
masă sunt tonic-aperitive, iar după masă stomahice, în 
atonii digestive; sunt totodată uşor laxative şi 
remineralizante. Ca şi coacăzele negre, produc diureză cu 
eliminare de acid uric şi uraţi, fiind recomandate în 
inflamații ale căilor urinare, litiaze, hidropizie, artritism, 
reumatism, gută. Fructele ambelor specii sunt 
„depurative” prin diureză. Se recomandă ca stimulent al 
funcţiei hepatice. 

MOD DE ÎNTREBUINŢARE 

Consumate ca atare. 

Suc 100 - 300 ml pe zi, în 3 - 4 reprize. 

Agrişele, sub formă de compot, supe sau garnitură cu 
sosuri albe. 

Coacăzele roşii, sub formă de dulceaţă şi sirop, sunt 
recomandate pentru aportul de vitamine, în special iarna şi 
primăvara. 


CĂTINA ALBĂ 

HIPPOPHAE RHAMNOIDES L. (FAM. 
ELAEAGNACEAE) 

La sfârşitul verii şi până toamna târziu, călătorul 
poate desluşi pe povârnişurile Văii Prahova, Teleajenului şi 
Trotuşului, pe dealurile Buzăului şi practic în tot lanţul 
subcarpatic, ba chiar şi în Deltă, ciorchinii portocalii ai 
Cătinei, arbust ţepos care are şi proprietatea de a fixa 
terenurile în pantă. Datorită valorii deosebite a fructelor, 
acestea au făcut obiectul a numeroase cercetări originale 
româneşti şi străine, latina fiind totodată introdusă în 


cultură şi ameliorată în multe ţări (USA, Germania etc.) 

PRINCIPALII CONSTITUENŢI 

Fructele de latină albă conţin 80 - 85% apă, zaharuri, 
în special monozaharide (0, 05 - 0, 50%), acizi organici 

(1, 5 - 4, 1%), pectină (0, 14 - 0, 50%), polifenoli şi 
substanţe taninoase (1, 80%), celuloză (0, 90%), proteine 

(1, 20%), ulei gras (8, O - 12%), beta-caroten (3, 5 - 
10%), calciu (211, 8 mg/l), fosfor (194, 4 mg/l), magneziu 
(186, 1 mg/l), potasiu (165 mg/l), sodiu - mult mai puţin (2, 
80 mg/l), fier (13, 84 mg/l), vitamine liposolubile: A (până 
la 380 mg/l), E (16 mg/l), F (8 mg/l), D (20 mg/l); vitamine 
hidrosolubile, a căror cantitate variază în funcţie de 
perioada recoltării fructelor (între 360 - 2.500 mg/l): C, P 
K şi aproape toate vitaminele din complexul B. 

Conţine 18 amino-acizi, dintre care majoritatea 
esenţiali. 

Pe drept cuvânt, fructele proaspete şi produsele 
liofilizate din latină pot fi considerate adevărate 
suplimente  nutriţionale, care conțin  multivitamine, 
multiminerale şi substanţe probiotice. 

Uleiul de latină albă conţine 8090%. acizi numeroşi 
graşi esenţiali dintre care: oleic, înoleic, linolenic (în 
seminţe), pantotenic, palmitoleic, heptadecanoic, crucic (în 
proporţie de 1 - 1.5, chiar până la 3%). 

Mai conţine acizii: succinic, malic, maleic, ascorbic 
etc, alfa şi beta caroten, licopen, criptoxantină, zeaxantină, 
fitofluină, kantophilă etc. 

Frunzele şi scoarţa de latină albă conţin cantităţi 
apreciabile de ritosteroli şi tocoferol. 

Prin tehnologii speciale, cum este în ţara noastră, cea 
practicată de Hofigal, se pot obţine din latină produse care 
conţin în cantităţi mari substanţe active, cu o stabilitate 
bună. 

RECOMANDĂRI TERAPEUTICE 

Fructele constituie în primul rând o polivitamină 


naturală, cu efecte în toate afecțiunile provocate de 
carenţa unor vitamine, dar şi cu recomandări deosebite 
pentru convalescenţi, în stări de slăbiciune, tonifiante 
pentru copii şi persoane în vârstă. 

Mai ales în anotimpul rece, când sursele de vitamina 
C sunt mai reduse, ceaiul de Câtină este foarte bine venit, 
putând fi folosit în fiecare zi ca un ceai alimentar, aceasta 
datorită savoarei deosebite a fructelor, iar băut rece, în 
timpul verii, are un efect răcoritor evident, tăind setea 
datorită gustului acrişor. 

Foarte importante sunt efectele pe care le imprimă 
flavonele asupra aparatului circulator. 

Acestea măresc forţa de contracție a miocardului, 
probabil datorită unei mai bune circulații coronariene şi 
îmbunătăţirii generale a metabolismului. 

Îndeosebi quercetina antrenează o vaso-constricţie şi 
o diminuare a permeabilităţii capilare, ceea ce explică 
efectele ei în tratarea maladiilor hemoragice, ca de ex, 
purpurele. 

Vaso-constriţia este urmată de o vaso-dilatare la nivel 
renal, mărind diureza, fructele fiind utile în insuficienţa 
renală şi în edeme. Adăugându-se şi efectul hipotensor, se 
ajunge la o acţiune complexă, tonifiantă asupra aparatului 
circulator, diferită de cea a digitalicelor sau a cofeinei, 
fiind utile în insuficiențe cardiace uşoare sau chiar în 
forme mai avansate, însoţind medicaţia de bază, ca 
antiagregant  plachetar,  antitumoral, antiinflamator, 
antioxidant, antispastic, coleretic, diuretic şi 
antihipotensiv. 


S-a preconizat, relativ recent, utilizarea produselor 
care conţin kamphaerol în tratamentele limfoamelor, 
radiculitei, fiind antagoniste serotoninei, inhibitor al 
creşterii tumorelor şi trofice ale mucoasei uterine. În 
corelaţie cu compoziţia chimică prezentată a Cătinei albe, 
fără a exagera putem spune că în special fructele şi uleiul 


reprezintă nu numai o polivitamină naturală, dar şi o sursă 
de microelemente şi substanţe probiotice. 

În opinia noastră, valenţele terapeutice ale 
produselor pe bază de latină nu sunt decât oarecum „pe la 
mijloc” de-a fi complet elucidate şi aplicate în fitoterapie. 

Se mai citează efectele ceaiului de latină ca 
antidiareic, antireumatismal, dar în special „depurativ”, în 
urticarii şi în diferite dermatoze. 

MOD DE ÎNTREBUINŢARE 

Infuzie din 1 - 2 linguriţe la o cană cu - apă, 2-3 
căni pe zi. 

Asocierea cu măceşe este benefică, deoarece rezultă 
o infuzie care poate fi servită la micul dejun sau seara, ca 
un ceai alimentar cu efecte tonice şi reconstituante utile. 

Cidrul, care are o discretă aromă de ananas, se 
prepară din 200 g fructe deshidratate peste care se toarnă 
5 litri de apă fiartă şi răcită, adăugându-se 1, 5 kg zahăr 
sau miere şi 20 - 25 g drojdie. 

Se lasă 15 - 20 zile într-un borcan acoperit cu tifon, 
agitându-se din timp în timp, după care se decantează şi se 
trage la sticle. 

Fiind totuşi o băutură alcoolică, se va consuma cu 
moderatie, iar administrarea ei la copii este exclusă. Gem, 
marmeladă, compoturi din fructe proaspete. 

Nu neglijaţi nici produsele fabricate de vechea şi 
tânăra noastră industrie de produse naturale. 

MĂCEŞUL 

ROSA CANINA L. (FAM. ROSACEAE) 

Spinosul Măceş este capul de serie al marii familii al 
Rosaceelor, chiar denumirea ştiinţifică venind tot de la o 
utilizare niedicinală, însă cu totul neaşteptată, „cânina” 
însemnând în latină „câinese”, aceasta pentru că în 
Antichitate se considera a fi un remediu eficace contra 
turbării! 

Măceşele reprezintă din punct de vedere botanic 


fructe false, fructele adevărate fiind acele mici achene 
păroase din interior, cărora popular li se spune îndeobşte 
„seminţe”. 

Cunoscute şi utilizate încă din Antichitate, maceşele 
deţin câteva „recorduri absolute” în lumea fructelor. Astfel, 
ele conţin de 4 - 16 ori mai multă vitamină C, de pildă, 
decât citricele, adevărate „etaloane” în acest domeniu, iar 
faţă de alte fructe indigene raportul este şi mai mare, 
întrecând de 80 - 100 de ori cireşele şi vişineie, de cca. 
120 de ori piersicile şi caisele şi aproape de 200 de ori 
merele, perele, prunele şi pepenii. În ceea ce priveşte 
vitamina A, măceşele, de asemenea, nu au egal, depăşind 
de 2 ori caisele (considerate a fi cele mai bogate în această 
vitamină), de 10 ori afmele (şi ele bogate) şi de peste 20 de 
ori merele. 

PRINCIPALII CONSTITUENŢI 

Pseudofructele de măceş conţin 0, 20 - 0, 80 gz 
vitamina C. Unele specii sau variaţii de cultură conţin 2 - 5 
g % vitamina C. 

Ele conţin şi acid dehidroascorbic, 2, 50 - 6, 50 mg % 
vitamina A şi mici cantităţi de vitamina B1 şi B2, vitamina 
P şi vitamina K, acid nicotinic, acid citric şi malic, zahăr 
invertit, taninuri, flavonoizi, ulei gras, ulei volatil şi săruri 
minerule. 

Semințele (de fapt, fructele) conţin vitamina E, ulei 
gras (cca. 10%), ulei volatil, lecitină, zaharuri. 


Cu privire la conţinutul în vitamina C al 
pseudofructelor de Măceş din ţara noastră, arbustul 
reprezentat prin cel puţin 45 de specii şi peste 500 de 
varietăţi şi forme a constituit obiectul unui studiu 
desfăşurat de-a lungul acel puţin 6 ani. 

Cu această ocazie, am descoperit specia „Campion 
mondial” în ceea ce priveşte maximumul existent de 
vitamina C în natură. 


Este vorba de specia Rosapendulina L. (sinonim cu 
Rosa alpina L..), care creşte în tot lanţul Carpaţilor noştri la 
diferite altitudini, între 600 - 800 în pană la 2000 m, în 
căldarea lezărului Mare a Cindrelului din Munţii Cibinului. 

În pulpa uscată a pseudofructelor de Rosa pendulina 
am găsit, prin diferite metode de analiză (indometrice, cu 
diclorindofenol etc), un conţinut de 9 g % (9.000 mg/l) de 
acid ascorbic. 

Această descoperire a fost publicată în Comunicările 
Academiei Române (1956) şi a fost recenzată în toate 
publicaţiile de specialitate din Statele Unite ale Americii, 
din Germania etc. 

Am propus introducerea în cultură a acestei specii în 
zonele submontane şi montane ale ţării. 

Este suficient să menţionăm că doar printr-o 
tehnologie simplă - uscare, în condiţii adecvate, 
pulverizare şi tabletare - se poate obține uşor cea mai 
bogată sursă de bioflavonoide, ceea ce este complet diferit 
de vitamina C sintetică pe care o înghițim zilnic. 

RECOMANDĂRI TERAPEUTICE 

Compoziția chimică explică convingător utilizarea 
principală a măceşelor ca un excelent tonicvitaminizant, 
recomandat mai ales pentru convalescenți şi copii, în 
cazurile de avitaminoze. 

De fapt, intrând mai în profunzime, prin sistemul 
redox format din cuplul de acizi ascorbic şi 
dehidroascorbic, ele contribuie la procesele intime de 
oxidoreducere şi respirație celulară. 

Datorită conținutului în vitamina P măceşele au un 
rol în permeabilitatea şi elasticitatea capilarelor, acţionând 
pentru normalizarea circulaţiei periferice, fiind utile, spre 
exemplu, în purpure. 

În ce priveşte aparatul digestiv, măceşele sunt 
indicate în stările iritative ale intestinului (catar 
intestinal), în colite şi în afecţiuni hepatice. 


Achenele, popular „seminţele“, sunt un diuretic 
deosebit de eficace, recomandat în curele de lungă durată, 
deoarece nu sunt iritante. 

După unii autori, efectul ar fi atât de marcant încât 
ar duce chiar la eliminarea calculilor renali. Numai pulpa 
fructului este considerată un bun vermifug. 

MOD DE ÎNTREBUINŢARE 

Infuzie sau decocţie scurtă, 2 linguri de pulpă 
mărunţită la jumătate litru de apă, cantitate care se bea în 
cujrsul unei zile. 

Este foarte utilă asocierea cu fructe de Câtină. 


Pulpă mărunţită şi amestecată cu miere în părţi 
egale. 

Se iau 2 - 3 linguriţe dimineaţa pe stomacul gol, în 
cure de 8 - 10 zile, ca vermifug. Sirop din 250 g pulpă de 
măceşe peste care se pun 1, 5 litri apă în clocot, lăsându- 
se la macerat 12 ore, după care se filtrează şi se adaugă 
500 g zahăr. Se fierbe până ce capătă consistenţa specifică 
siropului. 

Cidru din 500 - 600 g pulpă de măceşe care se pune 
la fermentat în 10 litri apă; se adaugă 2, 8 kg zahăr, 2 
lămâi rase (dacă se doreşte un gust amărui se poate 
adauga şi coajă rasă), 30 - 40 g drojdie. Se ţine la 
temperatura camerei 4 - 6 săptămâni într-un borcan 
acoperit, astfel încât să se poată degaja bioxidul de carbon 
rezultat din fermentație. In primele 2 săptămâni se 
amestecă la fiecare 2 zile, în caz contrar trecându-se la 
fermentație acetică („oţeţire”). 


La încheierea fermentaţiei se lasă să se limpezească, 
apoi se trage cu furtunul în sticle. Maximum 2 păhărele de 
100 ml pe zi pot constitui doza considerată medicinală, 
depăşirea ei având desigur efecte inverse, ţinând seama 
totuşi că este o băutură hidroalcoolică. 


Decoct diuretic din achene („seminţe”), cu 1 - 2 
linguriţe la o cană, putându-se bea până la 3 - 4 căni pe zi. 

PORUMBARUL 

PRUNUS SPINOSA L (FAM. ROSACEAE) 

Primăvara, prin tufărişuri, pe coline sau în viroage, la 
marginea pădurilor, a căilor ferate, de la câmpie şi până la 
munte, se întinde podoaba florilor arbuştilor de Poruhibar, 
purtând numele de Spinosa, din cauza ramurilor 
transformate în ghimpi puternici. Foarte rezistent la ger, 
este unul din puţinele exemple în care florile apar înaintea 
frunzelor. Toamna ramurile se umplu de fructe cărnoase, 
sferice, negre-albăstrui, astringente, care se păstrează pe 
arbust şi peste iarnă. 

PRINCIPALII CONSITITUENŢI 

Florile de Porumbar conţin flavonoizi, acizi organici, 
quercitină, kempherol, săruri de potasiu şi magneziu, 
numeroase microelemente şi glicozide. 

Fructele conţin zaharuri, acizi organici, antocienină, 
prunicianidină, polifenoli, gumi-rezine, taninuri, vitamina 
C, săruri de calciu şi magneziu etc. 

RECOMANDĂRI TERAPEUTICE 

Porumbele sunt astringente puternice în diareea 
însoţită de dureri şi spasme, simptome pe care 
medicamentele uzuale au tendinţa de a le agrava, precum 
şi în colitele de fermentație. 

Fructele au de asemenea proprietăţi tonice 
stomahice, sedative, în diateze urice, datorită eliminării 
acidului uric (uremie, gută, artritism), precum şi în 
dischinezii biliare. 

Florile au acţiune laxativă şi diuretică. Mustul 
proaspăt, datorită proprietăţilor antihemoragice conferite 
de bogăţia de tanin, opreşte sângerările nazale (epistaxis). 

MOO DE ÎNTREBUINŢARE 

Decoct din o lingură la o cană, 2 căni pe zi. 

Suc - cu care se fac tamponări ale mucoasei nazale. 


Sub formă de compot, sirop, gem, pastă. Se 
industrializează sub formă de marmeladă. Observaţie. 

Florile de Porumbar (Flores Pruni spinosi) sunt uşor 
laxative, sedative, diuretice, depurative, fiind recomandate 
în special copiilor cu iritabilitate crescută dublată de 
constipaţie, recomandându-se, de asemenea, şi ca uşor 
hipotensiv, sub formă de infuzie cu 1, 1.5 linguriţe la cană, 
2 - 3 câni pe zi. 

ZMEURUL 

RUBUS IDAEUS L. (FAM. ROSACEAE) 

Arbust fin-ghimpos în partea inferioară, foarte mult 
întâlnit în flora spontană din ţara noastră, îndeosebi în 
tăieturile de păduri din zona de deal şi de munte, introdus 
sporadic şi în cultură. 

Zmeurul este cunoscut pentru proprietăţile sale 
nutritive încă din timpurile palustre ale omului primitiv, 
lângă locuinţele căruia s-au găsit mari cantităţi de 
seminţe. 

Este răspândit în zona subarctică şi rece temperată 
din emisfera nordică (Europa, Asia, America de Nord). Se 
cultivă din secolul al XIV-lea, de când s-au obţinut 
numeroase forme şi varietăţi cu fructe galbene, albe, 
negre sau roşu aprins, foarte mari, parfumat. 


Astăzi se cunosc peste 40 de soiuri de cultură. 

PRINCIPALII CONSTITUENŢI 

Fructele de Zmeur conţin 85 - 86% apă, 4, 5 - 10 gz 
zaharuri, acizi organici (1 - 2, 3 gz), pectine (0, 5 - 2, 8 gz), 
proteine (1, 2 gz), potasiu (127 mg/l), fosfor (45 mg/l>), 
calciu (27, 3 mg/l), magneziu (24 mg/l>), mangan 

(15 mg/l), sodiu (3, 5 mg/l), zinc (3 mg/l), cupru (1 
mg/l), fier (0, 6 mg/l), acid carbonic (25 mg/l). Conţinutul 
în vitamine este: vitamina C (30 mg/l), El (0, 02 mg/l), B2 
(0, 03 mg/l), provitamina A, vitaminele D şi P în cantităţi 
mici şi substanţe tanante. Frunzele conţin cca. 10% tanin, 


substanţe de natură flavonică, vitamina C (800 mg/l), 
substanţe minerale şi microelemente. Ca valoare 
energetică, 40 kcal la 100 g fructe. 

RECOMANDĂRI TERAPEUTICE 

Zmeura reprezintă un fruct tonic pentru astenici şi 
copiii în creştere. În trecut era mult întrebuințată ca sirop 
în farmacii, pentru corectarea gusturilor neplăcute ale 
unor medicamente. 

Uşor acide, cu proprietăţi sudorifice, fructele sunt 
utile în afecţiuni febrile. Aciditatea uşoară le face să fie 
recomandate pentru dispeptici. 

Zmeura este şi uşor laxativă, precum şi diuretică, cu 
eliminare de uraţi, adjuvantă în afecțiunile renale, 
reumatism, gută, astenie şi afecţiuni cardiace, pulmonare 
şi renale. 

MOD DE ÎNTREBUINŢARE 

Sub formă de fructe crude. 

Sirop din suc şi o cantitate egală de zahăr; se fierb 
până la consistenţa dorită. 

Siropul cu calităţi superioare şi cu aromă plăcută, 
naturală, se prepară din sucul proaspăt de zmeură obţinut 
prin presare şi suprasaturat cu zahăr sau mai bine cu 
miere (75%). 

Se conservă bine şi 2 ani. Observaţii. 

Frunzele au proprietăţi medicinale recunoscute 
(Folium Rubi idaei), utilizate ca infuzie simplă sau în 
amestecuri, având proprietăţi astringente şi dezinfectante, 
recomandându-se în diaree, hiperaciditate (micşorând 
aciditatea gastrică) şi în alte afecţiuni digestive. 

MURUL 


RUBUS FRUTICOSUS L (FAM. ROSACEAE) 

Sub denumirea de Rubus Fruticosus L. în prezent 
sunt cunoscuţi mai mulţi taxoni, dintre care mai, 
importanţi sunt Rubus candicans Whe., Rubus sulcatus 


Vest, Rubus tomentosus Borkh. 

Este un binecunoscut şi răspândit arbust din 
regiunile deluroase, de la marginea pădurilor, rărişuri, 
până în zona superioară. 


PRINCIPALII CONSTITUENŢI 

Murele conţin cca. 84% apă, 1, 2% protide, 1% acizi 
organici (izocitric, malic), 9% hidraţi de carbon (zaharuri 
3, 48% până la 6%), săruri de Na (3%), K (190 mg/l), la (30 
mg/l), Fe (0, 9 mg/l), vitamina A (45 mg/l), cantităţi mici de 
vitamina El şi B2 (0, 04 mg/l), niacină şi vitamina C (25 - 
40 mg/l). Sub aspect energetic, murele au o valoare de 48 
kcal la 100 g. Frunzele de Mur conţin taninuri, acizi 
organici (malic, lactoizocitric, succinic şi oxalic), peptide, 
substanţe colorante, flavonoide, inozitol, vitamina C. 


RECOMANDĂRI TERAPEUTICE 

Datorită conţinutului mai ridicat în tanin, cu calităţi 
astringente, murele sunt utilizate în diaree şi răguşeală. 

MOD DE ÎNTREBUINŢARE 

Consumate ca atare, crude. 

Sirop obţinut dintr-un kg de suc (din fructe zdrobite 
şi lăsate, pentru sucul lor, 24 de ore), la care se adaugă 
900 g zahăr sau 1, 2 kg miere; se fierbe până la 
consistenţa siropoasă. 

Se utilizează şi extern, în gargarisme. Observaţii. 

Frunzele de mur fac parte din nomenclatorul 
plantelor medicinale {Folium Rubi Fruticoşi), cu efect 
tonic, dar mai ales astringent, atât pentru uz intern, cât şi 
pentru uz extern. 

Infuzia de frunze de Mur (o linguriţă la cană) este 
indicată în gastroenterite, enterocolite, în congestiile de 
hemoroizi, menoragii, metroragii şi în infecţii pulmonare. 

Pentru uzul extern se folosesc, tot sub formă de 
infuzie, 2 linguri frunze la 200 ml apă, în amigdalite şi în 


angină, sub formă de gargară. 

Mugurii şi rădăcinile se folosesc mai rar, tot ca 
astringente. 

FRAGUL ŞI CĂPŞUNUL 

FRAGARIA VESCA L; FRAGARIA MOSCHATA DUCH 
(FAM. ROSACEAE) 


Apreciat încă din Antichitate la romani, Fragul a fost 
studiat de marii medici-naturalişti ai secolelor XVIIXVIII, 
Lobelius şi Boerhaave, care i-au atribuit proprietăţi 
diuretice şi litotropice, iar Linné, părintele sistematicii, 
care s-a vindecat cu ele de o gută rebelă, le-a denumit la 
rândul său „o binefacere dumnezeiască”. 

Căpşunile au o compoziţie chimică şi proprietăţi 
medicinale asemănătoare cu frăguţele de pădure. 

Fraga şi căpşuna nu sunt fructe propriu-zise, ele 
rezultând din îngroşarea receptaculului floral care devine 
cărnos şi include numeroase achene mici numite nucule. 

La noi, în nordul ţării, există varietăţi de căpşuni care 
dau 2 recolte pe an, primăvara şi toamna. 

PRINCIPALII CONSITITUENŢI 

Fraga şi căpşuna conţin cca. 89% apă. Conţinutul în 
protide este relativ redus (0, 8%), la fel ca şi cel în hidraţi 
de carbon (7%); în schimb, conţinutul în săruri de potasiu 
este destul de ridicat (140 mg/l), iar în fosfor este de 30 
mg/l. Sodiul este prezent în cantităţi mici (2 mg/l), calciul 
25 mg/l, iar Fe 0, 9 mg/l; substanţele uleioase sunt în 
cantitate de 0, 150 gz, iar acidul salicilic este prezent în 
mici cantităţi (0, 01 g/kg), la fel ca şi microelementele 
(sulf, siliciu, iod, brom). Conţinutul în vitamina C este în 
proporţie de 60 - 80 mg/l. Fraga şi căpşuna mai conţin 
vitaminele Al. El, B2 (0, 05 mg/l). Între zaharuri predomină 
levuloza (cca. 5%), ceea ce permite consumarea lor şi de 
către diabetici. 

RECOMANDĂRI TERAPEUTICE 


Intern. 

Indicaţiile vechilor medici şi naturalişti şi-au păstrat 
valabilitatea şi astăzi, fragile şi căpşunile fiind diuretice 
active, cu eliminare de acid uric; ele se recomandă în 
curele pentru afecțiunile renale (inclusiv litiaze), artritism, 
reumatism, cu un accent în plus pentru gută. 

Efectul diuretic favorizează eliminarea toxinelor şi le 
face utile în tratamentul eczemelor şi al afecţiunilor 
dermatologice. Asupra aparatului digestiv, acţiunea este 
multiplă: uşor laxativă, de combatere a oxiurilor 


şi cu efect favorabil în afecțiunile hepatice, inclusiv 
în litiaza biliară. Proprietăţile hipotensive le fac în acelaşi 
timp utile în ateroscleroză şi, în plus, prin efectele lor 
diuretic-depurative contribuie la eliminarea excesului de 
colesterol. 

Datorită bogăției în săruri minerale (cu deosebire de 
fier) ca şi datorită valorii nutritive mari, se recomandă 
caşecticilor şi, în tuberculoză, ca tonic şi remineralizant. 
Fragile şi căpşunile pot fi folosite şi de către diabetici în 
cure de primăvară, până la 300 g zilnic. 

Pentru mediabetici, se recomandă cure de căpşuni 1 
- 2 kg/zi, timp de 7 - 14 zile, în special pentru cei care 
suferă de constipaţie cronică, reumatism articular, gută 
sau nefrite, litiază urinară şi biliară. 


Se vor evita de către indivizii care suferă de alergie 
la căpşuni şi fragi, deoarece declanşează puternice reacţii 
alergice însoţite de urticarie. 

Se pare că alergia la aceste fructe se datorează unei 
deficienţe a mucoasei intestinale care devine permeabilă 
pentru unele protide existente în pulpa pseudofructului. 

Cosmetică. 

Şi căpşunile se numără printre fructele cele mai 
utilizate pentru măşti de frumuseţe, pentru diverse tenuri. 


MOD DE ÎNTREBUINŢARE 

Consumate ca atare, putându-se face cure cu 300 - 
500 g până la 1, 5 kg pe zi, de preferinţă dimineaţa. În 
cazul oxiuriazei se mănâncă 500 g dimineaţa pe stomacul 
gol, fără a se mai consuma altceva până la prânz. 

Sirop. 

Măşti cosmetice cu căpşuni zdrobite, amestecate cu 
albuş de ou pentru tenul gras şi cu smântână pentru tenul 
uscat. Lapte nutritiv din suc de e & pşuni cu aceeaşi 
cantitate de lapte. 

Observaţii. 

Frunzele de Frag şi de Căpşun fac parte şi ele din 
nomenclatorul plantelor medicinale (Folium Fragariae). 
Frunzele conţin tanin elagic (12 - 15%), fragarol, 
cvercitrină, citrol, săruri minerale, zaharuri, urme de ulei 
volatil şi vitamina C. 

Ele reprezintă un produs antidiareic şi diuretic foarte 
eficient, cu proprietăţi dezinfectante ale culor urinare. 

Se utilizează sub formă de infuzie 1 - 2 linguriţe 
frunze uscate şi mărunţite la 200 ml apă. Se beau 2 - 3 
căni pe zi. 

Împreună cu frunzele de Zmeur, constituie un bun 
ceai alimentar de fiecare zi. 

AFINUL 

VACCINIUM MYBTILLUS L. (FAM. ERICACEAE) 

Arbust răspândit pe suprafeţe întinse (afinişuri) în 
zona montană din ţara noastră, introdus experimental şi în 
cultură. La limita atât de apropiată între „medicament” şi 
„aliment”, afinele reprezintă un bun exemplu, ele fiind şi 
veritabile produse  fitomedicinale (Fructus  Myrtilli), 
cunoscute încă din Antichitate şi, în acelaşi timp, şi 
alimente. 

Dioscoride este primul care le-a indicat contra 
dizenteriei, deşi proprietăţile lor antidiareice se cunoşteau 
cu mult timp înainte. 


PRINCIPALII CONSTITUENŢI 

Fructele de Afin conţin cca. 86% apă. Conţinutul în 
protide este relativ redus (0, 6%), iar acizii organici sunt în 
proporţie de cca. 1%, dintre care acidul citric cca. 0, 9%, 
iar acidul benzoic, tartric şi malic între 0, 050, 15%. Conţin 
cca. 13% hidraţi de carbon, săruri de K (65 mg/l), la (10 
mg/l), Na (l mg/l), P (10 mg/l) şi Fe (0, 7%), taninuri, 
pectine şi pectoze, o substanţă colorantă, mirtilina şi 
antocianozide, care joacă rolul de vitamina P 

Conţinutul în provitamina A este în jur de 20 mg/l, în 
vitaminele El şi B2 şi în niacină între 0, 02 - 0, 04 mg/l 
fiecare, iar vitamina C este clar reprezentată (cca. 15 
mg/l). 

Vitamina E există în cantităţi mici. Ca săruri 
minerale, conţin K (50 mg/l), calciu (10 mg/l), fosfor, sulf, 
magneziu, mangan, fier (1 mg/l). 

Puterea energetică a fructelor crude este de 60 kcal, 
din care se resorb 90%. 

RECOMANDĂRI TERAPEUTICE 

Intern. 

Datorită conţinutului în taninuri şi acizi organici - în 
special acidul benzoic, precum şi datorită conţinutului în 
substanţe antibacteriene, fructele proaspete sau uscate de 
Afin au un rol important în fitoterapia enterocolitelor, în 
dizenterie şi în colibaciloză (sindrom entero-renal). 

În fructe, taninurile sunt combinate cu substanţe 
colorate, care se scindează în intestin prin hidroliză sub 
acţiunea unor enzime.  laninurile astfel separate 
protejează  mucoasele, iar substanţele colorante 
potenţează acţiunea astringentă. 

Mai mult, s-a demonstrat că extractul total de afine 
posedă remarcabile proprietăți  bacteriostatice şi 
bacteriolitice. 

Prin această acţiune complexă, taninuri - substanţe 


colorante - substanţe fitoncide, dezvoltarea colibacililor 
(cauza diareii de fermentație) poate fi oprită într-o singură 
zi. 

Fructele de Afin acționează şi asupra bacilului lui 
Eberth şi al lui Gaertner. 

De menţionat este şi faptul că proprietăţile 
bacteriostatice şi bacteriolitice se menţin şi după uscarea 
fructelor. 

Un rol terapeutic important îl joacă glicozidele 
antocienice asupra aparatului circulator şi în special 
asupra vederii, aşa după cum au arătat cercetătorii 
francezi din Clermont-Ferrand, care au elaborat şi un 
produs farmaceutic pe această bază. 

Nu este de neglijat nici acţiunea antihelmintică a 
fructelor de Afin şi în special în oxiuriază. 

Fiind complet inofensive, se administrează în special 
copiilor, timp de 3 zile consecutiv, perioadă în care nu se 
consumă niciun alt aliment, cel mult 100 g lapte zilnic sau 
apă la cerere (în cazul tratamentului cu fructe uscate). 

Atât asupra tubului digestiv cât şi asupra aparatului 
respirator, afinele au o acţiune anticatarală, în diversele 
stări inflamatorii ale acestor aparate. 

Protectoare ale pereţilor vasculari, afinele sunt 
utilizate în hemoragiile datorate fragilităţii pereţilor 
vasculari, purpure, tulburări circulatorii (varice, arterite, 
sechele de flebită, afecţiuni coronariene, sechele de 
infarct), recomandându-se şi în ateroscleroză. 

În afecţiuni hepatice au rol de regenerare a celulei 
hepatice. 

Afinele au, de asemenea, rol hipoglicemiant, fiind 
utile ca antidiabetice. 


Extern. 
Tot datorită conţinutului mare în taninuri, afinele dau 
rezultate bune sub formă de gargarisme în faringite, 


stomatite, afte, candidoze bucale. 


Tratamentul antihemoroidal intern se poate completa 
şi cu spălături locale sau comprese cu decoct sau macerat 
la rece. 

În fine, au şi acţiune antieczematoasă. 

Se recomandă şi în tratamentele rănilor sângerânde. 

MOD DE ÎNTREBUINŢARE 

Cură de afine 300 - 500 g zilnic sau 100 g uscate (în 
practica populară, uscate sau macerate în alcool, ca 
antidiareic). 

Decoct din o linguriţă de afine uscate la o cană sau 
macerat la rece din aceeaşi cantitate, timp de 8 ore, din 
care se beau 2 căni pe zi. 

Pentru maturi, se poate folosi cidrul (slab alcoolic, 
din fermentare naturală) sau afinata, în cantităţi moderate. 

Siropul preparat de preferabil cu miere. 


Observaţii. 

Frunzele sunt un produs medicinal reputat (Folium 
Myrtilli), fiind prezentate pe larg în lucrări de specialitate. 

Conţinând  mirtilină, supranumită şi „insulină 
vegetală”, sunt printre cele mai eficace adjuvante 
antidiabetice din „farmacia naturii”. 

Ele sunt, ca şi fructele, bune antidiareice. 

SOCUL 

SAMBUCUS NIGRA L (FAM. CAPRIFOLIACEAE) 

Arbustul atât de comun din câmpie până în zona de 
munte, înflorind abundent de la sfârşitul lui mai până la 
mijlocul lui iunie, este o plantă cu proprietăţi atât 
medicinale cât şi alimentare, folosindu-se în scopuri 
medicinale în principal fructele şi florile, într-o măsură mai 
redusă frunzele şi scoarţa, iar în scopuri alimentare 
fructele. În ultimii ani s-au făcut în zona Braşovului culturi 


experimentale, în scopul ameliorării fructelor. 

PRINCIPALII CONSTITUENŢI 

Fructele coapte conţin 80 - 95% apă, rutozid, 
izocvercetină, antocieni, aminoacizi, acizi organici: citric, 
chimic, malic, sichimic, taninuri, zaharuri (9, 1%), vitamina 
C (65 - 120 mg/l), vitamine din complexul B, vitamina A 
(300 igz), săruri minerale, în special potasiu (300 mg/l). 

RECOMANDĂRI TERAPEUTICE 

Fructele au în general aceleaşi proprietăţi medicinale 
ca şi florile, însă într-o măsură mai redusă. 

Se consideră ca principală acţiunea sudorifică, 
sudoraţia - respectiv transpiraţia cutanată abundentă - 
având o influenţă pozitivă în numeroase afecţiuni, în 
primul rând în răceli, stări gripale, bronşite şi stări febrile. 

În aceeaşi măsură, fructele de Soc au efecte 
favorabile în reumatism, ca şi în bolile eruptive, cum ar fi 
rujeola şi scarlatina. În afara efectelor sudorifice, fructele 
de Soc au şi o acţiune diuretică (de fapt, o componentă a 
efectului sudorific), ca şi uşor laxativă, prin conjugarea 
tuturor acestora ele fiind recomandate în combaterea 
obezității. Se mai citează efectul galactogog, respectiv de 
mărire a secreției lactate, fiind deci utile în perioada de 
alăptare. 

În uz intern, au o acţiune specifică, respectiv de 
combatere a hemoroizilor. Dau rezultate bune şi în 
tratamentul arsurilor. 


Observaţii. 

Fructele necoapte au un anumit grad de toxicitate, 
intoxicaţiile manifestându-se prin vomă şi diaree. În caz de 
intoxicații, bolnavului i se dau lapte şi cărbune medicinal. 

MOD DE ÎNTREBUINŢARE 

Decoct din o linguriţă de fructe coapte, proaspete la 
o cană cu apă; după ce dă în clocot, se strivesc boabele şi 
se adaugă zahăr. 


Se beau 1 - 2 căni pe zi (decoctul se poate face şi din 
fructe uscate). Compot, dulceaţă, gem. Suc 50 - 100 mg/zi. 

Cataplasme cu decoct concentrât (3050 g la un litru 
apă ca antiinflamator). Din flori se prepară şocata, băutură 
răcoritoare, analcoolică. 

GRUPA FRUCTELOR USCATE 

Grupa respectivă este eterogenă din punct de vedere 
botanic, fructele fiind diferite şi din punct de vedere al 
tructurii morfologice; caracterul comun este acela că de la 
acestea se consumă sâmburele, foarte concentrat în 
substanţe nutritive, cu conţinut redus de apă. 

Deşi au valoare nutritivă mare, sub raport fitoterapic 
au importanţă redusă. Sunt bogate în săruri de potasiu, 
calciu, fier şi fosfor şi în vitaminele El şi B2. 

Din această grupă fac parte alunele, castanele 
comestibile şi nucile. Arahidele vor fi tratate în capitolul 
plantelor exotice. 

ALUNUL 

CORYLUS AVELLANA L (FAM. BETULACEAE) 

Arbust formând tufărişuri întinse, în poieni, păduri, 
de la câmpie până la etajul montan mijlociu. 

Se cultivă numeroase varietăţi cu fructele ameliorate. 
Lujerii tineri se folosesc pentru împletituri, iar lemnul este 
adecvat lucrărilor de strungărie. Mai există o specie de 
Alun, cunoscut sub denumirea de Alun Turcesc (Corylus 
colurna), din aceeaşi familie. 

Este un arbust foios, spontan, megafanerofit până la 
mezofit, moderat termofil, întâlnit în special pe coaste 
însorite calcaroase, bogate în humus. La noi se întâlneşte 
în special în vestul Olteniei şi în sudul Banatului. 

Este răspândit în Peninsula Balcanică, Asia Mică, 
Caucaz, până în Himalaya. Fructele sunt mai mari decât la 
Alunul comun, ajungând până la 2 cm în diametru, lat 
elipsoidale, turtite, muchiate. Compoziţia chimică este 
similară cu cea a Alunului comun (Corylus avellana). 


La fel, recomandările terapeutice. 

PRINCIPALII CONSTITUENŢI 

Alunele au un conţinut redus de apă, cca. 3, 5%, în 
schimb sunt foarte bogate în ulei (62%). Conţin cca. 14 gz 
protide, 13 gz hidraţi de carbon, 635 mg/l săruri de 
potasiu, 225 mg/l calciu, 330 mg/l fosfor, 3, 8 mg/l fier şi 
numai 2 mg/l sodiu şi urme de cupru. Vitamina A se află în 
cantitate de 2 ugz, El 0, 04 mg/l, B2.0, 20 mg/l, niacină 1, 4 
mg/l, iar vitamina C numai 3 mg/l. 

RECOMANDĂRI TERAPEUTICE 

În primul rând, alunele au o valoare nutritivă foarte 
mare. Sub aspect energetic, 100 g alune au o valoare de 
2890 ki, ceea ce este echivalent cu 690 kcal, din care se 
resorb 89%. Acest fapt fundamentează recomandarea 
alunelor ca energizant la bolnavii de tuberculoză şi la 
diabetici. Fără a se baza pe 


experimentări ştiinţifice, unii autori consideră că 
alunele au proprietatea de a dizolva calculii renali. Uleiul 
de alune este considerat tenifug (favorizează eliminarea 
teniei). Alunele sunt recomandate tinerilor aflaţi în 
creştere, persoanelor  anemice, femeilor în timpul 
gravidităţii, copiilor debili şi persoanelor de vârsta a treia. 

MOD DE ÎNTREBUINŢARE 

Consumate ca atare sau măcinate în amestec cu 
miere. Uleiul, ca tenifug, câte o linguriţă în fiecare 
dimineaţă, timp de 15 zile. Un aliment energetic natural 
pentru sportivi şi alpinişti se prepară din părţi egale de 
alune, nuci, stafide şi miere. 


Observaţii. 

Frunzele de Alun (Folium Corylli) sunt considerate 
materie primă vegetală cu aplicabilitate terapeutică. Ele 
au proprietăţi vaso-constrictive şi tonifiante venoase, cu 
aplicaţii în tratamentul varicelor şi edemelor la picioare. 


Se utilizează sub formă de extract fluid în doze de 60 
- 80 picături. 

Sub formă de infuzie se recomandă extern în 
tratamentul plăgilor ulceroase varicoase. 


CASTANUL DE CULTURĂ (comestibil) 

CASTANEA SATIVA MILL. (FAM. FAGACEAE) 

Specie mediteraneană care pe vremuri forma păduri 
întregi, la noi Castanul este întâlnit în zona Baia Mare, în 
depresiunile Tismana, Polovraci din Subcarpații Olteniei. 

O interpretare romantică a originii numelui său 
botanic susține că o frumoasă nimfă din alaiul Dianei, 
Neea, cea castă (casta Neea), a căzut victimă pasiunii lui 
Jupiter care, urmărind-o cu asiduitate, a prins-o odată, 
când se depărtase de tovarăşele ei. De disperare, aceasta 
s-a sinucis, iar Jupiter a transformat-o în Castan. 

Longevitatea Castanului depăşeşte 1.000 ani. 

Alimente foarte nutritive, castanele sunt totodată 
adjuvante în tratamentul unor afecţiuni. 

PRINCIPALII CONSTITUENŢI 

Castanele fără coajă conţin cca. 52%) apă, 2, 6% ulei, 
4%> proteine, cca. 40% hidraţi de carbon, săruri de 
potasiu în cantităţi apreciabile, fier, magneziu, mangan, 
cupru, zinc, cantităţi reduse de sodiu, calciu, vitaminele BI 
ŞI B2 şi cantităţi destul de mari de vitamina C (cca. 50 
mg/l>). Valoarea în kilocalorii este de 220 kcal la 100 g 
castane. 

RECOMANDĂRI TERAPEUTICE 

Intern. 

Bogate în tanin, castanele sunt un remediu pentru 
diareile benigne şi dizenterie. 

Ele sunt tonice stomahice, stimulând digestia, 
precum şi antiseptice ale tubului digestiv. 

Se recomandă în alimentaţia celor ce suferă de 
afecţiuni cardiovasculare şi renale, datorită conţinutului 


redus în sodiu. Castanele se recomandă, de asemenea, 
celor cu predispoziţie la varice şi hemoroizi. 

Valoarea lor nutritivă le conferă, proprietăţi 
energizante şi remineralizante în asteniile fizice şi 
intelectuale. 

Profesorul Heupke numeşte castanele „pâinişoare 
naturale”. Se recomandă în special copiilor şi celor în 
vârstă. 

Extern. 


În medicina populară, decoctul de castane se 
foloseşte contra degerăturilor sub formă de băi locale sau 
cataplasme. 

MOD DE ÎNTREBUINŢARE 

Decoct din 15 - 20 g la un litru, lăsându-se în clocot 
numai 2 - 5 minute, după care se lasă la infuzat încă un 
sfert de oră; se beau 2 - 3 căni pe zi. 

Sub formă de pireu de castane coapte sau fierte, 
după masa de prânz şi seara. 

NUCUL 

JUGLANS BEGIA L. (FAM. JUGLANDACEAE) 

Adus din Persia de către romani în primele secole ale 
erei noastre, ajuns simbol al vieţii şi al fecundității, Nucul 
a găsit condiţii favorabile de dezvoltare în ţara noastră. 
Nucile au o valoare biologică foarte ridicată 

— Sub raport energetic, plastic, favorizând unele 
funcţii metabolice. 

Sunt recomandate în alimentaţia celor slăbiţi, a 
convalescenţilor, dar şi a omului sănătos. Valoare 
medicinală se considera în trecut că are învelişul cărnos 
sau pericarpul (Pericarpus Nucis 

Juglandis), de ale cărui proprietăţi terapeutice s-au 
ocupat în Antichitate Dioscoride, Pliniu cel Bătrân şi 
Galen. 

În prezent se folosesc în acelaşi scop terapeutic, 


validat ştiinţific, frunzele. 

PRINCIPALII CONSTITUENŢI 

Nucile proaspete conţin cca. 17% apă, iar cele uscate 
aproape deloc. 

Conţinutul în protide este destul de ridicat (15%), iar 
în grăsimi foarte ridicat (63%). 

Hidraţii de carbon sunt prezenţi în proporţie de 14%, 
sărurile de Na (4 mg/l>), foarte bogate în K (545 mg/l), la 
(70 mg/l), P (430 mg/l), Fe (2, 1 mg/l), vitamina A (4 mg/l), 
B2 (0, 10 gz), niacină (1 mg/l), iar vitamina C 15 mg/l. 

Valoarea în  kilocalorii este de 705, din care 
cantitatea de energie resorbită este de peste 90%. 
Extractul de nuci conţine şi acid omega-3, indicat în 
afecţiuni inflamatorii şi boli cardio-vasculare. 

RECOMANDĂRI TERAPEUTICE 

Intern. 

Cercetări mai recente asupra uleiului de nucă indică 
rolul acestuia în prevenirea aterosclerozei. Pericarpul 
(coaja verde) * era utilizat ca tonic, stomahic, acţionând şi 
în stările catarale ale tubului digestiv. 


— După ultimele cercetări, pericarpul (coaja verde) a 
fructelor, din cauza naftachinonei juglona, are proprietăţi 
mutagenice şi probabil carcinogene. Nu mai folosili, deci, 
dulceaţa de nuci verzi! 

Contrar unor păreri generalizate, coaja verde de Nuc 
nu conţine iod. 

Colorarea pielii când se curăţă nucile de pericarpul 
fructului se datorează juglonei şi pigmenţilor antocienici. 


Prin conţinutul ridicat în tanin, are proprietăţi 
astringente care acţionează atât în diareile rebeie, cât şi în 
oprirea hemoragiilor, iar prin conţinutul în vitamina C, este 
şi antiscorbutic. 

În afecțiunile renale se citează efectul adjuvant al 


pericarpului în litiază renală şi enurezis (incontinenţă 
urinară). 

Mai aparte sunt proprietăţile diuretic-depurative ale 
pericarpului, fiind folosit de aceea ca antidot în 
intoxicaţiile cu compuşi de mercur, manifestate prin 
ulceraţii ale pielii şi ale ganglionilor. 


Bune rezultate se obţin şi în combaterea oxiurilor şi 
limbriciior. În fine, se citează utilizarea în reumatism şi 
gută. 

Nu se mai utilizează intern. Extern. 

Sucul  nucilor verzi poate fi utilizat pentru 
îndepărtarea negilor la copii, precum şi pentru tratarea 
celor scrofuloşi sau rahitici. 

Băile cu coji de nucă se recomandă ca tonice. 

Fiind astringente, atât nucile verzi cât şi pericarpul 
se recomandă sub formă de gargară în amigdalite. 

MOD DE ÎNTREBUINŢARE 

Extern. 

Decoct preparat din 80 - 100 g la un îitru, care se 
adaugă în apa de baie sau cu care se face gargară. Pentru 
îndepărtarea negilor, aceştia se freacă uşor cu suc de nucă 
verde de 3 ori pe zi, dar nu mai mult de 3 - 4 zile. 

Observaţii. 

Frunzele de Nuc (Folium Juglandis) reprezintă o 
materie primă cunoscută pentru proprietăţile astringente, 
antidiareice şi tonice, în scrofuloză şi rahitism, precum şi 
ca adjuvante antidiabetice. 

Se mai recomandă în leucoree, precum şi pentru 
combaterea transpiraţiei. În uz extern, sub formă de 
gargară în stomatite şi ca vulnerare. 

Inflorescenţele, şi ele bogate în tanin, sunt 
antidiareice şi antihemoragice. 

Miezul nucilor asociat în părţi egale cu miere este un 
aliment energetic aproape complet. 


GRUPA FRUCTELOR EXOTICE 

Este o grupă eterogenă în care sunt tratate fructele 
tropicale şi mediteraneene cele mai comune din 
alimentaţia noastră. 

Ele reprezintă o prețioasă sursă complementară de 
vitamine în perioada anotimpului rece. 

Sunt cuprinse în acest capitol grupul hesperidelor 
(Lămâiul, Portocalul, Grape-fruitul, Mandarinul şi altele), 
apoi Smochinul (deşi izolat, este cultivat în părţile sudice 
ale ţării noastre), Curmalul, Bananul, Măslinul, alunele de 
pământ (arahidele), cultivate şi ele rar în ţară. 

Dintre acestea, lămâile şi portocalele sunt cele mai 
mult utilizate, fie ca atare, fie sub diferite forme: sucuri 
proaspete sau conservate, limonadă sau oranjadă în 
cofetărie sau coaja în industria lichiorurilor. 

LĂMÂIUL 

CYTRUS LIMON BURM. (FAM. RUTACEAE) 

Originar din India, cunoscut din cărţile vedice sub 
numele de „nimbuka”, Lămâiul a fost preluat de arabi care 
l-au botezat „limun”, găsindu-şi o a doua patrie în partea 
sudică a Mediteranei, pătrunzând târziu în Europa, de 
vreme ce Ibn Bauthar nu îi citează într-o enumerare a 
plantelor cultivate în Spania. Se pare că în cultură a 
pătruns în Europa de-abia spre mijlocul secolului al XV-lea. 

Gama recomandărilor sale terapeutice este de-a 
dreptul impresionantă, uneori chiar exagerată, atât pentru 
pulpa fructului, pentru suc, cât şi pentru coajă, în uz intern 
şi extern, în cosmetică, pentru prepararea uleiului esenţial 
sau a acidului citric. 

PRINCIPALII CONSITITUENŢI 

Lămâile conţin 86 - 88% apă. 

Dintre acizii organici: acidul citric (6 - 8% în suc), 
acidul malic, citrat de calciu şi de potasiu. 


Conţinutul în protide este redus (0, 5%), la fel ca şi 


cel în hidraţi de carbon (5%). 

Sărurile minerale sunt reprezentate prin cele de Na 
(2 mg/l), K (95 mg/l), la (7 mg/l), P (10 mg/l), Fe (0, 3 mg/l), 
iar sub formă de oligoelemente: Şi, Mn, Cu etc. 

Dintre vitamine, pe primul loc se situează vitamina C 
(4050 mg la 100 g fructe), apoi vitaminele B1, B2, BA, E şi 
PP 

Uleiul volatil din coaja de lămâie este format din 
terpene (limonen, pinene, camfen, felandren, 
sesquiterpene etc), din finalit, acetat de finalit şi geranil, 
citronelol, citral, aldehide etc. 

RECOMANDĂRI TERAPEUTICE 

Intern. 

În trecutul îndepărtat, lipsa din alimentaţie a 
vitaminei C, în special din cea a marinarilor, provoca o 
boală cunoscută sub numele de scorbut. De aici şi 
denumirea de „acid ascorbic” dată pentru vitamina C. 
Această vitamină joacă un rol important în vindecarea 
fracturilor prin fixarea calciului, în tulburări de circulaţie 
şi în special în prevenirea fragilităţii capilarelor, în 
hemoragiile subcutanate şi în hemoragiile gingiilor. 

Carenţa în vitamina C după la insuficiențe 
corticosuprarenale, astfel încât consumul de lămâie 
măreşte capacitatea de apărare a organismului în bolile 
infecțioase. 

Bactericide, datorită uleiului volatil, lămâile pot fi 
utilizate în infecţii digestive şi respiratorii. 

Efecte bune se obţin în tratarea afecţiunilor hepatice, 
atât în refacerea parenchimului hepatic (în hepatite şi 
chiar în preciroză), ca şi pentru calmarea crizelor acute 
hepatobiliare. 

Contrar unor păreri răspândite că ar mări aciditatea 
(prin conţinutul mare de acid citric şi gustul său acid) şi 
deci că ar fi contraindicată în hipoaciditate, ulcer gastric şi 
duodenal, lămâia are o reacţie bazică puternică, căci 


acidul citric este oxidat în cursul digestiei şi prin reacţiile 
din tubul digestiv se ajunge la carbonat şi bicarbonat de 
calciu.* 


— De fapt, la citrat şi bicarbonat de calciu. 


Prin aceasta, sunt alcalinizante gastrice în gastrite 
hiperacide, ulcer gastric şi duodenal. 

Valoarea lămâilor nu constă numai în aportul de 
vitamină C, dar şi în acidul citric care joacă un rol 
important în metabolismul celular, respectiv în ciclul lui 
Krebs. 

Lămâile au multiple efecte şi în afecțiunile aparatului 
circulator. 

Tonice cardiace, ele sunt active în scleroza arterelor 
cărora le redau elasticitatea, ducând şi la scăderea 
concentraţiei în colesterol; sunt deci indicate în 
ateroscleroză şi hipercolesterolemie. 

Destul de remarcabile sunt şi proprietățile 
hipotensive. 

În afecțiunile vasculare, în special în cele ce afectază 
membrele inferioare (varice, flebite), lămâile sunt nu 
adjuvant util. 

De asemenea, sunt antihemoragice îndeosebi în 
epistaxis (hemoragii nazale),  hematurii, hemoragii 
digestive în care apar scaune cu melena. 

Prin stimularea  hematopoiezei, acestea sunt 
antianemice, în acelaşi timp activând şi funcția leucocitară. 
Diatezele urice (litiaza  urică,  artritismul, guta, 
reumatismul) sunt printre afecțiunile care beneficiază cel 
mai mult de aportul lămâilor. Ducând la scăderea 
glicemiei, lămâile pot intra prioritar în regimul diabeticilor. 

Ca remineralizante, ele se recomandă în special în 
tuberculoză. Semințele sunt un vermifug eficace contra 
oxiurilor. 


Mai puţin cunoscută este acţiunea antimigrenoasă a 
lămâilor; în schimb, cunoaştem cu toţii efectul binefâcător 
al acestora în maladiile febrile. Numeroşi autori o citează 
ca armă importanta contra obezității. 


Extern. 

Sucul este printre cele mai bune remedii în afte, 
angină, amigdalită, în special la copii, ba chiar şi în otite, 
rinite, sinuzite. 

Prin efectul lor antiseptic şi cicatrizant, lămâile se 
pot utiliza în plăgi infectate, erupții şi furuncule, acţionând 
şi în calmarea înţepăturilor de insecte. 

Tamponarea negilor şi herpesurilor cu suc de lămâie 
dă, de asemenea, rezultate pozitive. Se citează şi utilizarea 
lor în degerături. Cosmetică. 

Astringenţa sucului îl face util pentru porii dilataţi 
(spaţiile intercelulare) şi punctele negre care apar la 
tenurile grase. 

Ca adaos în ultima apă de spălat pe păr, dă supleţe şi 
strălucire părului. 

Pentru cosmetica mâinilor, acestea se freacă cu felii 
de lămâie, care întăresc totodată unghiile casante. 

MOD DE ÎNTREBUINŢARE 

Consumate ca atare sau ca limonadă (mai ales în 
maladii febrile, ca răcoritor). Suc, în uz intern, până la 200 
g/zi, consumat cu miere sau adăugat în salate, ciorbe etc, 
iar în uz extern utilizat într-o multitudine de forme; 
aplicaţii cu suc ca atare sau diluat, în arsuri şi plăgi; 
tamponarea locului unde s-a produs înţeparea de insecte 
cu vată îmbibată în suc, procedeu recomandat şi pentru 
oprirea hemoragiilor nazale; frecţii ale porţiunilor cu 
degerături; picurarea câtorva picături în ureche (pentru 
otite), diluat 1: 1 pe globul ocular (pentru blefarite) sau în 
narine, de mai multe ori pe zi, pentru rinita şi sinuzită. 


Contra migrenelor se ia o ceaşcă de cafea în care se 
adaugă o felie de lămâie stoarsă; totodată se pun comprese 
cu felii de lămâie pe frunte. 


Cura de lămâie se recomandă să se înceapă cu o 
lămâie pe zi, crescând zilnic consumul cu câte încă una, 
până se ajunge în ziua a zecea la 10 lămâi (sub diverse 
forme: limonadă, suc, în preparate culinare), apoi se 
descreşte până se ajunge din nou la o lămâie pe zi. 


Decocţie, pentru calmarea crizelor hepatobiliare: o 
lămâie stoarsă se taie în bucăţi mici şi se fierbe în 300 ml 
apă, într-un vas acoperit, timp de 20 de minute. 

Se strecoară, se îndulceşte şi se adaugă sucul stors. 

Macerat la rece dintr-o lămâie zdrobita, cât mai 
bogată în sâmburi (care să fie bine mărunţiţi), timp de 2 
ore, în apă cu miere. Se stoarce şi se bea seara la culcare, 
fiind recomandat contra oxiurilor. 

Tot ca vermifug, 2 linguriţe de sâmburi zdrobiţi şi 
miere, pe stomacul gol în fiecare dimineaţă, timp de 5 - 6 
zile. 

Macerat la cald, dintr-o lămâie tăiată felii şi 2 - 3 fiori 
de Mugşeţel, ce se lasă peste noapte într-o cană de apă; 
dimineaţa se strecoară şi se bea. 

O sursă bună de calciu natural este coaja bine 
spălată şi fiartă, apoi pisată, care se lasă la macerat o 
săptămână în sucul de la două lămâi. 

Se adaugă miere, după gust. Se iau 3 linguriţe pe zi. 


În afte, stomatite, amigdalite, fie tamponare cu o felie 
de lămâie, fie badijonări cu suc, fie se ţin în gură cât mai 
multe felii de lămâie cu miere şi apă. 

Gargară cu suc diluat, în angine. 

Oţet medicinal din coaja de la 2 lămâi macerate 8 zile 


în 200 ml oţet; se strecoară şi se fac badijonări de 2 ori pe 
zi, contra negilor. 

Mască în cosmetică pentru tenuri grase, din suc, la 
care se adaugă un albuş de ou bătut. 

PORTOCALUL 

CITRUS AURANTIUM L (FAM. RUTACEAE) 

Arbore originar din China şi India, adus în Europa în 
perioada cruciadelor şi răspândit în special în zona 
mediteraneană. 

La fel ca şi Lămâiul, este o specie pretențioasă faţă 
de temperatură, sol şi umiditate. Se dezvoltă bine chiar la 
temperaturi de + 8 - 10°C, iar la înflorire are nevoie de + 
15, + 18*C. 

Îngheaţă la - 7°C. 

PRINCIPALII CONSTITUENŢI 


Portocalele conţin până la 90% apă. 

Protidele sunt în cantitate mică, doar 0, 7%, iar 
hidraţii de carbon cca. 9%. Sărurile de sodiu 2 mg/l, cele 
de potasiu 130 mg/l, de calciu 30 mg/l, fosforul 15 mg/l, iar 
fierul 0, 4 mg/l. Dintre vitamine, cantitatea cea mai mare 
este reprezentată de vitamina C (35 - 50 mg/l), în timp ce 
vitamina A este de numai 11 mg/l, vitamina El 0, 06 mg/l, 
vitamina B2.0, 03 mg/l, iar niacinul 0, 2 mg/l. 

Acizii organici sunt în proporţie de 1, 5 - 2, 5 gz. 
Energia pe care o dau 100 g portocale fără coajă este de 
39 keâl, din care se utilizează 89%. 

Necesarul zilnic de vitamina C este asigurat prin 100 
ml suc proaspăt din pulpă de fruct. 

RECOMANDĂRI TERAPEUTICE 

Intern. 

Portocalele au multe recomandări comune cu lămâile. 
Având şi ele un conţinut destul de ridicat de vitamina C, 
măresc rezistenţa la boli infecțioase şi sunt indicate în 
carenţe de vitamina C şi ca remineralizante. 


Au proprietăți antihemoragice şi de protector 
vascular în fragilitatea capilară, tromboze şi vâscozitatea 
crescută a sângelui. 

Se cunosc, de asemenea, proprietăţile lor uşor 
diuretice şi laxative. 

Alte proprietăţi comune cu ale lămâiului sunt cele de 
hepatoprotector, uşor coleretic-colagogene. În fitoterapia 
aparatului digestiv, portocalele sunt indicate în dispepsii şi 
meteorism. 

Portocalele au şi efecte depurative. Coaja, la rândul 
ei, este tonică, stomahică. 


Extern. 

Efectul uşor astringent, cumulat cu cel antiseptic, fac 
ca portocalele să fie recomandate şi în stomatite şi 
gingivite, precum şi în unele dermatoze şi eczeme. 


Cosmetică. 
Se utilizează în întreţinerea tenului, prevenind 
formarea ridurilor. 


MOD DE ÎNTREBUINŢARE 

Consumate ca atare. 

Suc ca atare, iar în uz extern, tamponări în stomatite, 
gingivite, dermatoze. În scop laxativ, se fierbe coaja de la 2 
portocale 30 de minute, apoi se aruncă apa. 

Se fierbe din nou în apă îndulcită (cu 200 g la un 
litru). 

Se lasă să se usuce pe o farfurioară şi se consumă a 
doua zi dimineaţa. Aplicaţii pe ten cu felii de portocale, 15 
- 20 minute. 

MANDARINUL 

CITRUS NOBILIS. ANDR. (FAM. RUTACEAE) 

Originar, de asemenea, din China, Mandarinul are 


fructe foarte asemănătoare cu Portocalul, ca gust şi 
compoziţie chimică. 

Ca atare, şi recomandările terapeutice sunt similare, 
în plus - datorită conţinutului ridicat în brom - 

manifestă şi proprietăţi sedative. 

GRAPE-FRUITUL 

CITRUS PARADISII MACFAD. (FAM. RUTACEAE) 

Bogat vitaminizante, fructele sale au recomandări 
comune cu ale lămâilor şi portocalelor. 

Datorită gustului amărui, grape-fruitul este un tonic 
amar, foarte util pentru copiii debili, cu lipsă de poftă de 
mâncare. Conţine 0, 5% protide, 4% acizi organici, 7% 
hidraţi de carbon, 130 mg/l săruri de potasiu, 14 mg/l, 
calciu, 10 mg/l fosfor, 0, 2 mg/l fier, 32 - 35 mg/l vitamina 
C, 2 mg/l vitamina A şi cantităţi mici de vitamina El şi B2 
(0, 02 - 0, 05 mg/l). 

Energia calorică dată de acest fruct este redusă: 23 
kcal, la 100 g pulpă. 

ALTE FRUCTE ŞI SEMINŢE EXOTICE 

ANANASUL 


ANANAS SATIVUS SCHULT, ANANASSA SATIVA 
Lindl. (FAM. BROMELIACEAE) 

Din această familie, numai Ananasul se bucură de un 
renume alimentar deosebit. 

Originar din America tropicală, în prezent se cultivă 
în toate regiunile calde şi în unele sere din zonele 
temperate. 

Fructele de Ananas n-au fost cunoscute în Europa 
decât după redescoperirea Americii de către portughezi, 
care au introdus în cultură planta în India în 1594. 

În secolul al XVIII-lea, un olandez a avut ideea să-l 
cultive în sere şi a reuşit. 

Se spune că olandezul a cultivat Ananasul în 
grădinile regale din Versailles în anul 1730, iar mai târziu, 


culturile au fost reluate în timpul lui Ludovic al XV-lea, 
iniţiativa fiind urmată în multe oraşe mari din Europa. 

Aceste culturi în sere reprezentau un lux, care a 
decăzut datorită extinderii culturilor în ţările calde care, 
prin preţul redus al fructelor exportate, au eliminat 
culturile din serele europene. 


Din punct de vedere botanic, Ananasul reprezintă o 
curiozitate: fructele rezultă în urma reunirii fructelor a 
numeroase flori situate pe aceeaşi branchiolă. 

Fructul de Ananas conţine 83 - 84% apă, 0, 5% 
protide, cca. 14% hidraţi de carbon, 0, 67% acizi organici, 
bromelină, două cisteine similare ca acţiune bromelinei, 
acid cinamic, beta-cumaric, fierulic, polizaride, pectine, 
vitamina C, fibre vegetale. 


Nu conţine grăsimi. 

Valoarea în kilocalorii este de 62 - 100 g fruct. 

După cum rezultă din compoziţia chimică, fructele de 
Ananas sunt foarte bogate în apă, au un aport caloric 
redus şi conţin foarte puţine substanţe minerale şi 
vitamine. 

Totuşi, ananasul este singurul fruct care conţine un 
ferment de natură protidică, care are o remarcabilă 
proprietate de a disocia moleculele protidice din alimente 
(bromelina, enzimă proteolitică, comosaina şi ananaina). 

Astfel, acest fruct poate stimula digestia protidelor şi, 
ca o consecinţă directă a acestui proces biochimic, este 
foarte util în dispepsii, pentru a combate atonia gastrică, 
achilia şi anorexia. 

Într-o oarecare măsură, fructele de Ananas înlocuiesc 
sucurile gastrice. Se va consuma după mesele principale. 

Acţiunea biologică a sucului de Ananas este datorată 
în principal conţinutului în bromelină şi în compuşi 
înrudiţi. 


Un studiu recent a raportat că această substanţă 
(bromelina) are şi acţiune antiinflamatoare, fibrinolitică, 
precum şi proprietatea de-a înlătura leziunile cutanate. 


De asemenea, s-a demonstrat că inhibă agregaţia 
piaştrinică şi interferează replicarea crescută a celulelor 
maligne. 


Rezumativ, principalele efecte terapeutice ale 
fructelor de Ananas sunt: 
* Acţiune antiedematoasă şi antiinflamatoare datorată 
bromolinei şi complexului  fitoterapeutic din pulpa 
fructului în edemele datorate albuminuriei, în edeme 
traumatice, edeme pulmonare, contuzii, rupturi de 
ligamente sau muşchi, în insuficienţă venoasă etc. 
e Acţiune favorabilă în celulite şi obezitate. O reţinere 
excesivă a sărurilor în țesuturile subcutanate contribuie 
la depozitarea lipidelor în tesuturile adipoase care 
contribuie la patogeneza celulitelor. O cură cu Ananas, 
care are şi acţiune diuretică, elimină atât sărurile cât şi 
apa în exces din țesuturile subcutanate. 
e Acţiune benefică în răni şi arsuri. S-a demonstrat clinic 
o îndepărtare a durerilor şi o mai rapidă refacere a 
ţesuturilor. 


Considerăm necesar să subliniem faptul că numai 
sucul proaspăt de fructe de Ananas (obţinut prin presare 
sau la mixer) are aceste proprietăţi. 


Enzimele din acest fruct sunt extrem de termolabile, 
iar sucurile sau compoturile conservate de Ananas, deşi au 
un gust plăcut, nu au nicio valoare sub aspect 
dietoterapeutic. 


În prezent există produse standardizate obţinute prin 


liofilizare, sub formă de capsule operculate de 262 mg 
(titrate, la un conţinut de 1, 53% asparagozid, prin metoda 
cromatografiei de înaltă performanţă), corespunzând la 4 
mg de substanţe active. 

Unul dintre aceste produse foarte bune este preparat 
în Laboratoarele Aboca din Italia. Se administrează 4 
capsule pe zi. 

Se recomandă consumarea  feliilor de ananas 
proaspete sau a sucului obţinut imediat după presare. Se 
poate administra şi sugarilor. 


BANANIERUL 

MUSA PARADIZIACA L; MUSA SAPIENTUM L; 
MUSA SINENSIS SAJOT; MUSA FEHIBERTERO ETC. 
(FAM. 

MUSACEAE) 

Este o plantă anuală cu creştere impresionantă. Are 
înălțimea de peste 30 m, iar frunzele ajung la lungimi care 
depăşesc 2, 5 m. Este o specie zigomorfă, florile masculine 
sunt de obicei situate în partea superioară a tulpinii, iar 
cele femele ceva mai jos. De fapt, acestea interesează, 
deoarece conţin în medie 20 de banane, a căror greutate 
poate ajunge până la 30 kg. 

În cazuri excepţionale, la varietățile de cultură, se 
înregistrează până la 250 fructe. 


Deosebit de alte specii este faptut că, după rodire, 
planta moare. 

Continuitatea speciei este asigurată de numeroşii 
lăstari bazali care se transplantează de către cultivatori. 
Iar în anul următor vor da noi plante viguroase, care vor 
rodi numai un an. 

Nu vom intra în amănunte cu privire la cultura 
Bananierului, dar considerăm relevant faptul că într-un sol 
fertil producţia de banane poate atinge 50 - 70 tone la 


hectar. 

Este, deci, o cultură foarte rentabilă. 

Este semnificativ faptul că, în ceea ce priveşte 
conţinutul în glucide, fructele Bananierului înregistrează 
creşteri semnificative în timpul coacerii. 

Astfel, dacă în primele două zile de la recoltarea 
fructelor mature, acestea conţin numai 2, 31% glucide, în 
ziua a 8-a au 16, 05%, iar în ziua a 12-a au un conţinut de 
peste 18% glucide. 

Aceste date demonstrează valoarea nutritivă a 
bananelor, amidonul din ele transformându-se în glucoză, 
levuloză şi zaharoză. 


Un kg de banane conţine 350 g coajă, 650 g pulpă 
proaspătă, care conţine, la rândul ei, 78 g apă, 250 g pulpă 
uscată, care la rândul ei conţine cca. 22% apă. În ceea ce 
priveşte conţinutul în elemente minerale, în primul rând se 
plasează potasiul (0, 850 gz), fosforul, sodiul, calciul, 
magneziul, iar ca microlemente, fierul şi cuprul. 


Pentru a înţelege mai bine valoarea nutritivă a 
bananelor şi aportul lor în energie, mai prezentăm în 
continuare unele date analitice: o banană conţine 23% apă, 
4, 97% protide, lipide şi 67, 04% glucide. 


În ceea ce priveşte capacitatea în kilocalorii, 100 g 
de pulpă uscată au valoarea de 354. Bananele proaspete 
au un conţinut scăzut în vitaminal (1, 218 mg/l). 


În concluzie, bananele nu pot fi considerate un 
aliment complet, din cauza conţinutului redus în substanţe 
azotate şi în substanţe grase, dar au un procentaj ridicat în 
amidon şi în zaharuri, ceea ce explică folosirea lor ca aditiv 
important în alimentaţie. 


În ţările tropicale, bananele verzi, bogate în amidon, 
reprezintă alimentul de bază în preparatele culinare în 
locul cartofului care nu creşte în aceste regiuni. 


Dacă facem o comparaţie între cartofi şi bananele 
alimentare, apelând la statistică, vom obţine următoarele 
cifre: 

— Bananele conţin 75, 3% apă; 

— Cartofii conţin 84, 6% apă; 


— Bananele conţin 1, 3% protide; 
— Cartofii conţin 0, 4% protide; 
— Bananele conţin 0, 6% lipide; 
— Cartofii conţin 0, 5% lipide; 

— Bananele conţin 22% glucide; 
— Cartofii conţin 14, 2% glucide. 


Deci, valoarea nutritivă şi energetică a bananelor 
este superioară celei a cartofilor. 

Din punct de vedere fitoterapeutic, vom prezenta în 
primul rând concluziile medicilor indieni cu privire la 
această specie: cenuşa din întreaga plantă este 
considerată ca antiacid, fiind recomandată în calmarea 
durerilor abdominale, în primul rând pentru a potoli 
senzaţia de sete în holeră; este recomandată şi în 
combaterea crizelor de ulcer şi ca antihelmintic. 


Planta este recomandată în disfuncţii de natură 
nervoasă, cum ar fi isteria şi epilepsia, în diaree şi 
dizenterie, ca antidot în intoxicaţiile cu opiu, iar ca 
purgativ, în combinaţie cu iaurtul, în părţi egale, câte o 
uncie (23, 3 g) din fiecare. 

Extern, se aplică ca stiptic în diverse răni. 


Extractul apos preparat din lăstari se aplică sub 
formă de cataplasme în arsuri şi ulceraţii. 

Rădăcina plantei este considerată ca tonică, 
coleretică şi antiscorbutică, iar sucul rezultat din presarea 
rădăcinii se recomandă în retenţiile urinare (anurie), iar în 
combinaţie cu iaurtul şi cu zahărul în părţi egale, în 
tratamentul gonoreii sau al altor boli venerice. 

Sucul obţinut prin presarea florilor se recomandă în 
dismenoree şi  menoragii. In diabet se recomandă 
introducerea în alimentaţie a florilor fierte. 

Fructele Bananierului sunt considerate ca 
antiscorbutice, afrodiziace, diuretice şi laxative. 


Dorim să facem o precizare pentru cei interesaţi: 
bananele verzi, necoapte sunt hipoglicemiante, în timp ce 
bananele coapte sunt hiperglicemiante. 

Deci, utilizarea lor în alimentaţia zilnică trebuie 
făcută cu discernământ. 

MANGO 

MANGIFERA INDICA L (FAM. ANACARDIACEAE) 

În ţările de origine (ecuatoriale şi tropicale) se 
cultivă în prezent peste 300 de varietăți pentru fructele 
gustoase, mult apreciate atât pe plan local, cât şi pentru 
export. 

Greutatea fructelor se situează între 200 - 500 g, dar 
sunt varietăți care ating până la 2 kg. 


Cele mai apreciate fructe provin de la speciile 
Mangifera elephantiana Lour şi Mangifera siamensis Lour. 
În India, Malaezia, Indochina şi alte ţări şi zone, arborele 
de Mango este considerat şi ca plantă medicinală. 


Frunzele fragede sunt recomandate în diaree şi 
diabet. 
Infuzia de frunze şi scoarţa ramurilor este 


astringentă, fiind folosită ca apă de gură în stomatite şi 
paradontoză. 


Datorită conţinutului ridicat în taninuri, scoarţa are o 
acţiune benefică asupra mucoaselor; se recomandă în 
menoragii, în tricomonază şi în secrețiile muco-purulente 
uterine şi intestinale, în dizenterie, ca hemostatic, în 
general, în afecţiuni cutanate, difterie etc. 

Fructele necoapte sunt bogate în acizi organici şi 
vitamina C şi sunt recomandate ca antiscorbutice (în unele 
ţări avitaminoza C mai reprezintă încă o problemă), 
diuretice, laxative, în cura de slăbire. 


Coaja coaptă a fructului imatur se recomandă 
amestecată cu zahăr în menoragii şi dizenterie. Semințele 
decorticate conţin o mare cantitate de acid galic, un 
astringent preţios în dizenteriile cronice, în diaree, 
hemoroizi, tricomonază vaginală, menoragii, hemoragii de 
natură diferită etc. Din păcate, noi beneficiem foarte puţin 
de proprietăţile şi valoarea nutritivă a fructelor de Mango. 

RODIA 

PUNICA GRANATUM L. (FAM. PUNICACEAE) 

Arbust originar din Persia şi Mesopotamia, introdus 
în Europa de cartaginezi, se cultivă în toate regiunile 
mediteraneene. 

La noi se cultivă pe alocuri, în special ca arbust 
ornamental, datorită florilor abundente, mari, frumoase, de 
culoare roşie. Rezistă bine şi în timpul iernii, în special în 
sudul ţării: Băile Herculane, Bucureşti şi în Dobrogea la 
Techirghiol. 


Creşte spontan la Buziaş. 

În trecut se utiliza foarte mult ca plantă medicinală, 
folosindu-se scoarţa de pe rădăcini sau de pe ramuri, în 
combaterea paraziţilor intestinali, acţionând în special 


asupra teniei (Taenia serrata), ascarizilor şi 
ankylostomelor. 


În medicina tradiţională indiană, pe lângă folosirea 
pentru efectele tenifuge, se utilizează şi în prezent ca 
febrifug, în leucoree şi în hemoragii pasagere. 

Bobocii florali se utilizează în gonoree, tricomonază, 
în diarei cronice, în dizenterie (în special la copii), în 
bronşită etc. 


Sub formă de pudră fină sau infuzie, se recomandă în 
tratamentul paraziţilor intestinali din genul Strângylus, 
Strongyloides. 


Acţiunea antihelmintică se justifică prin prezenţa în 
scoarţa rădăcinii a alcaloizilor 1 - peletierina, d - 

peletierina, un derivat al tropioninei numit pseudo- 
peletierină. 


Mai conţine tanin elagic, acid betulinic, fridelină, 
betasitesterol, oxalat de calciu, minerale. 

Fructele sunt comestibile şi nu conţin alcaloizi, ci 
zaharuri, acid citric, acid malic, vitamina C, tanin etc. Nu 
au proprietăţi tenifuge, deoarece nici fructul şi nici coaja 
fructului nu conţin derivați ai peletierinei, care sunt 
contraindicaţi la cei care suferă de nevroze, la femei 
gravide şi la copii. 


Se consumă ca atare, sunt  dulci-acrişoare, 
răcoritoare şi se utilizează în special la prepararea 
şerbetului şi a siropurilor. 

Tot din medicina tradiţională indiană este de reţinut 
indicaţia utilizării seminţelor pisate şi amestecate cu lapte 
pentru dizolvarea calculilor şi a nisipului, din rinichi (de 
altă natură decât cea oxalică), în special la femeile gravide 


care suferă de această afecţiune. 


SMOCHINUL 

FICUS CARTEA L (FAM. MORACEAE) 

Smochinul este bine cunoscut şi apreciat încă din 
Antichitate. Egiptenii îl considerau medicament, Biblia îl 
evocă adesea şi este pomenit şi de Horaţiu. 

În sudul şi în vestul ţării s-au făcut încercări reuşite 
de introducere a Smochinului în cultură. 

PRINCIPALII CONSTITUENŢI 

Fructele proaspete coapte conţin până la 84% apă, 
iar cele uscate aproape deloc. 

Conţinutul în protide este de 3, 5%, foarte ridicat în 
hidraţi de carbon - zahăr invertit (61%), la fel ca şi în 
potasiu (840 mg/l). 

Sodiul se află în fruct în proporţie de 40 mg/l, calciul 
190 mg/l, foşforul 105 mg/l, iar fierul 3, 3 mg/l. Vitamina A 
este 10 u. g (micrograme) %, El 0, 10 mg/l, B2.0, 10 mg/, 
niacină 1, 1 mg/l. 

Conţine mici cantităţi de vitamina C, magneziu şi 
brom. 

Sub aspect energetic, smochinele uscate conţin 260 
kcal, din care se resorb peste 90%. 

RECOMANDĂRI TERAPEUTICE 

Intern. 

Proprietăţile pectorale sunt dominante, fructul fiind 
un emolient şi expectorant recomandat în bronşite, 
laringite, traheite, pneumonii. 

Fiind emoliente, smochinele au o acţiune utilă şi în 
alte tipuri de cataruri, de pildă în cel intestinal şi urinar. 

Au, de asemenea, proprietăţi laxative şi diuretice. 


Extern. 
Tot prin proprietăţile emoliente se explică şi 


recomandarea lor în stomatite, gingivite, inflamații ale 
gâtului. 

De asemenea, sunt utile în abcese dentare, 
furuncule. 

Pentru zonele de la noi unde cresc exemplare de 
Smochin, sucul lăptos al smochinelor verzi este activ în 
combaterea negilor şi bătăturilor. 

MOD DE ÎNTREBUINŢARE 

Consumate ca atare, fiind recomandate în special 
sportivilor, copiilor şi celor vârstnici. Decoct expectorant 
cu 2 - 3 fructe la cană, 2 căni pe zi. Sirop, din 500 g la un 
litru de apă. Se fierbe pe baia de apă până se reduce la 
jumătate. 

Se strecoară şi se adaugă 250 g miere. Se ia câte o 
linguriţă de 2 - 3 ori peizi. 


În vechime, latexul fructelor imature de Smochin 
servea la prepararea brânzeturilor şi la frăgezirea cărnii. 
Aplicaţii cu rol maturativ al furunculelor, de favorizare a 
colectării puroiului („coacere”) - smochine calde sau 
cataplasme din fructe fierte în apă sau lapte. 

Aplicaţii repetate (de 3 ori pe zi, timp de 5 - 6 zile) pe 
negi şi bătături cu suc obţinut din fructele tinere. 


Observaţii. 

Frunzele de smochin au şi ele unele întrebuinţări 
terapeutice ca expectorant, în tulburări circulatorii şi sunt 
emenagoge (reglarea ciclurilor) sub formă de infuzie 20 - 
30 g la litru. 


Ramurile tinere, sub formă de decoct (cca. 2 linguri 
de rămurele tăiate mărunt la 250 ml apă), constituie un 
bun laxativ şi diuretic, care se poate da şi la copii. 

CURMALUL 

PHOENIX DACTYUFERA L (FAM. PALMAE) 


Palmier exotic cu port arborescent, răspândit în zona 
tropicală, subtropicală sau chiar mediteraneană (Algeria, 
Tunisia). Curmalele - fructele Palmierului - au fost numite 
„hrana pământului”. În Valea Iordanului erau atât de 
răspândite, încât lerihonul era cunoscut drept „cetatea 
palmierilor” (Deuteronom 34: 3). 


Simbol al speranţei şi al supravieţuirii (vezi chiar 
denumirea sa latinească - Phoenix dactylifera), Palmierul 
roditor de curmale este menţionat şi într-unul din psalmii 
lui David (Vechiul Testament): 

„Drepţii vor odrăsli ca Finicul (palmierul, n.n.) (...). 
Sădiţi în casa Domnului, ei vor da mlădiţe (...). Chiar şi la 
bătrâneţe, ei vor avea rod”. (Psalmul 92: 13 - 15). 


Legenda spune că Sfântul Cristofor a folosit un toiag 
din lemn de Palmier când l-a condus pe pruncul lisus peste 
râul năvalnic. lisus i-a spus să-şi înfigă toiagul în pământ, 
iar din acesta a crescut un Palmier, miracol care a dus la 
convertirea lui Cristofor. 

La intrarea în Ierusalim, lisus a fost întâmpinat de 
popor cu frunze de Palmier, ca semn al iubirii şi al 
renaşterii spirituale. Se mai povesteşte că îngerii le 
aduceau ramuri de palmieri martirilor creştini, pentru a le 
conduce sufletele spre cer. 

Chiar şi azi, frunzele de Palmier sunt folosite la 
marile  praznice, atât la evrei, la sărbătoarea 
Tabernacolelor, cât şi la creştini, în Duminica Floriilor şi la 
Paşti. 

La noi se cultivă în sere sau ca plantă ornamentală de 
apartament. Se cunosc mai mult de 200 de varietăţi. 

PRINCIPALII CONSTITUENŢI 

Apă 24 - 33%, protide 2%, hidraţi de carbon cca. 
50%, săruri minerale, derivați cumarinici, vitamine: A, D. 

El, B2. 


Conţinutul în fier este de 4 - 5 mg/l, iar în magneziu 
de 63 mg/l. Valoarea nutritivă este exprimată în 350 kcal la 
100 g fructe uscate. 

RECOMANDĂRI TERAPEUTICE 

Curmalele au proprietăţi pectorale şi emoliente 
apreciabile, favorizând  expectoraţia, tonic-nervine şi 
musculare. Sunt recomandate în perioada de creştere, în 
sarcină şi după bolile infecțioase. 

Dau rezultate bune în astenie fizică şi intelectuală şi 
în anemie. 

MOD DE ÎNTREBUINŢARE 

Consumate ca atare. 

Infuzie din 50 g la un litru de apă, bându-se 2 - 3 căni 
pe zi. Observaţii. 

Sâmburii de Curmal se pun la germinat în ghivece şi 
se udă din când în când. Germinează după 3 - 4 luni şi se 
obţin palmieri ornamentali pentru interior. 


MĂSLINUL 

OLBA EUROPAEA L (FAM. OLEACEAE) 

Cu silueta sa de o nobleţe aparte şi cu un aspect 
deosebit de decorativ, Măslinul este un simbol al pâcii şi al 
înţelepciunii, bucurându-se de un adevărat cult din partea 
locuitorilor anticei Eliade. 

El poate fi considerat totodată un simbol al 
altruismului şi al grijii faţă de generaţiile următoare, căci, 
datorită longevităţii sale, ca şi faptului că finetifică tardiv, 
cel ce l-a plantat se bucură mai puţin de roadele lui decât 
urmaşii. 

Importanță terapeutică are îndeosebi uleiul de 
măsline. 

Măslinul este cultivat în regiunea mediteraneană, în 
Asia de Vest, în America Centrală şi de Sud, în Africa de 
Sud şi în Australia. 

PRINCIPALII CONSTITUENŢI 


Măslinele proaspete conţin până la 75% apă, iar cele 
uscate aproape deloc. Protidele sunt în proporţie de 0, 17 - 
1% în măslinele crude, iar în cele uscate până la 3%. In 
măslinele verzi, cantitatea de grăsimi (ulei) este de 15%, 
iar în cele mature, uscate este de 58%. Conţin între 1 - 3, 
6% celuloză, în funcţie de stadiul de maturitate. Sunt 
bogate în săruri minerale, potasiu (până la 1 gz), calciu, 
fier, cupru, magneziu, sulf, fosfor, mangan etc. Sunt 
prezente vitaminele: A, B1, B2, C şi E (8 mg/l). 

Valoarea calorică este, pentru 100 g măsline, de 224 
kcal, iar pentru ulei 900 kcal. 

RECOMANDĂRI TERAPEUTICE 

Intern. 

Uleiul de măsline, obţinut prin presare la rece, este 
în primul rând nutritiv, dar este util ca adjuvant în 
afecţiuni hepatice, cu deosebire în dischineziile biliare, 
deoarece are un efect colagog. 

Este, de asemenea, util în insuficienţă hepatică, în 
colici hepatice, precum şi pentru eliminarea calculilor 
biliari. 

Având proprietăţi emoliente şi formând o peliculă 
protectoare la suprafaţa tubului digestiv, este utilizat în 
stări iritative sau cataruri stomacale şi intestinale. 

Pentru că această peliculă împiedică absorbţia la 
nivelul intestinului, se recomandă şi ca antidot contra unor 
otrăvuri. 


În doze moderate, se manifestă ca un foarte bun 
laxativ, fără a produce colici. I se mai citează şi efecte 
antihelmintice. 


Extern. 

În amestec cu albuş de ou, este un remediu contra 
arsurilor. Uleiul de măsline calmează imediat durerile şi 
ajută la cicatrizare. Dă bune rezultate în masaje ale 


gingiilor în parodontoză. 

MOD DE ÎNTREBUINŢARE 

Administrare ca atare, câte o lingură de supă 
dimineaţa devreme, eventual în amestec cu suc de legume 
sau fructe şi, dacă este posibil, să se stea în repaus, culcat 
pe partea dreaptă, 15 - 20 minute, în afecţiuni hepatice, 
sau doze de 20 - 40 g pentru efectul laxativ şi în aceleaşi 
doze ca antihelmintic. 

Pentru tratarea arsurilor, uleiul de măsline se 
amestecă cu albuş de ou şi se unge locul afectat. 


Pentru tratarea parodontozei se masează gingiile 
după badijonări cu tinctură de Propolis sau decocturi de 
plante care au un conţinut bogat în taninuri (coajă de 
Stejar, Salcie, Nuc etc), cu ulei de măsline de 2 - 3 ori pe 
Zi, 

În furuncoloze se fac cataplasme cu măsline coapte, 
pisate, aplicate Local, pentru a accelera maturaţia. 

ARAHIDELE 

ARACHIS HYPOGAEA L. (FAM. LEGUMINOSAE) 

Specie erbacee originară din America de Sud, cu o 
maturare foarte aparte a fructului, care îşi pleacă 
pedunculul, astfel încât ultima fază a coacerii se produce 
în sol, de unde şi denumirea de „alune de pământ”. 

În prezent se cultivă în Asia, India, China, Africa, 
America de Nord şi de Sud, în Europa (Italia, Spania, 
Grecia etc). 

Fructele fiind extrem de nutritive, se fac încercări de 
introducere în cultură şi la noi în ţară. Proprietăţile 
medicinale sunt moderate. 

PRINCIPALII CONSITITUENŢI 

Contin apă 3, 5 - 6, 5%, protide 24 - 30% şi grăsimi 
45 - 52%. Hidraţii de carbon sunt în proporţie de 18%. 

Aceste componente principale le conferă importante 
proprietăţi energetice: 650 kcal la 100 g arahide. Ele mai 


conţin: sodiu 6 mg/l, potasiu 780 mg/l, calciu 65%, fosfor 
410 mg/l, fier 2, 3 mg/l. 

Uleiul de arahide conţine peste 15% acizi graşi 
nesaturaţi. 

Alunele de pământ conţin şi vitaminele El (0, 25 
mg/l), B2 (0, 14 mg/l) şi niacină (14, 3 mg/l). 

RECOMANDĂRI TERAPEUTICE 

Foarte nutritive, alunele de pământ constituie un 
remediu util în astenii şi surmenaj. 

Prin conţinutul extrem de ridicat al uleiului în acizi 
graşi  nesaturaţi, ele sunt importante în scăderea 
colesterolului şi, prin aceasta, şi în ateroscleroză. 

Datorită conţinutului în tanin, sunt antidiareice. 

MOD DE ÎNTREBUINŢARE 

Consumate ca atare, după o uşoară prăjire. 

După o prăjire prea avansată, uleiul se transformă în 
acroleină - substanţă foarte nocivă în special pentru ficat 
(hepatotoxică, carcinogenă). 

Preferabil este să se consume neprăjite. 

SUSANUL 

SESANUM INDICUM L. (FAM. PEDALIACEAE) 

Este o plantă anuală erbacee, mult cultivată în 
regiunile tropicale şi mediteraneene. Este menţionată în 
scrierile lui Herodot, Teofrast şi Pliniu cel Bătrân. 

Începând din anul 1956 s-au făcut încercări şi la noi 
de introducere în culturi, dar în prezent seminţele de 
Susan provin în mare parte din import. 

PRINCIPALII CONSTITUENŢI 

Semințele conțin substanţe grase (48 - 65%), 
substanţe proteice (24%,), substanţe extractive neazotate 
(1418%), vitaminele B, D, E, F. 


Uleiul este format din glicerid-esteri ai acizilor oleic, 
linoleic, palmitic, stearic, arahinic, linoceric, fitosterine, 


alcooli superiori, compuşi nesaponificabili, sesamol şi 
sesamolin. (C. Pârvu, 1997). 

MOD DE ÎNTREBUINŢARE 

Se foloseşte la garnisirea produselor de patiserie şi 
simigerie. Intră în procesul de fabricare a indigoului şi 
penicilinei. 

Din uleiul de Susan se fabrică cele mai fine săpunuri. 

Din plantă se extrag substanţe odorante parfumate, 
iar din funingine tuşuri fine. În ţările de origine, această 
specie are numeroase utilizări medicinale. 

Deoarece frunzele, datorită substanţelor 
mucilaginoase pe care le conţin, sunt emoliente, se 
folosesc în afecțiunile respiratorii, în colera infantilă, în 
diaree şi dizenterie, în amenoree şi dismenoree, în 
cataruri, cistite etc. 

Semințele sunt emoliente, laxative şi diuretice. Se 
folosesc în constipaţii cronice şi în hemoroizi. 

Uleiul din seminţe are proprietăţi demulgente şi 
emenagoge şi este folosit în special în dizenterie şi în 
afecţiuni ale căilor urinare. 

Se foloseşte în doze mici, 2 - 3 g, în doze mai mari 
fiind abortiv. 

Uleiul se mai foloseşte sub formă de fricţiuni în 
migrene şi amețeli (vertij), în special combinat cu uleiuri 
esenţiale (de conifere, Eucalypt, Levănţică, Mentă). 

VIȚA DE VIE 

VITIS VINIFERA L (FAM. VITACEAE) 

Plantă cu mare răspândire şi importanţă nutriţională. 
Se clasifică aparte datorită biologiei ei specifice. 

Viţa de vie, simbol al bucuriei, prezentă în atâtea 
practici cultice înfăşurând toiagul lui Bachus, a fost 
cunoscută din vechime şi pe meleagurile noastre, unde a 
găsit cele mai bune condiţii. 

Se spune, nu ştim cu cât temei istoric, că în vremea 
strămoşilor noştri geto-daci, s-a luat măsura stârpirii viței 


de vie, produsele ei abundente influențând în rău vitejia 
luptătorilor. 


„Eu sunt vinul cel adevărat”, a spus lisus, a cărui 
primă minune a fost preschimbarea apei în vin. 


La Cina cea de Taină, El a fost cel care a spus că 
vinul va simboliza Sângele Său, instituind astfel 
sacramentul vinului. 

În parabola Bunului Samaritean, vinul este menţionat 
direct ca fiind aliment tămăduitor: „i-a legat rănile, 
turnând pe ele untdelemn şi vin”. (Luca, 10: 34) 


Licoarea strugurilor este deseori pomenită în textele 
Scripturii: „Fost-am lovit, dar nu m-a durut, bătut am fost, 
dar n-am simţit nimic. Când mă voi scula din somn, voi 
cere iarăşi vin”. (Pildele lui Solomn, 23: 35). 


Însuşi Apostolul Pavel îl sfătuieşte pe Timotei în 
Epistola întâi: „Nu bea numai apă, ci foloseşte-te de puţin 
vin: pentru stomacul tău şi pentru desele tale slăbiciuni”. 
(Epistola I a Sfântului Apostol Pavel către Timotei, 5: 23). 


Erau astfel recunoscute proprietăţile sale stimulative, 
în doze mici: „Vinul care înveseleşte inima omului şi untul 
de lemn care face să strălucească faţa lui”. (Psalmul 104: 
15). 


Sau, dimpotrivă, sedative, dacă este folosit în 
cantităţi mari: „Daţi băutură îmbătătoare celui gata să 
piară şi celui cu sufletul amărât, ca să bea şi să uite 
sărăcia lui şi să nu-şi mai aducă aminte de chinul lui”. 
(Pildele lui Solomon, 31: 6 - 7). 

Se poate afirma că, şi din punct de vedere 
fitoterapeutic, Viţa de vie are o importanţă deosebită. 


PRINCIPALII CONSITITUENŢI 

Conţinutul în apă al pulpei de strugure este de 72 - 
73%, zaharuri fermentescibile 22%, acid tartric liber O, 
29%, alţi acizi organici 0, 30 - 0, 35%, protide 0, 7%, 
hidraţi de carbon 16%, sodiu 2 mg/l, potasiu 255 mg/l, 
calciu 20 mg/l, fosfor 25 mg/l, fier 0, 5 mg/l, vitamina A 5 
mg/l, vitamina El 0, 05 mg/l, vitamina B2.0, 03 mg/l, 
niacină 0, 2 mg/l, vitamina C 3 mg/l, taninuri (în pieliţă) 1, 
2%. Valoarea energetică a 100 g struguri este de 70 kcal, 
din care se resorb în organism 90%. 

RECOMANDĂRI TERAPEUTICE 

Intern. 

Strugurii au un rol deosebit asupra aparatului 
digestiv,  atribuindu-li-se proprietăți tonic-aperitive, 
stomahice, fiind utili în dispepsii, atonii gastrointestinale. 
Efectul lor este de asemenea binefăcător şi în hepatite sau 
chiar în ascitele consecutive unor hepatite, deoarece au 
totodată şi proprietăţi colereticcolagoge. 


Proprietăţile diuretice şi depurative marcante fac din 
struguri un adjuvant de preţ în afecțiunile renale (inclusiv 
litiaze), în bolile de piele, artritism, reumatism şi gută. 

Asupra aparatului cardiovascular au o acţiune 
hipotensoare şi de scădere a colesterolului în 
colesterolemie şi ateroscleroză. 

Pentru influenţa favorabilă asupra metabolismului, se 
recomandă în obezitate şi avitaminoze. Mai sunt şi variaţii 
în funcţie de sol şi varietăţi. 

Astfel, strugurii mai acizi de pe soluri reci, argiloase, 
mai improprii pentru viţa de vie, sunt laxativi sau chiar 
purgativi, pe când la cei crescuţi pe soluri calcaroase 
predomină proprietăţile diuretice şi depurative. 


După varietate, cei albi sunt stimulenţi, cei negri sunt 
astringenţi datorită taninului şi în mod deosebit tonici. 


Sucul de aguridă are proprietăţi diuretice marcante, 
combate obezitatea, iar diluat cu apă dă o băutură 
revigoratoare. 

Strugurii stafidiţi au proprietăţi pectorale, calmând 
tusea. 


Extern. 

Turtele rezultate de la pasarea strugurilor se pot 
utiliza pentru atenuarea durerilor de gută, reumatism, 
sciatică. Cosmetică. Mustul reprezintă un remediu util 
pentru întreţinerea tenului. 

Cu totul aparte este indicaţia privind „camuflarea” 
încărunţirii părului. 

MOD DE ÎNTREBUINŢARE 

Consumaţi ca atare (în obezitate 2 zile pe săptămână 
doar 1, 2 kg struguri zilnic). 

Cura de must (importantă pentru efectul diuretic, 
depurativ şi antisclerotic): se începe cu 0, 5 litri zilnic, în 3 
reprize, cu o oră înainte de mese, apoi se creşte progresiv 
până se ajunge, după cca. 2 săptămâni, la 2 litri zilnic, 
cantitate care se menţine astfel 2 - 3 zile fără a se mai 
consuma altceva. 


După acest nivel maxim se revine apoi la cantitatea 
iniţială de care se profită cât mai ţin strugurii. 


Cataplasme cu turte rămase de la presarea 
strugurilor. 

Loţionări cu o cârpă curată îmbibată în suc, se lasă 
10 minute pe ten, apoi se şterge cu apă călduţă cu un praf 
de bicarbonat de sodiu. 


Pentru „mascarea” încărunţirii, se fierb 4 g sulfat de 
fier în 250 ml vin roşu. 
Se piaptănă părul cu pieptănul umectat în această 


soluţie câteva minute pe zi, timp de 15 - 20 de zile, apoi se 
continuă de 2 ori pe săptămână. 

Observaţii. 

Înmzele sunt foarte astringente şi prin aceasta utile 
în diarei cronice, hemoragii, sângerări la nivelul mucoasei 
nazale, alterări ale pereţilor venoşi (varice, hemoroizi). 

În cură de lungă durată, frunzele de Viţă de vie se 
citează a fi utile în celulită, obezitate. Cele cu nuanţe 
roşietice se recomandă în combaterea hemoragiilor uterine 
şi ca fortifiant. 

Se folosesc sub formă de decoct, din 2 linguri la o 
cană de apă, bându-se 3 cani pe zi: prima dimineaţa 
devreme, celelalte 2 înainte de mese. 

La rândul său, seva abundentă de primăvara, numită 
atât de romantic „plânsul Viţei de vie”, este un produs util 
în spălături oculare, în conjunctivite şi alte stări iritative 
oculare, fiind considerată totodată tonică, cicatrizantă şi 
antihemoragică. 

Litiaza renală şi litiaza biliară sunt influențate, de 
asemenea, favorabil. În uz extern, este antiseptică şi 
cicatrizantă a rănilor. 


CAP.5 PRINCIPALELE LEGUME, SEMINȚE ŞI 
CEREALE DIN ALIMENTAȚIE 


GRUPA LEGUMELOR DE LA CARE SE CONSUMĂ 
RĂDĂCINILE TUBERIZATE 

Reprezintă o grupare eterogenă din punct de vedere 
botanic, majoritatea plantelor făcând parte din familia 
Umbelliferae (Morcovul, Pătrunjelul, Păstârnacul, Ţelina) 
*, celelalte reprezentând familia Cruciferae (Ridichea şi 
Hreanul) şi Chenopodiaceae (Sfecla roşie). 


— De la Pătrunjel şi Ţelină se consumă curent şi 
frunzele, ele urmând a fi tratate şi în subcapitolul în care 


se descriu legumele de la care se folosesc frunzele. 


Toate aceste plante au comun faptul că sunt bienale 
(exceptând ridichile de vară care sunt anuale), formând în 
primul an o rădăcină pivotantă, iar în anul al doilea o 
rădăcină tuberizată, prin dezvoltarea intensă a unui 
parenchim de depozit. 

Substanțele de rezervă care se depun la acel nivel 
conferă rădăcinilor tuberizate importante proprietăți 
nutritive. 

În acelaşi timp, datorită conţinutului în substanţe 
active, enzime, vitamine, săruri minerale şi microelemente, 
precum şi în uleiuri volatile, legumele din această grupă au 
şi o valoare terapeutică remarcabilă, în special Morcovul, 
Pătrunjelul, 'Ţelina, Hreanul şi Ridichile de iarnă pot fi 
considerate, în sensul larg al cuvântului, drept plante 
medicinale. 


HREANUL 

AP. MORACIA LA PATHIFOLIA GILIB. Sin. Armoracia 
rusticana (L-AM) G.M. Sch. (FAM. BRASSICACEAE 

CRUCIFERAE) 

Nu degeaba Hreanul ocupă un loc important în 
galeria plantelor medicinale analizate în opera sa de 
flamandul Oodoens, unul din marii medici şi naturalişti ai 
Renaşterii. 

De altfel, până de curând, era considerat numai ca 
plantă medicinală, calitate în care este menţionat încă de 
Pliniu cel Bătrân, fiind înserat în unele farmacopei. 

Ierburile amare de la Cina cea de Taină sunt 
simbolizate, uneori, de Paşti, de un singur aliment: 
hreanul. Se utilizează rădăcinile, care au proprietăţi 
stimulente. 

Între excitant, stimulent şi iritant este însă numai un 
pas, mai mare sau mai mic, în funcţie de concentraţie şi 


subiect. 


Depăşind dozele moderate sau medii, se ajunge la 
efecte nedorite, iritaţii ale parenchimului rinichilor, ale 
mucoasei gastro-intestinale şi ale sistemului nervos. 


Hreanul este contraindicat pentru cei suferinzi de 
hemoroizi, hemoptizie, dereglări de ritm cardiac, stări 
congestive. 

În măsură mai redusă se utilizează şi frunzele, un 
bun conservant natural pentru murături. 


Rădăcina de Hrean conţine cca. 2% protide, 8% 
hidraţi de carbon, săruri minerale de sodiu 5 mg/l, potasiu 
295 mg/l, calciu 55 mg/l, fosfor 35 mg/l, fier 0, 7 mg/l, 
vitamina A 2 mg/l, B1.0, 05 mg/l, niacină 0, 3 mg/l şi 100 
mg/l vitamina C. 


Pe lângă aceste substanţe comune multor fructe şi 
legume, Hreanul mai conţine glicozizi sulfuraţi, mirozina - 
o enzimă care se eliberează prin raderea rădăcinii, 
formând mirozinat de potasiu. 

Mai conţine cantităţi mici de ulei volatil şi acizii 
clorhidric, sulfuric, carbonic, silicic, precum şi substanţe 
antibiotice. 

Valoarea energetică este exprimată în 40 kcal la 100 
g hrean proaspăt. 

RECOMANDĂRI TERAPEUTICE 

Intern. 

Dacă importanţa sa ca antiscorbutic este astăzi cu 
totul secundară - scorbutul aparţinând trecutului - în 
schimb înţelegem principalele sale proprietăţi terapeutice 
tot prin prisma efectelor sale excitante asupra mucoaselor. 

Astfel, intensificând secrețiile salivare şi gastrice, 
este util ca tonic apetitiv şi stimulent gastric în anemii, 


lipsă de poftă de mâncare, gastrite hipoacide, acţionând 
favorabil şi ca antidiareic. 

Datorită excitaţiei generalizate şi asupra 
parenchimului renal, se explică şi efectul diuretic marcant, 
util în hidropizie, gută, reumatism (completat şi cu terapie 
de uz extern), considerându-se chiar a avea şi efect 
antilitiazic. 


Nu se recomandă în afecţiuni renale acute. 


În terapia aparatului respirator, Hreanul este utilizat 
în catar cronic respirator, astm, bronşită. 


Foarte interesantă este recomandarea sa, inspirată 
din medicina tradiţională, ca adjuvant în afecţiuni 
cardiace: cardiopatie ischemică dureroasă, angină 
pectorală şi hipertensiune arterială. 


Ca antiparazitar, Hreanul are o acţiune tenifugă 
remarcabilă. 


Extern. 

Utilizarea în uz extern se bazează în principal pe 
proprietăţile  revulsive ale  Hreanului proaspăt ras. 
Producând o congestie la locul aplicării, activând circulaţia 
sângelui, aplicaţiile cu Hrean fac să dispară sau să 
diminueze durerile. 

Se recomandă în diverse nevralgii de natură 
reumatică, în inflamații articulare, chiar şi pentru 
combaterea migrenelor, a nevralgiilor intercostale şi 
dentare. 

Congestia locală puternică în circulaţia periferică 
duce, prin compensare, la descongestionarea unor organe 
interne, în special a plămânilor, Hreanui fiind utilizat prin 
această proprietate în bronşitele acute, pneumonii, gripe. 

Prin efectul revulsiv, prin afluxul de sânge la nivelul 


gingiilor, poate fi un adjuvant preţios în paradontoză. 
Datorită efectului antiseptic, se recomandă în igiena 
bucală, sub formă de apă de gură. 

Se mai citează şi recomandarea în combaterea 
degerăturilor. 


Cosmetică. 

Hreanul reprezintă un remediu şi contra pistruilor. 

MOD DE ÎNTREBUINŢARE 

Consumat ca atare, în scopuri condimentare; pentru 
combaterea teniei se recomandă să fie consumat timp mai 
îndelungat, alături de ceapă şi fructe crude. 

Infuzie din 15 - 20 g la litrul de apă, care se lasă apoi 
la macerat 12 ore; se iau 2 căni pe zi, între mese. Vin tonic 
şi antianemic, prin macerare timp de 24 ore a 30 g de 
Hrean ras la un litru de vin. 

Se strecoară şi se ia câte un păhărel de 50 g înainte 
de mese. 


Sirop - pentru copiii anemici, limfatici, fără apetit. 

Pentru aceasta se taie rădăcina în rondele fine, se 
adaugă zahăr, iar din sucul care se formează se recomandă 
acestora câte o lingură pe zi. 


Macerat în lapte timp de o oră, din 2 linguri de Hrean 
ras la 1/2 litru lapte fierbinte; se bea dimineaţa, ca 
adjuvant antireumatic. 


Cură de Hrean cu miere în cardiopatii ischemice 
dureroase, angină pectorală, hipertensiune. 

Se face o pastă omogenă dintr-o lingură de Hrean ras 
cu o lingură de miere; se ia treptat, cu linguriţa, dimineaţa 
cu o oră înainte de micul dejun. Cura durează 30 de zile, 
repetându-se cu pauze de câte 2 luni, de 4 ori pe an timp 
de 3 ani. 


Cataplasme cu Hrean ras aplicate pe torace în cazuri 
de bronşite, gripă, congestie pulmonară. 

Bâi locale sau generale cu făină de Hrean, utile în 
reumatism şi inflamații articulare, asemănătoare celor cu 
făină de Muştar, ţinându-se făina într-un săculeţ de tifon 
peste care se toarnă apă caldă de 25 - 30°, socotindu-se 
circa o linguriţă cu vârf la un litru de apă. 

Săculeţul se agită în apă, iar baia durează 20 - 30 
minute. 


Tinctură de Hrean din 20 g hrean ras, macerat timp 
de 2 săptămâni în 100 ml alcool, utilizată în fricţiuni 
antireumatismale. 


Mestecarea unei bucăţi de rădăcină, în fiecare zi, în 
paradontoză. 


Tinctură din frunze (20 g la 100 ml alcool timp de 10 
zile), diluată cu apă, este o apă de gură antiseptică. 

MORCOVUL 

DAUCUS CAROTA L (FAM. UMBELLIFERAE) 

Provine din selecţia şi ameliorarea  Morcovului 
sălbatic din bazinul mediteranean. 

Menţionat de Pliniu cel Bătrân, Morcovul a fost 
folosit irtiţial ca plantă medicinală şi apoi alimentară. Şi în 
medicina tradiţională românească, Morcovul este un 
remediu bine cunoscut. 


În ultima perioadă a crescut interesul pentru Morcov 
datorită cercetărilor privind utilizarea sucurilor de legume 
şi fructe, cel de Morcov fiind de bază în acest sens, fie 
consumat singur, fie în amestec cu alte sucuri din plante. 

Unele studii merg până la recomandarea sucului de 
Morcov ca preventiv în boala canceroasă. Se recomandă ca 


morcovii să nu se curețe, ci numai să se spele foarte bine. 

PRINCIPALII CONSTITUENŢI 

Morcovii conţin cca. 80% apă. Conţinutul în protide 
este de numai 1%, iar în hidraţi de carbon de 6%. Conţin 
35 mg/l sodiu, 235 mg/l potasiu, 30 mg/l calciu, 25 mg/l 
fosfor, 1120 mg/l vitamina A, 0, 05 mg/l vitamina El, 0, 05 
mg/l vitamina B2, 1 mg/l niacin, cca. 7 mg/l vitamina C şi 
mici cantităţi de vitamina K, de magneziu, sulf, cupru şi 
brom, precum şi un ulei volatil, asparagină şi daucarină. 
Valoarea energetică este de 30 kcal la 100 g, din care 
cantitatea de energie resorbită este de 93%. 

RECOMANDĂRI TERAPEUTICE 

Intern. 

Morcovul este considerat un remediu de bază în 
numeroase afecţiuni ale aparatului digestiv. El acţionează 
în stările inflamatorii (cataruri) gastrointestinale. 

Totodată, el reglează tranzitul intestinal, atât în 
constipaţie cât şi în diaree, fiind unanim apreciat în 
tratamentul dispepsiilor acute şi al diareilor sugarilor. 


O acțiune favorabilă este cea din gastritele 
hiperacide, ulcerele gastroduodenale, chiar cu hemoragii. 
Acţiunea sa bactericidă se manifestă în colibaciloză. 

Indicaţiile anti-parazitare se referă la combaterea 
teniei. 

Se recomandă, de asemenea, în tratamentul tuturor 
afecţiunilor hepatice, fiind un vechi remediu al medicinei 
tradiţionale în icter. 

Este, de fapt, un stimulent al regenerării 
parenchimului hepatic şi, de asemenea, un coleretic şi 
colagog activ. 


A doua grupă de recomandări se bazează pe acţiunea 
diuretică. 


Într-adevăr, această proprietate este remarcabilă, 
Morcovul determinând chiar dublarea volumului de urină 
şi, ceea ce este mai important, şi eliminarea masivă de 
acid uric, fiind astfel recomandat în litiaza urică, ca şi în 
alte forme de diateze urice (reumatism, gută, artritism). 


Prin conţinutul său de vitamine, în special A, El, B2, 
C şi K, Morcovul este un excelent vitaminizant, având ca 
efect accelerarea creşterii la copii, mărirea rezistenţei la 
infecţii, păstrarea rezistenţei epiteliilor, mărirea acuităţii 
vizuale. 


Ajutând la regenerarea globulelor roşii, este şi un 
remediu pentru anemii (la copii, convalescenţi). De 
asemenea, utilizat de mamele care alăptează, are efect 
galactogog (mărirea cantităţii de lapte). Asupra aparatului 
respirator, Morcovul acţionează favorabil în bronşite 
cronice şi astm. 

De dată mai recentă sunt cercetările privind efectul 
vaso-dilatator, îndeosebi la nivel coronarian. 

S-a depistat de asemenea şi o acţiune asemănătoare 
insulinei, de unde şi recomandarea Morcovului ca 
hipoglicemiant în diabet. 

Îndeosebi sub formă de suc, Morcovul are o acţiune 
depurativă, prin eliminarea masivă de toxine, fiind 
recomandat în dermatoze. 


În gerontologie, consumul de morcovi are ca efect 
prevenirea îmbătrânirii şi formării ridurilor. 

În prezent intră în compoziţia unor suplimente 
nutriţionale ca Herbaforte, Herbatonic, capsule granulate 
etc. (Fares Orăştie). 


Extern. 
Prin proprietățile antihemoragice, analgezice şi 


cicatrizante, Morcovul are efecte favorabile în răni, răni cu 
ulceraţii, eczeme, pecingine, degerături. 

Se studiază şi efectul adjuvant în abcese, cancere de 
sân şi epitelioame. 


Cosmetică. 

Morcovul se utilizează pentru a da prospeţime pielii 
şi a combate petele, îndeosebi cele care apar odată cu 
vârsta. 

MOD DE ÎNTREBUINŢARE 

Consumat ca atare. 

Suc obţinut la mixer, câte 100 ml dimineaţa devreme, 
ca diuretic, depurativ, antianemic în cataruri 
gastrointestinale. 

Supă din 500 g morcovi raşi sau tăiaţi mărunt, fierti 
1/2 oră, preferabil 1/4 oră, la presiune; se pasează şi se 
completează până la 1 litru cu apă fiartă. 

Se dă cu biberonul pentru diareile nou-născuţilor, 
înlocuit treptat cu lapte. Cataplasme cu morcovi raşi. 

Mască cosmetică cu morcovi raşi simplu ori cu adaos 
de smântână sau loţionări zilnice ale tenului cu suc. 


Observaţii. 

Frunzele au proprietăți astringente,  decoctul 
proaspăt din ele putând fi folosit în gargarisme pentru 
afte, stomatite, precum şi ca băi locale sau comprese în 
degerături. 

Fructele au proprietăţi carminative, tonic-aperitive, 
galactogoge şi vermifuge contra limbricilor şi oxiurilor, 
proprietăţi comune cu ale celorlalte fructe de umbelifere, 
datorită conţinutului bogat în ulei volatil. 

Ele se folosesc şi sub formă de infuzie preparată 
dintr-o linguriţă la cană, 2 căni pe zi. 

NAPII 


BRASSICA NAPUS L (FAM. BRASSICACEAE 
CRUCIFERAE) 

Plantă originară din bazinul mediteranean, este 
astăzi folosită din ce în ce mai rar, fiind înlocuită cu alte 
legume mai productive şi cu gust mai plăcut. 

De la Napi se utilizează în special rădăcinile 
îngroşate, uneori şi frunzele. 


A fost cultivat din Antichitate. Romanii îl numeau 
„napum”. 

S-a extins în culturi în jumătatea de nord a Europei, 
în Canada, Noua Zeelandă şi fosta URSS. La noi în ţară a 
fost cultivat în judeţele Braşov şi Maramureş. 

Se întâlneşte uneori subspontan pe marginea 
drumurilor. 

PRINCIPALII CONSTITUENŢI 

Conţin 88% apă, iar conţinutul în protide este scăzut 
(1 - 1, 6%); relativ mai bogat este conţinutul în hidraţi de 
carbon (6%). 

Napii conţin 8 mg/l sodiu, 190 mg/l potasiu, 40 mg/l 
calciu, 25 mg/l fosfor, 0, 4 mg/l fier, 14 ugz vitamina A, O, 
05 mg/l vitamina C. 

Energia este evaluată la 29 kcal pentru 100 g napi. 

RECOMANDĂRI TERAPEUTICE 

Intern. 

Proprietăţile diuretice, la care se adaugă cele de 
dizolvant uric, fac napii utili nu numai în cistite şi litiază 
urică, ci şi în gută. 

În medicina populară sunt mult apreciate 
proprietăţile pectorale, în bronşite, tuse, angine. Fiind 
depurativ-diuretici, consumul lor are efecte favorabile în 
eczeme, acnee. 

Se mai recomandă în enterite, având proprietăţi 
astringente. 

Tot în completarea tratamentului intern, se 


recomandă pentru afecţiuni respiratorii. 


Extern. 

Napii au proprietăţi maturative, putându-se folosi 
pentru furuncule şi abcese. 

Aplicațiile cu napi se recomandă în degerături şi 
pentru completarea tratamentului gutei. 

MOD DE ÎNTREBUINŢARE 

Consumaţi ca atare, în special ca depurativ-diuretic. 
Infuzie diuretică cu o linguriţă de pulbere de napi la 0, 5.1 
apă. 

Decoct pectoral, preparat din 100 g napi tăiaţi în felii 
la 1 litru apă sau lapte. Gargară cu aceiaşi decoct. 

Aplicaţii în uz extern cu napi fierţi, apoi masare 
uşoară, pentru a-şi lăsa sucul. 


PĂTRUNJELUL 

PETROSELINUM CRISPUM (MILL.) A.W. HILL (FAM. 
APIACEAE - UMBELLIFERAE) 

Provenit din Pătrunjelul sălbatic, originar de pe 
litoralul mediteranean, Pătrunjelul cultivat mai are şi un 
alt punct de convergenţă cu Morcovul, şi anume faptul că 
de la început a fost utilizat în egală măsură medicinal şi 
alimentar. 

Este cunoscut şi apreciat încă din Antichitate, de 
Hippocrate, Dioscoride, Pliniu cel Bătrân, Galen, pentru 
frunzele sale. Dioscoride îl numea „pietroaselinon”, iar 
Pliniu „pietroaselinum”. 

PRINCIPALII CONSTITUENTI 

Frunzele de Pătrunjel cu rădăcină conţin 3% protide, 
6% hidraţi de carbon, 20 mg/l sodiu, 600 mg/l potasiu, 145 
mg/l calciu, 75 mg/l fosfor, 4, 8 mg/l fier, 730 mg/l vitamina 
A, 10 ugz vitamina El, 0, 20 mg/l vitamina B2, 0, 8 mg/l 
niacină, peste 100 mg/l vitamina C (de 2 - 3 ori mai mult 
decât portocalele). Pătrunjelul conţine şi un principiu 


estrogen: apiolul, ulei volatil format din terpene, pinene, 
apiol şi apein. Conţine şi numeroase microelemente: iod, 
magneziu, mangan, sulf, cupru şi o enzimă. 

În rădăcini, conţinutul în vitamina A este mai ridicat 
(730 p.gz). 

RECOMANDĂRI TERAPEUTICE 

Aşa cum le recomandă încă din Antichitate Galen, 
rădăcinile de Pătrunjel sunt un diuretic important, 
recomandat în afecţiuni renale, cu deosebire în litiaze. 

Important este faptul că el are şi efect declorurant 
(deci cu acţiune favorabilă în edeme cardiorenale), precum 
şi în eliminarea uraţilor. 

Are, de asemenea, un rol tonic-aperitiv, fiind un 
stimulent general şi nervin. Are remarcabile proprietăţi 
antixeroftalmice, antirahitice şi antianemice. 

Reglează tulburările de ciclu. 

Datorită conţinutului ridicat în apiol, fructele se 
utilizează în scopuri abortive. Nu recomandăm această 
practică. 

MOD DE ÎNTREBUINŢARE 

Consumat în preparate culinare. 

Decoct din 50 g rădăcini fierte 20 minute într-un litru 
de apă; se strecoară şi se îndulceşte, bându-se 2 - 3 căni 
pe zi. 

Suc, 50 - 100 ml/zi. Observaţii. 

Proprietăţile fitoterapeutice ale frunzelor vor fi 
tratate în capitolul privitor la legumele de la care se 
utilizează frunzele. 

PĂSTÂRNACUL 

PASTINACA SATIVA L (FAM. APIACEAE - 
UMBELLIFERAE) 

Mai puțin utilizat, Păstârnacul îşi are originea tot în 
zona mediteraneană. 

Efectele terapeutice sunt moderate, deoarece se 
consumă în cantităţi reduse, numai ca adaos, în schimb, 


proprietăţile nutritive sunt remarcabile. 


PRINCIPALII CONSTITUENŢI 

Păstârnacul are o compoziţie chimică asemănătoare 
cu cea a Pătrunjelului, fiind bogat în săruri de potasiu, 
vitamina A, El, B2 şi C, în ulei volatil, conţinând şi apoi. 

Valoarea energetică este exprimată prin 40 kcal la 
100 g rădăcini. 

RECOMANDĂRI TERAPEUTICE 

Ca şi celelalte rădăcini de umbelifere, cele de 
Păstârnac sunt tonic-aperitive şi uşor diuretice, prin 
diureză producându-se şi o eliminare de toxine, deci au 
efect depurativ-diuretic. 

Se citează efectul emenagog (contribuind la reglarea 
ciclurilor), precum şi cel antireumatismal. 

MOD DE ÎNTREBUINŢARE 

Consumat în preparate culinare sau sub formă de 
decoct, ca şi rădăcina de Pătrunjel. 

TELINA 

APIUM GRAVEOLENS (FAM. APIACEAE - 
UMBELLIFERAE) 

Această legumă, ce-şi are originea în Țelina sălbatică 
din bazinul mediteranean, a fost cunoscută pentru 
proprietăţile sale medicinale încă din Antichitate, fiind 
recomandată de medicii hippocratici Dioscoride şi Pliniu 
cel Bătrân. 

De la această interesantă legumă, cu o paletă de 
recomandări terapeutice surprinzător de bogată, se 
utilizează în aceste scopuri atât rădăcinile, cât şi frunzele 
şi seminţele. 


PRINCIPALII CONSTITUENŢI 
Conţine 83% apă. 
Are un conţinut redus în protide (1%) şi mediu (5%) 


în hidraţi de carbon, comparativ cu celelalte legume 
rădăcinoase. 

Bogată în minerale şi săruri de sodiu (55 mg/l), 
potasiu 2, 35 mg/l, calciu 50 mg/l, fosfor 60 mg/l, fier 0, 4 
mg/l, conţine mici cantităţi (2 (igz) de vitamina A. 

Vitarninele El şi B2 sunt în cantitate de 0, 05 mg/l, 
niacina 0, 7%, iar vitamina C numai 10 mg/l. Ca 
microelemente, conţine iod, magneziu, mangan şi cupru 
etc. 

Ţelina conţine şi un ulei volatil format din anhidridă 
sedanoică şi alţi componenți (colină, tirozină, acid 
glutamic). 

Valoarea energetică este de cca. 28 kcal la 100 g, din 
care se resoarbe cca. 92%. 

RECOMANDĂRI TERAPEUTICE 

Intern. 

Efectul tonic este binecunoscut şi în medicina 
populară, afirmându-se metaforic că redă o nouă tinereţe. 
Unul din factorii responsabili de această acţiune este 
probabil stimularea glandelor suprarenale. 

Proprietăţile diuretice sunt certe, rădăcinile de 
Ţelină fiind totodată şi declorurante, fiind utile în afecţiuni 
renale (litiază, colică nefritică) şi pentru cardiaci cu edeme 
cardio-renale şi albuminurie. 


Prin eliminarea excesului de apă din ţesuturi se 
recomandă şi în obezitate, putând intra în cura de slăbire. 
Având acţiune diuretică, este şi depurativă; se recomandă 
în formele de diateză urică (reumatism, gută). 


Având proprietăţi hipoglicemiante, este considerată 
ca adjuvant antidiabetic. 

În  catarurile bronşice, Telina acţionează prin 
proprietăţile expectorante şi de calmare a tusei. 


Extern. 

Cu totul specifică este acţiunea de combatere a 
degerăturilor, folosindu-se pentru aceasta rădăcinile de 
plantă cu frunze cu tot. 

Sucul este utilizat în unele forme de afecţiuni 
oftalmice. 

MOD DE ÎNTREBUINŢARE 

Consumată ca atare în preparate culinare. 


Suc (îndeosebi în cure de slăbire, reumatism, gută, 
tuse şi catar bronşic) - câte 100 g dimineaţa înainte de 
masă; pentru afecţiuni oftalmice, se picură pe pleoape 
câteva picături sau se tamponează uşor cu un tampon 
steril, umectat. 

Decoct din cca. 30 g la un litru de apă; se beau, 
pentru efectele diuretice, 2 - 3 căni pe zi. 


Tinctură preparată din rădăcini tăiate şi alcool diluat 
de 40° în părţi egale; se ia câte o linguriţă de 2 ori pe zi. 


„Vin tonic”: se prepară din o rădăcină mărunţită şi 
macerată 48 de ore într-un litru de vin alb, adăugându-se 
100 g de miere. 

Din acest vin deosebit de parfumat şi cu o aromă 
discretă de ananas, se iau 2 - 3 păhârele pe zi, 
manifestându-se, în afară de efectul diuretic, şi efecte 
tonice generale. 


Băi locale pentru degerături. 

Se fierbe o ţelină cu frunze cu tot, tăiată mărunt, în 2 
litri apă, circa 45 minute. 

Se ţin părţile degerate în decoctul cât se poate de 
cald, reîncălzindu-se pentru a se folosi de 3 ori pe zi. 
Tratamentul durează 3 - 5 zile. 


Observaţii. 

Semințele de Ţelină au proprietăţi comune cu ale 
celorlalte  umbelifere, stimulând digestia, fiind şi 
carminative. 

Se folosesc sub formă de infuzie cu 1/2 linguriţă la 
cană, 2 căni pe zi, maximum 3 zile. 

RIDICHILE 

RAPHANUS SATIVUS L. (FAM. BRASSICACEAE - 
CRUCIFERAE) 

În mitologie, zeului Apollo i se atribuia afirmația 
potrivit căreia, dacă guliile merită greutatea lor în plumb, 
iar sfeclele greutatea lor în argint, ridichile ar merita 
desigur greutatea lor în aur, fapt care atestă importanța pe 
care o dădeau anticii acestei legume, cultivată de peste 4 
milenii. 

Părintele istoriei, Herodot, arată că sclavilor care 
clădeau piramidele li se dădeau, alături de usturoi, şi 
ridichi. 

Mult apreciată în Grecia şi Roma antică, Hippocrate 
recomanda ridichea în hidropizie; amintită de Teofrast, era 
apreciată de Dioscoride pentru proprietatea de a stimula 
apetitul, a favoriza digestia şi a calma tusea. 

În Evul Mediu se folosea pentru „eliminarea din 
viscere a tumorilor maligne” şi drept antidot în otrăviri. 
Matthiolus - savantul Renaşterii - o recomanda pentru 
proprietăţile diuretice şi antilitiazice, iar 


Mizauld, în lucrarea sa „Grădina de plante 
medicinale” (1578), o recomanda şi el ca tratament 
specific antilitiazic. 

Multe din aceste proprietăţi sunt aduse în atenţie 
prin cercetările fitoterapeutice mai recente. Proprietăţile 
medicinale aparţin îndeosebi ridichilor negre (aşa-zisele 
„ridichi de iarnă”), Raphanus sativus 


L. var, Niger (Mill). D.C. 

PRINCIPALII CONSTITUENŢI 

Ridichea de iarnă conţine 1% proteine, 3% hidraţi de 
carbon, 15 mg/l sodiu, 245 mg/l potasiu, 25 mg/l calciu, 20 
mg/l fosfor, 0, 6% fie, r, abia 1 mg vitamina A, 0, 05 mg/l 
vitamina El, 0, 02 mg/l vitamina B2, 0, 3 mg/l niacină şi 25 
mg/l vitamina C. Ridichile negre, în special, conţin un ulei 
volatil sulfurat: rafanolul şi mici cantităţi de tocoferol. 
Valoarea energetică este redusă şi este exprimată prin 15 
kcal la 100 g. 

RECOMANDĂRI TERAPEUTICE 

Intern. 

Sunt considerate în primul rând ca antilitiazice 
importante, atât în litiaza biliară, cât şi în cea renală. Mai 
ales în cea renală, lucrări recente consideră ridichile, 
alături de frunzele de Mesteacăn şi rădăcinile de Roaibă 
(Rubia tinctorum, o plantă tinctorială bine cunoscută şi la 
noi în popor), ca formând „triada de aur” capabilă să 
mărunţească pietrele (proprietăţi litotritice). 


Efectele coleretic şi colagog le fac utile pentru cei cu 
insuficienţă hepatică, colecistită şi alte afecţiuni hepatice. 

Se citează folosirea ridichilor şi în atonia stomacului 
(deci pentru aşa-numitele „stomacuri leneşe”), ca şi în 
aerofagie. 

Consideraţii mai recente asupra sucului de ridichi 
indică utilizarea acestuia pentru „curăţirea” şi regenerarea 
mucoaselor în cazuri de sinuzite sau rinite. 

Bine cunoscute în medicina populară sunt 
proprietăţile pectorale, adjuvante de real folos în bronşită, 
tuse de diferite etiologii, cataruri ale căilor respiratorii, 
chiar şi în astm. 

În secundar, datorită conţinutului ridicat în vitamina 
C, mai puţin în El, B2 şi A, se recomandă în afecţiuni 
carenţiale. 


Extern. 

Ridichea rasă are proprietăţi rubefiante, respectiv de 
a produce o iritaţie locală şi prin aceasta un aflux mai 
mare de sânge, o înroşire locală, care provoacă cedarea 
stărilor congestive ale organelor interne (pneumonii, stări 
congestive al ficatului). 

MOD DE ÎNTREBUINŢARE 

Consumate sub formă de ridichi rase (eventual cu 
mere). 

Suc (de preferat în amestec cu suc de morcovi), 
îndeosebi în litiază biliară sau renală. 

Se iau 30 - 40 g cu cca. 15 minute înainte de mese. 

Sirop pectoral, din ridichi tăiate felii peste care se 
presară zahăr şi se acoperă; după 24 de ore se strânge 
sucul care s-a lăsat, administrându-se 3 - 4 linguriţe pe zi. 

De asemenea, pentru proprietăţi pectorale, în 
medicina populară se recomandă să se scobească o ridiche 
mai mare, să se umple cu zahăr (cu miere) şi hrean. 

Se coace, iar apoi se strânge sucul care se lasă, 
administrându-se 3 - 4 linguriţe pe zi. 

Tot în medicina tradiţională se recomandă aplicaţii 
locale cu ridichi rase în dreptul plămânilor (pentru 
pneumonii) sau în dreptul ficatului (pentru stările 
congestive ale acestuia). 


Observaţii. 

Ridichile roşii şi albe de primăvară - numite şi 
„ridichi de lună” - au proprietăţi similare. 

Se recomandă să se consume cu frunze cu tot, care 
sunt foarte bogate în vitamine, săruri minerale şi alte 
substanţe chimice foarte utile... 

SFECLA ROŞIE 


BETA VULGARIS L. Forma RUBRA L. (FAM. 
CHENOPODIACEAE) 

Având originea într-o specie spontană din bazinul 
mediteranean (Beta marilima L.), Sfecla roşie s-a cultivat 
încă din sec, îi III ale erei noastre. 

Este caracteristică formarea mai multor fascicule 
libero-lemnoase concentrice, care se observă chiar cu 
ochiul liber în secţiune. 

Specie alimentară nutritivă, apetitivă şi energetică, 
are şi unele aplicaţii terapeutice, deşi este încă insuficient 
studiată sub acest aspect. 

PRINCIPALII CONSTITUENŢI 

Conţinutul în protide este de 1 - 1, 8%, cca. 6% 
hidraţi de carbon, cca. 60 mg/l sodiu, 260 mg/l potasiu, 25 
mg/l calciu, 35 mg/l fosfor, 0, 7% fier şi numeroase 
microelemente, dintre care unele rare: rubidiu şi cesiu, 
alături de cupru, magneziu, brom, zinc. Conţinutul în 
vitamine este scăzut: 2 mg/l vitamina A, 0, 020, 03 mg/l 
vitamina El şi B2, cca. 0, 2% niacină şi doar 10 mg/l 
vitamina C; în schimb, conţine asparagină, betaină şi acid 
glutamic. Valoarea energetică este de cca. 30 kcal la 100 
g. 

RECOMANDĂRI TERAPEUTICE 

Prin conținutul ridicat de săruri minerale şi 
microelemente de mare importanţă ca elemente 
constitutive ale unor enzime, Sfecla roşie este utilă în 
colite, enterite şi tuberculoză. 

Se recomandă consumarea ei în timpul edemelor, 
epidemiilor de gripă, iar după unii autori, chiar în boala 
canceroasă. 

Ea constituie şi un adjuvant în tratamentul 
hipertensiunii. 


Este contraindicată în diabet. 
Medicina tradiţională consideră, nu fără temei, sucul 


de Sfeclă roşie un excelent depurativ şi diuretic. 


Pe baza cercetărilor recente asupra acţiunii sucurilor, 
se citează utilizarea sucului de Sfeclă roşie, împreună cu 
cel de Morcov şi de Castravete, în tratamentul litiazelor 
urice şi al diatezelor urice. 

MOD DE ÎNTREBUINŢARE 

Consumată ca atare în salate şi în alte preparate 
culinare. Fiartă sau coaptă, îşi pierde din proprietăţile 
terapeutice. 

Suc de Sfeclă roşie, simplu sau în combinaţie cu cel 
de castraveți şi morcovi. Se bea dimineaţa, 100 - 150 ml. 

GRUPA CEPEI 

Grupă omogenă din punct de vedere botanic, 
reprezentanţii făcând parte nu numai din aceeaşi familie 
(Liliaceae), ci chiar şi din acelaşi gen - Allium. 

Din această grupă, principalii sunt Ceapa, Usturoiul 
şi Prazul. 


Atât în scopuri alimentare, cât şi în fitoterapie, se 
folosesc în principal bulbii şi tulpinile aeriene false. 
Acestei unităţi de structură îi corespunde şi o compoziţie 
chimică destul de unitară, cu totul caracteristică fiind 
prezenţa  fitoncidelor, substanţe cu puternică acţiune 
antimicrobiană, similare antibioticelor produse de plantele 
inferioare. 

Toate cele trei specii au o deosebită importanţă 
medicinală, fiind adevărate plante medicinale cu o paletă 
largă de recomandări, în unele cazuri servind chiar şi ca 
materie primă pentru industria de medicamente (ca, spre 
exemplu, Usturoiul). 

Toate cele trei specii sunt pomenite în Biblie (Vechiul 
Testament): „Ne aducem aminte de peştele pe care îl 
mâncam pe degeaba în Egipt, de castraveți, de harbuji, de 
praz, de ceapă şi de usturoi”. (Numerele, 11: 5) 


CEAPA 

ALLIUM CEPA L. (FAM. LIUACEAE) 

Cultivată încă cu 5.000 - 6.000 de ani înaintea erei 
noastre pe valea Nilului, provine din forme sălbatice 
originare din centrul Asiei şi Asia Mică. 

Amintită în lucrările lui Homer şi Herodot, Ceapa a 
avut încă din Antichitate o reputaţie deosebită şi sub 
raport medical. Astfel, Dioscoride o recomanda ca diuretic 
extrem de eficient, iar Pliniu cel Bătrân, care o numea 
„Cepa”, o considera drept cel mai bun leac contra ascitei, 
cele indicate de el rămânând în mare măsură valabile 
peste veacuri. 

Recomandări interesante se găsesc în lucrările 
vestitei şcoli din Salerno, precum şi în operele marilor 
medici arabi ai Evului Mediu. 

Se utilizează bulbul, cu o multitudine de recomandări 
medicale, atât în uz intern, cât şi în uz extern. Este 
contraindicată suferinzilor de hiperaciditate. 

PRINCIPALII CONSITITUENŢI 

Conţinutul de protide e scăzut (1%), iar în hidraţi de 
carbon este de 9%. 

Conţine mici cantităţi de sodiu - cca. 8 mg/l, 160 mg/l 
potasiu, 30 mg/l calciu, 40 mg/l fosfor şi 0, 5 mg/l 

fier. 

Dintre microelementele pe care le conţine sunt 
citate: iodul, siliciul, sulful şi fluorul (0, 05 mg/l). 
Vitaminele sunt în cantităţi mici: 5 igz vitamina A, 0, 03 
mg/l vitaminele El şi B2, 0, 2 mg/l niacină şi 8 mg/l 
vitamina C. 

Mai conţine acizii fosforic şi acetic, ulei volatil, 
bisulfat de alil şi propil, enzime şi glucochinonă. 

RECOMANDĂRI TERAPEUTICE 

Intern. 

Principala recomandare pentru Ceapă este aceea de 
diuretic energic, diureza fiind însoţită de o eliminare 


masivă de clorură de sodiu, prin aceasta dovedindu-se utilă 
în toate cazurile de retenţie clorurosodică (edeme, ascite, 
ciroze, pleurezii, pericardite). 

Producându-se şi o eliminare de uree şi acid uric, 
Ceapa este utilă în litiaza urică şi diateze (reumatism, 
gută, azotemie). 

Ameliorează simţitor starea bolnavilor în prostatite, 
mai ales în pregătirea lor pentru intervenţii chirurgicale: 
preventiv, inhibă evoluţia adenomului de prostată. 

Deoarece  fitoncidele (antibiotice din plante 
superioare) îi conferă proprietăți antiseptice, Ceapa 
combate flora patogenă din intestin în colite, enterite şi, 
prin aceasta, constituie şi un remediu contra diareilor, 
fiind totodată un bun carminativ. 


Proprietăţile de stimulare a digestiei sunt cunoscute 
de toţi. 

Acţiunea antiseptică amintită, combinată cu cea 
emolientă, îi conferă proprietăţi pectorale, făcând-o utilă în 
răguşeală, tuse rebelă, cataruri bronhice. 


Datorită proprietăţilor hipoglicemiante, Ceapa este 
un adjuvant şi în diabet. 

Cercetări destul de recente au arătat că un regim 
bogat în Ceapă fluidifică sângele, micşorând riscul de 
tromboză şi infarct. 

Prin aceasta se explică şi efectul antiaterosclerotic al 
plantei. Se mai citează şi proprietăţile ei uşor hipnotice. 


Extern. 

Prin proprietăţile ei antiseptice, constituie un 
remediu activ în  stomatite, afte, alte afecţiuni 
bucofaringiene, furunculoze, având efect în special asupra 
stafilococilor. 

Utilizarea în furunculoză se explică şi prin 


proprietăţile ei  maturative  (grăbind colectarea) şi 
emoliente (înmuind țesuturile). 

Plăgile congestive, ulceraţiile pot, de asemenea, 
beneficia de efectele Cepei, ca de altfel şi degerăturile şi 
durerile de urechi. 

Se citează în medicina populară utilizarea cepei 
pentru calmarea nevralgiilor dentare. 


Cosmetică. 
Sucul de ceapă se recomandă pentru combaterea 
negilor şi pistruilor. 


MOD DE ÎNTREBUINŢARE 

Consumată ca atare, minimum 1 - 2 cepe pe zi. 

Tinctură, în special ca diuretic şi în prostatite, dintr-o 
ceapă zdrobită macerată 10 zile în aceeaşi cantitate de 
alcool; se filtrează şi se iau 2 linguriţe pe zi, înainte de 
masa de prânz şi înainte de culcare. 


Pentru prostatite, se recomandă cure de zece zile pe 
lună, timp de 6 luni pe an. 

Infuzie cu proprietăţi pectorale din 4 - 6 cepe la 1 
litru de apă, îndulcită cu 10 g miere, se strecoară şi se 
beau 1 - 2 căni pe zi, dintre care una dimineaţa. 


Macerat în ulei, dintr-o ceapă mare tăiată mărunt şi 4 
linguri de ulei, timp de 10 zile, în litiaza biliară se iau 2 - 3 
linguriţe pe zi. 

Decoct din 3 cepe mari la 1 litru de apă. 


În reumatism se ia câte o cană dimineaţa şi seara la 
culcare. 

Cataplasme maturative şi revulsive cu o ceapă fiartă, 
în furunculoze, plăgi, degerături. Tamponări cu suc de 


ceapă pentru afte şi ulceraţii. 

Aplicaţii cu un bulb cald în conductul auditiv pentru 
calmarea durerilor. 

Aplicaţii repetate cu suc (de 3 - 4 ori pe zi, timp de 5 
- 6 zile) contra negilor şi pistruilor. 

USTUROIUL 

ALLIUM SATIVUM L. (FAM. LILIACEAE) 


Originar din stepele Asiei Centrale, Usturoiul este 
printre legumele cele mai vechi în cultură (cu cca. 
50006.000 ani înaintea erei noastre). 

În Egipt se citează utilizarea Usturoiului în hrana 
lucrătorilor ce ridicau piramidele de la Gizeh, ca fortifiant 
şi pentru a proteja împotriva pestei. 

Talmudul îi recunoaşte o proprietate perfect valabilă 
şi azi, aceea de vermifug. 

Autorii greci, în frunte cu Aristofan, i-au adus elogii 
pentru numeroasele sale proprietăți terapeutice. 
Dioscoride l-a descris ca fiind un bun vermifug, la fel ca, la 
romani, Galen. 

În acest cor de lăudători, singur Horaţiu a făcut 
excepţie, scriind că „dacă, într-o zi, un fiu va dori moartea 
bătrânului său părinte, va putea să-l facă să piară cu 
Usturoi. Căci chiar şi Cucuta e mai blândă ca acesta”. O 
relatare  anecdotică arată că motivarea era foarte 
subiectivă: bogatul Mecena, invidios pe Marele Poet 
pentru succesul pe care Horaţiu îl avea în faţa frumoasei 
Lidia şi cunoscând că aceasta detestă Usturoiul, l-a 


Îmbiat înaintea unei întâlniri pe genialul îndrăgostit 
la o masă bogat agrementată cu acest odorant condiment. 
Este lesne de înţeles ce s-a întâmplat apoi... 


Arabii l-au recomandat ca antidot contra turbării şi 
muşcăturilor de vipere, iar şcoala din Salerno i-a 


recunoscut însuşirile antiseptice. În timpul Renaşterii, 
Paracelsus şi vestitul chirurg Ambroise Pare îl considerau 
ca un adevărat panaceu. 


Timp de secole a constituit singurul mijloc de 
combatere a teribilelor epidemii de ciumă care bântuiau 
lumea  depopulând regiuni întregi. Se utiliza pentru 
aceasta vestitul „oţet al celor 4 hoţi”, legat şi el de o 
anecdotă istorică: se spune că în timpul epidemiei din 
1628 de la Toulouse, care a secerat în 3 ani 50.000 de 
vieţi, au fost prinşi 4 hoţi care jefuiau casele celor morţi 
sau muribunzi, fără să se teamă de contaminare. 


În schimbul salvării vieţii lor, ei au destăinuit reţeta 
oţetului aromat care conţinea şi Usturoi în cantităţi mari. 

În medicina tradiţională românească, Usturoiul este, 
de asemenea, mult folosit, frecându-se spre exemplu 
buzele copiilor cu un căţel de Usturoi pentru a le da forţă 
şi a-i apăra de boli, interesantă confluență cu tradiţiile 
populare din alte ţări (se citează, de exemplu, că bunicul 
regelui Henric al IV-lea al Franţei a procedat la fel când 
acesta era mic). 

Departe de a scădea, importanţa medicinală a 
Usturoiuiui este şi azi valabilă, servind şi ca materie primă 
pentru indicamente hipotensive. 

Desigur, nu credem azi în panacee, însă tabloul 
recomandărilor terapeutice ale Usturoiului este cu 
adevărat impresionant, singurul impediment constituindu-l 
mirosul său penetrant, neajuns ce nu poate fi decât parţial 
evitat prin igiena repetată a gurii cu paste de dinţi 
puternic mentolate şi clătirii cu alcool foarte diluat (la cca. 
30°), luându-se totodată şi 1 - 2 tablete decărbune 
medicinal. 


Cu toate aceste măsuri de precauţie, Usturoiul, 


datorită tocmai substanţelor active care se elimină prin 
respiraţie, în mare parte va rămâne dezagreabil pentru cei 
care nu l-au consumat cu o zi înainte. 


Datorită substanţelor pe care le conţine, Usturoiul 
are o serie de contraindicaţii, ca de exemplu în cataruri 
gastrice şi intestinale, în simptome congestive pulmonare 
(tuse seacă, sangvinolentă, stări febrile. 


deoarece accentuează starea iritativă; de asemenea, 
nu va fi administrat mamelor care alăptează, deoarece 
transmite gustul şi mirosul său laptelui, putând duce la 
„înţărcare”. 


Din experienţa personală, unul dintre autorii acestei 
cărţi (Ovidiu Bojor) recomandă pentru cei care au teamă 
de mirosul Usturoiului următoarea reţetă de preparare a 
mujdeiului: „căţeii” de la o căpăţâuă de usturoi, o lingură 
de sare, o linguriţă de zahăr. 

Se freacă în piuă şi se adaugă treptat 2 linguri de ulei 
comestibil şi o lingură suc de lămâie. 

PRINCIPALII CONSTITUENŢI 

Usturoiul conţine hidraţi de carbon până la 25%, în 
care predomină inulina, protide, săruri minerale, iod, 
siliciu, sulf, vitamina C (cca. 0, 4%), cantităţi mici de ulei 
volatil (cca. 0, 009 gz) format din disulfură de alilpropil 
(cca. 6%), disulfură de alil (cca. 60%) şi trisulfură de alil 
(cca. 20%) şi cantităţi mici de tetrasulfură de alil. 

Alte două substanţe uleioase cu puternice proprietăţi 
bacteriostatice sunt menţionate sub numele de alicină şi 
garlicină şi sunt responsabile de acţiunea fitoncidă 
(antibiotice din plante superioare), alături de alisatina I şi 
II care acţionează puternic asupra stafilococului. 

RECOMANDĂRI TERAPEUTICE 

Intern. 


Acţiunea hipotensivă a Usturoiului este o realitate 
bine fundamentată din punct de vedere ştiinţific. Atât prin 
acţiunea asupra circulaţiei periferice, cât şi asupra 
contractilităţii miocardului, preparatele de Usturoi 
coboară atât minima, cât şi maxima presiunii arteriale 
(presiunea sistolică, respectiv diastolica arterială). 

La rândul său, pulsul devine mai rar şi se 
regularizează; concomitent se produce şi o dilatare a 
arterelor coronare. 

Ca urmare, diminuează efortul cardiac şi se 
ameliorează tulburările de ritm. 

Efectele se extind şi asupra aparatului vascular, 
diminuând spasmele vasculare şi reducându-se tulburările 
circulatorii (inclusivân varice şi hemoroizi). 

Usturoiul este totodată antihemoragic, micşorând şi 
riscul de tromboză. 

Toate acestea se leagă şi de efectul antiaterosclerotic 
marcat al  Usturoiului, prin scăderea nivelului 
colesterolului în sânge. 

Puternica acţiune antibacteriană face ca Usturoiul să 
fie extrem de util ca antidiareic şi antidizenteric. I se 
atribuie şi proprietăţi de prevenire a cancerului căilor 
digestive. 

De asemenea, prin consumul de Usturoi, sunt 
atenuate colicile produse de dispepsiile de fermentație. El 
se manifestă şi în stimularea apetitului, ca şi în tonifierea 
stomacului. 

Contribuind la eliminarea balonărilor, Usturoiul este 
şi carminativ. 

De asemenea, stimulează secrețiile biliare (efect 
coleretic). 

Cunoscute bine încă din Antichitate, proprietăţile 
antihelmintice se manifestă îndeosebi asupra limbricilor, 
oxiurilor, teniei, fiind în acest sens considerat printre 
speciile medicinale de bază. 


Acţiunea  dezinfectantă, combinată cu cea 
expectorantă şi calmantă a spasmelor musculaturii netede, 
face ca Usturoiul să fie recomandat în bronşite cronice, 
gripe şi rinite. 

Se recomandă şi în astm (inclusiv în crize), emfizem 
pulmonar şi tuse convulsivă. 


Diureza este sporită prin consumul de Usturoi, cu 
eliminarea accentuată de acid uric şi uraţi. 

Usturoiul se dovedeşte astfel util în litiaza urică, 
precum şi în diateze urice (gută, reumatism, artritism), în 
afară de oligurie, hidropizie, edeme ale picioarelor. 


Extern. 

Şi în uz extern sunt de mare importanţă proprietăţile 
antiseptice ale Usturoiului, fiind folosit în plăgi infectate, 
ulceraţii. 

Se citează proprietăţile de sedare a unor algii 
(dureri) de natură reumatică sau ca urmare a unor 
inflamații ale conductului auditiv extern. 

În tratamentul oxiuriazei, tratamentul extern se 
foloseşte în clisme, combinat cu cel intern. În fine, 
Usturoiul este un remediu util contra bătăturilor şi negilor. 

MOD DE ÎNTREBUINŢARE 

Consumat ca atare, zilnic minimum 2 - 3 bulbili 
(căţei) zdrobiţi. 

Decoct din 2 - 3 bulbili zdrobiţi, fierţi 15 - 20 minute 
în 200 ml apă sau lapte, cantitatea rezultată bându-se în 
cursul unei zile. 

Sirop din 50 g Usturoi fiert în 200 ml apă, se 
filtrează, se îndulceşte cu 50 g zahăr şi se iau 2 - 3 linguri 
pe zi (în cazul teniei se bea întreaga cantitate dimineaţa pe 
stomacul gol, repetându-se mai multe zile la rând, până la 
expulzarea parazitului). 

Tinctură din sucul rezultat prin zdrobirea Usturoiului 


cu o proporţie egală de alcool 40°, se iau 2 - 3 linguriţe pe 
zi, timp de 10 zile pe lună. 

Reţeta de tinctură din medicina tradiţională chineză: 
350 g bulbili bine zdrobiţi se lasă la macerat la loc răcoros 
timp de 10 zile în 350 ml alcool de 85 centigrade. 

După acest răstimp, se filtrează şi se mai lasă 3 zile 
la limpezire. 

După decantare, se păstrează în sticle brune, bine 
astupate, la temperatură moderată. Se administrează după 
următoarea schemă: 


Doza este exprimată în numărul de picături. 

După cum se vede, se merge cu doze progresive, 
pornind de la o picătură în dimineaţa primei zile, la prânz 
două picături, seara 3 picături ş.a.m.d., ajungându-se în 
ziua a 9-a la 25 picături de trei ori pe zi. Apoi dozele scad 
treptat până la o picătură în cea de-a 17-a zi, când se reia 
tratamentul după aceeaşi schemă, până la epuizarea 
extractului alcoolic. 

Cantităţile menţionate se iau în 50 ml lapte sau apă 
(îndulcite sau nu cu miere), cu 20 - 30 minute înainte de 
mesele principale. 

Deşi modul de administrare este foarte minuţios, 
chiar dificil pentru noi, europenii, totuşi dă rezultate bune 
în boala hipertensivă şi ateroscleroză, iar efectele acestui 
tratament se păstrează pe timp de 3.5 luni, după care - 
cine are răbdare poate relua tratamentul. 


Macerat la cald, cu efecte vermifuge (contra 
limbricilor şi oxiurilor), din 3 - 4 bulbili zdrobiţi într-o cană 
cu apă sau lapte în clocot; se lasă peste noapte, iar 
dimineaţa se bea întreaga cantitate (pe o perioadă de 3 
săptămâni la rând). 

Suc, 20 g la 200 ml lapte, cald, băut dimineaţa, cu 
efect vermifug. Câteva picături de suc pe puţin zahăr, luat 


în momentul crizei de astm. 


În prezent există numeroase produse din Usturoi sub 
formă de capsule sau gelule, cum sunt Herbaforte şi 
Herbastin (Fares Orăştie) etc. 


Soluţie cu 10% suc şi 1 - 2% alcool pentru 
dezinfectarea rănilor, ulceraţiilor. 


Tampon îmbibat în suc pentru calmarea durerilor de 
urechi. 

Cataplasme cu Usturoi ras aplicat seara şi păstrate 
până dimineaţa, timp de cca. 15 zile, pentru combaterea 
negilor şi bătăturilor. 

Aplicaţii de bulbili fierţi, puşi cât se pot suporta de 
calzi pe zona interesată (se repetă de mai multe ori pe zi). 

PRAZUL 


ALLIUM PORRUM L. (FAM. LILIACEAE) 

Originar din bazinul mediteranean, a fost bine 
cunoscut încă din Antichitate. 

Din papirusurile egiptene, de pildă, se cunoaşte că 
faraonul Kheops l-a recompensat regeşte pe un medic care 
l-a scăpat de o afecțiune urinară cu... „100 de legături de 
Praz”. 

Apreciat în Iudeea, menționat în „Cartea numerelor”, 
era considerat la greci şi romani un veritabil remediu. 
Hippocrate i-a stabilit astfel numeroase acţiuni, multe fiind 
valabile şi azi. 

Acţiunea emolientă, expectorantă şi cea pectorală au 
fost foarte cunoscute. 

Detestatul Nero, despre care se ştie că ţinea să fie 
considerat un mare artist, folosea intens Prazul pentru 
curățirea corzilor sale vocale, de unde şi porecla sa 
„Porofagul”. 


Prazul a fost foarte apreciat şi în timpul Evului 
Mediu. 

În România se cultivă pe mari suprafeţe, în specia) în 
sudul şi estul ţării, mai puţin în Ardeal, Banat şi Crişana. 

PRINCIPALII CONSITITUENŢI 

Prazul conţine 87 - 90% apă, 52% protide, 4% hidraţi 
de carbon, grăsimi 0, 4%, 3 mg/l sodiu, 130 mg/l potasiu. 

50 mg/l calciu, 25 mg/l fosfor, 0, 6% fier, 20 mg/l 
vitamina A, 0, 05 u. g % vitamina B1 şi B2, 0, 3% niacină şi 
30 mg vitamina C. 

Sub formă de microelemente, sunt prezente 
magneziul, manganul, sulfatul şi siliciul. 

Conţine şi un ulei volatil, în cantităţi mici, format 
dintr-un compus sulfo-azotat, precum şi mucilagii şi 
celuloză. 

Valoarea energetică este apreciată la 22 kcal din care 
cantitatea resorbită este de cca. 79%. 

RECOMANDĂRI TERAPEUTICE 

Intern. Ca şi în cazul Cepei, la Praz sunt dominante 
proprietăţile diuretice, diureza făcându-se cu eliminarea 
masivă a ionului de sodiu (efect declorurant, util pentru 
suferinzii cardiaci, renali, diminuând edemele, retenţia 
generală de apă în ţesuturi), precum şi de acid uric şi 
uraţi, de unde recorhandările în litiaza urică, gută, 
artritism, azotemie, ateroscleroză etc. 

Prazul este un laxativ remaroabil şi un calmant al 
stărilor iritative ale tractului digestiv. 

Se citează că radicelele (popular „mustăţi”) au 
proprietăţi vermifuge contra Îimbricilor şi oxiurilor. 
Deosebit de bun emolient, este util în inflamaţiile acute şi 
cronice ale căilor respiratorii, răguşeală, tuse, faringită, 
traheită. 

Este considerat, de asemenea, un adjuvant în 
ateroscleroză. 


Extern. 

Prin proprietăţile sale calmante şi maturative, este 
cunoscut de mult timp ca fiind util în furuncule, ulceraţii 
supurate, gută, angine. 


Aplicațiile calde pe abdomen favorizează emisia 
urinei în cazurile de retenţie, iar prin tamponarea 
mucoasei nazale, se opresc hemoragiile. 

Un remediu din medicina populară contra bătăturilor 
recomandă aplicaţii locale cu un macerat de frunze de 
Praz timp de o zi în oţet. 

Se caută să se ţinjr cât mai mult (6 - 8 ore) în contact 
cu zona respectivă şi se repetă câteva zile la rând. Are 
efecte favorabile şi contra hemoroizilor extemi. 


Cosmetică. 

Acţiunea sa emolientă, datorată mucilagiilor, şi cea 
decongestivă fac din Praz una din legumele cu efect 
favorabil asupra tenurilor; de asemenea, este activ în 
acnee şi în atenuarea petelor de roşeaţă (cuperoză). 

În cosmetica părului, Prazul este pentru părul brun 
ceea ce este Muşeţelul pentru părul blond, respectiv are 
rolul de a-i da reflexe foarte frumoase. 

MOD DE ÎNTREBUINŢARE 

Consumat ca atare. Decoct foarte concentrat; băut 
regulat, este un foarte bun diuretic. Decoctul serveşte şi 
pentru clătirea părului brun. Sirop pectoral din decoct 
foarte concentrat amestecat cu o greutate egală de miere. 
Se iau 4 - 5 linguri pe zi. Extern. Conform recomandărilor 
din text. 

GRUPA LEGUMELOR DIN FAMILIA 
SOLANACEELOR 

Aduse din Lumea Nouă de conchistadori (exceptând 
pătlăgelele vinete), plantele comestibile din familia 
Solanaceelor au cucerit încetul cu încetul Europa, 


devenind astăzi legume de bază. 

Grupa constituită pe criteriul înrudirii botanice, 
respectiv al apartenenţei la aceeaşi familie (Solanacee), 
cuprinde plante de la care se consumă fie tuberculii 
(cartoful), fie fructificaţiile (tomate, ardei, vinete). Din 
punct de vedere medical, de interes mai deosebit sunt 
cartofii şi, într-o măsură mai redusă, ardeii şi tomatele, în 
timp ce vinetele au efecte cu totul neînsemnate. 

În general, se poate afirma că la această grupă 
predomină net importanţa nutritivă faţă de cea 
terapeutică, aceasta din urmă fiind legată în special de 
aportul de săruri minerale şi de vitamine. 

CARTOFUL 

SOLANUM TUBEROSUM L. (FAM. SOLANACEAE) 

A fost adus din Lumea Nouă de către conchistadori la 
ordinul regelui Filip al II-lea. 

Prima descriere a sa a fost făcută în 1550 de Pedro 
de Creza, tovarăş de călătorie al lui Pizzaro, cuceritorul 
Peru-ului, care face observaţia că, în zonele înalte şi 
umede de acolo, această plantă, sub denumirea de 

„Papas”, era baza alimentaţiei incaşilor. 

Răspândirea acestei plante în Europa, cu tuberculi 
cât o cireaşă şi cu gust destul de neplăcut, s-a făcut destul 
de anevoie, din moment ce în anul 1601 Clasius o descria 
în lucrarea sa „Rariorum plantarum historia” („Istoria 
plantelor rare”). 

În Anglia a fost introdusă, după unii, de vestitul 
corsar Francis Drake, iar după alţii de amiralul Releigh. A 
fost cultivată în grădinile de flori şi utilizată ca plantă 
medicinală, ca adevărat elixir de viaţă lungă, părere 
împărtăşită chiar de Bacon. 

Dar meritele ameliorării şi răspândirii plantei îi revin 
farmacistului francez Parmentier (sec, al XVIII-lea), 
horticultor amator, care obţine cartofi cu tuberculi mari, 
dar care, fiind şi psiholog şi mizând pe slăbiciunile 


omeneşti, a pus o pază puternică în jurul unui teren 
cultivat cu cartofi, pentru a stimula curiozitatea şi... furtul 
în timpul nopţii şi, prin aceasta, răspândirea Cartofului. 


Cartoful se cultivă astăzi pe scară largă, cu 
numeroase soiuri, în special în zona temperată. Tuberculii, 
alături de marea lor valoare nutritivă, au şi unele 
proprietăţi medicinale. 

PRINCIPALII CONSTITUENŢI 

Conţinutul în apă este de 74 - 75%, în proteine de 
2%, în hidraţi de carbon între 19 - 22%, lipide cca. 0, 15%, 
sodiu 445 mg/l, calciu 13 mg/l, fosfor 60 mg/l, fier 0, 9 
mg/l, vitamina A 5 ugz, vitamina El 0, 10 mg/l, vitamina 
B2.0, 05 mg/l>, vitamina B6.0, 2 mg/l, niacină 1 mg/l, 
vitamina C 20 mg/l, acidul pantotenic de 0, 3 - 0, 6 mg/l, 
iar cel folic în cantitate de 0, 2 mg/l. 

Dintre microelemente sunt prezente: magneziul, 
manganul, sulful şi cuprul. Cartoful conţine şi mici 
cantităţi de acid citric şi malic. 

Sub aspect energetic, cartofii fără coajă conţin 85 
kcal pentru fiecare 100 g, din care cantitatea de energie 
resorbită este de 94%, ceea ce înseamnă că un kilogram de 
cartofi asigură organismului 800 kcal. 

Sub aspect toxicologic, toate părţile verzi ale plantei, 
în special fructele, conţin solanină, substanţă toxică, 
alături de alţi alcaloizi toxici (cachonină, demissină). 

Şi tuberculii verzi conţin solanină. 

Conform unei relatări istorice mai vechi, la început 
europenii nu ştiau ce parte din Cartof este comestibilă şi 
au început să consume fructele plantei, ceea ce a dus la 
intoxicații grave. 

Din acest motiv, prin ordin regal, s-a hotărât ca toate 
culturile de cartofi să fie arse. 

Când tuberculii au fost copţi în jar, s-a constatat că 
au un miros şi un gust foarte plăcut şi că nu produc 


intoxicații. 

De atunci se utilizează numai tuberculii, după cum 
spune istorioara relatată. 

RECOMANDĂRI TEHAPEUTICE 

Intern. 

Cartoful are proprietăţi diuretice utile în litiaza 
renală şi vezicală datorită conţinutului ridicat în potasiu, 
fiind recomandat şi în regimul cardiacilor şi bolnavilor 
renali. 

Cât priveşte recor mandarea pentru cardiaci, în 
anumite limite are o acţiune apropiată de a digitalicelor. Se 
citează că în timpul primului război mondial, în Viena 
supusă privaţiunilor, se recomanda cu succes, în locul 
digitalicelor, consumul a câte 1 kg de cartofi pe zi. 


În regimurile diabeticilor, înlocuirea pâinii cu 1 - 1,5 
kg cartofi copţi în cpajă sau fierţi, o zi pe săptămână, are 
efecte favorabile şi duce la scăderea simptofnelor specifice 
glicozuriei, poliuriei şi polidipsiei, datorită conţinutului 
bogat în potasiu, magneziu, acid citric şi acid malic. În 
fitoterapia aparatului digestiv, consumul cartofilor este util 
în tratarea gastritelor hiperacide, a ulcerului gastric şi 
duodenal, ca şi în dispepsii. 


Literatura citează că Alexandre Dumas s-a vindecat 
de o afecţiune gastrică numai cu regim de cartofi. Contra 
părerilor generale potrivit cărora cartofii îngraşă, aceştia 
se recomandă în dieta împotriva obezității, îngrăşarea 
datorându-se grăsimilor sau sosurilor cu care, de regulă, 
sunt consumati cartofii. 


Hepaticilor li se recomandă, de asemenea, cura de 
cartofi, îndeosebi celor cu litiază biliară. Se mai citează 
utilizarea lor pentru suferinzii de hemoroizi. 


Extern. 
Cartofii reprezintă un excelent maturativ şi calmant 
în panariţiu şi contuzii. 


De asemenea, ei sunt un remediu simplu şi eficace 
contra arsurilor şi insolaţiilor, precum şi în unele forme de 
iritaţii ale pielii. 

Inhalaţiile cu aburi de cartofi sunt utile în afecţiuni 
ale căilor respiratorii însoţite de tuse uscată. In fine, 
aplicaţiile locale dau bune rezultate şi în retragercă 
edemelor pleoapelor. 

MOD DE ÎNTREBUINŢARE 

Consumaţi ca atare în preparate culinare uşoare, în 
special copţi sau fierţi în coajă. Suc proaspăt, cu deosebire 
în afecţiuni gastrice. 

Cataplasme cu tuberculi cruzi raşi, contra arsurilor şi 
insolaţiilor. Cataplasme cu cartofi fierţi, ca maturativ în 
panariţiu şi contuzii. 


Pudră din făină de cartofi, presărată pe piele, pentru 
atenuarea iritaţiilor. Inhalaţii cu abur de cartofi fierţi 
pentru calmarea tusei. 


Observaţii. 

Partea aeriană a Cartofului se folosea odinioară în 
cataruri pulmonare şi nevralgii, practică părăsită astăzi, 
fiind riscantă din cauza solaninei care este prezentă în 
lujeri, în mugurii germinaţi şi în părţile verzi ale unor 
tuberculi. 

În uz extern, cataplasmele sunt calmante şi 
emoliente. 

TOMATELE 

LYCOPERSICUM ESCULENTUM MILL. (SOLANUM 
LYCOPERSICUM L.) (FAM. SOLANACEAE) 


Planta este originară din Peru, unde era cultivată în 
grădinile aztecilor, iar numele ei a rămas nealterat: 

„Tomata”. 

Sub denumirea de „mere peruviene”, tomatele aduse 
de conchistadori în Europa au fost primite cu rezerve, fiind 
folosite la început ca plante ornamentale, cu fructele lor 
roşii şi mici cât cireşele, pentru ca abia spre sfârşitul sec. 
al XVIII-lea să fie ameliorate şi introduse în rândul 
plantelor alimentare de mare importanţă. 

Ca şi în cazul altor plante, în patria de origine se 
pare că tomatele au fost folosite iniţial în scop medicinal. 
Totuşi, astăzi plasăm tomatele în rândul legumelor cu 
importanţă medicinală moderată. 

PRINCIPALII CONSITITUENŢI 

Tomatele conţin 90% apă, cca. 2% protide, 3% hidraţi 
de carbon, 6 mg/l sodiu, 285 mg/l potasiu, 13 mg/l calciu, 
25 mg/l fosfor, 0, 5 mg/l fier, 130 mg/l vitamina A, 0, 03 -0, 
05 mg/l vitamina C şi mici cantităţi de vitamina E şi K. 
Conţinutul în lipide este redus (0, 03%). 

Dintre acizii organici sunt prezenţi: acidul citric, 
malic, pectic, precum şi oxalaţi etc. Microelementele sunt 
prezente prin: magneziu, zinc, cupru, nichel, cobalt, brom 
şi iod. 


Culoarea roşie a tomatelor este datorată prezenţei 
carotenoidului licopină care este uşor absorbit de 
organism, fiind un antioxidant eficient care apără corpul 
de radicalii liberi, în special în asociere cu vitaminele E şi 
C. Valoarea energetică este de 16 kcal la 100 g din care se 
resoarbe 89%. 

RECOMANOARI TERAPEUTICE 

Intern. 


Prin consumul de tomate se realizează o micşorare a 
vâscozităţii sângelui şi, prin aceasta, o reducere a riscului 


de tromboză şi ateroscleroză, ca şi o ameliorare a 
afecţiunilor vasculare. 

Ele sunt utile în hipoaciditate şi în atonia stomacului, 
stimulând secreția de suc gastric şi având acelaşi efect şi 
asupra secreției pancreatice. 

Tomatele sunt uşor laxative şi diuretice, cu 
eliminarea de uraţi, fiind utile în azotemie şi litiază urică. 
Având o valoare nutritivă redusă, sunt indicate în curele de 
slăbire, iar conţinutul ridicat în vitamine le face să fie 
indicate în hipovitaminoze. 

Prin conţinutul ridicat de oxalati, tomatele sunt 
contraindicate în tendinţe de litiază oxalică şi alte diateze 
oxalice. 

Extern. 

Tomatele reprezintă un adjuvant util în acnee. 
Cosmetică. 

În cosmetica tenului, ele se recomandă ca fiind foarte 
active în curățirea tenurilor grase, cu puncte negre. De 
asemenea, se află printre vegetalele cele mai importante în 
cosmetica mâinilor, catifelându-le şi atenuând sau 
îndepărtând în special iritaţiile produse de detergenti. 

MOD DE ÎNTREBUINŢARE 

Consumate ca atare. 

Suc, în special în dieta de slăbire. 

Mască de ten cu fructe zdrobite, ţinute cel puţin 20 
minute pe faţă. 


Tamponarea obrazului cu felii de tomate, de mai 
multe ori pe zi, în cure de 3 - 4 săptămâni, contra acneei. 
Lapte nutritiv pentru cosmetica mâinilor: din 50 ml suc de 
tomate, o linguriţă de glicerină şi un vârf de cuţit de sare; 
se lasă cât mai mult să pătrundă în dermă şi se masează 
pielea uşor. 

Există şi suplimente nutriţionale care conţin extract 
uscat de tomate, cum este produsul Herbaforte (Fares 


Orăştie), Splendor Ltd, VITA-CAPS. 

ARDEIUL 

CAPSICUM ANNUUM L. (FAM. SOLANACEAE) 

Originar din America de Sud şi Centrală, amintit 
chiar de către medicul lui Columb, Chanca, în timpul celei 
de a doua expediții din 1494, care arată că, sub numele de 
Agi, era folosit de indigenii din Hispaniola. 

Adus în sec, al XVI-lea în Europa şi descris amănunţit 
de Clusius în 1584, este una din legumele de mare 
importanţă şi totodată cu o mare variabilitate. 

Cele mai importante varietăți sunt: var. Grossum (L.) 
Sendter - Gogoşarul, Ardeiui gras; var longum (DC) 
Sendter - Ardeiul lung; var. Cerasiforme Willd - Ardeiul 
cireaşă; var. Frutescens L. 

— Ardeiui iute de Cayenne. 

După altră clasificare, Ardeiul gras, Gogoşarul şi 
Ardeiul lung ar intra în subspecia Macrocarpum, în timp ce 
Ardeiul iute, în subspecia Microcarpum. 

Cel mai important, din punct de vedere medical, este 
Ardeiul iute, cunoscându-se faptul că Szent György a fost 
răsplătit cu un premiu Nobel pentru obținerea pentru 
prima dată a vitaminei C tocmai din Ardeiul iute. 

În România, se cultivă pe cca. 15.000 ha. 

PRINCIPALII CONSTITUENŢI 

Conţinutul în protide este redus (1 %), iar în 
hidrocarbonate este de cca. 4%. 


Dintre glucide, în funcţie de soi sau de varietate, 
ardeii conţin glucoză (7, 33% s.p.), fructoză (1, 99% s.p.), 
zaharoză (0, 34% s.p.), amidon (1, 78 - 4, 40% s.u.), 
precum şi hemiceluloză (0, 85 - 3, 14 gz's.u.), substanţe 
pectice (7, 8 - 9, 8 gz's.u.), celuloză 14, 83 gz's.u. în 
fructele verzi şi 13, 50 gz în fructele uscate. Conţinutul în 
lipide este de 0, 33%, iar în carotenoide de 127 - 284 
mg/kg. Se adaugă şi mici cantităţi de ulei volatil (după C. 


Pârvu, 1997). Conţine mici cantităţi de sodiu (2 mg/l), 165 
mg/l potasiu, 9 mg/l calciu, 20 mg/l fosfor şi 0, 6 mg/l fier, 
iar dintre microelemente sunt prezente Mn, Cu, Co. 
Conţinutul în vitamina C este remarcabil, cca. 150 mg/l, în 
vitaminele El şi B2 câte 0, 05 mg/l, iar în vitamina A 230 
ugz. Varietatea iute conţine o substanţă iritantă, revulsivă: 
capsicina. 

RECOMANDĂRI TERAPEUTICE 

Intern. 

În afară de proprietăţile vitaminizante comune 
tuturor varietăţilor de Ardei, celelaite utilizări se datorează 
proprietăţilor iritante ale Ardeiului iute. 

Prin acestea este un excitant digestiv, util în dispepsii 
atone, însă reversul este contraindicaţia pentru gastrite, 
ulcere, hemoroizi, stări digestive - afecţiuni pe care le 
agravează. 

Foarte interesantă este recomandarea pentru 
persoanele care vor să se dezobişnuiască de consumul 
băuturilor alcoolice, tinctura de Ardei iute putând fi 
recomandată în cure de dezalcoolizare, când apare 

„Nevoia” de a bea. 


Extern. 

Ardeiui iute, datorită proprietăților iritante, este 
revulsiv şi ruberfiant, fiind recomandat în lumbago, alergii 
reumatice, crampe musculare, entorse. 

Tot prin efectul stimulant se recomandă în oboseala 
corzilor vocale. Se citează şi utilizarea în angine. 


Cosmetică. 

Ca energic tonic capilar, recomandarea tincturii de 
Ardei iute se bazează pe faptul că, prin efectul revulsiv, 
circulația sangvină în zonă este stimulată, provocându-se o 
irigare mai bună, deci o troficitate crescută la nivelul 
rădăcinii firului de păr. 


MOD DE ÎNTREBUINŢARE 

Consumat ca atare. 

Decoct cu 1 - 2 ardei iuți ia 100 ml apă în gargarisme 
pentru combaterea oboselii corzilor vocale. Aplicaţii pe gât 
cu ardei iute mărunţit şi încălzit, contra anginei. 

Principalul preparat este tinctura din 20 g ardei 
maceraţi 7 - 8 zile în 100 ml alcool, utilizată astfel: 1 - 30 
picături într-un ceai amar (de ex, de Lichen de piatră, 
Anghinare, Unguraş, Schinel, Ţintaură), luate, în cura de 
dezalcoolizare, în locul băuturilor alcoolice. 

Extern. 

Fricţiuni stimulente energice la rădăcina părului, 
comprese cu tinctură în combaterea algiilor, pentru 
prepararea vatei termogene. 

PĂTLĂGELELE VINETE 


SOLANUM MELONGENA L. (FAM. SOLANACEAE) 


Relativ târziu introduse în cultură (sec, al XV-lea), 
provenind din India, China şi Birmania, unde cresc în stare 
sălbatică, Pătlăgelele vinete sunt mult apreciate pentru 
valoarea lor culinară, însă se digeră mai greu, fiind mai 
puţin recomandate sau chiar contraindicate în afecțiunile 
stomacale şi intestinale. 

PRINCIPALII CONSTITUENŢI 

Contin 92% apă, 1, 3% protide, 0, 2% lipide, 5, 5 - 
6% hidraţi de carbon şi numeroase săruri minerale: sodiu 
5 mg/l, 220 mg/l potasiu, 10 mg/l calciu 15 mg/l fosfor, 0, 5 
mg/l fier, 15 mg/l sulf, precum şi magneziu, mangan, zinc, 
cupru, iod, ca microelemente. Pătlăgelele vinete conţin 
cca. 4 ugz vitamina A, 0, 05 mg/l din vitaminele El şi B2, O, 
06 mg/l niacină şi cca. 6 mg/l vitamina C. Ca atare (fără 
ulei), au valoare energetică redusă: 27 kcal la 100 g parte 
comestibilă. 

RECOMANDĂRI TERAPEUTICE 


Pătlăgelele vinete sunt recomandate în bolile 
cardiovasculare, renale, hepatice, în diabet, în reumatism, 
gută, iar în afecțiunile pancreatice ca stimulent. 

Au şi proprietăţi uşor diuretice, fiind recomandate în 
oligurie. 

Literatura de specialitate citează şi proprietăţile 
sedative şi tonice în anemie. 

MOD DE ÎNTREBUINŢARE 

Consumate sub formă de preparate culinare. 
Frunzele sub formă de cataplasme în arsuri, abcese, 
hemoroizi. 

GRUPA VERZEI 

Este o grupă extrem de unitară, formată din plante 
bianuale aparținând nu numai aceleiaşi familii 
(Cruciferae), ci chiar şi aceluiaşi gen (Brassica). 

Originare din bazinul mediteranean, ele constituie 
produse alimentare de bază. 

Varza (cu diferitele ei varietăţi) are şi o mare 
importanţă  fitoterapeutică, în timp ce pentru altele 
(Conopida) nu sunt citate utilizări medicinale. 

VARZA 

BRASSICA OLERACEA L. (FAM. CRUCIFERAE) 

Plantă cultivată de mai bine de 7 milenii în Europa, 
Varza a fost apreciată pentru proprietățile terapeutice de 
către Hippocrate, Chrysip, Pliniu cel Bătrân, Galen, 
ajungându-se a fi considerată un adevărat panaceu, ceea 
ce l-a făcut pe Caton Cenzorul să afirme că prin folosirea 
curentă a Verzei de către romani, aceştia se vor putea lipsi 
de medici pentru mii de ani. 


Dar cum imperiile nu durează milenii, nici conceptul 
de „panaceu” nu a rezistat timpului. 

Fitoterapia modernă, mai analitică şi mai critică, îi 
recunoaşte însă Verzei o serie de proprietăţi foarte 
importante, care fac din ea un veritabil „aliment- 


medicament”. 


Încă din secolul al XVI-lea se cunoştea proprietatea 
de-a ameliora ulcerul gastric. 

Dintre varietățile de Varză, cele mai importante din 
punct de vedere medicinal sunt următoarele: var, capitata 
L. forma albă (L-am.) D.C. 

— Varza albă; var, capitata L. forma rubra L.. 

— Varza roşie; var, gemmifera D.C. 

— Varza de Bruxelles. 

PRINCIPALII CONSTITUENŢI 

În funcţie de varietate, Varza conţine apă între 85% 
(Varza de Bruxelles) şi 92% (Varza albă). 


Şi conţinutul în protide este diferit: Varza albă 
conţine cca. 1%, în timp ce Varza de Bruxelles 4%. 
Conţinutul în grăsimi este cuprins între 0, 2 - 0, 9%, iar cel 
în hidraţi de carbon între 3, 5 - 11, 2 (Varza albă). 
Conţinutul în sodiu este între 6 - 10 mg/l la Varza de 
Bruxelles. 

Conţinutul în calciu este de 35 mg/l, în fosfor între 20 
- 70 mg/L, în fier între 0, 4 - 0, 9 mg/l. 


De menţionat este faptul că poluarea mediului 
determină acumularea unor microelemente ca: Sr, Pb, Cd, 
Co, Cr, Ni, As, Hg, unele dăunătoare pentru organism. 

Deci atenţie la provenienţă! 

Conţinutul în vitamina A este de numai 6 ugz la Varza 
albă, iar la cea de Bruxelles de 65 ugz. 

Conţinutul în vitaminele El şi B2 este de 0, 05 - 0, 10 
mg/l, în niacină 0, 03 - 0, 05 mg/l, iar în vitamina C 36 - 84 
mg/l. Mai conţine şi vitaminele K şi F. 

Valoarea conţinutului în aceste substanţe la Varza 
roşie se situează între Varza albă şi Varza de Bruxelles. 


RECOMANDĂRI TERAPEUTICE 

Intern. 

Varza are un efect deosebit asupra gastritelor 
hiperacide şi ulcerului gastric, datorită acţiunii conjugate a 
vitaminei U (ca protectoare a mucoasei) şi vitaminei K - 
antihemoragice,  citându-se experiențele făcute la 
Universitatea Stanford - USA, conform cărora din 65 
cazuri au fost vindecate 62 în timp de 3 săptămâni. 


În mod secundar, dă rezultate bune în senzațiile de 
pirozis,  vomismente, catar, dispepsii  hepatobiliare. 
Îndeosebi Varza roşie, datorită acidului lactic, este un 
dezinfectant al tractului digestiv şi stimulentă a digestiei, 
iar zeama este puternic laxativă, în timp ce Varza ca atare 
este antidiareică. 


Sucul de Varză are acţiune  anti-parazitară 
(antihelmintică) contra oxiurilor şi limbricilor. 


În privinţa aparatului respirator, Varza (în special cea 
roşie) este un bun pectoral în bronşite, laringite, alte 
forme de catar al căilor respiratorii, cu efecte favorabile şi 
în astm. 


Cura de Varză are o acţiune diuretică marcantă, 
ducând la resorbţia edemelor. De asemenea, se recomandă 
în litiaza urinară. 

Prin diureza crescută, se ameliorează stările de 
ascită şi ciroza. 

Principiul hipoglicemiant conţinut în Varză, destul de 
activ, dar instabil, o recomandă, nu ca tratament propriu- 
zis, ci ca aliment în dieta diabeticilor. 

Acţiunea este şi mai puternică pentru Varza de 
Bruxelles. 

Un grup de cercetători ai Universităţii din Texas au 


preparat din Varza albă un extract numit „glutamină”, care 
a fost utilizat în tratamentul alcoolismului. 

Aceiaşi cercetători au demonstrat că sucul celular de 
Varză albă este eficient nu numai în ulcerele gastrice şi 
duodenale, dar şi în ulcerul peptic. 

Varza este un dezinfectant general, cu efect 
îndeosebi asupra germenilor Gram-negativi. 

Asupra bacilului lui Eberth, agentul febrei tifoide, are 
o acţiune bacteriolitică remarcabilă, datorită acidului 
lactic care se formează prin păstrarea Verzei albe crude. 


Pentru a încheia acest tablou vast, nu trebuie uitate 
proprietăţile antianemice şi sedative, ca şi efectul favorabil 
în artrite (în acest caz asociindu-se cu tratamentul extern). 


Extern. 

Din medicina tradiţională se cunosc recomandările 
Verzei pentru calmarea durerilor musculare, a nevralgiilor 
reumatismale (cu efect deosebit în lumbago, sciatică), 
gutoase, ba chiar faciale şi dentare. Proprietăţile 
decongestive, cicatrizante şi antiseptice fac din ea un 
remediu în contuzii, plăgi (chiar pentru cele grave, atone, 
cu procese cangrenoase, necroze). Aceleaşi proprietăţi, 
împreună cu cea de regenerare tisulară, fac utilă Varza în 
ulcere  varicoase,  arterite, alte afecţiuni vasculare 
manifestate la vasele superficiale (ca, de exemplu, 
hemoroizi). 


Pentru proprietăţile maturative, se foloseşte în 
abcese, flegmoane, furuncule, panariţiu. 

Ajutând cicatricea, producând o intensificare a 
circulaţiei în zona interesată, Varza se recomandă atât 
pentru degerături, cât şi pentru arsuri, calmând totodată 
durerile provocate de Zona Zoster. 


În afecţiuni dermatologice, are o acţiune pozitivă în 
diverse tipuri de eczeme şi acnee. 


Tratamentul extern se poate asocia cu cel intern în 
colici nefritice, dar mai ales în afecţiuni pulmonare 
(bronşite, pleurezii) sau cataruri ale căilor respiratorii 
superioare. 

Este studiat efectul pe care îl are asupra tumorilor 
externe, citându-se unele rezultate încurajatoare. 


Cosmetică. 

Sucul de Varză se utilizează contra acneei. 

MOD DE ÎNTREBUINŢARE 

Consumată ca atare, în salate de crudităţi sau 
preparate culinare uşoare (pentru care se recomandă 
300400 g pe zi). 

Cure de suc, un pahar pe zi, între mese. 

Odinioară, marele savant rus Mecinikov spunea: „În 
regiunile unde se consumă multă Varză crudă, longevitatea 
este mult mai mare”. 


Decoct pectoral pentru  fluidificarea  secreţiilor 
bronşice, preparat din 60 g la 0, 5 lapă, adăugându-se 70 
g miere. 


Varza fiartă îndelung, cu efecte antidiareice. 

Gargarisme cu suc şi miere (sau gălbenuş de ou bătut 
cu suc de Varză). 

Aplicaţii direct pe piele cu frunze strivite (cu o sticlă 
de 1 litru) pe o masă şi curățate de nervura principală, 
fixate cu un pansament. 

Se schimbă de 2 ori pe zi. 

Loţionări cu suc proaspăt pentru acnee. 


CONOPIDA 

BRASSICA OLERACEA VAR. BOTRYTIS SUB VAR. 
CAULIFLORA 

Are proprietăţi similare cu Varza. 

Sub aspect alimentar, prezintă avantajul că are un 
conţinut mai scăzut în celuloză. Compoziţia chimică este 
asemănătoare Verzei, diferind doar cantitativ. 


În stare proaspătă, Conopida conţine 90 - 94 % apă, 
2, 2 - 2, 8 g % proteine, 0, 3 g % lipide, 3, 5 gz glucide, 
vitamina A (0, 04 mg/l), El (0, 1 mg/l), PP (0, 6 mg/l), C (59 
- 135 mg/l), vitamina B6 şi K în cantităţi mici. Dintre 
sărurile minerale sunt prezente: Na (10 mg/l), K (420 
mg/l), la (25 mg/l), Mg (17 mg/l), Fe (1 mg/l), Cu (0, 14 
mg/l), P (60 mg/l), S (29 mg/l), Cl (30 mg/l), iar dintre 
microelemente: Zn, Mn, B, şi, E |. 

GULIA 

BRASSICA OLERACEA L VAR. GONGYLODES (FAM. 
BRASSICACEAE CRUCIFERAE) 

Desigur că aducerea din Lumea Nouă, imediat după 
descoperirea ei, a unor alimente de mare importanţă 

— Să nu numim dintre ele decât Porumbul, Cartoful, 
Tomatele - a schimbat cu totul ponderea diverselor resurse 
vegetale în alimentaţie. 

În mod inevitabil, alte legume au cunoscut un recul, 
acesta fiind şi cazul Guliei, legumă bine cunoscută din 
Antichitatea greacă şi romană. 

Pliniu cel Bătrân o numeşte „Varză pompeiană”, iar 
apoi o găsim menţionată în grădinile lui Carol cel Mare, ca 
şi în opera reformatorului agronomiei franceze de la 
graniţa secolelor al XVI-lea - al XVII-lea, Olivier de Serres. 
Provenită din specia spontană Brassica rupestris, originară 
din zona mediteraneană, Gulia este rudă apropiată cu 
Varza, având însă particularitatea de a depune în țesutul 
parenchimatic al tulpinii substanţe de rezerva, aceasta 


dezvoltându-se foarte mult şi reprezentând partea utilizată 
în alimentaţie. 

PRINCIPALII CONSTITUENŢI 

Gulia conţine cca. 89% apă, 1, 8 - 2, 5% protide, 5, 
9% glucide, 0, 2% grăsimi, 1, 7% celuloză. Mai conţine 
mici cantităţi de provitamina A, vitaminele El şi B2, C şi 
săruri minerale. 

Valoarea calorică este de 36 kcal pentru 100 g. 

RECOMANDĂRI TERAPEUTICE 

Sub raport terapeutic, Gulia are o valoare mai 
modestă decât Varza. 

Consumul guliilor are o oarecare acţiune diuretică, 
contribuind şi la resorbţia edemelor. 

Sunt, de asemenea, slab pectorale, utile în bronşite, 
laringite, alte forme de catar ale căilor respiratorii. Gulia 
are proprietăţi antidiareice. 

Cu maioneză preparată din gălbenuş de ou, 
untdelemn şi suc de lămâie, ea este un aliment nutritiv 
uşor asimilabil. 

MOD DE ÎNTREBUINŢARE 

Consumată ca atare sau sub formă de suc în afecţiuni 
stomacale, ca hiperaciditatea. Ca antidiareic, un decoct 
prelungit cu cca. 200 g la litru. 

Sub formă de supă dietetică. 

GRUPA LEGUMELOR DE LA CARE SE CONSUMĂ 
FRUNZELE 

Grupă de plante alimentare cultivate sau provenind 
din flora spontană. Din punct de vedere botanic, gruparea 
este eterogenă, speciile respective provenind de la 
reprezentanţi ai familiei Urticaceae (Urzica), 
Chenopodiaceae  (Spanacul, Loboda), Polygonaceae 
(Ştevia, Măcrişul), Ranunculaceae (Untişorul), Cruciferae 
(Năsturelul) şi Compositaie (Andivele, Salata verde), având 
comun faptul că de la ele se consumă frunzele şi porţiuni 
din părţile aeriene. 


Plantele din această grupă arbitrară prezintă 
avantajul că majoritatea dintre ele apar primăvara 
timpuriu, fiind principala sursă de vitamine în această 
perioadă, când celelalte fructe şi legume sunt în cantitate 
mai mică şi, prin conservare, îşi pierd o parte din 
proprietăţile alimentare şi terapeutice. 

URZICA 

URTICA DIOICA L (FAM. URTICACEAE) 

Atât Urzica mare (Urtica dioica), cât şi Urzica mică 
(Urtica urens L.) sunt specii răspândite aproape pe întreg 
globul terestru. 

În unele părți ale zonelor tropicale şi subtropicale, 
planta ajunge la 4 m înălţime şi are tulpina lemnoasă ca 
orice arbust. 

Cunoscută de multă vreme, încă din Antichitate, ca 
plantă textilă, alimentară şi medicinală, Urzica mare este 
întâlnită în comerţ ca materie primă farmaceutică sub 
denumirea de „Herba et Radix Urticae majoris”, iar Urzica 
mică sub denumirea de „Herba et Semen Urticae minoris”. 

De la ambele specii se recoltează în scop alimentar 
tulpinile foarte tinere şi frunzele care apar primăvara 
devreme. 

PRINCIPALII CONSITITUENŢI 

Urzica conţine protide formate dintr-un mare număr 
de aminoacizi, substanţe de natură glucidică, amine, 
steroli, hormoni vegetali, enzime, cetone (metilheptenona 
şi acetofenona), ulei volatil, substanţe grase, acid formic şi 
acetic, provitamina A, vitaminele El, B2, C şi K (cca. 400 
U.I. pe gram), acid pantotenic, acid folic, clorofilă (0, 3 - 0, 
8%),  protoporfirină şi  coprotoporfirină,  beta-caroten, 
taninuri, săruri de potasiu, calciu, magneziu, fier, siliciu, 
fosfaţi etc. Substanţa vezicantă pentru piele a plantei 
proaspete este formată din acid formic, o enzimă şi o 
toxalbumina, substanţă puţin definită din punct de vedere 


chimic. Prin opărire sau prin uscare, aceste substanţe îşi 
pierd proprietăţile vezicante. 

RECOMANDĂRI TERAPEUTICE 

Intern. 

În litratura veche şi în medicina tradiţională, gama 
recomandărilor terapeutice ale Urzicii este mare şi variată. 

Cercetările mai recente au confirmat o parte din 
aceste recomandări, care se referă la acţiunea hemostatică 
(vitamina K şi taninuri), astringentă, hematopoietică, uşor 
hipoglicemiantă, diuretică sau extrem antiseptică şi 
stimulatoare a epitelizării tegumentelor lezate. 

Tot experimental, s-a dovedit că extractul apos inhibă 
dezvoltarea diferiților agenţi patogeni din genurile 
Shigella, Staphilococcus, Pasteurella ş.a. 

Acţiunea  diuretic-depurativă se manifestă prin 
eliminarea acidului uric, a clorurilor şi a ureei. Pe baza 
acestei acţiuni este justificată utilizarea empirică în staze, 
edeme, gută, reumatism şi ca depurativ al țesutului 
conjunctiv. 


În stare tânără, când conţinutul în substanţe 
vezicante este extrem de redus, este considerată ca un bun 
aliment şi medicament. 

Stimulează pofta de mâncare. 

Conţinutul mare în secretină o situează pe acelaşi 
plan cu Spanacul. 

Stimulând secrețiile gastrice, intestinale şi 
pancreatice, şi utilizarea în insuficienţa gastrointestinală şi 
pancreatică este justificată. 

Prin conţinutul ridicat în clorofile, xantofile, fier şi 
vitamina C, accelerează hematopoieza, fiind recomandată 
în anemia cu deficit de hemoglobină şi eritrocite. 


Extern. 
Pe lângă acţiunea favorabilă de epitelizare a 


tegumentelor, clorofila extrasă din Urzică este utilizată în 
industria cosmetică, în compoziţia pastei de dinţi, a 
şamponului, precum şi în dermatologie. 

Tinctura de rădăcină de Urzică se utilizează, în 
amestec cu alte tincturi din plante, contra căderii părului. 


În medicina tradiţională la diferite popoare, frunzele 
de Urzică proaspete se utilizează ca revulsiv în algii 
reumatismale, lumbago şi sciatică. 

Nu este de neglijat nici această utilizare, exceptând 
persoanele care prezintă intoleranţă la acest tratament 
destul de curajos. 

MOD DE ÎNTREBUINŢARE 

În stadiu foarte tânăr, sub formă de salată asociată 
cu Păpădie şi Lăptucă, cu puţin untdelemn şi lămâie, sau 
sub formă de suc celular obţinut prin presare puternică 
sau la mixer. 

Se adaugă apă până de la 5 ori greutatea plantei. Se 
beau zilnic 80 - 100 ml. 

Sub formă de mâncare, preparată la fel ca Spanacul 
(cu Usturoi, după gust) sau sub formă de supă. Sub formă 
de infuzie preparată din frunze uscate, cu 1 - 2 linguri 
frunze la o cană. 

Se beau 2 - 3 căni pe zi. 

Sub formă de decoct (5 minute), 1 - 2 linguri frunze 
la o cană de apă. Se beau 3 căni pe zi. Extern. 

Contra căderii părului se prepară un decoct din 250 g 
rădăcini sau frunze mărunţite la 1 litru apă, lăsând să 
fiarbă la foc mic în vas bine închis, timp de 1/2 oră, 
putându-se adăuga câteva linguri de oţet. 

Cu loţiunea astfel obţinută se spală părul o dată pe 
săptămână. Are în prezent numeroase utilizări în produsele 
cosmetice. 

În ulcerul varicos şi în tratamentul paleativ al 
reumatismului se recomandă infuzia din frunze, 40 - 50 g 


la 1 

litru apă clocotită. 

Se lasă acoperită 20 - 30 minute şi se strecoară. 

Se fac băi locale sau se aplică sub formă de 
cataplasme. 

Pentru tratarea stomatitelor se utilizează infuzia (2 
linguri frunze mărunţite la 200 ml apă clocotită). După 
răcire, se strecoară şi se face gargară. 

Pentru tratarea rănilor şi grăbirea cicatrizării, se 
utilizează tot sub formă de infuzie, 3 - 4 linguri de frunze 
mărunţite la o cană cu apă, sub formă de băi locale sau 
comprese. 

În medicina veterinară empirică se utilizează pentru 
tratarea bolilor digestive respiratorii şi renale. (după 

C. Pârvu, 1997). 

SPANACUL 


SPINACIA OLERACEA L. (FAM. CHEOPODIACEAE) 

Introdus în Europa din Persia pe două căi, prin arabi 
în Spania şi prin cruciați, Spanacul era la mare preţ la 
arabi, care îl considerau „prinţul legumelor”. 

A fost introdus în cultură încă din secolul al IV-lea. 

În prezent se cultivă în zonele temperate şi chiar 
nordice. Se poate cultiva până la 2000 în altitudine. 


În ţara noastră există două anotimpuri de producţie 
optime: primăvara devreme şi toamna. 

PRINCIPALII CONSITITUENŢI 

Conţinutul de protide este de 2 - 14%, iar cel în 
hidraţi de carbon de 3, 6%. 

Glucidele şi mucilagiile pot ajunge până la 7%, iar 
lipidele sunt în cantitate redusă (0, 5%). Conţine clorofile 
şi spinacine (arginină şi lysină). 

Bogat în săruri minerale: 50 mg/l sodiu, 540 mg/l 


potasiu, 85 mg/l calciu, 35 mg/l fosfor, 5, 2 mg/l fier. Este 
foarte bogat în vitamina A (600 u.gz) şi conţine 0, 5 mg/l 
vitamina El, 0, 20 mg/l vitamina B2, 0, 5 mg/l niacină şi 50 
- 60 mg/l vitamina C. 

Conţine şi o serie de microelemente ca: magneziu, 
mangan, sulf, cupru, iod, arsen. Valoarea energetică nu 
este prea mare: 18 kcal la 100 g. 

RECOMANDĂRI TERAPEUTICE 

Intern. 

Este un excelent remineralizant. 

I se citează în principiu proprietăţi laxative şi mai 
ales depurative (de activare a eliminării toxinelor), foarte 
importante mai ales în cura de primăvară. 

Prin conţinutul în săruri minerale, în arginină, lysină, 
protide şi vitamine, Spanacul este deosebit de util ca 
antianemic, pentru convalescenţi şi în hemoragii. 

Spanacul acţionează şi ca un activator al secreției 
pancreatice. Într-o măsură mai mică, are şi rol de tonic 
cardiac. 

Prin conţinutul bogat în săruri minerale, vitamine şi 
factori biotici şi microelemente absolut necesare 
organismului, Spanacul combate hipovitaminoza C, elimină 
toxinele din umori (prin acţiunea diuretică), este uşor 
hipotensiv, tonifică miocardul, stimulând activitatea inimii, 
stimulează secrețiile gastrice, pancreatice şi biliare şi 
favorizează creşterea. 

Pe lângă reclamele comerciale pentru copii, cu Popey 
Marinarul, preparatele pe bază de Spanac au în acelaşi 
timp, pe lângă valoarea alimentară, şi o valoare 
incontestabilă de medicamente naturale. 

Datorită conținutului de oxalaţi, Spanacul este 
contraindicat în artrite, litiaze oxalice, reumatism, gută. 


Extern. 
Frunzele de Spanac dau rezultate bune în plăgi atone 


şi în pecingine. 

MOD DE ÎNTREBUINŢARE 

Consumat ca atare, mai ales în regimul alimentar al 
copiilor şi al persoanelor mai în vârstă. Suc, câte un pahar 
în fiecare dimineaţă, în depresiuni fizice şi psihice. 

Vin tonic, din 750 ml vin şi 200 ml suc de Spanac; se 
bea câte un pâhărel de 100 g înainte de masă. Cataplasme 
cu frunze fierte în ulei. 

Observaţii. 

Se recomandă şi seminţele, sub formă de infuzie cu 2 
linguriţe la cană, ca laxative. 

LOBODA DE GRĂDINĂ 

ATRIPLEX HORTENSIS L. (FAM. 
CHENOPODIACEAE) 

Specie euroasiatică, cu mare vechime în cultura 
originară din Asia Centrală şi Siberia. După unii autori, 
provine din specia Atriplex nitens, introdusă în cultură. 

Principalii constituenți sunt similari cu cei ai 
Spanacului, având în plus antocieni încă neidentificaţi 
fitochimic. 


În trecut era considerată plantă medicinală, fiind 
recomandată în afecţiuni hepatice, renale sau în afecţiuni 
ginecologice. 

Semințele ei au efecte vomitive şi purgative. 

RECOMANDĂRI TERAPEUTICE 

Ca şi Spanacul, este o plantă diuretic-depurativă, 
remineralizantă şi vitaminizantă, având recomandări 
terapeutice asemănătoare. 

MOD DE ÎNTREBUINŢARE 

Consumată ca atare în salate sau preparate culinare. 

MACRIȘŞUL, ŞTEVIA 

RUMEXACETOSA L.R. PATIENTIA L. (FAM. 
POLYGONACEAE) 


Specii perene foarte înrudite, care se găsesc şi în 
flora spontană, cu recomandări terapeutice reduse. Erau 
cunoscute ca antiscorbutice. 

Astfel, iubitorii cărţilor lui Jules Verne îşi aduc 
aminte, poate, de bucuria naufragiaţilor din „Insula 
misterioasă” care, găsind Măcriş, s-au considerat salvaţi 
de scorbut. 

PRINCIPALII CONSTITUENŢI 

Ambele specii conţin cca. 1% acid oxalic, grăsimi în 
cantităţi reduse, emodine şi acid crizofaic (care explică 
acţiunea laxativă), acid tartric şi cantităţi apreciabile de 
acid ascorbic (vitamina C). 

Dintre minerale sunt prezente cele de calciu, potasiu, 
fier şi magneziu. 

RECOMANDĂRI TERAPEUTICE 

Intern. 

Dacă proprietăţile antiscorbutice, deşi reale, sunt 
acum mai mult de interes istoric, în schimb proprietăţile 
depurative sunt preţioase pentru cura de primăvară, 
pentru eliminarea din organism a 

„Deşeurilor” acumulate din cauza alimentaţiei 
specifice din perioada de iarnă. Ambele plante sunt uşor 
diuretice şi laxative, tonice şi remineralizante. 

Există însă şi o serie de contraindicaţii severe - în 
colici nefritice şi litiaze oxalice. 

De asemenea, nu se vor consuma de către suferinzii 
de ulcer sau de gastrită hiperacidă. 


Extern. 

Ştevia şi Măcrişul au proprietăţi maturative în abcese 
şi furuncule. Se citează efecte favorabile în pecingine. 

În ultimul timp, la noi Ştevia se utilizează din ce în ce 
mai mult în locul Spanacului. 

MOD DE ÎNTREBUINŢARE 

Consumate ca atare, sub formă de salată în amestec 


sau în preparate culinare simple. Infuzie diuretică, 
depurativă, se prepară cu 20 - 30 g frunze la litru de apă. 

Cataplasme calde cu frunze de Ştevie sau Măcriş şi 
un volum egal de untură (medicina populară). Se utilizează 
pentru maturarea furunculelor şi abceselor. 

Specia Rumex acetosella L. denumită popular Măcriş 
mărunt, foarte răspândită în întreaga ţară, prin păşuni, 
fânețe, locuri cultivate, nisipoase, turboase sau locuri 
uscate sărace în calcar, până la 1800 în altitudine, intră în 
compoziţia ceaiului „Essiac Tea” alături de Brusture 
(Actium lappa) şi două plante exotice, fiind mult mediatizat 
în tratamentul unor boli canceroase. 


UNTIŞORUL 

RANUNCULUS FICARIA L. (FAM. 
RANUNCULACEAE) 

Specie răspândită în Europa, Caucaz, Siberia de vest 
şi în Asia Centrală. La noi este comună în întreaga ţară şi 
creşte pe sol umed în păduri, tufişuri, livezi, parcuri şi 
grădini, de la şes până la munte. Se mai numeşte Grâugşor. 
Frunzele conţin săruri minerale, protide şi hidraţi de 
carbon în cantităţi mici şi vitamina C în cantităţi 
apreciabile. La maturitate, frunzele şi fructul plantei sunt 
toxice. În trecut, rădăcinile şi fibrele tuberizate, frunzele şi 
tulpinile cunoscute sub denumirea de „Radix et Herba 
Chelidonii minoris” (denumire improprie), erau utilizate în 
afecţiuni ale pielii, în hemoroizi, scorbut etc. Aceste 
utilizări sunt astăzi  anacronice. În prezent se 
întrebuinţează, numai sub formă de salată, frunzele tinere 
în cure de primăvară, pentru aportul de vitamina C şi 
săruri minerale. 

NĂSTURELUL 

NASTURTIUM OFFICINALE R. Br. (FAM. 
BRASSICACEAE - CRUCIFERAE) 

Cunoscut şi sub denumirea de Hreniţă, Creson, 


Brâncuţă de apă sau Frunza voinicului, Năsturelul este o 
plantă caracteristică izvoarelor şi pâraielor limpezi. 

În funcţie de sol şi altitudine, are înălţimea de la 25 
la 90 cm şi se recunoaşte prin frunzele penatcompuse, cu 
gust asemănător Hreanului. 

Este una din cele şapte feluri folosite la masa rituală 
a Paştelui evreiesc. (Se pare că şi lisus s-a hrănit cu ea.) 

PRINCIPALII CONSTITUENŢI 

Protide şi hidraţi de carbon în cantităţi mici, 
substanţe minerale în cantităţi apreciabile, în special fier, 
magneziu, fosfor, iod (45 mg/l), calciu (200 mg/l) şi arsen, 
cupru, zinc şi sulf, sub formă de microelemente. Conţine 
cantităţi mari de vitamina C (140 mg/l), precum şi 
vitaminele A, B1, B2, niacină şi vitamina E. 

Mai conţine un produs sulfo-azotat cu gust de muştar 
şi o substanţă amairă. 

RECOMANDĂRI TERAPEUTICE 

Se consumă numai în stare crudă, proaspăt recoltat 
de pe locuri curate, unde nu păşunează vitele, deoarece 
poate transmite parazitoze şi alte boli. 

Recoltate înainte de înflorire, frunzele se spală bine 
în vederea întrebuinţării. 


Intern. 

Pe lângă utilizarea ca salată de primăvară (la munte 
se poate consuma şi vara), Năsturelul are şi q serie de 
indicaţii terapeutice: în astenie, anorexie, anemie, 
tuberculoză, bronşite, litiază biliară, eczeme, reumatism, 
parazitoze intestinale, diabet şi chiar în cancer. 

Majoritatea acestor recomandări rămân însă să fie 
verificate. 


Extern. 


Se recomandă în alopecie, în plăgi greu vindecabile 
şi în ulceraţii cutanate. 


MOD DE ÎNTREBUINŢARE 
Consumat sub formă de salată. 
Suc proaspăt 60 - 150 ml pe zi, îndoit cu apă rece. 


Extern. 

Sucul proaspăt, sub formă de fricţiune, este utilizat 
în alopecie, împiedicând căderea părului. În plăgi, se fac 
comprese cu frunze proaspete sfărâmate. 

PĂPĂDIA 

TARAXACUM OFFICINALE WEB Syn. T. DEN- 
LEONIS DEST. (FAM. COMPOSITAIE) 

Creşte spontan în întreaga Europă, în India, în China, 
în America, în Africa de Nord şi în Iran. 

Se pare că printre ierburile amare cu care s-a hrănit 
lisus, la Cina cea de Taină, se numără şi Păpădia. În ţara 
noastră este una dintre cele mai comune specii, începând 
din câmpie şi până în zona montană superioară. 


De multe ori invadează culturile lucerniere. 

A figurat ca plantă medicinală în unele zone 
europene în farmacopei. 

În Statele Unite şi Canada s-a răspândit atât de mult 
încât cu greu poate fi combătută ca buruiană invadatoare a 
peluzelor, parcurilor şi grădinilor. 

Părţile aeriene ale plantei recoltate în timpul înfloririi 
conţin grăsimi sub formă de gliceride ale acizilor stearic, 
palmitic, oleic etc, tanin, flobafencolină, glucoză, polioză, 
ulei volatil, substanţe antibiotice, substanţe protidice, acid 
tartric, săruri de azot, magneziu, caiciu, fosfaţi, vitaminele 
A şi B, în special în rădăcini şi vitamina C, alcooli 
triterpenici  (amidiol, faradiol), substanţe de natură 
carotenoidică, xantofile, flavoxantine etc. 

Pentru salata de primăvară se recomandă frunzele 
tinere, recoltate primăvara timpuriu, înainte de formarea 
tulpinii florifere. 


Nu prezintă niciun risc terapeutic, în schimb, 
tulpinile florifere, din care copiii îşi fac lănţişoare, pot 
provoca intoxicații în cazul în care sunt ingerate de 
aceştia. 

Primele simptome de intoxicație se manifestă prin 
greață, vomă, diaree şi modificarea ritmului cardiac. 


Ca prim ajutor se recomandă producerea vomei, apoi 
spălături  stomacale,  cârbune activ, medicamente 
stimulente ale activităţii cardiace. 


Ca plantă medicinală, Păpădia este considerată tonic 
amar,  apetitiv, drenant şi stimulent al secreției 
hepatobiliare, decongestiv şi diuretic. 


Dintre numeroasele indicaţii terapeutice, menţionăm: 
Intern. 

În  angiocolitele cronice,  congestia ficatului, 
insuficienţă hepatică şi chiar în icter, litiază renală şi 
biliară, hipercolesterolemie, dermatoze, eczeme, acnee, 
furunculoză. 

Se mai recomandă în gută, reumatism, 
hiperazotemie, oligurie, insuficienţă renală, în constipaţii 
şi în enterocolite, tulburări circulatorii, hemoroizi, celulite 
şi chiar şi în obezitate. 

Toate aceste indicaţii exhaustive se referă la planta 
întreagă cu frunze şi rădăcini. 

Fără niciun risc terapeutic, puteţi utiliza planta 
întreagă uscată, folosind 50 g la 1 litru apă sub formă de 
infuzie (2 minute), apoi lăsată în repaus 10 minute. 

Se beau 3 căni pe zi, înainte de mesele principale. 


Extern. 


Sucul de rădăcină proaspăt se recomandă în 
verucoză. 

Decoctul de tulpini, frunze şi butoni florali (10 g la 
250 ml apă) se recomandă împotriva  opacifierii 
cristalinului. 

Ceea ce trebuie reţinut este faptul că, în salatele de 
primăvară (Lăptuci, Untişor etc), este bine să se includă şi 
câteva frunze de Păpădie. 

ANDIVELE 


CICHORIUM ENDIVIA L. (FAM. COMPOSITAIE) 

Specie originară din zona mediteraneană, Andivele 
sunt foarte apropiate de Cicoare. Sunt cunoscute încă din 
vechime, fiind cultivate de către greci, romani şi egipteni. 

Se consumă frunzele groase, cărnoase, dispuse în 
rozetă,  etiolate (cultivate la întuneric). În afara 
proprietăţilor alimentare, andivele au şi unele proprietăţi 
medicinale. 

PRINCIPALII CONSTITUENŢI 

Andivele, la fel ca şi Cicoarea sălbatică, conţin 
aminoacizi esenţiali, protide, grăsimi, amidon, o substanţă 
amară, hidrocarbonate, săruri de sodiu, potasiu, calciu, 
fier, magneziu, mangan, cupru, fosfaţi etc. 

Dintre vitamine sunt prezente vitaminele El, B2, C, K 
şi P 

RECOMANDĂRI TERAPEUTICE 

Destul de amare, Andivele stimulează apetitul, fiind 
tonic-aperitive. Ele sunt totodată diuretic-depurative, uşor 
laxative, vermifuge. 

Se recomandă în anorexie, în insuficienţa biliară, în 
atonii gastrice şi digestive, şi ca remineralizant. 


MOD DE ÎNTREBUINŢARE 
Consumate ca atare, în salate de crudităţi. 


SALATA VERDE 

LACTUCA SATIVA L (FAM. ASTERACEAE - 
COMPOSITAIE) 

Specie euroasiatică, cunoscută de multă vreme în 
cultură şi apreciată în mod deosebit de romani, îşi are 
originea în Salata sălbatică (Lactuca serriola Torn.) care 
creşte şi în ţara noastră. O legendă mitologică pomeneşte 
de Junona, care a folosit Lăptuca pentru a o naşte pe Hebe 
fără dureri. 

Sucul uscat la spre de la specia virosa, numit 
„Lactucarium”, era cunoscut de Dioscoride, Columella şi 
Galen ca antispastic, calmant şi narcotic asemănător 
opiului. 

Sub numele generic de „salată” sunt mai cunoscute 
următoarele varietăţi: var, capitata - formează o căpăţână 
densă; var, ongifolia - frunzele nu se acoperă unele pe 
altele; var, crispa - cu frunze creţe; var, asparagina - 
tulpina tânără foarte cărnoasă, originară din China. 

PRINCIPALII CONSITITUENŢI 

Salata verde de cultură conţine: 1%-1, 4% protide, 
urme de substanţe grase, 1% hidraţi de carbon, cantităţi 
mici de sodiu (5 mg/l), 150 mg/l potasiu, 15 mg/l calciu, 25 
mg/l fosfor, O, 4 mg/l fier, 90 mg/l vitamina A, câte 0, 05 
mg/l vitamina B1 şi B2, 0, 3 mg/l niacină şi până la 50 mg/l 
vitamina C. Conţine 2 unităţi vitamina E. 


RECOMANDĂRI TERAPEUTICE 

Intern. 

Salata verde este o excelentă plantă apetitivă, 
favorizând digestia şi fiind totodată uşor laxativă. 

Ea calmează inflamaţiile dureroase ale ficatului, 
vezicii biliare şi intestinelor, având în plus şi o acţiune 
coleretic-colagogă. 

Recomandările marilor medici ai Antichității privind 
acţiunea antispasmodică şi  calmantă este bine 


fundamentată azi, Salata fiind utilizată contra palpitaţiilor, 
tusei  spasmodice, ca uşor hipnotică, anafrodiziacă, 
hipoglicemiantă şi laxativă. 

Proprietăţile diuretice sunt completate de cele 
privind eliminarea masivă a  uraţilor, de unde 
recomandările în nefrită, litiază urică, dar şi în gută şi 
artrită. 

Este, de asemenea, depurativă şi emenagogă 
(favorizând reglarea ciclurilor). 


Extern. 

Se recomandă contra degerăturilor. 

Totodată, având proprietăţi maturative, este utilă 
pentru resorbţia furunculelor şi panariţiului. 


Cosmetică. 

Salata verde manifestă o acţiune descongestionantă 
în cuperoză, recomandându-se totodată pentru tenuri 
uscate. 

MOD DE ÎNTREBUINŢARE 

Consumată ca atare; folosită abundent în masa de 
seară, favorizează instalarea unui somn liniştit şi combate 
constipaţia, provocând evacuarea bolului intestinal în 
dimineaţa următoare. 

Decoctul este antispastic, calmant şi diuretic. 

Se prepară din 60 - 80 g la un litru de apă, cantitate 
care se bea în cursul unei zile. Cataplasme maturative 
calde, ale abceselor, cu frunze fierte. 

Loţionări ale tenului cu decoct dintr-o salată la 0, 5 1 
apă, fiert îndelung (cca. 2 ore). 


Observaţii. 
Semințele au şi ele proprietăţi medicinale, fiind 
calmante ale tusei, antispastice, sub formă de infuzie cu o 


linguriţă la cană, 2 - 3 căni pe zi, iar în uz extern, pot fi 
folosite în igiena oculară pentru blefarite, conjunctivite, 
sub formă de spălături locale cu decoct preparat dintr-o 
linguriţă la o cană de apă. 

GRUPA LEGUMELOR DE LA CARE SE CONSUMĂ 
PĂSTĂILE, CAPSULELE ŞI SEMINȚELE 

Foarte importante sub acest aspect nutritiv, ele au şi 
importanţă fitoterapeutică. 

Legumele din această grupă fac parte din familia 
Fabaceae - Leguminoase (Fasolea, Soia, Mazărea, Bobul, 
Lintea, Năutul), excepţie făcând Bamele (fam. Malvaceae). 

De la ele se folosesc fructele proaspete (păstăile de 
Fasole şi capsulele de Bame) sau seminţele proaspete la 
unele dintre ele. 

Fiind vorba în acest subcapitol şi de seminţe, nu 
putem să nu menţionăm specia cea mai importantă din 
familia Graminaceae din zona geografică care intră în 
alimentaţia noastră zilnică: Grâul. 

FASOLEA 

PHASEOLUS VULGARIS L. (FAM. LEGUMINOASE) 


Originară din America Centrală şi de Sud, adusă de 
către conchistadori, a fost considerată destulă vreme o 
legumă vulgară. 

Abia la sfârşitul secolului al XVI-lea, botanistul 
Lonicer indică unele proprietăţi medicinale ale acestei 
legume. Este cert că, sub aspect alimentar, Fasolea 
reprezintă un aliment energetic, care acţionează favorabil 
ca tonic al sistemului nervos şi muscular. 

În fitoterapie, o importanţă mai mare o au păstăile 
verzi şi uscate, seminţele uscate având utilizări mai 
reduse. În prezent se cultivă aproape pe toate meridianele 
lumii. 

În România se cultivă începând cu secolul al XVIII- 
lea. 


PRINCIPALII CONSITITUENŢI 

Fasolea uscată are un conţinut ridicat de proteine 
(21%-25%), în hidraţi de carbon (56%), în potasiu (1770 
mg/l), în calciu (195 mg/l), în fosfor (420 mg/l) şi în fier (7 
mg/l). 

Conţinutul în vitamina A este remarcabil (250 ngz), în 
vitamina B1 de 0, 5 mg/l, în vitamina B2 de 0, 4 mg/l, în 
niacină de 3, 4 mg/l, iar în vitamina C de 20 mg/l. 

Dintre microelemente, s-au identificat nichelul, 
cuprul şi cobaltul. 

Valoarea energetică, bazată pe conţinutul ridicat în 
protide şi hidrocarburi, este de 328 kcal la 100 g seminţe 
uscate, din care se resoarbe peste 80%. 

Fasolea verde are un conţinut de cca. 10 ori mai mic 
în protide şi hidraţi de carbon, celelalte elemente fiind şi 
ele mai reduse. 

Valoarea energetică este de 31 kcalla 100 g. 

RECOMANDĂRI TERAPEUTICE 

Intern. 

Ca toate celelalte leguminoase, fasolea-păstăi este 
diuretică, utilă nu numai în litiaza renală, oligurie, 
albuminurie, ci şi în diateze urice (reumatism, gută). 

Datorită efectului diuretic-depurativ, sucul de păstăi 
verzi (cca. 100 ml/zi) este recomandat în acnee, inflamații 
cutanate la copii şi la adolescenţi (acnee juvenilă). 

Fasolea verde este şi un tonic hepatic şi pancreatic, 
citându-se unele efecte în scăderea glicemiei şi 
recomandându-se, deci, diabeticilor. 

Tecile de la păstăile uscate au fost experimentate 
atât pe animale de laborator cât şi la om, dovedind reale 
proprietăţi hipoglicemiante, utile în diabet. 

Foarte interesante sunt proprietăţile tonic-cardiace, 
recomandându-se administrarea lor, ca medicament 
adjuvant, în pauza de digitalice. 


Extern. 

Făina de Fasole are proprietăţi calmante, utile în 
eczeme. 

Ea acţionează ca maturativ, („de coacere”) în abcese 
şi panariţiu. 

MOO DE ÎNTREBUINŢARE 

Consumată sub formă de fasole verde, în preparate 
culinare uşoare. 


Suc - utilizat ca diuretic-depurativ. Tinctură din 20 g 
păstăi la 100 ml alcool, macerat 7 - 8 zile. Se 
administrează 70 - 120 picături de 4 ori pe zi, în pauza 
tratamentului cu digitală. 


Infuzie (două minute) preparată din 2 linguri teci de 
Fasole verde uscată şi fragmentate la 250 ml apă. 


Se lasă apoi la macerat de seara până dimineaţa şi se 
consumă în timpul zilei 2 căni în tratament de lungă 
durată, în special pentru scăderea glicemiei în diabet şi ca 
tonic hepatic şi pancreatic. 

Menţionăm faptul că valoarea maximă hipo- 
glicemiantă o au păstăile încă verzi, când se formează 
primele boabe, care se usucă. 

Tecile de fasole uscate toamna la maturitatea 
boabelor au acţiune hipoglicemiantă foarte scăzută, deşi se 
folosesc în unele produse sau „Ceaiuri antidiabetice”. 


Extern. 

Se aplică cataplasme din făină de Fasole, preparată 
cu apă caldă. 

SOIA 

GLYCINE HISPIDA (MNCH.) MAXIM SÂN. SOYA 
HISPIDA MNCH. (FAM. FABACEAE - LEGUMINOASE) 


Specie originară din China şi Japonia. 

Soia este tot mai răspândită în special ca plantă 
utilizată în industria uleiului, ca şi în alte ramuri ale 
industriei alimentare şi chiar în fitoterapie. 

Considerăm necesară o precizare: în prezent se 
cultivă peste 30 varietăţi şi soiuri de Soia, în principal Soia 
furajeră, Soia pentru ulei şi Soia alimentară. 

În ţara noastră se cultivau următoarele soiuri: Osijek 
(din fosta Iugoslavie), Dobrogeană, Galbenă de Platt 
(originară din China), Neagră Platt (tot din China), Riede 
521 (soi ameliorat la Bod) şi Herb 22 (tot soi ameliorat). 

În prezent nu ştim ce soiuri se mai cultivă, dar multe 
produse se aduc de peste hotare, cu mici excepţii. In 
trecutul nu prea îndepărtat, înainte de 1989, Soia a fost 
compromisă în ţara noastră (şi a rămas compromisă în 
memoria noastră), din cauză că în aşa-zisul „parizer” se 
introduceau şroturile de la Soia furajeră sau cele rezultate 
de la fabricarea uleiului, la recomandarea aşa-zişilor 
„Dnutriţionişti” care propovăduiau „o alimentaţie ştiinţifică” 
sau o „alimentaţie raţională”, fără a avea nicio pregătire în 
acest domeniu. 

Aceşti „consilieri” ai vechiului regim nu cunoşteau 
elementara compoziţie în elemente nutritive a boabelor de 
Soia, care conţin uneori peste 40% proteine, având toţi 
aminoacizii esenţiali, spre deosebire de carne sau alte 
produse animaliere care conţin în cel mai fericit caz 25% 
proteine. 

Să nu uităm că Soia a salvat de la lipsa de proteine 
din alimentaţie cele mai mari populaţii ale globului (China 
şi India), iar în prezent se cultivă intensiv în Statele Unite 
ale Americii, în Franţa, Germania şi în alte ţări europene. 

Numai în Statele Unite există peste 50 sortimente 
alimentare pe bază de Soia alimentară, începând de la 
apetitive, salamuri, şniţele etc. până la torturi şi îngheţată! 

PRINCIPALII CONSTITUENŢI 


Făina de soia integrală este foarte bogată în proteine 
(37 - 40%) formate din următorii aminoacizi: leucină, 
izoleucină,  cystină, metionină, fenilalanină, treonină, 
lisină, valină şi tiptofan. 

Conţine 15 - 22% grăsimi, 26% hidraţi de carbon, 4 
mg/l sodiu, 1870 mg/l potasiu, 195 mg/l calciu, 555 mg/l 
fosfor, 12, 1% fier, 15 u.gz vitamina A, 0, 75 mg vitamina 
El, 0, 30 mg/l vitamina B2, 2 mg/l niacină şi mici cantităţi 
de vitamina C, D şi E. 

Conţine şi diastaze, lecitină, ceruri, rezine şi 
celuloză. 

Valoarea energetică este de 469 kcal la 100 g. După 
cum am menţionat, boabele de Soia conţin 15 - 22% 
grăsimi (uneori la anumite soiuri ameliorate, până la 25%). 


Foarte importantă este însă compoziţia acestui ulei: 
85% acizi graşi nesaturaţi, mono-nesaturaţi: acidul oleic 
(25%35%), polinesaturaţi: acidul linoleic (40 - 50%), 
linolenic (2%-10%) şi arachidonic. 

Acizii graşi saturați (10%15%) sunt formaţi din acizii 
stearic, palmitic, arachidic şi lignoceric. 

Datorită bogăției în acizi graşi polinesaturaţi şi 
datorită prezenţei acidului arachidonic, uleiul de Soia are 
proprietăţi hipocolesterolemiante, ceea ce este foarte 
important. 

Chiar după utilizarea timp de trei săptămâni în 
alimentaţie a uleiului de Soia s-a constatat o reducere 
semnificativă a „colesterolului rău”. 

RECOMANDĂRI TERAPEUTICE 

Datorită conţinutului ridicat (85%) în acizi graşi 
nesaturaţi, îndeosebi derivați ai acidului arachidonic, 
linoleic, linolenic şi oleic, uleiul de Soia este recomandat 
ca hipocolesterolemiant. 

Făina de Soia este aliment ideal pentru diabetici, 
pentru cei care suferă de reumatism, gută şi pentru 


convalescenţi. 

Este indicată şi în astenii nervoase şi surmenaj fizic şi 
intelectual. 

Preparatele alimentare de Soia sunt uşor de digerat 
şi au o valoare nutritivă foarte ridicată, ceea ce face ca 
această legumă să fie într-adevăr considerată drept un 
aliment complet. 

MOD DE ÎNTREBUINŢARE 

Folosirea în alimentaţie ca grăsime a uleiului de Soia, 
fără alte grăsimi, cel puţin 2 - 3 săptămâni. 

Sub formă de „lapte de Soia”, pentru sugari şi copii. 

Laptele de Soia se prepară din 150 g seminţe de Soia 
îmbibate în 1 litra de apă. Se ţine la extras la temperatura 
camerei o zi şi jumătate. 

Se decantează lichidul supernatant (partea limpede 
de la suprafaţă) şi se filtrează. Se consumă în aceeaşi zi. 

Peste seminţe se mai poate pune încă o dată apă şi se 
repetă operaţia de mai sus. 

MAZĂREA 


PISUM SATIVUM L. (FAM. FABACEAE - 
LEGUMINOASE) 

Este una din cele mai cunoscute şi mai larg cultivate 
încă din Antichitate. Recomandările fitoterapeutice sunt 
minore. 

PRINCIPALII CONSTITUENŢI 

Mazărea uscată conţine 22% protide, 1% grăsimi, 
59% hidrati de carbon, 30 mg/l sodiu, 915 mg/l potasiu, 45 
mg/l calciu, 230 mg/l fosfor, 5 mg/l fier, 20 ugz vitamina A, 
0, 7 mg/l vitamina B1, 0, 2 mg/l vitamina B2, 3 mg/l niacină 
şi numai 1 mg/l vitamina C. Valoarea energetică este de 
359 kcal pentru 100 g. 

Mazărea verde conţine 3% protide, 6% hidraţi de 
carbon, 1 mg/l sodiu, 120 mg/l potasiu, 10 mg/l calciu, 50 
mg/l fosfor, 0, 8 mg/l fier, 35 ugz vitamina A, 0, 1 mg/l 


vitamina El, 0, 05 mg/l vitamina B2, 1 mg/l niacină şi 25 
mg/l vitamina C. Valoarea energetică este de 37 kcal 
pentru 100 g. 

RECOMANDĂRI TERAPEUTICE 

Mazărea uscată are proprietăţi energetice, deoarece 
conţine o cantitate mare de calorii şi este bogată în protide 
şi hidraţi de carbon. 

Pentru organism este o importantă sursă de fosfor şi 
săruri de potasiu. Are şi acţiune uşor laxativă. 

Mazărea verde este uşor digerabilă, dar este 
contraindicată în enterite. 

Din mazăre verde s-a izolat o fitohemaglutină care a 
fost experimentată în tratamentul anemiei amplastice. 


Produce stimularea funcţiei medulare, aducând-o la 
normal. In zootehnie, vrejurile şi tecile sunt un furaj bogat 
în proteine. Mazărea furajeră intră în nutreţuri combinate. 

BOBUL 

VICIA FABAL L. (FAM. FABACEAE - LEGUMINOASE) 

Plantă originară din bazinul mediteranean, Bobul a 
avut întotdeauna reputaţia de diuretic. Este puţin cultivat 
astăzi în ţara noastră, fiind mai sensibil la boli şi dăunători. 

PRINCIPALII CONSTITUENŢI 

Conţine protide şi hidraţi de carbon în cantităţi 
apreciabile, săruri de sodiu, potasiu, fosfor, calciu, fier, 
magneziu şi mici cantităţi de vitamina A, BI, B2. 

RECOMANDĂRI TERAPEUTICE 

Şi astăzi sunt atestate proprietăţile diuretice ale 
seminţelor de Bob, care sunt în plus şi sedative în dureri 
urinare, cu efecte favorabile şi în albuminurie. 

MOD DE ÎNTREBUINŢARE 

Decoct cu 100 g la 1 litru de apă; se bea în cursul 
unei zile. 

Macerat la rece cu o linguriţă de pudră la cană, 


lăsată peste noapte, pentru a se bea dimineaţa. Medicina 
populară recomandă cenuşa obţinută din seminţe ca 
diuretic. 


Observaţii. 

Florile, sub formă de infuzie, sunt calmante în colici 
nefritice, în afecţiuni renale acute şi în inflamaţiile vezicale 
la bolnavii de prostată, în pielonefrite şi reumatism. 

INUL 

LINUM USITATISSIMUM L. (FAM. LINACEAE) 

După unele date, se pare că Inul este originar din 
Egipt. 

În sprijinul acestei ipoteze stă faptul că în vechile 
morminte egiptene s-au găsit seminţe şi îmbrăcăminte 
confecţionate din în 

Fiind cultivat aproape pe tot globul de multe secole, 
originea lui certă nu este cunoscută. 

Inul şi produsele lui (fibre, seminţe, ulei) provin în 
prezent din Europa, Argentina, Maroc, Turcia, India şi alte 
țări. 

Semințele de in utilizate în medicina tradiţională 
chineză provin din Mongolia Interioară şi din provinciile 
Heilongjiang, Liaoning şi Jilin. Utilizat şi în medicina 
tradiţională indiană, Inul este cultivat extensiv în toată 
India, în special în Bengal, Bihar şi în Provinciile Unite. 

Este menţionat şi în Biblie, în Vechiul Testament 
(leşirea, 28, 42) unde se spune: „Şi să le faci lor pantaloni 
de in ea să acopere goliciunea trupului...” 

Inul a fost utilizat şi în Antichitatea greco-romană în 
scopuri medicinale, probabil inspirate din medicina 
egipteană. 

Pliniu cel Bătrân citează 30 de remedii în care sunt 
incluse şi seminţele de in atât administrate pe cale orală ca 
laxative, cât şi extern, în preparate topice, locale, pentru 
inflamații locale. 


În farmacopeea âyurvedică se recomandă utilizarea 
externă sub formă de cataplasme în arsuri şi carbuncul 
(antrax), iar intern ca demulgent (calmant) şi laxativ. 


În medicina tradiţională americană utilizările sunt 
similare. 

PRINCIPALII CONSTITUENŢI 

Semințele speciei de cultură Linum usitatissimum 
conţin 30 - 45% ulei gras sicativ format din trigliceridele 
acizilor linoleic, linolenic, oleic, stearic, palmitic şi 
myristic. 

Conţin 20 - 25% proteine, 3 - 10% mucilagii formate 
din polizaharide neutre şi acide care după hidroliză dau 
galactoză (8 - 10%), arabinoză (9 - 12%), rhamnoză (13 - 
29%), xyloză (25 - 27%), acid galacturonic şi mannuronic 
cea (30%). 

Mai conţin steroli şi triterpene (colesterol, 
campestrol, stigmasterol şi sitosterol), glicozizi cianogenici 
(0, 1 - 1, 5%), în special neolinustatină şi monoglicozizi ai 
linamarinei şi  lotaustralinei, precum şi  glicozidul 
saicoizolaricirezinolului, precursori ai lignanelor, săruri 
minerale. 

Turtele rămase după extragerea uleiului conţin mari 
cantităţi de proteine (cca. 35%), grăsimi (3 - 6%), săruri 
minerale, reprezentând o materie prima de bună calitate 
pentru nutreţuri combinate, dar care trebuie prelucrate 
rapid pentru a nu râncezi, când devin iritante. 

Fibrele conţin celuloză (86 - 90%), substanţe pectice 
(1 - 2%), ceară, substanţe grase şi lignină în cantităţi mai 
mici. 

În cenuşa fibrelor au fost puse în evidenţă calciu 
(50%), potasiu (17%), siliciu (13%), fier şi aluminiu (8%). 

RECOMANDĂRI TERAPEUTICE 

Utilizările seminţelor de in terapeutica modernă se 
bazează pe utilizarea multi-milenară a acestora în 


medicina tradiţională, dar şi pe studii „in vitro” şi „in vivo” 
pe animale, pe studii cu privire la substanţele nutriţionale 
în dietă la oameni. 

În prezent, cercetările sunt îndreptate spre efectele 
preparatelor pe bază de seminţe de in carcinogeneză şi în 
tratamentul lupusului asociat cu nefrite, în efectele 
favorabile în funcţia arterială şi în agregarea trombocitară. 


Comisia E (Comisia oficială a Ministerului Sănătăţii 
din Germania pentru avizarea produselor fitoterapeutice) a 
aprobat utilizarea în uzul intern a seminţelor de in 
constipaţiile cronice, în afecțiunile colonului în urma 
abuzului de laxative şi purgative, în colonul iritat, în 
diverticulite (inflamaţia unor diverticuli ai duodenului, 
intestinului subţire sau a colonului). 

De asemenea, s-a avizat utilizarea ca mucilag în 
gastrite şi enterite. 

Extern s-a aprobat utilizarea sub formă de 
cataplasme pentru tratamentul inflamaţiilor locale. 


Legat de Comisia E, ne întrebăm când vom avea şi 
noi o astfel de Comisie, cu oameni competenţi în domeniul 
fitoterapiei, produselor naturale şi al suplimentelor 
nutriţionale atât de mult folosite în majoritatea ţărilor 
lumii. 

În această privinţă nu am avea decât de câştigat, în 
special prin valorificarea enormelor resurse naturale pe 
care le avem pentru sănătatea oamenilor. 

MOD DE ÎNTREBUINŢARE 

În farmacia casei, seminţele de in se folosesc, pentru 
combaterea constipaţiei cronice şi calmarea colonului 
iritat, ca atare, cu condiţia să nu fie sparte, deoarece se 
oxidează foarte repede. 

Pentru adulţi se recomandă 2 linguriţe de seminţe 
întregi, spălate rapid într-un jet de apă. 


Apoi se pun într-o cană cu apă la temperatura 
camerei şi se ţin 2 - 3 ore, după care se „administrează” cu 
totul, preferabil seara, înainte de culcare. 


Extern se utilizează sub formă de făină proaspăt 
râşnită din care se prepară un terci cu puţină apă călduţă, 
care se pune între tifoane şi se aplică pe locurile inflamate. 

Celor care au pielea mai sensibilă şi recurg la 
cataplasme cu făină de Muştar ca revulsiv li se recomanda 
un amestec de două părţi făină de Muştar şi o parte de 
făină de in care, având proprietăţile emoliente menţionate, 
împiedică iritarea pielii. 

CONTRAINDICAŢII SI EFECTE SECUNDARE 

Nu se recomandă în ocluzii intestinale. 

Nu se cunosc efecte secundare şi nici contraindicaţii 
în timpul sarcinii sau alăptării. 

În ceea ce priveşte interacţiunea cu alte 
medicamente, ca şi alte plante care conţin mucilagii, 
întârzie absorbţia medicamentelor luate concomitent cu 
seminţele de in ceea ce poate afecta efectele acestora. 
Deoarece Inul este şi plantă nectariferă (nu „meliferă”, 
cum o denumesc unii, deoarece în flori nu există miere ci 
numai nectar), pentru apicultori se evaluează că, la un 
hectar cultivat cu în albinele pot produce 10 kg miere. 

LINTEA 

LENS CULINARIS MEDIK. (FAM. FABACEAE - 
LEGUMINOASE) 

Plantă asiatică, cunoscută încă din Antichitate în 
Europa; ea constituia o importantă plantă alimentară în 
Sparta, din Linte făcându-se acea vestită „supă neagră”. 

Este cultivată pe suprafeţe mai restrânse astăzi în 
ţara noastră, deşi are o valoare nutritivă remarcabilă. Este 
citată şi în Biblie. 

Esau, fiul lui Isaac, îşi vinde dreptul său de întâi 
născut pentru „pâine şi fiertură de linte”: „Atunci Iacob i-a 


dat lui Esau pâine şi fiertură de linte. Şi el a mâncat şi a 
băut şi apoi s-a sculat şi a plecat. Astfel a disprețuit Esau 
dreptul său de întâi născut”. (Facerea, 25: 34). 

PRINCIPALII CONSTITUENŢI 

Conţine 24% protide şi 56% hidraţi de carbon. 

Conţinutul în grăsimi este de 1%, de sodiu 4 mg/l, de 
potasiu 810 mg/l, de fosfor 410 ugz, de calciu 75 mg/l, de 
fier 6, 9 mg/l. 

Vitamina A este prezentă în proporţie de 20 ugz, 
vitamina El 0, 45 mg/l, vitamina B2.2 mg/l, niacină 2 mg/l 
şifoartemici cantităţi de vitamina C. 

Sub raport energetic, 100 g Linte furnizează 354 
kcal. 

RECOMANDĂRI TERAPEUTICE 

Intern. 

Plantă energizantă, Lintea este un reconstituent în 
stări de caşexie, atrofie musculară, hipotensiune şi în 
convalescenţă. 

Ea este totodată galactogogă, recomandându-se deci 
mamelor care alăptează. 


Extern. 

Lintea are proprietăţi maturative, în abcese şi 
panariţiu. 

MOO DE ÎNTREBUINŢARE 

Consumată în preparate culinare. Cataplasme cu 
linte fiartă şi zdrobită. 

Se recomandă înmuierea în apă 12 - 18 ore, până 
apar primii germeni, apoi se găteşte. 


BAMELE 

ABELMOSCUS ESCULENTUS L  MNCMSW. 
HIBISCUSESCULENTUSL (FAM. MALVACEAE) 

Bamele sunt binecunoscute încă din Egiptul antic, 


preluate apoi de arabi, trecute ca plante medicinale în 
farmacopeea indiană; botanistul Prosper Alpinus descrie în 
1592 şi proprietăţile lor medicinale. 

Se folosesc capsulele verzi. 

În prezent sunt cultivate pe scară redusă şi la noi, în 
zonele sudice ale ţării. 

PRINCIPALII CONSTITUENŢI 

Cu cantităţi mai reduse în protide şi hidraţi de 
carbon decât celelalte legume, Bamele conţin mucilagii, 
săruri minerale şi vitaminele A, B şi C. Sub raport 
energetic, Bamele furnizează cca. 40 kcal la 100 g. 

RECOMANDĂRI TERAPEUTICE 

Prin conţinutul ridicat în mucilagii, bamele au 
proprietăţi emoliente, atât în afecţiuni respiratorii 
(laringite, traheite, bronşite) cât şi în cataruri ale tractului 
digestiv. 

MOD DE ÎNTREBUINŢARE 

Consumate în preparate culinare. 

NĂUTUL 

CICER  AFIIETINUM L. (FAM. FABACEAE - 
LEGUMINOASE) 

Năutul este originar din bazinul mediteranean, 
cultivat de multă vreme. 

La noi este cultivat pe suprafețe mai reduse, citându- 
se unele proprietăți medicinale pentru seminţe. 

PRINCIPALII CONSITITUENŢI 

Năutul conţine protide (18 - 30%), lipide, hidraţi de 
carbon, amidon (47 - 60%), zaharuri, lipide (6%), săruri 
minerale - în special potasiu, magneziu, calciu, sodiu, 
siliciu, fier, arsen, asparagină, vitamine din complexul B şi 
mici cantități de vitamina C. 

RECOMANDĂRI TERAPEUTICE 

Intern. 

Năutul este un bun diuretic, util în colici nefritice, 


dureri ale aparatului urinar, litiază şi ca antiseptic urinar. 
Diureza este însoţită de o eliminare de acid uric şi 
cloruri, Năutul fiind de aceea util şi în diateze urice, ca şi 
în edeme cardiorenale. 
Se mai citează utilizarea sa în stări congestive ale 
ficatului. 


Extern. 

Aplicațiile cu făină de Năut se pot face în pleurezii, 
dar numai pentru atenuarea durerilor, fără a avea efecte 
particulare. Ele se mai recomandă şi în răceli, nevralgii. 

MOD DE ÎNTREBUINŢARE 

Decocţia diuretică cu 100 g la un litru de apă, 
cantitate care se bea în cursul unei zile. Cataplasme cu 
făină de Năut şi apă caldă. 

GRÂUL 

TRITICUM AESTIVUM L. (FAM. GRAMINACEAE) 


După foarte mulți cercetători, centrul de origine este 
situat în Asia Centrală şi Orientul Apropiat. Cunoscut încă 
din Neolitic, Grâul se cultivă în prezent de la tropice spre 
nord, până la paralela 64° (Canada), iar spre sud, până la 
paralela 50* (Argentina). 

Arealul vast de cultură explică variabilitatea mare a 
acestei specii: 400 varietăţi şi peste 4.000 soiuri de 
cultură. 

În România se cultivă de peste 2500 ani. 

PRINCIPALII CONSTITUENŢI 

Boabele de Grâu (cariopsele) conţin, în funcţie de soi, 
8 - 24% proteine, substanţe extractive neazotate 6175%, 
din care peste 90% amidon, 2, 3 - 5% zaharuri, 2, 3% 
dextrină, 2% grăsimi, vitaminele A, B, E, K, D şi PP 
fitosteroli şi microelemente minerale. 

Proteinele conţin următorii amino-acizi: arginină 4 - 
5%, histidină 2%, izoleucină 4%, leucină 5, 9%, lizină 


2, 5%, metionină 0, 8%, fenilalanină 5%, triptofan 
1%, valină4%. 

Uleiul obţinut din germenii embrionali ai cariopselor 
conţine, ca principal component, vitamina E (în special sub 
formă de alfa-tocoferol), octacosanol, un alcool lipidic cu 
catena lungă, acizi graşi nesaturaţi dintre care 55 - 60% 
acid linoleic. 

Din germenii de Grâu a fost izolat un compus cu 
acţiune de inhibare a alfa-amilazei salivare. 


Pe lângă valoarea alimentară deosebită, Grâul încolţit 
este remineralizant şi tonic. 

Este folosit ca adjuvant în tratamentul bolilor 
digestive, cardio-vasculare, ale aparatului respirator, renal, 
ale sistemului nervos şi în tratamentu! unor boli de piele. 

Este foarte util, în special pentru copii şi persoanele 
în vârstă, pentru valoarea lui tonifiantă şi sedativă. 
Deoarece Grâul încolţit conţine cea lgz fosfor, 342 mg/l 
magneziu, 71 mg/l calciu, vitaminele A, B, E, K, D şi PP 
proteine, glucide, enzime, diastaze etc, este recomandat ca 
supliment nutriţional în foarte multe afecţiuni cronice, în 
cure de 3 - 4 săptămâni. 

Pentru combaterea constipatiilor cronice, rezultate 
bune se obţin cu tărâţele de grâu. 

MOD DE ÎNTREBUINŢARE 

În special sub formă de boabe încolţite. 

În acest scop, cariopsele de grâu (netratate chimic) 
se spală bine şi se pun într-o farfurie cu puţină apă, care se 
acoperă cu altă farfurie. 

De obicei, germinează la temperatura camerei în 24 - 
36 ore. 

Se consumă ca atare, fie amestecat în salate, fie 
trecut prin maşina de tocat carne şi amestecat cu miere, 
fie uscat, dar la o temperatură care nu trebuie să 
depăşească 40°C. 


Pentru constipatii cronice, tărâţele se fierb în apă sau 
lapte, la fel ca grişul. Uleiul se poate consuma la salate. 

Există şi capsule de ulei concentrat care conţin 390 - 
400 mg (cu 0, 05% vitamina E). Se recomandă 4 - 6 
capsule pe zi, conform prospectului. 

GRUPA LEGUMELOR DIN FAMILIA 
CUCURBITACEELOR 

În lucrările de horticultură sunt tratate unitar, pe 
criteriul înrudirii sistematice şi de structură. 

Unele dintre speciile acestei familii le considerăm 
legume (Castravetele, Dovlecelul şi Dovleacul turcesc), iar 
altele (Pepende verde şi Pepenele galben) le considerăm 
fructe, ele fiind consumate de obicei ca desert, după masă. 


De la toate se consumă fructele de tip badorm 
(peponidă), iar de la unele şi seminţele, fie în scop 
alimentar pentru uleiul pe care-l conţin, fie în scop 
terapeutic. 

CASTRAVETELE 

CUCUMIS SATIVUS L (FAM. CUCURBITACEAE) 

Originar din India de est şi Himalaya, unde creşte şi 
astăzi spontan, Castravetele este printre cele mai vechi 
plante de cultură, întâlnindu-se încă de acum trei milenii în 
frescele egiptene, iar în Antichitatea greco-romană este 
pomenit de către Pliniu cel Bătrân, Varro şi Columella. 

Este consemnat şi în Biblie, ca o delicatesă: „Ne 
aducem aminte de peştele pe care îl mâncam degeaba în 
Egipt, de castraveți, de harbuzi, de praz, de ceapă şi de 
usturoi”. (Numerele, 11: 5). 

Se folosesc atât fructul ca atare, precum şi seminţele 
(odinioară acestea constituind principalul produs 
fitoterapeutic). 

Dacă în fitoterapie importanța sa este limitată, în 
schimb în cosmetică este unul dintre produsele naturale 
mult folosite. 


PRINCIPALII CONSITITUENŢI 

Fructul conţine până la 95% apă, cantităţi reduse de 
protide (0, 70 - 1.1 %), 1 % hidraţi de carbon, 6 mg/l sodm, 
105 mg/l potasiu, 11 mg/l calciu, 15 mg/l fosfor, 0, 4 mg/l 
fier, 21 ugz vitamina A, între 0, 01 - 0, 02 mg/l vitarninele 
B1 şi B2 şi un procent mic de vitamina C. 

Valoarea energetică este foarte redusă: 7 kcal la 100 
g. 

RECOMANDĂRI TERAPEUTICE 

Intern. 

Sucul de Castravete este diuretic-depurativ, diureza 
fiind însoţită de dizolvarea acidului uric şi uraţilor, deci 
este util în litiază urică, gută, artritism. 


Se consideră că amestecul de suc de Castravete cu 
cel de Morcov şi Ridiche (sau, după alţi autori, de Sfeclă) 
ar fi cel mai puternic litotritic (cu acţiune de mărunţire a 
pietrelor). 


În fitoterapia aparatului digestiv, Castravetele este 
uşor laxativ, calmant al colicilor şi catarurilor intestinale. 

Este greu digestibil. 

Semințele sunt un remediu în calmarea tusei. 


Extern. 

În aplicaţii externe, Castravetele este antiinflamator 
în diverse iritaţii ale pielii, calmând pruritul. Dă rezultate 
bune în pecingine. 


Cosmetică. 


Deosebit de importantă este acţiunea Castravetelui 
pentru curățirea şi catifelarea pielii, atât pentru tenul gras 
cu pori dilataţi, cât şi pentru cel uscat. 

Acţiunea de catifelare a pielii este completată de cea 


de îndepărtare a ridurilor. Rezultate bune se obţin şi în 
cazul pistruilor. 

MOD DE ÎNTREBUINŢARE 

Consumat ca atare. 


Suc, fie simplu, fie în combinaţie cu cel de Morcov şi 
Sfeclă (sau Ridiche). 

Decoctul preparat din o lingură de seminţe la o cană 
are acţiune expectorantă şi calmantă. Se beau din acest 
decoct 2 căni pe zi. 

Aplicaţii cu felii de castraveți, atât în dermatoze, cât 
şi contra ridurilor. 

Loţionări ale tenului cu suc de castraveți (numit şi 
„lapte de Castravete”) în apă caldă - pentru tenuri grase, 
cu spaţiile intercelulare ditalate (după alţi autori se 
recomandă suc de castraveți şi alcool diluat). Loţionări cu 
suc de castraveți în amestec cu ulei de migdale, pentru 
tenuri uscate. Loţionări cu lapte, în care se macerează felii 
de castraveți. 

DOVLECELUL 

CUCURBITA PEPO L. VAR. OBLONGA SER. (FAM. 
CUCURBITACEAE) 

Dovlecelul, cunoscut şi sub numele de Bostan, este 
originar probabil din Asia Mică, după alți autori, din 
America, iar după alții, din Africa. 

În Europa a fost adus abia în Evul Mediu de către 
turci. 

În timpul Renaşterii, Lobelus i-a descris unele 
proprietăți terapeutice valabile şi astăzi. Pulpa sa, uşor 
digestibilă, se utilizează în preparate culinare şi este 
indicată în diferite diete. 

Celelalte varietăți cu fructul mare se consumă în 
stare nematură, iar la coacere sunt furaje foarte bune 
pentru vitele cornute şi porcine. 

Alte varietăţi se cultivă în scop ornamental. 


În scopuri medicinale sunt utilizate în special 
seminţele. 

PRINCIPALII CONSTITUENŢI 

Pulpa Dovlecelului conţine 1% protide, 4% hidraţi de 
carbon, cantităţi mici de grăsimi, 1 mg/l sodiu, 270 mg/l 
potasiu, 15 mg/l calciu, 30 mg/l fosfor, 0, 6 mg/l fier, 230 
ugz vitamina A, câte 0, 05 mg/l din vitaminele El şi B2, 0, 4 
mg/l niacină şi cca. 10 mg/l vitamina C. 

Semințele conţin 35%-45% ulei gras, fitosterine, 
lecitină, zaharuri, rezine şi enzime cu proprietăţi 
antihelmintice. 

Semințele Dovlecelului au avantajul că nu sunt 
iritante, toxice şi nu produc reacţii adverse. Conţinutul în 
fitosteroli liberi sau sub formă fixă (legată) este de cca. 
1%. 

Mai conțin pigmenţi clorofilici (clorofila b şi 
feofitină). 

Pe lângă sărurile minerale menţionate, ca 
microelemente conţin seleniu, zinc şi mangan. Mai conţin 
30% pectine şi cca. 25 - 51% proteine. 

Uleiul gras este format în special din acizi graşi 
(palmitic, stearic, oleic şi linoleic), precum şi din 
tocoferolul alfa şi beta, carotenoide (luteină şi beta- 
caroten). 

Diversitatea compoziţiei uleiului gras este în funcţie 
de soiurile şi varietățile de cultură. 

Cercetările din ultimul timp încadrează preparatele 
pe bază de seminţe de Cucurbita pepo în categoria 
antihelminticelor. 

Compuşii, cum sunt tocoferolul şi seleniul, au o 
acţiune  protectivă împotriva degradării oxidative a 
lipidelor, vitaminelor, hormonilor şi enzimelor. 

Fracţiunile proteice din seminţe acţionează ca 
inhibitori ai tripsinei Studii şi mai recente asupra activităţii 
terapeutice a preparatelor din seminţe au demonstrat că 


acestea inhibă 5-alfa reductaza „in vitro”. 

„In vivo” s-au demonstrat acţiunea anti-estrogenică şi 
acţiunea antiinflamatoare (1997). 

În ceea ce priveşte acţiunea în inflamaţiile prostatei, 
reduc numai simptomele neplăcute, fără a reduce 
hipertrofia. 


RECOMANDĂRI TERAPEUTICE 

Intern. 

Semințele de  Dovlecel reprezintă un remediu 
antihelmintic cert, cu acţiune deosebită asupra teniei şi 
ascarizilor. Semințele descojite sunt totodată calmante ale 
catarurilor intestinale şi urinare, dar, mai ales, în ultima 
vreme, li se atribuie o acţiune favorabilă în inflamații ale 
prostatei. 

Tot prin acţiunea anticatarală se folosesc şi ca 
pectorale, în laringite, traheite, bronşite. Se citează şi 
proprietăţi sedative. 

Pulpa  dovleceilor tineri este uşor diuretică şi 
laxativă,  recomandându-se în regimul bolnavilor cu 
afecţiuni intestinale şi renale, la artritici şi reumatici, dar 
şi, în mod special, ca prim aliment solid după diete lichide. 
Un laxativ şi mai eficace îl constituie sucul. 

Se recomandă şi în dieta diabeticilor şi în afecțiunile 
cardiace cronice. 


Extern. 

Pulpa crudă este emolientă, cu utilitate în înţepâturi, 
arsuri. 

MOD DE ÎNTREBUINŢARE 

Consumat ca atare, în preparate culinare obişnuite 
sau dietetice. Suc (îndeosebi pentru efectul laxativ). 

Seminte (neprăjite, nesărate) cojite şi zdrobite, luate 
dimineaţa în priză unică 50 - 60 g pentru adulţi, cca. 20 g 
pentru copiii de vârstă şcolară şi 10 g pentru cei mai mici, 


fie ca atare, fie cu miere; după 1 - 2 ore se administrează 
un purgativ (ulei de ricin, ulei de parafină uz intern, ulei de 
măsline). 

În prostatite, seminţe descojite luate ca atare sau 
decoct cu o lingură la cană, bându-se 2 căni pe zi, timp 
îndelungat. 

Emulsie cu efect sedativ, din seminţe decorticate şi 
zdrobite, fierte în apă sau lapte. Cataplasme calmante cu 
pulpă crudă zdrobită. 

DOVLEACUL TURCESC 

CUCURBITA MAXIMA DUCH. (FAM. 
CUCURBITACEAE) 

Originar din America, Dovleacul turcesc, cunoscut şi 
sub denumirea de Bostan moldovenesc, Dovleac alb sau 
Dudaie, este frecvent cultivat în toate regiunile ţării în 
scopuri alimentare sau ca furaj. 

Varietatea maximă, cultivată în special în regiunile 
nisipoase ale ţării (inclusiv în Delta Dunării), cu coajă 
argintiu-cenuşie sau alburie, ajunge, la maturitate, la 
greutăţi impresionante în condiţiile pedoclimatice din ţara 
noastră - între 30 - 100 kg! - fiind pe drept cuvânt 
denumit „dovleac uriaş”. 

Varietatea „Farinae” are seminţele fără coajă, fiind o 
importantă sursă oleiferă care se răspândeşte tot mai mult 
şi în ţara noastră. 

PRINCIPALII CONSTITUENŢI 

Are o compoziţie asemănătoare cu Dovlecelul, dar un 
conţinut mai ridicat în hidraţi de carbon. Semințele conţin 
un ulei comestibil de bună calitate. 

Turtele rămase după presarea uleiului sunt bogate în 
protide şi constituie un excelent furaj pentru vite. 
Semințele descojite după extragerea uleiului pot fi utilizate 
la prepararea halvalei. 

RECOMANDĂRI TERAPEUTICE 

Intern. 


În scopuri alimentare, se consumă copt sau fiert, fie 
ca atare, fie în preparate de patiserie. 


Semințele de Dovleac turcesc, la fel ca şi cele de 
Dovlecel sau Bostan, sunt recomandate în parazitoze, în 
special în teniaze şi ascaridioze. 

Se consumă descojite ca atare, la adulţi 50 - 100 g pe 
zi, iar la copii 15 - 30 g pe zi, dimineaţa înainte de 
mâncare. După mâncare (la 2 ore), se administrează un 
purgativ. 

Această cură se urmează 4 - 6 zile, după care se face 
examenul coprologic. 

PEPENELE VERDE 


CITRULLUS LANATUS (THUNB) MANSE (FAM. 
CUCURBITACEAE) 

Pepenele verde, Lubeniţa sau Harbuzul sunt specii 
originare din Asia de sud-vest şi Africa de nord-vest. La noi 
se cultivă 4 - 5 soiuri, în special în regiunile calde ale ţării. 

Apare menţionat în Biblie, drept una din cele mai 
preţuite trufandale, alături de Castravete, de Ceapă, 
Usturoi şi Praz. (Numerele 11: 5) 

PRINCIPALII CONSTITUENŢI 

Miezul Pepenelui verde conţine peste 95% apă, 0, 3% 
protide, 1% acizi organici, 3 - 5% hidraţi de carbon, 60 
mg/l potasiu, cantităţi foarte mici de sodiu, 4 mg/l calciu, 5 
mg/l fosfor, 0, 2 mg/l fier, 54 u, gz vitamina A, câte 0, 02 
mg/l din vitaminele B1 şi B2, 0, 1 mg/l niacină şi cca. 3 
mg/l vitamina C. Sub aspect energetic, Pepenele verde 
conţine 12 kcal la 100 g miez. 

RECOMANDĂRI TERAPEUTICE 

Prin conţinutul ridicat în apă, are proprietăţi 
diuretice. Se recomandă în litiaze renale şi ale vezicii 
urinare, în hiperuricemii (gută) prin acţiunea sa diuretică. 

În acest scop, se fac cure de sezon, consumând câte 


1 - 2 kg pe zi. 

În medicina tradiţională, seminţele de Pepene verde 
(şi de Pepene galben) se recomandă în litiaza renală şi 
biliară, indicație terapeutică ce pare a fi explicată prin 
existenţa în seminţe a unei enzime cu acţiune litotritică. 


Extern. 

Tot empiric, se recomandă aplicaţii locale cu felii de 
pulpă în arsuri uşoare şi în inflamații. 

PEPENELE GALBEN 

CUCUMIS MELO L (FAM. CUCURBITACEAE) 

Parfumatul Pepene galben, făni a avea o valoare 
terapeutică deosebită care să-l facă să fie recomandat în 
vreo afecţiune, are unele proprietaţi favorabile în cura de 
fructe de sezon. Originar din Asia Centrală şi Estică şi 
Arabia tropicală, era cunoscut din Antichitate şi cultivat cu 
mult înaintea erei noastre. La noi în ţară sunt cunoscute 
peste 12 soiuri care se cultivă în zonele calde ale ţării, mai 
rar în sere. Se consumă miezul cărnos, zemos, parfumat, 
dulce şi înviorător, fie crud, fie sub formă zaharisită sau 
sub formă de dulceaţă. În cantitate mare, este greu 
digerabil. 

PRINCIPALII CONSTITUENŢI 

Conţine 90 - 95% apă, 0, 6 - 1% protide, 0, 1% 
grăsimi, 3 - 6% glucide, 25 până la 3.000 U.I. vitamina A, 
câte 0, 03 mg/l vitaminele El şi B2 şi mici cantităţi de 
vitamina C. 

Conţine săruri de potasiu (75 mg/l), calciu (1 mg/l), 
fosfor etc. Valoarea energetică este de 30 kcal la 100 g. 


RECOMANDĂRI TERAPEUTICE 

Mult mai slab ca efecte terapeutice decât Pepenele 
verde, este, în schimb, un bun laxativ vegetal, comparabil 
cu prunele uscate. Se recomandă în anemii, constipaţie, 
hemoroizi, litiază urinară, reumatism şi tuberculoză 


pulmonară. 

În medicina populară, seminţele, sub formă de decoct 
(o linguriţă la o cană), se recomandă ca expectorante şi în 
tratamentul hemoroizilor. 

Este contraindicat în diabet, în colite, enterite şi 
dispepsii. 

MOD DE ÎNTREBUINŢARE 

Consumat ca atare în stare proaspătă sau sub formă 
de dulceaţă. Suc proaspăt cu efecte laxative. 

Semințele uscate şi pisate ca antivomitiv (în medicina 
populară). 


Extern. 

Aplicaţii locale în arsuri uşoare şi inflamații: 
cataplasme locale cu pulpă zdrobită. Se recomandă sub 
formă de măşti cosmetice pentru tenurile uscate. 

GRUPA LEGUMELOR CU PROPRIETĂŢI 
CONDIMENIARE 

Această grupă de legume reprezintă un exemplu 
concludent pentru faptul că adesea valoarea terapeutică 
poate fi mai importantă decât cea alimentară. 

Cantităţile în care sunt consumate aceste plante 
reprezintă un aport nutritiv extrem de redus. 

Definind condimentul drept substanţa care se adaugă 
la o mâncare pentru a-i conferi un gust sau o aromă 
specifică, se atestă principala proprietate a acestora, 
aceea de tonice apetitive-stomahice, utile în anorexii (lipsa 
de apetit), gastrite hipoacide şi disfuncţii digestive. 

Senzaţiile gustative şi olfactive date de ele provoacă, 
prin act reflex condiţionat, o creştere sensibilă a secreţiilor 
salivare, gastrice şi intestinale, cu rol hotărâtor într-o bună 
digestie. 

Grupa aceasta de legume este relativ unitară sub 
raport sistematic, majoritatea făcând parte din familia 
Apiaceae - Umbelliferae (Mărarul, Pătrunjelul, Leuşteanul, 


Asmăţuiul), iar din familia Compositaie - Tarhonul. 

Proprietăţile lor  condimentare se datorează 
conținutului bogat în ulei esențial. Se utilizează îndeosebi 
frunzele, dar şi seminţele, atât în alimentaţie, cât şi în 
formule specific medicinale. 

MĂRARUL 

ANETHUM GRAVEOLENS L (FAM. APIACEAE - 
UMBELLIFERAE) 

Originar din nordul Mediteranei, Mararul este 
menţionat ca „plantă cu efecte vindecătoare” încă în 
vestitul „Papirus Ebers”, cea mai cuprinzătoare scriere 
despre plante medicinale din Egiptul antic. Aprecieri 
pozitive asupra efectelor sale se întâlnesc în scrierile lui 
Dioscoride şi Paliadius. 

Valoare terapeutică au atât frunzele, cât şi seminţele. 

PRINCIPALII CONSTITUENŢI 

În funcţie de partea de plantă, conţinutul în ulei 
volatil este cuprins între 2, 5 - 4% (în frunze şi ramurile 
tinere) şi 3 - 6% în fruct. 

Mărarul conţine cantităţi apreciabile de potasiu, sulf 
şi sodiu, vitaminele A, El şi C. 

Uleiul volatil de Mărar conţine între 40 - 60% 
carvonă. 


RECOMANDĂRI TERAPEUTICE 

Ca toate legumele condimentare, frunzele de Mărar 
au proprietăţi tonic-aperitive şi stomahice. Ele stimulează 
totodată diureza şi eliminarea gazelor din stomac. 

Semințele de Mărar sunt puternic carminative. 

Ele sunt importante şi pentru proprietățile 
emenagoge (de reglare a ciclului). 

Totodată sunt sedative nervoase, utile în combaterea 
insomniilor, precum şi antispastice, această proprietate 
explicând efectele în combaterea sughiţului rebel şi a 
vomei, îndeosebi la copii. 


MOD DE ÎNTREBUINŢARE 

Adăugarea frunzelor la preparate culinare. 

Infuzie de seminţe preparată din o linguriţă la cană. 

Se beau 2 - 3 căni pe zi. 

Decoct sedativ, cu o linguriţă de seminţe fierte într-o 
cană de lapte; se bea seara, înainte de culcare, pentru 
combaterea insomniei. 

PĂTRUNJELUL 

PETROSELINUM HORTENSE HOFFM. (FAM. 
UMBELLIFERAE) 

În afara rădăcinilor*, se utilizează în fitoterapie atât 
frunzele, cât şi seminţele. 

Frunzele sale - simbol al noilor începuturi, căci este 
una dintre primele plante care răsar primăvara - 

făceau parte din mâncarea ceremonială a Paştelui 
evreiesc. 


— Proprietățile medicinale ale rădăcinilor sunt 
prezentate la capitolul despre legumele de la care se 
consumă rădăcinile. 

PRINCIPALII CONSTITUENŢI 

Conţinutul în ulei volatil în părţile aeriene este de 
cca. 0, 3%, dar în seminţe este mult mai mare. 

Uleiul este format din  apiol,  miristicină, 
aliletraraetoxibenzen, carburi terpenice, derivați 
cumarinici etc. Semințele conțin cca. 20% ulei gras format 
din acizi graşi nesaturaţi, care la rândul lor conţin acid 
pietroaselinic şi un heterozid flavonic - apiozidul. 

Utilizarea seminţelor este contraindicată în uzul 
intern. 

Uleiul volatil din frunze conţine, pe lângă apiol, şi 
miristicină, felandren, terpineol, B-cimol şi alţi derivați. 
Frunzele mai conţin vitaminele A, B şi C şi săruri minerale. 

RECOMANDĂRI TERAPEUTICE 


Intern. 

Prin conţinutul mare în ulei volatil, adaosul frunzelor 
de Pătrunjel în preparate culinare are efect tonicaperitiv. 
Sunt de mult cunoscute proprietăţile sale febrifuge, iar sub 
raportul acţiunii emenagoge (de reglare a ciclului şi 
calmare a durerilor), este una dintre cele mai active 
plante. 

Deşi mai moderat decât la rădăcini, şi la frunze se 
manifestă proprietăţile diuretico-depurative, de unde şi 
efectul adjuvant în reumatism şi hiperuricemie (gută). 


Frunzele de Pătrunjel sunt un stimulent general, 
antianemic şi antirahitic, ca şi un tonic nervin. 

Ca stimulente, ele acţionează şi asupra musculaturii 
netede a organelor interne, deci sunt indicate în toate 
cazurile de atonie digestivă a vezicii biliare - cu efect 
colagog, precum şi a vezicii urinare, calmând colicile 
acestor organe. 

Asupra aparatului circulator, acţionează ca vaso- 
dilatatoare şi în reglarea circulaţiei capilare. 


Au efect antihelmintic, în combaterea oxiurilor. 


Extern. 

Sucul de frunze combate nevralgiile, cu efecte şi în 
nevralgii dentare. 

Pentru efectul antiinflamator; se recomandă în iritaţii 
ale pielii, contuzii, echimoze, înţepături de insecte, ca şi în 
inflamații ale ochilor. 

Se citează şi utilitatea sa ca tonic capilar. 


Cosmetică. 
Frunzele se pot utiliza pentru curățirea tenului şi 
totodată sunt considerate ca un remediu contra pistruilor. 


MOD DE ÎNTREBUINŢARE 

Consumat ca atare, în adaos la diferite preparate 
culinare - îndeosebi ca tonic-aperitiv şi stomahic. Infuzie 
de frunze, cu o linguriţă la cană, 2 - 3 căni pe zi. 

Suc proaspăt, cu care se fac aplicaţii de 2 - 3 ori pe 
zi, timp de 15 - 20 zile, contra pistruilor. 

Suc, în amestec cu alcool de 70° în părţi egale, 
pentru cataplasme aplicate în zonele dureroase; în 
nevralgii dentare se pune un tampon de vată îmbibat în 
sucul amestecat cu alcool până la tratamentul cariei, care 
nu trebuie amânat. 

Preparatul descris se poate păstra (conserva) în 
sticle închise, la rece şi în locuri ferite de lumină. Decoct 
concentrat din frunze (2 linguri la cană) pentru curățirea 
tenului şi ca tonic capilar. 

Cataplasme antiinflamatoare cu Pătrunjel proaspăt 
(inclusiv în mastite). 

Spălături vaginale antileucoreice cu decoct 
concentrat din seminţe, din 2 linguri la 100 ml apă. 

LEUȘŞTEANUL 


UVISTICUM OFFICINALE KOCK (FAM. APIACEAE - 
UMBELLIFERAE) 

Leuşteanul este originar din bazinul mediteranean, 
unde se întâlneşte şi azi în stare sălbatică; era cultivat încă 
din vremea romanilor. 

Pentru proprietățile lor  condimentare sunt 
întrebuințate frunzele; însă în scop medicinal - în afară de 
acestea - sunt recomandate seminţele şi în mod special 
rădăcinile. 

PRINCIPALII CONSTITUENŢI 

Toate părţile plantei conţin ulei volatil (0, 6 - 1% în 
planta ucată), constituit din terpineol şi alte terpene, 
numeroşi acizi, între care acidul acetic şi benzoic. 

În special în părţile subterane sunt prezente grăsimi, 


gumirezine, taninuri, săruri mincrale şi diferiţi acizi 
organici. 

RECOMANDĂRI TERAPEUTICE 

Intern. 

Toate părţile plantei, dar îndeosebi rădăcinile, 
măresc simţitor diureza, favorizând eliminarea clorului şi a 
compuşilor azotaţi, fapt care determină recomandarea lor 
în edemele cardio-renale. 


Leuşteanul este şi un hipotensiv activ, având şi 
acţiune sedativă în special în tulburările de natură 
neurogenă. În fitoterapia aparatului respirator, Leuşteanul 
favorizează expectoraţia iar în cea a aparatului digestiv 
acţionează în normalizarea scaunelor, atât în caz de 
constipaţie, cât şi în scaunele neregulate. 


Este şi carminativ. 

Are rol în creşterea secreţiilor salivare şi gastrice, 
deci se recomandă şi ca tonic-aperitiv. Prin reglarea 
ciclurilor menstruale, manifestă efect emenagog. 

— Substante active care au proprietatea de a inhiba 
procesele fermentative din intestin şi de a favoriza 
resorbţia sau eliminarea gazelor formate. 


Extern. 

În special, rădăcinile şi seminţele se recomandă 
pentru băi fortifiante, în special pentru copiii debili. 
Frunzele sunt utilizate pentru ulceratii, în aplicaţii locale. 

MOD DE ÎNTREBUINŢARE 

Frunzele consumate ca atare, în preparate culinare. 

Infuzie din umbele, 2 linguriţe la 0 cană de apă, 2 
căni pe zi. Infuzie din seminţe cu 1/2 linguriţă la o cană de 
apă, 2 căni pe zi. Decoct din rădăcini, cu o linguriţă la o 
cană de apă, 2 - 3 căni pe zi. Pulbere din rădăcină uscată, 
2 - 3 vârfuri de cuţit pe zi. 


Tinctură din 20 g frunze sau rădăcini macerate 10 
zile în IOOml alcool de 70°, se iau 20 - 25 picături de 2 - 3 
ori pe zi. 

ASMĂŢUIUL 

ANTHRISCUS CEREFOLIUM (L) HOFFM (FAM. 
APIACEAE - UMBELLIFERAE). 

Asmăţuiul este o specie eurasiatică cunoscută doar în 
nordul Moldovei şi Ardealului, unde se cultivă pe suprafețe 
reduse şi unde creşte şi spontan. 

Cu aroma sa caracteristică, pe lângă valoarea 
condimentară, are o valoare medicinală ridicată, fapt 
cunoscut încă din Antichitate îndeosebi la greci, pentru ca 
în Evul Mediu să fie mult apreciat. 

El a fost trecut şi în unele farmacopei europene. 

Se utilizează în principal frunzele, iar în scop 
medicinal şi seminţele. Popular se mai numeşte Asmaţuchi, 
Hasmaţuchi etc. 

PRINCIPALII CONSITITUENŢI 

Frunzele conţin cca. 0, 03 ulei volatil, compus în 
principal din izoanetol, substanţe amare, vitamine din 
grupa B, vitamina C, săruri minerale. 

RECOMANDĂRI TERAPEUTICE 

Intern. 

Prin valoarea sa condimentară şi substanţele amare, 
Asmăţuiul este tonic apetitiv şi stomahic. Ca şi celelalte 
Umbelifere, acesta are proprietăţi diuretice în retenţii 
urinare, litiază, „hidropizie” (anasarcă). 


Fiind o plantă diuretic-depurativă, este utilizat intern 
în dermatoze şi eczeme. 

Asupra aparatului digestiv, Asmăţuiul are o acţiune 
uşor laxativă, precum şi de stimulare a secreției biliare. 


Se citează utilizarea sa în bronşite şi afecţiuni 
pulmonare cronice. Stimulează, de asemenea, secreția 


laptelui (proprietăţi galactogoge). 


Extern. 

Tratamentul extern îl poate completa pe cel intern în 
diverse dermatoze, eczeme şi prurit. Tratamentul intern se 
asociază cu cel extern. 

Extern, Asmăţuiul se utilizează în inflamații ale 
pleoapelor, în blefarite (medicina populară). Un efect 
foarte interesant îl are în resorbţia nodulilor hemoroidali. 

Proprietăţile antiinflamatoare sunt completate cu 
cele cicatrizante, utile în ulceraţii. 


Cosmetică. 

Asmăţuiul are rol în catifelarea pielii şi întârzierea 
apariţiei ridurilor. 

MOO DE ÎNTREBUINŢARE 

Consumat ca atare, în aromatizarea unor preparate 
culinare. Infuzia din frunze sau seminţe, preparate din o 
linguriţă la cană. 

Se beau 2 căni pe zi. Suc de plantă proaspătă (până 
la 100 ml zilnic). Cataplasme cu planta proaspătă, 
zdrobită. 

TARHONUL 

ARTEMISIA DRACUNCULUS L. (FAM. ASTERACEAE 
- COMPOSITAIE) 

Plantă originară din Mongolia şi Siberia centrală. 

Cunoscut din Antichitate, Tarhonul a fost târziu 
introdus în Europa (în sec, al XVI-lea) şi utilizat atât în 
alimentaţie, cât şi în terapeutică. 

Ruellius, vestit medic al Evului Mediu, I-a descris în 
lucrarea „De natura stirpium”, subliniind că salata la care 
se pune Tarhon nu are nevoie nici de oţet şi nici de sare, 
acesta cumulând gustul ambelor ingrediente. 

În aceasta rezidă de fapt importanţa pe care o 


acordăm şi azi Tarhonului. Se utilizează frunzele. 

PRINCIPALII CONSTITUENŢI 

Tarhonul conţine în frunze şi în rămurelele tinere 
între 0, 1 - 0, 4% ulei volatil format în proporţie de 60 - 
70% din metilchavicol. 

Conţine, de asemenea, taninuri, săruri minerale, 
urme de iod, vitamina El şi vitamina C. 

RECOMANDĂRI TERAPEUTICE 

Tarhonul are un efect stimulent îndeosebi asupra 
apetitului şi digestiei (deci proprietăţi tonice-aperitive şi 
stomahice), fără să irite. 

Rolul de stimulent se manifestă şi asupra funcţiei 
hepatice. El se recomandă pentru dispeptici şi pentru 
persoanele care trebuie să evite regimul sărat. 

Frunzele de Tarhon sunt totodată diuretice, utile în 
anasarcă (hidropizie) şi reumatism. Fluidificând secrețiile 
bronhice, Tarhonul este un bun expectorant. 

Ca acţiune generală, el este tonic şi anticataral. 

MOD DE ÎNTREBUINŢARE 

Consumat ca atare, în salate sau murat în oţet. 

Infuzie preparată cu o linguriţă la o cană de apă; se 
ia îndeosebi după mesele principale pentru stimularea 
digestiei. 


ALTE LEGUME PERENE 

Din această grupă, proprietăţi medicinale mai 
importante se atribuie Sparanghelului, în timp ce în cazul 
Reventului, de la care se folosesc peţiolurile cărnoşi, 
proprietăţile medicinale sunt mai pregnante la rizomi, 
materie primă medicinală. 

REVENTUL 

RHEUM SP. (FAM. POLYQONACEAE) 

Caravanele aduceau din îndepărtata Chină, atât în 
Antichitatea greco-romană, cât şi mai târziu, în Evul 


Mediu, alături de baloţi de mătase, de splendorile din 
porțelan şi jasp ce purtau pecetea geniului marelui popor 
din răsărit şi o rădăcină misterioasă, foarte căutată pentru 
proprietăţile sale medicinale: Reventul. El este descris şi 
lăudat încă din anul 2700 î.Hr. de către învățatul împărat 
Shen Nung, apoi produsul medicinal de către Dioscoride în 
Grecia antică, Pliniu cel Bătrân şi Galen la Roma, dar 
planta ca atare n-a pătruns în Europa decât în sec, al XVI- 
lea, în culturi. 


La noi în ţară este cultivat în grădini ţârăneşti mai 
ales în Transilvania, cu deosebire în zona Braşovului şi a 
Sibiului; în alimentaţie se utilizează peţiolurile foarte 
îngroşaţi ai frunzelor, cunoscuţi popular sub numele de 

„Rabarbăr” sau „rubarbă”. 

PRINCIPALII CONSTITUENŢI 

Cantităţile mai mici de acid crizofanic şi de derivați 
antrachinonici pe care le conţin peţiolurile de Revent faţă 
de radâcini par suficiente pentru a stimula glandele 
intestinale şi funcţia hepatobiliară. 


Conţin numeroşi acizi organici (citric, oxalic, malic, 
lactic etc), tanoizi şi glu” cogalina, catechina şi tetrarina. 

Conţin vitaminele A, El, B2 şi C (8 - 36 mg/l) şi 
numeroase săruri minerale de K 3, 42 mg/l, la 1 mg/l, Fe 

17, 2 mg/l, P 0, 33 mg/l, Mn, Zn, Mo etc. 

RECOMANDĂRI TERAPEUTICE 

Datorită acidității lor, peţiolurile de Revent au 
proprietăţi tonic-aperitive, precum şi stomahice, tonifiind 
în general aparatul digestiv. 

Fără a fi la fel de puternic laxativi ca rizomii, 
peţiolurile au această proprietate într-o măsură mai 
redusă.  Manifestă o acţiune netă de stimulare 
hepatobiliară, fiind un produs coleretic. 


Datorită conţinutului ridicat în oxalaţi, Reventul este 
contraindicat în litiaza oxalică, iar datorită acidității 
crescute, celor cu hiperaciditate gastrică. 


Planta este, de asemenea, iritantă pentru suferinzii 
de hemoroizi. 

MOD DE ÎNTREBUINŢARE 

Peţiolurile consumati ca atare în preparatele culinare 
specifice (salate - ca tonic apetitiv şi stomahic, compoturi 
şi alte preparate de desert). 

Suc, 30 - 40 g înainte de mese, din peţiolurile spălaţi, 
tăiaţi în cuburi de cca. 2 cm ce se ţin cca. 2 minute într-un 
vas cu apa rece, se scurg şi se storc. 


Pentru păstrarea pe timpul iernii a peţiolurilor de 
Revent, se procedează în felul următor: peste peţiolurile 
bine spălaţi cu apă fiartă şi răcită, puşi într-un borcan 
sterilizat, se pune apă clocotita şi se închide borcanul 
ermetic. 

Îşi păstrează gustul şi toate proprietăţile mai multe 
luni. 


Observaţii. 

Principala materie primă medicinală de la această 
plantă o constituie însă rizomii (Rhizoma Rhei), unul din 
laxativele  (purgativele) cele mai eficiente datorită 
conţinutului în antrachinone, ele stimulând peristaltismul 
intestinului gros. 


Rizomii au, de asemenea, proprietăţi coleretice 
importante, tonic-aperitive în anorexii, anemii, citându-se 
şi o acţiune vermifugă certă. 


Subliniem faptul că, în urma unor cercetări recente, 
toate purgativele care conţin substanţe active din grupa 


antracenozidelor trebuie administrate cu prudență, 
deoarece favorizează dezvoltarea celulelor maligne în 
carcinomul colono-rectal. 

Chiar şi la omul sănătos, aceste purgative se vor 
administra maximum 7 zile pe lună. 

SPARANGHELUL 

ASPARAGUS OFFICINALIS L. (FAM. LILIACEAE) 


Este o legumă originară din Extremul Orient, însă 
creşte şi azi spontan în păduri, în locuri umede din Europa, 
Asia şi Africa. 

A fost bine cunoscut de către greci şi romani, fiind 
întrebuințat sub ambele aspecte, alimentar şi medicinal. 
Dioscoride, Pliniu cel Bătrân, Galen îl recomandau ca 
adevărat medicament pentru afecţiuni hepatice şi colici 
nefritice. 

Lucrările moderne confirmă, de asemenea, unele 
proprietăţi medicinale importante. Se consumă lăstarii 
etiolaţi (crescuţi la întuneric). 

PRINCIPALII CONSTITUENŢI 

Cantitatea de apă variază între 92 - 95%, iar cea de 
protide între 1, 5 - 1, 7% grăsimile fiind doar în proporţie 
de 0, 1%. 

Conţinutul în hidraţi de carbon este cuprins între 1, 6 
- 1, 8%, celuloză 0, 6%, săruri minerale în special de 
magneziu, fier şi fosfor, iar ca microelemente la K, Cu, F, 
Br, L, Al, Zn, şi, S, Co. 

Vitamina El este în cantitate de 0, 025 mg/l, B2.0, 2 
mg/l, iar vitamina C în cantitate de 25 mg/l. Valoarea 
energetică este de numai 14 kcal, fapt care îl face 
recomandabil în cura de slăbire. 

Datorită conţinutului scăzut în hidraţi de carbon, este 
recomandat în cantităţi nerestrictive în diabet. 

RECOMANDĂRI TERAPEUTICE 

Se considera de bază realele proprietăţi diuretice ale 


Sparanghelului, care măreşte considerabil diureza, cu 
condiţia ca persoana care îl consumă să nu aibă leziuni ale 
căilor urinare, situaţie în care devine iritant, provocând 
hematurie. 


Pornind de la proprietăţile diuretice, se recomandă în 
litiaze, cistite, nefrite, prostatite, în retenţii hidrosodate 
(edeme), iar la cardiaci, pentru evitarea edemelor 
membrelor inferioare. 


Eliminând  produşii de  dezasimilaţie, este un 
depurativ activ, util inclusiv în dermatoze (îndeosebi în 
eczeme). 


Sparanghelul stimulează activitatea hepatică. 

Ducând la scăderea glicemiei şi a glicozuriei, se 
recomandă ca adjuvant în diabet. În bronşite cronice are 
acţiune expectorantă. 

Se foloseşte ca adjuvant şi în tratamentul cu 
digitalice, ca transportor al acestora, dar i se atribuie chiar 
şi lui însuşi o acţiune sedativă cardiacă. 


Având o structură filamentoasă, se recomandă pentru 
cazurile accidentale în care s-au înghiţit obiecte ascuţite, 
Sparanghelul fiert înglobând obiectul, care este eliminat 
fără a provoca leziuni. 


Prin gustul amărui, stimulează apetitul şi favorizează 
digestia, iar datorită fibrelor celulozice stimulează 
motricitatea tubului digestiv, acţionând deci ca laxativ în 
constipaţii. 

Calmează, de asemenea, colicile intestinale. 

MOD DE ÎNTREBUINŢARE 

Consumat ca atare, în salate şi preparate culinare 
dietetice (salată de Sparanghel fiert). 


Decoct (în special diuretic) din 20 g la 1 litru, 
cantitate care se bea în cursul unei zile. 

Sirop cu proprietăţi sedative cardiace din suc de 
Sparanghel care se fierbe pe baie de apă cu două părţi 
zahăr până la obţinerea consistenţei dorite. 

Se iau câte 2 linguriţe pe zi, dimineaţa şi seara. 

Tinctura din 20 g plantă macerată 10 - 15 zile în 100 
ml alcool; se iau câte 5 - 10 picături contra colicilor. 


CAP.6 ROLUL ŞI UTILIZAREA PRODUSELOR 
VEGETALE PE GRUPE DE AFECŢIUNI 


Cum spuneam la începutul acestei cărţi, produsele 
vegetale conţin în structura lor intimă VIAŢĂ. Fructele, 
legumele şi seminţele deţin proprietăţi terapeutice 
remarcabile, fiind adjuvante preţioase în îngrijirea multor 
boli. 

Pe drept cuvânt, datorită substanţelor active cu care 
sunt înzestrate, ele pot fi considerate „alimente- 
medicamente”. 

Selectând cu discernământ pentru fiecare maladie 
factorii deficitari, de multe ori declanşatori ai procesului 
morbid, multe medicamente de sinteză vor putea fi 
potenţate sau chiar înlocuite prin aceste remedii vii. 

Departe de noi gândul că utilizând exclusiv aceste 
roade ale pământului vor fi obţinute vindecări miraculoase, 
indiferent de boală. Dar toate aceste daruri pe care Natura 
ni le pune la dispoziţie cu atâta generozitate contribuie la 
tămăduirea noastră. 

Mai mult decât atât, folosirea lor în alimentaţia 
zilnică contribuie nu numai la recâştigarea sănătăţii, ci şi 
la menţinerea ei. 

lată de ce susţinem medicina complementară (adică 
permanenta conjugare dintre medicina clasică, alopată şi 


terapiile neconvenţionale, care includ şi fitoterapia) ca 
fiind soluţia optimă pentru omul în suferinţă. 

Am socotit deci important să selectăm acele fructe, 
legume sau seminţe binefâcătoare care s-ar cuveni incluse 
în programul luptei noastre cu atâtea şi atâtea boli. 


Componentele vegetale trebuie să facă parte din 
dietoterapia noastră cotidiană. 


Este suficient să menţionăm numai faptul că 
Tomatele, citricele, tărâţa, boabele de Fasole sau Soia scad 
colesterolul din sânge. 


Totodată este incontestabil efectul Usturoiului în 
boala hipertensivă sau în parazitozele intestinale. Ridichea 
neagră este un bun coleretic - colagog şi diuretic, iar 
căpşunile şi fragile au efecte dovedite antigutoase. 


Să nu ne imaginăm însă că tot ceea ce este natural 
este şi inofensiv. 

Dacă pentru medicamentele de sinteză este demult 
instituită „farmacovigilenţa” (o ramură a farmacologiei 
care are drept obiectiv supravegherea efectelor secundare 
ale medicamentelor), nici plantele medicinale nu au scăpat 
de „furcile caudine” ale acesteia. 

Astăzi, sunt „puse la index” aproape 100 de plante 
sau substanţe active extrase din ele care - în urma unor 
studii minuţioase - s-au dovedit a fi genotoxice, 
carcinogene, hepatotoxice etc. 


După cum arată şi un relativ recent raport ESCOP*, 
prin metode moderne de investigaţie, niciun medicament 
de sinteză, semisinteză sau natural nu rămâne necercetat. 


— European Scientific Cooperative on Phytotherapy, 


European Phytotelegram, Official Newsletter ESCOP Sixth 
issue-august 1994. 


Un singur exemplu am dori să dăm aici, unicul din 
grupa fructelor: coaja verde a fructelor de nucă, care, prin 
naftochinonele conţinute (în speţă, juglona), are efecte 
mutagene şi posibil carcinogene. 

În cele ce urmează, vom prezenta o sistematizare a 
componentelor vegetale indicate în diverse grupe de 
afecţiuni, neuitând să atragem atenţia asupra importanţei 
pe care o prezintă preventiv şi curativ o alimentaţie 
echilibrată. 

BOLILE APARATULUI CARDIOVASCULAR 

Afecţiuni cardiace cu substrat funcţional (fără 
substrat organic identificabil) 


Sub această denumire sunt grupate toate tulburările 
neurovegetative ale inimii, cunoscute şi sub numele de 
nevroză cardiacă (tulburări de ritm cardiac însoţite sau nu 
de palpitaţii şi de senzaţie de durere precordială). 

În această categorie de afecţiuni se recomandă - cu 
titlu general - produsele vegetale cu acţiune sedativă 
generală. 

Sparanghelul cu acţiune sedativă cardiacă şi 
totodată ca adjuvant în tratamentul cu digitalice (unul din 
medicamentele de sinteză de primă importanţă în 
tratamentul bolilor cardiace), având rolul de transportor al 
acestora. Consumat ca atare, în salate şi preparate 
culinare dietetice. 

Sirop din suc de Sparanghel care se fierbe pe baie de 
apă cu 2 pârţi zahăr până la obţinerea consistenţei 
specifice, luându-se 2 linguriţe pe zi, dimineaţa şi seara. 


Salata recomandată în acest sens încă din 
Antichitate de către Dioscoride, Columella şi Galen, cu 


acţiune certă asupra palpitaţiilor. 

Consumată ca atare, mai ales seara. 

Leuşteanul 

Consumat în preparate culinare. 

Decoct din rădăcină (1 linguriţă la cană, 2 - 3 căni pe 
zi). 

Tinctură din 20 g rădăcini macerate 10 zile în 100 ml 
alcool, câte 20 - 25 picături, de 2 - 3 ori pe zi. 

Usturoiul regularizează pulsul (alături de acţiunea 
sa hipotensoare). Consumat ca atare (minimum 2 - 3 
bulbili pe zi). 

Tinctură din suc cu o canfitate egală de alcool diluat 
la 40°, din care se iau 2 - 3 linguriţe pe zi, în cure de 10 
zile pe lună. 

Ateromatoza şi ateroscleroza 

Ateromatoza reprezintă un proces complex, 
caracterizat prin depunere lentă şi progresivă în pereţii 
arterelor de colesterol, de grăsimi animale şi de săruri de 
calciu, sub forma unor plăci denumite ateroame (de unde 
şi denumirea de ateromatoză). 

Ateroscleroza este o boală degenerativă a arterelor, 
având ca origine aceste ateroame. Ateroscleroza este 
cauza principală a accidentelor vasculare. 

Regimul alimentar joacă un rol deosebit în această 
afecţiune. 

Sunt recomandate 5 - 6 mese pe zi, în cantităţi 
moderate, evitându-se mesele consistente, copioase. 


Carnea de pasăre, de vită şi peştele alb preparat sub 
orice formă (supe, rasol, grătar, conserve, tocătură etc.) 
sunt permise de 2 - 3 ori pe săptămână. 

Mai indicate sunt însă produsele lactate, albuşul de 
ou (nu însă şi gălbenuşul), pastele făinoase, supele de 
zarzavaturi, ouăle fierte (tari), cartofii copţi sau fierţi în 
coajă, salatele de crudităţi de sezon. 


Sarea de bucătărie este permisă, dar în cantitate 
redusă; dacă afecțiunea este însoţită şi de hipertensiune 
arterială, va fi eliminată complet din alimentaţia 
bolnavului, iar lichidele se vor reduce cantitativ. 

Aportul de sare indispensabilă vieţii se asigură din 
legumele şi fructele consumate. Cele mai importante 
produse vegetale indicate în ateroscleroză sunt: 

Afinele 

Consumate ca atare (până la 500 g pe zi). 

Decoct din o linguriţă la o cană sau macerat la rece 
timp de 8 ore, 2 căni pe zi. 

Arahidele - datorită proporţiei mari de acizi graşi 
nesaturaţi, duc la scăderea colesterolemiei, fiind utile prin 
aceasta şi în ateroscleroză. 

Consumate ca atare, după o prăjire uşoară. 

Fragii fructele au proprietăţi antiaterosclerotice prin 
conjugarea acțiunii uşor hipotensoare cu acţiunea 
diureticdepurativă şi eliminarea de colesterol. 

Consumate ca atare, chiar în cure cu 300 - 500 g 
până la 1, 5 kg pe zi, de preferinţă dimineaţa. 


Sirop. 

Lămâile prin scăderea colesterolemiei. 

Consumate ca atare (îndeosebi cură de suc). 

Merele - prin conjugarea acţiunii hipotensoare cu 
cea de scădere a hipercolesterolemiei. Consumate ca 
atare. În „cura lui Kempner”, în prima fază („faza de atac”) 
cu o durată de 1 - 3 luni, se consumă zilnic numai 250 - 
300 g orez şi mere după dorinţă. 

Prunele 

Consumate ca atare. 

Strugurii 

Cura de must - se începe cu 0, 5 litri pe zi, în 3 


reprize cu o oră înainte de mese, ajungându-se după cca. 2 
săptămâni până la cca. 2 litri pe zi; se menţine acest nivel 
2 - 3 zile, după care se scade până la cantitatea iniţială, 
urmându-se pe toată perioada sezonului strugurilor. 

Ceapa prin fluidificarea sângelui, contribuie la 
efectul antiaterosclerotic. Consumată ca atare, minimum 1 
- 2 cepe pe zi. 

Soia deoarece cca. 85% din acizii graşi sunt 
nesaturaţi, uleiul de Soia are un efect 
hipocolesterolemiant, deci şi antiaterosclerotic. 

Folosirea în alimentaţie a uleiului de Soia. 

Sparanghelul 

Consumat ca atare, în salate şi preparate culinare 
uşoare. 

Tomatele prin micşorarea  vâscozităţii sângelui. 
Consumate ca atare. 

Usturoiul duce la scăderea nivelului colesterolului 
din sânge. Consumat ca atare, minimum 2 - 3 bulbili pe zi. 

Tinctură din suc cu o cantitate egală de alcool diluat 
la 40°, din care se iau 2 - 3 linguriţe pe zi, în cure de 10 
zile pe lună. 

Reţeta din medicina tradiţională chineză (vezi 
„hipertensiunea”). 

Grâul 

Sub formă de boabe încolţite, cariopsele de grâu 
germinând la temperatura camerei în 24 - 36 ore. 

Ca atare, fie amestecat în salate, fie trecut prin 
maşina de tocat şi amestecat cu miere. 

Angina pectorală 

Este o boală cardiacă manifestată printr-o durere 
toracică ce poate iradia spre gât, maxilarul inferior sau 
braţe. Apare ca urmare a ateromatozei şi aterosclerozei 
(descrise anterior) şi care determină rigidizarea şi 
îngustarea arterelor coronare (artere care vascularizează 
muşchiul cardiac). 


În consecinţă, muşchiul cardiac, insuficient irigat, va 
suferi de ischemie, modificându-şi structura morfologică. 
Acesta este şi motivul pentru care angina pectorală, ca 
entitate medicală, este inclusă într-un grup mai larg de 
maladii, grup denumit „cardiopatie ischemică”, atestată 
clinic şi electrocardiografic. 


În timp, boala poate evolua către un infarct 
miocardic sau chiar către moarte subită din cauza 
obturării definitive a unor porţiuni de arteră coronară. 

De aceea, se impun pentru bolnav examene periodice 
clinice şi electrocardiografice, precum şi o medicamentaţie 
alopată specifică. 

Tratamentul  igieno-dietetic constă în evitarea 
frigului, a eforturilor fizice şi psihice (care pot provoca, de 
asemenea, o ischemie de scurtă durată a miocardului). 


Se impune totodată şi renunţarea la fumat. 

Sarea, alcoolul şi condimentele vor fi consumate în 
cantităţi cât mai reduse. 

În general, se recomandă un regim alimentar lacto- 
vegetarian, cu mese mici, dar repetate (de preferinţă 

4 - 5 mese pe zi). 

Dintre legume, şi în acest caz, foarte util este 
Usturoiul, care calmează spasmele vasculare. Consumat ca 
atare 2 - 3 bulbili pe zi. 

Tinctură din suc de Usturoi cu alcool de 40°, 2-3 
linguriţe pe zi, în cure de 10 zile pe lună. Reţeta din 
medicina tradiţională chineză (vezi „hipertensiunea ”). 

Hreanul are efecte salutare chiar în formele 
dureroase. 

Cura de Hrean cu miere: se face o pastă omogenă din 
cantităţi egale de Hrean ras şi miere, din care se ia treptat 
câte o linguriţă dimineaţa, cu o oră înainte de micul dejun, 


cura durând 30 de zile, cu pauze de câte 2 luni. 

latina  flavonoidele duc la mărirea forţei de 
contracție a miocardului şi la îmbunătăţirea circulaţiei 
coronariene. Infuzie cu 1 - 2 linguriţe la cană, 2 - 3 căni pe 
zi. 

Hipertensiunea arterială 

Hipertensiunea arterială reprezintă afecțiunea 
cardio-vasculară cea mai răspândită în masa populaţiei şi 
una dintre problemele cele mai importante de sănătate 
publică în ţările dezvoltate. 

Este definită ca o creştere persistentă a tensiunii 
arteriale sistolice („maximă”) şi diastolice („minimă”) peste 
valorile de 140/90 mmhg. 


Fără a fi prin excelenţă plante medicinale, câteva 
fructe şi legume sunt foarte utile ca hipotensive. Dintre ele 
se detaşează Usturoiul, a cărui acţiune se manifestă atât 
asupra circulaţiei periferice, cât şi asupra contracţiei 
miocardului, preparatele din Usturoi coborând minima 
presiunii arteriale. 

Consumat ca atare (minimum 2 - 3 bulbili pe zi). 

Tinctură din suc şi alcool diluat de 40°, în părţi egale, 
luându-se 2 - 3 linguriţe pe zi, 10 zile pe lună. 


Foarte eficientă este o reţetă din medicina 
tradiţională chineză: 350 g Usturoi bine zdrobit se lasă la 
macerat 10 zile în 200 ml alcool concentrat, după care se 
filtrează şi se mai lasă trei zile la limpezire. După 
decantare se păstrează în sticle brune, bine astupate, 
administrându-se după următoarea schemă: 


Doza este exprimată în număr de picături, mergându- 
se progresiv de la o picătură în dimineaţa primei zile, până 
la 15 picături în seara celei de a 5-a zile, după care se 
scade până la sfârşitul celei de-a zecea zile, când se ajunge 


din nou la o picătură. 

În ziua a unsprezecea se administrează dimineaţa, la 
prânz şi seara „doza de atac” de 25 picături, după care se 
reia schema ciclic, până la epuizarea preparatului. 

Cantităţile menţionate se iau în 50 ml lapte (sau apă 
îndulcită) cu 20 - 30 minute înainte de mese, citându-se că 
efectul unei cure se păstrează pe parcursul a 3 - 5 luni. 

Pentru schema tratamentului cu Usturoi a se vedea 
tabelul din această lucrare. 

Hreanul 

Este foarte activ. 

Infuzie din 15 - 30 g la 1 litru, care se lasă apoi la 
macerat 12 ore, luându-se 2 căni pe zi, între mese. Cură de 
Hrean cu miere (după reţeta de la „Angina pectorală”). 

Leuşteanul 

Decoct din rădăcină cu o linguriţă la o cană, 2 - 3 
căni pe zi. 

Sfecla roşie 

Consumată în preparate culinare sau ca atare, rasă. 

Cireşele şi vişinele 

Consumate ca atare. 

Sirop preparat la rece, din suc filtrat, la care se 
adaugă treptat zahăr, până la suprasaturare (620 - 640 g 
la kg). 

Merele 

Consumate ca atare. 

Intră în dura cură a lui Kempner, în care în prima 
fază, aşa-numita „fază de atac”, cu o durată de 1 - 3 luni, 
se consumă zilnic numai 250 - 300 g orez, legume şi mere 
după gust; în a doua fază a dietei se introduce, pe lângă 
legume, carne şi peşte, puţină pâine fără sare. 

Strugurii 

Consumaţi ca atare sau cură de must. 

Lămâile 


Consumate ca atare sau sub formă de suc. 

Fragii 

Fructele de fragi au efecte anti-aterosclerotice prin 
proprietăţile hipo-colesterolemiante. 

Se pot consuma ca atare, chiar în cure de 300 - 500 g 
până la 1, 5 kg pe zi, de preferinţă dimineaţa. 

Insuficienţa cardiacă în termeni generali, 
insuficiența cardiacă desemnează acea stare de activitate 
insuficientă a  cordului, având consecință directă 
imposibilitatea îndeplinirii funcției sale de pompă 
circulatorie (care activează şi întreţine circulația sangvină 
în întregul organism). 

Cordul insuficient irigat nu mai poate asigura debitul 
sangvin adecvat necesităţilor normale ale organismului, 
din cauza unei contracţii cardiace deficitare. 


Din cauza severităţii bolii şi dificultăţilor terapeutice, 
tratamentul de atac şi cel de fond al insuficienţei cardiace 
sau/şi cardio-vasculare, ca şi regimul de viaţă (ceea ce 
constituie de altfel tratamentul igienodietetic al bolii) 
trebuie recomandate numai de medic şi efectuate sub 
supravegherea sa în cadrul spitalizării bolnavului sau prin 
controale clinice periodice, în caz de tratament 
ambulatoriu. 


În afara medicaţiei tonicardiace majore (obţinută din 
celebrele plante medicinale Digitalis lanala şi Digitalis 
purpurea), un rol adjuvant îl pot avea următoarele produse 
naturale: 

latina datorită  flavonelor, măreşte forţa de 
contracție a miocardului. 

Infuzie din 1 - 2 linguriţe la o cană, 2 - 3 căni pe zi. 
Gem, marmeladă, compoturi din fructe proaspete. 

Lămâia 

Consumată ca atare sau ca suc, până la 200 g fructe 


pe zi. 

Cartoful în anumite limite, are o acţiune apropiată 
de a digitalicelor. Consumat ca atare în preparate culinare 
uşoare. 

Fasolea verde se recomandă utilizarea mai ales în 
pauza de digitalice. 

Tinctură din 20 g păstăi macerate 7 - 8 zile în 100 ml 
alcool; se administrează 70 - 120 picături, de 4 ori pe zi. 
Consumată ca atare în preparate culinare uşoare. 

Hreanul 

Pastă omogenă dintr-o lingură de Hrean ras şi o 
lingură de miere; se ia treptat, cu linguriţa, dimineaţa cu o 
oră înainte de micul dejun. 

Cura durează 30 zile, repetându-se cu pauze de câte 
2 luni, de 4 ori pe an. 

Morcovul 

Consumat ca atare. 

Suc, câte 100 g dimineaţa. 

Spanacul 

Consumat ca atare. 

Suc, câte un pahar în fiecare dimineaţă. 

Sparanghelul se foloseşte ca adjuvant în 
tratamentul cu digitalice, ca transportor al acestora, având 
el însuşi o acţiune sedativ cardiacă. 

Consumat ca atare în salate şi preparate dietetice. 

Sirop din o parte suc şi 2 părţi zahăr; se fierbe pe 
baie de apă până la obţinerea consistenţei dorite. Se iau 2 
linguriţe pe zi, dimineaţa şi seara. 

Usturoiul 

Consumat ca atare, minimum 2 - 3 bulbili pe zi. 

Tinctură din suc şi alcool de 40* în proporţii egale; se 
iau 2 - 3 linguriţe pe zi, timp de 10 zile pe lună. Tinctură 
din medicina tradiţională chineză (vezi „hipertensiunea”). 


Edemele de stază cardiacă 

Sunt edeme declive (apărute în urma exercitării 
forţei gravitaționale în funcţie de poziţia corporală), în 
special ale membrelor inferioare, fiind o consecinţă a 
insuficienţei cardiace. 

Pot fi reduse cu ajutorul următoarelor produse 
vegetale: 

latina prin vaso-dilatarea produsă la nivel renal, 
măreşte diureza. Infuzie din 1 - 2 linguriţe la o cană, 2 - 3 
căni pe zi. 

Mărul prin acţiunea sa diuretică. Consumat ca atare. 

Pepenele verde un puternic diuretic. Consumat ca 
atare. 

Pepenele galben 

Consumat ca atare. 

Cartoful bogăţia în potasiu îl face util în regimul 
cardiacilor cu edeme. Consumat în preparate culinare 
uşoare. 

Ceapa datorită faptului că diureza este însoţită de o 
eliminare masivă de clorură de sodiu. Consumată ca atare, 
minimum 1 - 2 cepe pe zi. 

Tinctură dintr-o ceapă zdrobită, macerată 10 zile 
într-o cantitate egală de alcool, 2 lingurite pe zi, înainte de 
masa de prânz şi înainte de culcare. 

Gulia diuretic moderat, contribuie la resorbţia 
edemelor. Consumată ca atare. 

Pătrunjelul folosind rădăcinile, diureza este însoţită 
de un efect declorurant. Consumat în preparate culinare. 

Decoct din 50 g la 1 litru, 2 - 3 căni pe zi. 

Suc 50 - 100 gzzi. 

Sparanghelul pornind de la proprietăţile diuretice, 
diminuează umflarea membrelor inferioare. Consumat în 
salate şi preparâte culinare dietetice. 

Decoct de 20 g la 1 litru, cantitate care se bea în 
cursul unei zile. 


Ţelina efectul diuretic este însoţit, însă, şi de 
declorurare. Consumată ca atare. 


Suc, câte 100 g înainte de masa de dimineaţă. Decoct 
în 30 g la 1 litru, 2 - 3 căni pe zi. 

Usturoiul cu efecte favorabile în edeme ale 
membrelor inferioare. Consumat ca atare, minimum 2 - 3 
bulbili pe zi. 

Tinctură din suc şi o cantitate egală de alcool diluat 
la 40°, 2 - 3 linguriţe pe zi, timp de 10 zile pe lună. 

Varza 

Consumată în salate sau preparate culinare uşoare 
(minimum 300 - 400 g pe zi). Cură de suc, un pahar pe zi, 
între mese. 


Afecţiunile vasculare:  hemoragiile, varicele, 
flebita superficială, fragilităţile capilare, arteriale, 
hemoroizii 


Din patologia vasculară, un rol important, atât prin 
frecvenţă, cât şi prin severitatea evoluţiei, îl deţin 
hemoragiile. 

În sensul strict al termenului, prin „hemoragii” 
înţelegem orice evaziune (părăsire) a sângelui din vasele 
sangvine. 

Din punct de vedere al localizării, există: 


— Hemoragii externe, cum ar fi: epistaxisul, adică 
hemoragia nazală; 

e hemoptizia, care înseamnă eliminarea orală de 
sânge aerat în urma unui acces de tuse, provenind 
din vasele bronhiilor; 

e  hematemeza - voma cu sânge de origine digestivă; 

e melena - scaune de culoarea păcurii; 


e  sângerările rectale - cu sânge roşu, ca în cazul 
hemoroizilor. 

— Hemoragiile interne apar când, în urma ruperii 
vaselor sangvine, sângele apare şi se adună într-o cavitate 
naturală, de obicei în peritoneu. Hemoragiile interne 
necesită asistenţă medicală de specialitate. 


Efecte benefice au în hemoragii: 

Afinele fiind protectoare ale pereţilor vasculari, se 
recomandă în hemoragiile datorate fragilităţii acestora; de 
altfel, bogăţia în tanin face din ele un antihemoragic 
general. 

Cură de afine: 300 - 500 g zilnic. 

Decoct cu o linguriţă de afine uscate la cană sau 
macerat la rece timp de 8 ore cu aceeaşi cantitate, bându- 
se 2 căni pe zi. 

latina 

Infuzie din 1 - 2 linguriţe la cană, 2 - 3 căni pe zi. 


Gutuile în hemoptizii, hemoroizi, hemoragii uterine. 

Consumate ca atare sau produse alimentare (suc, 
sirop, jeleu). 

Decoct dintr-o gutuie mare, rasă, la 1 litru apă, 
lăsându-se să fiarbă până ce lichidul se reduce la jumătate, 
cantitate care se bea în cursul unei zile, îndulcindu-se cu 
50 g zahăr. 

Lămâile prin conţinutul în vitamina C, joacă un rol 
important în prevenirea  fragilităţii  capilarelor, în 
hemoragiile subcutanate şi în hemoragiile gingiilor. 

Sunt utile în epistaxis (hemoragii nazale) şi în 
hemoragii digestive în care apar scaune cu melenă. 

Consumate ca atare sub formă de suc. 

În epistaxis (hemoragii nazale) - tamponarea locală 
cu un tampon de vată îmbibat în suc. 


Poate părea paradoxal, dar renumitul fitoterapeut 
Jean Valnet recomandă sucul de lămâie chiar şi în 
hemoragiile digestive superioare (scaune cu melenă). 

Portocalele proprietăți similare cu  lămâile. 
Consumate ca atare sau sub formă de suc. 

Nucile au proprietăţi antihemoragice. 

Infuzie din 1 - 1/2 linguriţe la cană, 2 căni pe zi. 

Porumbele datorită bogăției în tanin, sunt 
antihemoragice generale, cu efecte deosebite în epistaxis 
(sângerări nazale). 

Decoct cu o lingură la cană, 2 căni pe zi. 

Tamponări ale mucoasei nazale cu vată înmuiată în 
suc, în epistaxis. 

Morcovul 

Consumat ca atare sau ca suc (100 g/zi), dimineața 
pe stomacul gol. 

Urzica hemostatică, prin conținutul ridicat în 
vitamina K. 

Consumată ca atare (în salate) în cura de primăvară 
sau ca suc (80 - 100 ml/zi). 

Infuzie sau decoct scurt (5 minute) cu 1 - 2 linguri de 
frunze uscate la cană, 2 - 3 căni pe zi. 

Usturoiul efect antihemoragic, micşorând şi riscul 
de tromboză. Consumat ca atare, minimum 2 - 3 bulbili pe 
zi. 

Tinctură din suc şi alcool de 40* în proporţii egale; se 
iau 2 - 3 linguriţe pe zi. 


Varicele  (dilataţii permanente ale venelor) se 
încadrează tot în patologia vasculară, fiind boala cea mai 
frecventă a venelor. 

Cele mai frecvente varice sunt cele de la nivelul 
membrelor inferioare, cu o simptomatologie determinată 
mai mult de acumularea de sânge în gambe decât de 
varicele în sine: crampe, greutate în picioare, furnicături, 


rar dureri în adevăratul sens al cuvântului. 

Una din complicațiile redutabile ale varicelor este 
flebita superficială, o inflamație acută în jurul varicelor 
membrului inferior, care se traduce printr-o durere şi o 
modificare a pielii (înroşire, aspect cartonat) în lungimea 
segmentului varicos. 

Fragilităţile capilare, incluse tot în marele capitol al 
vasculopatiilor (bolile vaselor), se caracterizează printr-o 
micşorare a rezistenței vaselor capilare consecutiv 
alterării peretelui lor. 


Arteritele sunt leziuni inflamatorii ale unor artere. 
Se pot întinde într-o manieră difuză sau se pot limita la un 
teritoriu vascular localizat (de exemplu, arterele 
membrelor inferioare sau arterele coronare). 


Dintre roadele pământului au efecte benefice în 
tratarea acestor afecțiuni vasculare: 

Afinele utile în varice, arterite, sechele de flebită, 
afecțiuni coronariene. Consumate ca atare (până la 300 - 
500 g zilnic). 

Decoct cu o linguriţă la cană sau macerat la rece 
timp de 8 ore, 2 căni pe zi. 

Castanele 


se recomandă celor cu predispoziţii la varice şi 
hemoroizi. Decocţie scurtă (2 - 3 minute) din 15 - 20 g la 1 
litru, 2 - 3 căni pe zi. Pireu de castane. 

Coacăzele negre datorită rutozidului solubil, joacă 
un rol important în prevenirea accidentelor vasculare. 
Consumate ca atare sau sub formă de suc. 

Infuzie din fructe uscate, 1 - 2 linguriţe la o cană, 2 - 
3 căni pe zi. 

Măceşele datorită conţinutului în vitamina P au rol 
în reglarea permeabilităţii şi elasticităţii capilarelor, 


acţionând pentru normalizarea circulaţiei. 

Infuzie din o lingură la o cană, 2 căni pezi. 

latina de asemenea cu acţiune asupra circulaţiei 
capilare. 

Lămâile sunt active în scleroza arterelor, cărora le 
redau elasticitatea; de asemenea, în afecţiuni vasculare la 
nivelul membrelor inferioare (varice, flebite). 

Consumate ca atare sau ca suc, în salate, limonade 
etc. 


Portocalele şi ele  protectoaiie vasculare, în 
fragilitate capilară, tromboză. Consumate ca atare sau ca 
suc. 

Pătrunjelul îndeosebi în reglarea circulației 
capilare. 

Infuzie din frunze cu o linguriţă la cană, 2 - 3 căni pe 
Zi. 

Tomatele 

Consumate ca atare. 

Usturoiul diminuează spasmele vasculare, 
contribuind la reducerea tulburărilor circulatorii (inclusiv 
în varice şi hemoroizi), micşorând şi riscul de tromboză. 

Consumat ca atare, minimum 2 - 3 bulbili pe zi. 

Tinctură din suc cu o cantitate egală de alcool diluat 
la 40°, din care se iau 2 - 3 linguriţe pe zi, în cure de 10 
zile pe lună. 

Varza în uz extern, în ulcere varicoase, arterite, alte 
afecţiuni vasculare la nivelul vaselor superficiale (ca, de 
exemplu, hemoroizii). 

Aplicaţii direct pe piele cu frunze strivite şi curățate 
de nervura principală, fixate cu un pansament; se schimbă 
de 2 ori pe zi. 


Pentru hemoroizi, farmacia naturii are o ofertă 


extrem de generoasă. 

Fructele şi legumele citate se recomandă a se folosi 
atât în uz intern, cât mai ales în uz extern ca decongestive, 
antiseptice, astringente. 

Afinele 

Spălături locale sau comprese cu decoct concentrat 
(2 - 3 linguri la cană) sau macerat la rece (cu aceeaşi 
concentraţie). 

Gutuile 

Decoct dintr-o gutuie mare, rasă, la 1 litru apă, 
fierbându-se până ce lichidul se reduce la jumătate, 
cantitate care se bea în cursul unei zile, îndulcită cu 50 g 
zahăr. 

Socul 

Cataplasme cu decoct concentrat din 30 - 50 g fructe 
coapte la 1 litru. 

Asmăţuiul 


poate duce la resorbţia nodulilor hemoroidali. 
Cataplasme cu planta proaspătă, zdrobită. 


Cartofii 

Consumaţi în preparate culinare uşoare. Suc 
proaspăt (până la 150 - 200 g pe zi). 

Dovleceii 

Cataplasmă calmantă cu pulpă crudă, zdrobită. 

Pătlăgelele vinete 

Cataplasme cu frunze fierte, aplicate calde. 

Usturoiul 


Influenţează favorabil  hemoroizii prin acțiunea 
generală asupra circulaţiei. Consumat ca atare, minimum 
2 - 3 bulbili pe zi. 

Tinctură din suc de Usturoi şi alcool de 40* în 


proporţii egale; se iau 2 - 3 linguriţe pe zi, timp de 10 zile 
pe lună. 

Varza 

Aplicaţii locale cu frunze strivite (cu ajutorul unei 
sticle de 1 litru) şi curățate de nervura principală, 
schimbându-se de 2 ori pe zi. 


BOLILE APARATULUI DIGESTIV. SEGMENIUL 
BUCOFARINGIAN 
ABCESUL DENIAR 


Este o colecţie purulentă, constituită plecând de la 
un focar local de infecţie. 

Fructele şi legumele recomandate sunt numai o 
soluţie de moment pentru diminuarea durerilor, până la 
prezentarea la medicul stomatolog: 


Smochinele 

Aplicate calde pe gingie, în dreptul dintelui afectat. 

Hreanul 

Tinctură din 20 g Hrean ras macerat 2 săptămâni în 
100 ml alcool; se pun tampoane îmbibate cu această 
tinctură în dreptul cariei. 

În lipsă, Hrean ras, în aplicaţii locale. 

Pătrunjelul sucul frunzelor are rol în nevralgiile 
dentare. 

Suc în amestec cu alcool de 70* în părţi egale; se 
îmbibă un tampon de vată care se pune în dreptul cariei. 

Ceapa 

Aplicaţi cu Ceapă fiartă, pe gingie, în dreptul 
abcesului. 


AFTELE 
Sunt mici ulceraţii superficiale, dureroase, apărute 


pe mucoasa bucală. În tratamentul lor au efecte pozitiv: 

Lămâia prin proprietățile sale astringente şi 
antiseptice. Tamponarea cu o felie de lămâie. 

Badijonări cu suc. 

Lămâie tăiată în felii subţiri se ţine în gură cât mai 
mult, cu miere şi apă. 

Ceapa 

Tamponări cu suc de Ceap. 

Usturoiul 

Tamponări locale cu suc. 

AMIGDALITELE 

Sunt inflamații acute sau conice, de origine 
infecțioasă, ale amigdalelor palatine sau linguale. Pentru 
vindecarea lor se folosesc: 

Gutuile prin cumularea proprietăţilor astringente cu 
cele emoliente. 

Gargarisme cu decoct dintr-o gutuie mare, rasă, la 1 
litru de apă, lăsându-se să fiarbă până ce lichidul scade la 
jumătate. 

Lămâia 

Badijonări cu suc. 

Lămâie tăiată în felii subţiri; se ţine în gură cu miere 
şi apă. 

GINGIVITELE 

Sunt inflamații ale gingiilor 

Lămâia 

Tamponare cu vată îmbibată cu suc. Tamponare cu o 
felie de lămâie. 

Portocalele în mod similar cu lămâile. 

Măslinele 

Masaje ale gingiei cu ulei de măsline. 

Smochinele 

Aplicaţii de smochine calde între gingie şi obraz. 

Hreanul 


Tamponări cu tinctură din 20 g rădăcină de Hrean 
ras, macerat 2 săptămâni în 100 ml alcool. 


PARADONTOZA 

Este un proces patologic de retracţie a gingiilor şi de 
descoperire a dinţilor, împotriva căruia se folosesc: 

Hreanul datorită proprietăţilor revulsive, provoacă 
un aflux crescut de sânge în zonă. Mestecarea în fiecare zi 
a unei rădăcini de Hrean. 

Măslinele 

Masaje ale gingiei cu ulei de măsline. 

STOMATITELE 

Sunt inflamații ale mucoasei bucale, caracterizate 
prin dureri ale cavităţii bucale (exacerbate prin deglutiţie 
sau prin simplul contact al alimentelor în gură, creşterea 
salivaţiei etc). 

Mucoasa bucală poate prezenta vezicule, afte sau o 
roşeaţă difuză. Pentru contracararea lor se utilizează: 

Gutuile 

Gargarisme cu un decoct preparat dintr-o gutuie 
mare, rasă, ce se lasă să fiarbă într-un litru de apă până se 
reduce la jumătate. 

Lămâia 

Badijonare cu suc. Tamponare cu o felie de lămâie. 
Lămâie tăiată în felii subţiri, ţinută în gură cu miere şi apă. 

Portocalele 

Badijonare cu suc. 

Smochinele 

Aplicaţii cu smochine calde. 

Ceapa 

Tamponări cu suc. 

BOLILE APARATULUI DIGESTIV. SEGMENIUL 
GASTROINTESTINAL 

ANOREXIA 


Este diminuarea sau încetarea alimentării prin 
pierderea poftei de mâncare sau prin refuzul de a se 
alimenta. 

Poate fi combătută folosindu-se: 

Ardeiul iute 

Prin conţinutul în capsaicină este iritant, excitând 
puternic secrețiile gastrice; util în dispepsii atone, însă 
contraindicat pentru gastrite, ulcere, hemoroizi, stări 
catarale digestive. 

Consumat ca atare, în cantităţi moderate. 

Hreanul 

Consumat ca atare. 


Sirop pentru copiii fără apetit, din rădăcină de Hrean 
tăiată subţire, peste care se presară zahăr; din sucul care 
se formează se ia câte o linguriţă înainte de mese. 

Vin tonic prin macerarea a 30 g rădăcină de Hrean 
ras, timp de 24 de ore într-un litru de vin; se strecoară şi 
se ia câte un păhărel de 50 ml înainte de mese. 

Leuşteanul 

Consumat ca atare, în preparate culinare. 

Pătrunjelul 

Consumat ca atare, în salate şi alte preparate 
culinare uşoare. 

Reventul 

Datorită gustului acrişor, peţiolurile măresc secrețiile 
gastrice, însă din cauza conţinutului ridicat în oxalaţi 
prezintă contraindicaţii în litiază oxalică, iar din cauza 
acidității crescute, în hiperaciditate. 

Contraindicat şi în hemoroizi. Consumat în salate. 

Ridichile 

Consumate sub formă de salată (ridichile de iarnă se 
recomandă rase şi cu un adaos de puţin ulei). 


Tarhonul 

Are şi avantajul că este total neiritant. 

Consumat ca atare, în salate sau alte preparate 
culinare uşoare. 

Telina 

Consumată ca atare, în salate de crudități. 


TONICE APETITIVE 

Prin acest termen se înțeleg toate speciile de plante 
şi tipurile de alimente care, datorită substanţelor active pe 
care le conțin, au proprietatea de a stimula secrețiile 
salivare şi, prin act reflex, secrețiile gastrice şi intestinale. 

Se „administrează” întotdeauna, în cazul anorexiilor, 
înainte de masă. 


Gutuile Rase, consumate ca atare. 

Coacăzele roşii, Agrişele Consumate ca atare sau ca 
suc, înainte de mese. 

Andivele - tonic-aperitive prin gustul lor amărui. 
Consumate în salate de crudităţi. Asmăţuiul, Consumat ca 
atare în preparate culinare. 

Măcrişul, Ştevia Consumate în salate de primăvară 
(contraindicaţii severe în colici nefritice şi litiaze). Mărarul 
Frunzele consumate ca atare, în asezonarea unor salate. 

Păstârnacul Consumat în preparate culinare. 

Pătrunjelul Frunzele consumate ca atare, în 
asezonarea unor preparate culinare. Salata verde 
(Lăptucile) Consumată ca atare, la începutul mesei. 

Sparanghelul Consumat în salate, la începutul mesei. 

Tarhonul - cu atât mai preţios cu cât este complet 
neiritant şi suplineşte sarea în regimul desodat. Consumat 
ca atare, în salate sau muiat în oţet. 

Ţelina Rădăcina rasă, consumată în salată de 
crudităţi, la începutul mesei. 


Usturoiul Consumat ca atare, minimum 2 - 3 bulbili, 
cu preparatele apetitive. 

VOMA 

Poate fi oprită şi cu ajutorul următoarelor produse 
vegetale: 

Gutuile în vomismente cronice. 

Consumate ca atare sau ca produse obţinute din 
acestea (suc, sirop, jeleu). 

Decoct dintr-o gutuie mare, rasă, la 1 litru de apă, 
Lăsându-se să fiarbă până scade la jumătate; se îndulceşte 
cu 50 g zahăr. 

Pepenele galben 

Semințele uscate şi bine pisate, luate ca atare, cu 
puţină apă. 

Mărarul seminţele sunt sedative nervoase, prin 
aceasta contribuind la combaterea sughiţului rebel şi 
vomei, îndeosebi la copii. 

Decoct dintr-o linguriţă de seminţe fierte într-o cană 
cu lapte. 

Varza 

Suc de Varză, băut cu înghiţituri mici. 

GASTRITELE HIPERACIDE ŞI ULCERUL 

Gastritele (inflamații ale mucoasei stomacului) pot fi 
hiperacide sau hipoacide (chiar anacide). 

Gastritele hiperacide apar ca urmare a hipersecreţiei 
şi hiperacidităţii sucului gastric, cauzele fiind multiple: 
alimentaţia neregulată şi neraţională, abuzul de alcool, de 
tutun, de condimente, de ceai sau de cafea. 

Nu în ultimul rând, aceste tulburări apar şi ca 
urmare a stresului, a surmenajului fizic şi psihic. 

În cele mai multe cazuri, gastrita hiperacidă este un 
semn premonitoriu pentru ulcerul gastric şi în special 
pentru cel duodenal (care înseamnă distrugerea localizată 


a mucoasei stomacului şi duodenului - segmentul iniţial al 
intestinului subţire). 

Cercetări recente au demonstrat însă că la baza 
producerii bolii ulceroase şi mai ales la transformarea 
malignă, din ulcer în cancer digestiv, un rol important 
revine unor bacterii denumite Helicobacter pylori. 


Astfel, medicina alopata îşi propune actualmente să 
trateze ulcerul gastric sau duodenal cu medicaţie antiacidă 
şi hiposecretorie gastrică, dar şi cu un antibiotic din 
familia ampicilinei. 

Fitoterapia recomandă următoarele seminţe şi 
legume: 

Migdalele dulci având o acţiune foarte complexă, 
uleiul gras din ele formează o peliculă protectoare pe 
mucoasa gastrică şi, tamponând acidul clorhidric în exces, 
reduce secreția de pepsină, precum şi senzațiile de dureri 
şi arsuri gastrice. 

Sâmburi zdrobiţi, 30 - 35 g, de 2 ori pe zi. 

Amestec din 30 g migdale dulci zdrobite, în 10 g 
lapte sau 5 g smântână. 


Cartoful 

Consumat în preparate culinare uşoare. 

Suc proaspăt, câte 100 ml dimineaţa devreme. 

Varza prin acţiunea conjugată a vitaminei U (factor 
antiulceros) şi a vitaminei K (antihemoragică); calmează 
totodată senzațiile de pirozis. 

Cure de suc, un pahar pe zi între mese. 

Consumată ca atare, în salate de crudităţi sau 
preparate culinare uşoare; este necesar consumul a 
300400 g/zi. 

SINDROAMELE DISPEPTICE 

Acoperă un grup de tulburări digestive oare se 
manifestă prin greţuri, meteorism abdominal, 


hiperaciditate sau anaciditate, dureri epigastrice, lipsa 
poftei de mâncare. 

Din punct de vedere etimologic, însuşi cuvântul 
„dispepsie” înseamnă digestie dificilă, tulburată. 

În cazul lipsei sau reducerii concentraţiei de acid 
clorhidric în sucul gastric, are loc fenomenul de reducere a 
activităţii digestive, mai ales în metabolismul proteinelor şi 
în special în ceea ce priveşte scindarea moleculelor 
protidice. 

De aceea, sunt recomandabile specii medicinale cu 
un conţinut ridicat în substanţe active amare. 

Ardeiul iute prin proprietățile sale gastro- 
secretoase, este foarte util în dispepsiile atone. Se va 
consuma ca atare în cantităţi moderate. 


Toate  tonicele apetitive (amare) prezentate la 
capitolul despre „Anorexie” sunt bine venite în dispepsiile 
hipo sau anacide. 

Lămâile, portocalele 

Consumate ca atare sau ca suc proaspăt. 

Strugurii 

Consumaţi ca atare sau sub formă de cură de must. 

Hreanul prin intensificarea secreţiilor gastrice, este 
util în gastrite hipoacide. Consumat ca atare, în scopuri 
condimentare. 

Infuzie din 15 - 30 g la litru, lăsat la macerat 12 ore; 
se iau 2 căni pe zi, între mese. 

Leuşteanul 

Consumat ca atare, în preparate culinare. 

Infuzie de frunze cu 2 linguriţe la cană, 2 căni pe zi. 

Tarhonul foarte util pentru dispepticii care trebuie 
să evite regimul sărat. Consumat ca atare, în salate sau 
murat în oţet. 


Tomatele utile în hipoaciditate şi atonia stomacului, 
stimulând secreția de suc gastric. Consumate ca atare sau 
sub formă de suc. 


Usturoiul 


Consumat ca atare, zilnic minimum 2 - 3 bulbili 
zdrobiţi. 


În tratarea sindroamelor dispeptice un loc important 
îl ocupă Stomabhicele, specii de plante care favorizează 
digestia prin stimularea secreției sucurilor gastro- 
intestinale: 


Castanele 

Pireu de castane. 

Decocţie scurtă (2 - 3 minute) din 15 - 20 g la 1 litru, 
2 - 3 căni pe zi. 

Coacăzele negre, Coacăzele roșii, Agrişele 

Consumate ca atare sau sub formă de suc (100 - 300 
g pe zi), după mesele principale. 

Merele 

Consumate ca atare. 

Porumbele 

Decoct cu o lingură la cană, 2 căni pe zi. 

Strugurii 

Consumaţi ca atare, în special strugurii albi. 

Asmăţuiul 

Consumat ca atare, în aromarea unor preparate 
culinare. 

Ceapa 

Consumată ca atare, minimum 1 - 2 cepe pe zi. 

Hreanul 

Consumat ca atare, în scopuri condimentare. 

Vin tonic, din macerarea timp de 24 de ore a 30 g 
Hrean ras la 1 litru de vin; se strecoară şi se ia câte un 
păhărel de 50 g înainte de mese. 


Mărarul 

Consumul este indicat în preparatele culinare. 

Pătrunjelul 

Consumat ca atare în preparate culinare. 

Reventul 

Compot de peţioluri, consumat după mese. 

Este contraindicat în litiază oxalică, hiperaciditate 
gastrică, suferinzilor de hemoroizi. 


Spanacul 

Consumat ca atare; este contraindicat copiilor şi 
persoanelor vârstnice suferind de  litiaze  oxalice, 
reumatism şi gută. 

Tarhonul 

Infuzie dintr-o lingură de plantă la o cană cu apă; se 
beau 2 câni pe zi după mesele principale. 

Usturoiul 

Consumat ca atare, zilnic minimum 2 - 3 bulbili. 

Varza datorită acidului lactic, varza acră stimulează 
digestia. Consum de salate din varză acră tăiată mărunt, 
cu puţin ulei. 

METEORISMUL (BALONĂRILE) 

Este definit ca acumularea de gaz în intestin şi se 
traduce prin creşterea în volum a abdomenului. În tratarea 
meteorismului au efecte benefice: 

Lămâile, portocalele 

Consumate ca atare sau sub formă de suc (până la 
200 g pe zi). 

Ceapa proprietăţile sale carminative (de inhibare a 
proceselor fermentative din intestin şi de resorbţie a 
gazelor formale) se datorează acţiunii antiseptice a 
fitoncidelor (substanţe active din plante superioare care au 
proprietatea de a inhiba dezvoltarea germenilor patogeni). 

Consumată ca atare, minimum 1 - 2 cepe pe zi. 


Leuşteanul 

Infuzie din seminţe cu 1/2 linguriţă la cană, 2 căni pe 
zi. 

Mărarul seminţele sunt printre cele mai puternice 
carminative. Infuzie din seminţe cu o linguriţă la o cană, 2 
- 3 căni pe zi. 

Morcovul de asemenea, utilizate frunzele. 

Infuzie dintr-o linguriţă la o cană, 2 căni pe zi. 

Pătrunjelul 

Infuzie din seminţe cu 1/2 linguriţă la o cană, 2 - 3 
căni pe zi. 

Usturoiul 

Consumat ca atare, zilnic cel puţin 2 - 3 bulbili. 

Decoct din 2 - 3 bulbili zdrobiţi, fierţi 15 - 20 minute 
în 200 ml apă sau lapte, cantitate care se bea în cursul 
unei zile. 


DIAREEA 

Evacuarea acută sau cronică de scaune foarte 
frecvente, care poate fi atenuată sau oprită (şi) cu ajutorul 
produselor naturale: 

Afinele pot fi considerate adevărate medicamente 
prin acţiunea conjugată a taninurilor, cu puternice 
proprietăţi astringente, a antocienilor (substanţe colorate), 
care le potenţează proprietăţile, şi a substanțelor 
fitoncide* care inhibă dezvoltarea colibacililor, având 
eficacitate deosebită în diareile de fermentatie. 

— Substanțele fitoncide sunt substanţe active din 
plante superioare care au proprietatea de a opri 
dezvoltarea germenilor patogeni. 

Cură de afine (300 - 700 g proaspete sau 100 g 
uscate pe zi). 

Decoct cu o lingură de afine uscate la cană sau 
macerat la rece cu aceeaşi cantitate, timp de 8 ore, bându- 
se 2-căni pe zi. 


Afinată sau cidru (băuturi slab alcoolice, din 
fermentație naturală, consumate în cantităţi moderate şi 
numai de către adulţi). 

Arahidele 

Consumate ca atare, uşor prăjite. 

Caisele în stare proaspătă sunt astringente (în stare 
uscată devin, dimpotrivă, uşor laxative). Consumate ca 
atare. 

Castanele datorită conţinutului ridicat în tanin, sunt 
utile în diarei benigne şi dizenterie. Pireu de castane. 

Decocţie scurtă (2 - 3 minute) din 15 - 20 g castane 
zdrobite la 1 litru, 2 - 3 căni pe zi. 

Gutuile recomandate inclusiv în diareile celor 
debilitaţi, a  convalescenţilor, copiilor şi vârstnicilor, 
deoarece acţiunea taninului este atenuată de acţiunea 
emolientă datorată mucilagiilor. 

Consumate ca atare sau sub formă de produse 
obţinute din acestea (suc, sirop, jeleu). 

Decoct dintr-o gutuie mare, rasă, la 1 litru de apă, ce 
se lasă să fiarbă până se reduce la jumătate, cantitate care 
se bea în cursul unei zile; îndulcit cu 50 g zahăr. 

latina 

Infuzie din 1 - 2 linguriţe la o cană, 2 - 3 căni pe zi. 

Merele recomandate îndeosebi în diareile copiilor. 
Consumate ca atare. 

Mere rase, administrându-se copiilor 1/2 - 1 kg pe zi, 
în 5 mese. 

Moşmoanele puternic astringente, cu efecte chiar în 
diarei dizenterice. 

Consumate ca atare sau în compot. Sirop din 1 kg 
fructe, 800 g zahăr şi 500 ml apă, fierbându-se 1 oră la foc 
mic; se bea dimineaţa cca. 100 g. 


Sirop obţinut din 1 kg de suc (din, fructe zdrobite şi 
lăsate peste sucul lor timp de 24 de ore şi 900 g zahăr, 


fierbându-se până la consistenţa siropoasă; se iau 3 - 4 
linguri pe zi. 

Porumbele utile în diarei însoţite de dureri şi 
spasme. Decoct din o lingură la cană, 2 căni pe zi. 

Ceapa 

Consumată ca atare, minimum 1 - 2 cepe pe zi. 

Guliile 

Consumate ca atare. 

Decoct prelungit din cca. 200 gla 1 litru. 

Hreanul 

Consumat ca atare, în scopuri alimentare. 

Infuzie din 15 - 30 g la 1 litru, care se lasă la macerat 
12 ore; se iau 2 căni pe zi, între mese. 

Morcovul unanim apreciat, în special în diareile 
sugarilor. 

Supă din 500 g morcovi raşi, fierţi 1/2 oră (sau 1/4 
oră în oala sub presiune); se pasează şi se completează 
până la 1 litru de apă fiartă, administrându-se nou- 
născuţilor cu biberonul şi înlocuindu-se treptat cu lapte. 

Urzica 

Consumată în preparate culinare uşoare. 

Infuzie din 2 - 3 linguri frunze uscate la o cană, 2-3 
căni pe zi. 

Usturoiul antidiareic şi  antidizenteric datorită 
puternicei acţiuni antibacteriene. Consumat ca atare, 
minimum 2 - 3 bulbili pe zi. 

Decoct din 2 - 3 bulbili zdrobiţi, fierţi 15 - 20 minute 
în 200 ml apă sau lapte, cantitate care se bea în cursul 
unei zile. 

Varza numai ca varză proaspătă, varza acră fiind, 
dimpotrivă, laxativă. 

Consumată ca atare, în salate sau preparate culinare 
uşoare (pentru a avea efect, trebuie consumate 300400 g 
pe zi). 


Varză fiartă îndelung. 


ENTEROCOLITELE 

Sunt inflamații simultane ale mucoaselor intestinului 
subţire şi, respectiv, colonului. In tratarea lor se folosesc: 

Afinele având acţiune bacteriostatică, distrug flora 
patogenă intestinală. 

Cură de afine (300 - 500 g fructe proaspete sau 100 
g fructe uscate pe zi). 


Decoct din o linguriţă de afine uscate la 0 cană sau 
macerat la rece cu aceeaşi cantitate, timp de 8 ore, bându- 
se 2 căni pe zi. 

Afinată consumată în cantităţi moderate, exclusiv de 
către adulţi. 

Castanele 

Decocţie scurtă (2 - 3 minute) din 15 - 20 g castane 
zdrobite la 1 litru, 2 - 3 căni pe zi. 

Măceşele 

Decocţie scurtă din 2 linguri de pulpă mărunţită la 
1/2 litru de apă, cantitate care se bea în cursul unei zile. 

Migdalele dulci prin acţiunea lor antiseptică 
remarcabilă, sunt utile în colitele de fermentație. 
Consumate ca atare sub formă de sâmburi zdrobiţi. 

Porumbele eficiente în colitele de fermentație. 
Decoct din o lingură la o cană, 2 căni pe zi. 

Consumate sub formă de compot (îndulcit cu 
zaharină). 

Napii 

Consumaţi ca atare. 

Decoct din 100 g napi tăiaţi în felii la 1 litru de apă 
sau lapte. 

Usturoiul prin puternica sa acţiune antibacteriană. 
Consumat ca atare, minimum 2 - 3 bulbili pe zi. 


Decoct din 2 - 3 bulbili zdrobiţi, fierţi 15 - 20 minute 
în 200 ml apă sau lapte, cantitate care se bea în cursul 
unei zile. 

COLICILE 

Sunt dureri spasmodice legate de distensia tubului 
digestiv. Pentru atenuarea lor se folosesc: 

Sparanghelul 

Tinctură din o parte Sparanghel mărunţit fin şi 2 
părţi alcool de 70°, macerarea durând 10 - 15 zile; se iau 5 
- 6 picături, de 2 - 3 ori pe zi, după mese. 

Mărarul şi  Chimionul semințele lor sunt 
recomandate în special pentru combaterea colicilor la 
copii. Infuzie din semințe, dintr-o lingură la cană, 2 - 3 
căni pe zi. 

Usturoiul atenuează colicile produse de colitele de 
fermentație. Consumat ca atare, zilnic minimum 2 - 3 
bulbili pe zi. 

Decoct din 2 - 3 bulbili zdrobiţi, fierţi 15 - 20 minute 
în 200 ml apă sau lapte, cantitate care se bea în cursul 
unei zile. 


HELMINTIAZELE 

Sunt boli parazitare determinate de infestarea cu 
anumiţi viermi intestinali. 

Pentru combaterea helminţilor (viermilor) se folosesc 
următoarele plante cu proprietăţi vermifuge: 

Afinele cu efect în special în oxiuriază; fiind complet 
inofensive, se recomandă în special copiilor. 

Cură de afine, timp de cel puţin 3 zile consecutiv 
(minimum 300 - 500 g zilnic), fără a se consuma niciun alt 
aliment (cel mult 100 g zilnic sau apă la cerere). 

Alunele se utilizează uleiul ca tenifug. 

Ulei de alune, câte o linguriţă în fiecare dimineaţă, 
timp de 15 zile. 

Fragile, căpşunile cu acţiune în oxiuriază. 


Consumate ca atare, câte 500 g dimineaţa, fără a se 
mai consuma ceva până la prânz. 

Lămâile seminţele sunt un remediu contra oxiurilor. 

Macerarea la cald timp de 2 ore a unei lămâi cât mai 
bogate în seminţe, zdrobite, în apă cu miere; se stoarce şi 
se bea seara la culcare, cura durând cel puţin 5 - 6 zile. 

Sâmburi zdrobiţi (2 linguriţe) cu miere; se iau 5 - 6 
zile la rând, dimineaţa pe stomacul gol. 

Măceşele numai pulpa fructului are un bun efect 
tenifug. 

Pulpă mărunţită şi amestecată cu miere în părţi 
egale, luându-se 2 - 3 linguriţe dimineaţa pe stomacul gol, 
în cure de 8 - 10 zile. 

Măslinele uleiul este un adjuvant antihelmintic 
general. 

Ulei de măsline, câte 20 - 40 ml pe zi, 5 - 6 zile la 
rând. 

Piersicul în combaterea oxiurilor sunt utile frunzele 
şi florile. 

Infuzie din 1 - 1, 1/2 lingură la o cană de apă sau 
lapte 2 - 3 căni pe zi, în cure de 5 - 6 zile. Spălături locale 
cu aceeaşi infuzie. 

Dovleacul seminţele sale constituie un remediu 
antihelmintic cert în combaterea teniei şi ascarizilor. 

Seminţe cojite şi zdrobite, luate dimineaţa în priză 
unică, 150 - 250 g pentru adulţi, cca. 100 g pentru copiii 
de vârstă şcolară şi 50 g pentru copiii mai mici, fie cu 
zahăr, fie cu miere; după 1 - 2 ore se administrează ulei de 
Ricin sau ceai laxativ (se procură de la magazinele de 
produse naturale). 

Hreanul cu acţiune tenifugă puternică. 

Consumat ca atare, cel puţin 20 - 30 g pe zi; se 
consumă în paralel în cantităţi mai mari cu ceapă şi fructe 
crude. 


Morcovul are, de asemenea, acţiune tenifugă. 

Suc proaspăt, 60 - 150 ml pe zi, îndoit cu apă, câteva 
zile la rând. 

Pătrunjelul eficient în combaterea oxiurilor. Infuzie 
din frunze cu 2 linguriţe la cană, 2 - 3 căni pe zi, 5 - 6 zile 
la rând. Spălături locale cu infuzie mai concentrată (2 
linguri la o cană). 

Prazul datorită proprietăţilor antihelmintice pe care 
le au radicelele (popular „mustăţile”), are eficienţă în 
combaterea limbricilor şi oxiurilor. 

Decoct din radicele, cu 2 linguriţe la o cană; se bea 
dimineaţa 5 - 6 zile la rând. 

Usturoiul cu acţiune certă în teniaze, ascaridioze, 
oxiuriaze (la cea din urmă şi în uz extern). 

Sirop din 50 g bulbili de usturoi fierţi în 200 ml apă; 
se filtrează, se îndulceşte cu 50 g zahăr şi se iau 2 - 3 
linguri pe zi; se bea întreaga cantitate dimineaţa pe 
stomacul gol; se repetă mai multe zile la rând (util în 
teniaze). 

Macerat la cald din 3 - 4 bulbili zdrobiţi la o cană de 
apă sau lapte în clocot; se lasă peste noapte, iar dimineaţa 
se bea întreaga cantitate, 3 săptămâni la rând (în oxiuriaze 
şi ascaridioze). 

Spălături locale cu 4 - 5 bulbili zdrobiţi în 200 - 300 
ml de apă (pentru oxiuri). 

Varza sucul are efect în combaterea oxiurilor şi 
limbricilor. 

Suc 200 - 300 ml, consumat 5 - 6 zile la rând 
dimineaţa pe stomacul gol. 

CONSTIPAŢIA 


Înseamnă evacuarea anormal de rară a scaunelor. 

Nu se poate vorbi de constipaţie decât dacă este 
vorba de trei scaune pe săptămână. Pentru combaterea ei 
sunt utile: 


Caisele proprietate laxativă au caisele uscate (cele 
proaspete sunt, dimpotrivă, astringente). Consumate ca 
fructe uscate. 

Cireşele, vişinele 

Consumate ca atare. 

Infuzie din fructe uscate cu 1 lingură la o cană. 

Coacăzele roşii, agrişele 

Consumate ca atare. 

Suc 100 - 300 g pe zi, în 3 - 4 reprize. 

Fragile, căpşunile 

Consumate ca atare; pentru mărirea efectului laxativ 
se pot consuma 300 - 500 g dimineaţa pe stomacul gol. 


Merele 

Consumate cu coajă cu tot. 

Sirop laxativ pentru copii, din suc de mere şi zahăr în 
părţi egale, fierbându-se la foc mic până la consistenţa 
siropoasă. 

Măslinele uleiul este foarte util, deoarece nu 
produce colici. Ulei de măsline, 20 - 40 ml într-o doză. 

Migdalele 

Consumate ca atare. 

Perele cu acţiune mai marcantă decât merele cu 
coajă. 

Consumate ca atare (nerecomandate pentru cei cu 
cataruri digestive, hemoroizi). Cidrul de pere. 

Pepenele verde, Pepenele galben 

Se consumă ca atare (acţiune mai marcantă pentru 
Pepenele galben, comparabil cu prunele). Suc proaspăt 
(efect mai puternic decât pulpa integrală). 

Piersicile 

Consumate ca atare, sub formă de suc sau compot. 

Portocalele 

Consumate ca atare. 


Coaja de la 2 portocale se fierbe 30 minute, 
aruncându-se apa; se fierbe din nou în apă îndulcită 
obţinută din 20 g zahăr la litru, se scoate şi se usucă pe o 
farfurioară, consumându-se a doua zi dimineaţa. 

Prunele principalele fructe laxative, cunoscute încă 
din Antichitatea greco-romană; intră în diverse 
farmacopei. Recomandate în constipaţii cronice, hemoroizi 
(însă nu atunci când sunt însoţite de colite). 

Consumate ca atare, mai ales dimineaţa sau la 
începutul mesei (8 - 20 bucăţi). Decoct din fructe uscate. 

Infuzie dintr-o prună şi o smochină (lăsate la macerat 
câteva ore); aceasta din urmă fiind emolientă, se evită 
iritarea tractului digestiv. 

Suc de prune, câte un pahar înainte de mese. 

Smochinul 

Decoct din rămurele tinere tăiate mărunt (2 linguri la 
cană). 

Socul 

Decoct din o linguriţă de fructe la o cană; după ce dă 
în clocot, se storc boabele şi se adaugă zahăr; se beau 1 - 
2 căni pe zi. 

Strugurii 

Consumaţi ca atare, în special strugurii albi, cu gust 
mai acid. 


Asmăţuiul 

Consumat ca atare, în aromarea unor preparate 
culinare. Infuzie din fructe sau seminţe cu o linguriţă la 
cană, 2 câni pe zi. 

Castravetele 

Consumat ca atare sau sub formă de suc. 

Ceapa 

Consumată ca atare. 

Dovleacul 


Consumat ca atare în preparate culinare dietetice. 
Suc din dovlecei tineri. 

Grâul 

Sub formă de tărâţe, fie fierte în apă, fie în amestec 
cu miere, în părţi egale: câte 3 - 4 linguri seara înainte de 
culcare. 

Capsule de ulei concentrat, 4 - 6 pe zi, conform 
prospectului. 

Leuşteanul 

Consumat ca atare în preparate culinare. 

Mazărea 

Consumată în preparate culinare. 

Măcrişul, Stevia cu contraindicaţii însă în colici 
nefritice, litiaze, ulcere şi gastrite hiperacide. Consumate 
ca atare, în salate sau preparate culinare uşoare. 

Infuzie din 20 - 30 g la litru, 2 căni pe zi. 

Prazul este un laxativ remarcabil, care calmează 
totodată stările iritative ale tractului digestiv. Consumat ca 
atare. 

Reventul peţiolurile, deşi mai puţin activi decât 
rizomii, sunt laxativi importanţi (contraindicaţii în litiaze 
oxalice, hiperaciditate, hemoroizi). 

Consumat ca atare. 

Suc, 30 - 40 ml înainte de mese, din peţioluri spălaţi 
şi tăiaţi în cuburi de cca. 2 cm, ţinute 2 minute în apă în 
clocot, apoi scoase, scurse şi stoarse. 

Salata verde 


Consumată abundent la masa de seară, provoacă 
evacuarea bolului intestinal în dimineaţa următoare. 


Spanacul 
Consumat în preparate culinare. 


Infuzie din 2 linguriţe de seminţe la cană, 2 căni pe 
Zi. 


Sparanghelul 

Consumat ca atare, în salate şi preparate culinare 
dietetice. 

Tomatele 

Consumate ca atare sau sub formă de suc. 

Varza 

Consum de zeamă de varză acră, până la 1 litru pe zi. 

Inul 

Ca atare, pentru adulţi, 2 linguriţe de seminţe 
întregi, spălate rapid într-un jet de apă şi lăsate timp de 2 - 
3 ore la temperatura camerei, după care se 
„administrează” cu totul, preferabil seara, înainte de 
culcare. 

GLANDELE DIGESTIVE ANEXE (FICATUL ŞI 
PANCREASUL) 

HEPATITELE 


Ficatul este unul dintre cele mai importante organe 
ale digestiei şi totodată locul neutralizării toxinelor şi a 
altor substanţe care ajung în sânge. 

În sensul larg al termenului, prin hepatite definim 
orice boală caracterizată prin inflamaţia celulelor ficatului. 


Hepatita este un concept medical foarte larg ce 
cuprinde numeroase entităţi clinice şi anatomopatologice: 
hepatitele acute sunt numai cele virale (virusul A, care se 
transmite pe cale digestivă, virusul B, transmis prin 
transfuzii de sânge infectat cu virusul respectiv sau pe cale 
sexuală, virusul C, cu aceeaşi cale de transmitere ca şi B, 
virusul D care apare numai dacă există infestarea cu 
virusul B, virusul E, transmis tot pe cale digestivă, virusul 
F - „French virus hepatic”, descoperit relativ recent, 
virusurile G, B, virusuri ce nu s-au identificat cu niciunul 
dintre virusurile cunoscute până în prezent etc). 


Hepatitele cronice se caracterizează prin suferinţă 
hepatică prelungită la mai mult de şase luni, după episodul 
acut viral sau după expunerea la noxe hepatice toxice 
(alcool, medicamente - paracetamol, izoniazidă etc, 
derivați benzenici, lacuri, vopsele, detergenţi, insecticide, 
fungicide etc). 


Rezultă de aici importanţa hepatotroficelor, a 
antihepatotoxicelor şi a stimulentelor funcţiei hepatice de 
factură vegetală: 

Agrișele 

Consumate ca atare sau sub formă de compot, supe 
sau garnitură cu sosuri albe. 

Suc (100 - 300 ml pe zi) în 3 - 4 reprize. 

Cireşele, vişinele ajută la regenerarea 
parenchimului hepatic în sechelele de hepatită. 

Consumate ca atare, făcându-se cure cu cel puţin 0, 5 
kg pe zi pe toată perioada de fructificare. Cură de suc, cel 
puţin 200 - 300 ml pe zi. 

Infuzie cu o lingură de cireşe uscate la o cană, 2-3 
căni pe zi. 

Fragile, căpşunile 

Consumate ca atare, putându-se face cure cu 
minimum 300 - 500 g pe zi, de preferinţă dimineaţa. 


Gutuile 

Consumate ca atare sau sub forma unor produse 
obţinute din acestea (suc, sirop, jeleu). 

Decoct dintr-o gutuie mare, rasă, la 1 litru de apă, 
lăsându-se să fiarbă până ce lichidul scade la jumătate, 
îndulcindu-se cu 50 g zahăr; se bea în cursul unei zile. 

Lămâile cu efecte bune în refacerea parenchimului 
hepatic în hepatite sau chiar în preciroze. Consumate ca 
atare sau în limonade, în cure de lungă durată, cel puţin 1 
- 2 bucăţi pe zi. Suc, până la 200 ml pe zi. 


Măceşele 

Infuzie (sau decocţie scurtă) din 2 linguri la jumătate 
de litru de apă, cantitate care se bea în cursul unei zile. 

Măslinele sub formă de ulei. Administrarea unei 
linguri de ulei dimineaţa, pe stomacul gol, eventual în 
amestec cu sucuri de fructe; se stă culcat 20 - 25 minute 
pe partea dreaptă. 

Prunele 

Consumate ca atare. Decoct din prune uscate. 

Strugurii utili în hepatite sau chiar în ascitele 
consecutive unor hepatite. Consumaţi ca atare sau sub 
formă de cură de must. 

Fasolea verde 

Consumată în preparate culinare uşoare. 

Infuzie din 2 linguri de teci de fasole verde uscate şi 
fragmentate în 250 ml apă; se lasă la macerat de seara 
până dimineaţa şi se consumă în timpul zilei 2 căni în 
tratament de lungă durată. 

Morcovul stimulent al regenerării parenchimului 
hepatic. Consumat ca atare. 

Suc, câte 100 - 200 ml consumat dimineaţa pe 
stomacul gol, cu 20 - 25 minute pauză pe partea dreaptă. 


Pătlăgelele vinete 

Consumate sub formă de preparate culinare. 

Reventul contraindicat însă celor cu litiază oxalică, 
gută, ca şi suferinzilor de hiperaciditate gastrică sau de 
hemoroizi. Suc de peţioluri spălaţi, tăiaţi în cuburi de cca. 
2 cm, ce se ţin 2 minute într-un vas cu apă rece, se scurg şi 
se storc; se bea 30 - 40 ml. 

Ridichile 

Consumate sub formă rasă (eventual cu mere rase). 

Suc (de preferat în amestec cu suc de morcovi), câte 
30 - 40 ml cu cca. 15 minute înainte de mese. 


Salata verde 

Consumată ca atare. 

CALCULOZA (LITIAZA) BILIARĂ 

Este o boală caracterizată prin prezenţa calculilor 
(concreţiuni pietroase care rezultă prin precipitarea 
anumitor componente - calciu, colesterol - ale bilei). 

Aceşti calculi se formează în vezicula biliară 
(rezervorul de bilă) şi pot migra în căile excretorii biliare 
(canalele ce ies din veziculă şi din ficat), care se reunesc 
pentru a forma canalul coledoc. 

În calculoza (litiaza) biliară au eficienţă: 

Cireşele 

Consumate ca atare, făcându-se cure pe toată 
perioada lor, cu cel puţin 0, 5 - 1 kg pe zi. Infuziecu 1 
linguriţă de cireşe uscate la o cană, 2 - 3 căni pe zi. 

Măslinele sub formă de ulei. 

Administrarea unei linguri de ulei dimineaţa, pe 
stomacul gol, eventual în amestec cu sucuri de fructe; se 
stă 20 - 25 minute culcat pe partea dreaptă. 

Cartoful 

Consumat ca atare, în preparate culinare uşoare. 

Suc proaspăt, 100 - 200.1 (eventual în amestec cu 
suc de morcovi). 

Ceapa 

Macerat dintr-o ceapă mare, tăiată mărunt şi 4 
linguri de ulei, timp de 10 zile, luându-se 2 - 3 linguriţe pe 
zi. 

Năsturelul 

Consumat sub formă de salată. 

Suc proaspăt (60 - 150 ml pe zi), îndoit cu apă rece. 

Ridichea unul dintre cele mai importante produse 
vegetale în tratamentul calculozei. 

Suc, de preferat în amestec cu suc de morcovi, luat 


câte 20 - 40 ml cu cca. 15 minute înainte de mese. 
Consumate sub formă de ridichi rase (eventual cu mere 
rase). 


COLICILE HEPATOBILIARE 

Calculoza biliară poate avea drept complicaţie, 
printre altele, şi colica hepatobiliară, care înseamnă o 
durere intensă prin blocarea unui calcul în canalul coledoc. 

În cazul acestei complicaţii vor fi folosite: 

Lămâia cu rezultate deosebite în calmarea crizelor 
acute hepatobiliare. 

Decoct timp de 20 minute dintr-o lămâie stoarsă şi 
tăiată bucățele mici la 300 ml apă, într-un vas acoperit; se 
strecoară, se îndulceşte şi se adaugă sucul stors. 


Măslinele sub formă de ulei. 

Administrarea unei linguri de ulei; se stă 20 - 25 
minute culcat pe partea dreaptă. 

Pătrunjelul 

Infuzie din frunze, cu o linguriţă la o cană, 2 - 3 căni 
pe zi. 

DISCHINEZIA BILIARĂ 

Termenul generic de dischinezie desemnează un 
proces patologic caracterizat prin alterarea mecanismelor 
de reglare a activităţii motorii. 

Dischinezia biliară reprezintă o alterare funcţională a 
mecanismului de eliminare a bilei, care se manifestă prin 
dureri în loja superioară dreaptă a abdomenului, prin 
greţuri şi vărsături. 

Tulburarea funcţională afectează fie vezicula biliară 
şi sfincterul său, fie canalul coledoc şi sfincterul său 
(denumit Oddi). 

Dischinezia biliară, denumită şi distonie biliară, 
indiferent dacă are la origine atonia sau hipotonia 
veziculei biliare, reprezintă o tulburare motorie care 


împiedică evacuarea bilei din vezicula biliară. 


În acest tip de afecţiune, sunt indicate produse 
vegetale cu acţiune colagogă (care favorizează eliminarea 
secreţiilor biliare din veziculă şi căile biliare extrahepatice 
în duoden) sau/şi coleretică (care stimulează secrețiile 
celulei hepatice, mărind volumul de bilă secretat): 

Măslinele sub formă de ulei. 

Administrarea unei linguri de ulei dimineaţa, pe 
stomacul gol, eventual în amestec cu sucuri de fructe; se 
stă culcat 20 - 25 minute pe partea dreaptă. 

Portocalele prin proprietățile lor coleretice - 
colagoge uşoare. Consumate ca atare sau sub formă de 
suc. 


Porumbele 

Decoct din o lingură la o cană, 2 căni pe zi. 
Strugurii 

Consumaţi ca atare sau sub formă de cură de must. 


Asmăţuiul 

Consumat ca atare, în aromatizarea unor preparate 
culinare. Infuzie din frunze sau seminţe, cu o linguriţă la o 
cană, 2 căni pe zi. 

Pătrunjelul frunzele acţionează ca puternic 
stimulent al musculaturii netede şi au efect colagog. 
Consumat ca atare, în adaos la diferite preparate culinare. 


Infuzie din o linguriţă de frunze la o cană, 2 - 3 căni 
pe zi. 


Ridichile 
Ridiche rasă (eventual în amestec cu măr ras). 


Suc (de preferat în amestec cu suc de morcovi), câte 
30 - 40 ml cu cca. 15 minute înainte de mese. 


Usturoiul 


Consumat ca atare, zilnic, minimum 2 - 3 bulbili 
zdrobiţi. 

Decoct din 2 - 3 bulbili zdrobiţi, fierţi 15 - 20 minute 
în 200 ml apă sau lapte, cantitate care se bea treptat în 
cursul unei zile. 

INSUFICIENŢA PANCREATICĂ 

Priveşte fie funcţia exocrină (secreția în intestin a 
enzimelor care asigură digestia proteinelor, lipidelor şi 
glucidelor), fie funcţia endocrină (secreția în sânge a 
hormonilor, dintre care cel mai important este insulina). 


Diabetul zaharat are drept cauză şi această 
insuficienţă a  secretării insulinei de câte pancreas. 
Principalele stimulente ale funcţiei pancreatice în lumea 
vegetală sunt: 

Fasolea verde 

Consumată în preparate culinare uşoare. 

Infuzie din 2 linguri teci de fasole verde uscate şi 
fragmentate în 250 ml apă; se lasă la macerat de seara 
până dimineaţa şi se consumă în timpul zilei 2 căni, în 
tratament de lungă durată. 

Pătlăgelele vinete 

Consumate sub formă de preparate culinare. 

Spanacul cu contraindicaţii pentru litiaze oxalice, 
artrite, reumatism. 

Consumat ca atare, în preparate culinare uşoare. 
Suc, câte un pahar luat dimineaţa. 

Tomatele 

Consumate ca atare sau sub formă de suc. 

Urzicile prin conţinutul ridicat de secretină, au 
rezultate bune în insuficienţa pancreatică. 

Salată de urzici tinere 

Suc (cca. 20 - 30 ml), diluându-se cu 5 părţi apă. 

Infuzie din 1 - 2 linguri frunze uscate la cană, 2 - 3 


căni pe zi, în cure de cel puţin o lună. 


Castravetele amar (Memordiqa charantia) 

relativ recent introdus în cultură în ţara noastră. 

Se consumă fructele verzi, imature, în diferite 
preparate culinare. 

Tot din fructe verzi, tăiate în felii subţiri şi uscate la 
maximum 40°C, se poate prepara o pulbere fină cu o 
râşniţă electrică. 

Din pulberea obţinută se iau până la 8 g pe zi, cel 
puţin 30 zile. 


Pe baza acestei plante în combinaţie cu alte specii 
este în curs de preparare un medicament după un brevet 
românesc. 


BOLILE APARATULUI GENITAL 


APARATUL GENITAL FEMININ. 
DISMENOREELE 

(MENSTRELE DUREROASE) ŞI CICLURILE 
MENSTRUALE NEREGULATE 

Smochinul 

Frunzele lui au rol în reglare a ciclurilor (proprietăţi 
emenagoge). Infuzie din 20 - 30 g la 1 litru, cantitate care 
se bea în cursul unei zile. 


Leuşteanul 

Infuzie de seminţe cu 1/2 linguriţă la o cană, 2 câni 
pe zi. 

Mărarul 

Infuzie din 1 linguriţă la o cană, 2 - 3 căni pe zi. 

Păstârnacul 


Consumat în preparate culinare. Decocţie din | 
lingură de rădăcini uscate la o cană, 2 - 3 căni pe zi. 


Pătrunjelul rădăcinile, dar în special frunzele sunt 
printre cele mai active. Consumul frunzelor şi rădăcinilor 
în preparate culinare. 

Decoct din 50 g rădăcini la | litru, fierte 20 minute; se 
strecoară şi se îndulceşte, bându-se 2 - 3 căni pe zi. 

Salata verde 

Consumată ca atare. 

Decoct din 60 - 80 g la 1 litru, cantitate care se bea 
în cursul unei zile. 

APARATUL GENITAL FEMININ. LEUCOREEA 

Cunoscută sub denumirea de pierdere albă vaginală 
(„poală albă”), se manifestă printr-o creştere exagerată a 
secreţiilor vaginale normale. 

Este însoţită adesea de o iritaţie locală, de arsuri, de 
mâncărimi şi de dureri în timpul raporturilor sexuale. 
Poate fi combătută şi cu ajutorul plantelor: 

Nucul 

Frunzele, bogate în tanin, au proprietăți 
antileucoreice. Spălături locale cu decoct concentrat din 
50 - 80 g la 1 litru. 

Pătrunjelul 

Spălături locale cu decoct concentrat din seminţe, cu 
2 linguri la 100 ml apă. 


APARATUL GENITAL MASCULIN. 
PROSTATITELE 

Reprezintă infecţii acute sau cronice ale prostatei. 

Sunt afecțiuni  genito-urinare frecvente, care 
afectează bărbaţii de toate vârstele, cu o frecvenţă 
deosebită la adulţii tineri. 

Părul prin creşterea diurezei produse de frunze, 
urina devine clară, iar frecvenţa micţiunilor se diminuează. 
Infuzie din 100 g frunze proaspete sau 25 g frunze uscate 
la 1 litru apă, cantitate care se bea în cursul unei zile. 


Ceapa ameliorează simţitor starea bolnavilor; este 
utilă în pregătirea acestora pentru intervenţii chirurgicale, 
mai importantă fiind însă acţiunea sa preventivă. 

Tinctură dintr-o ceapă zdrobită, macerată 10 zile 
într-o cantitate egală de alcool; se filtrează şi se iau 2 
linguriţe pe zi, înainte de masa de prânz şi înainte de 
culcare, în cure de 10 zile pe lună, timp de 6 luni pe an. 

Dovleacul se folosesc în acest scop seminţele 
descojite. Seminţe descojite, luate ca atare, câte 2 linguri 
pe zi. 

Decoct din seminţe zdrobite, cu o lingură la cană; se 
beau 2 căni pe zi, în cure de lungă durată. 

Varza albă 

Aplicaţii repetate cu frunze pe regiunea lombară şi 
pe partea inferioară a abdomenului. 

Floarea-soarelui 

Seminţe descojite, 2 - 3 linguri pe zi. BOLILE 
APARATULUI RESPIRATOR TUSEA 

Este un act reflex, destinat să împiedice pătrunderea 
corpilor străini în căile aeriene şi, pe de altă parte, să 
provoace expulzarea mucozităţilor şi secreţiilor acumulate 
în bronhii. 

Tusea poate avea origini foarte diverse: bronho- 
pulmonare, oto-rino-laringologice, pleurale, cardiace sau 
digestive. 

Există mai multe tipuri de tuse, clasificată după 
caracterul său, dintre care amintim două: 


— Tusea uscată, cu timbru sec, neurmată de 
expectoraţie; 

— Tusea convulsivă (tusea „măgărească”): apare în 
accese paroxistice, care încep cu o inspiraţie profundă, 
după care survin sacade scurte şi rapide, până la golirea 
aerului din plămâni. 


Pentru tusea cu diferite etiologii, farmacia naturii 
recomandă: 


Coacăzele negre 

Sirop din 250 g fructe la 1 litru apă, fierbându-se 
până scade la jumătate; se strecoară, se adaugă o cantitate 
egală de zahăr şi se fierbe din nou până la jumătate. 


Se ia câte o linguriţă la 2 ore. 

Gutuile 

Infuzie din o linguriţă la o cană, câte 2 căni pe zi. 

Strugurii cei stafidiţi au proprietăţi antitusive. 

Stafidiţi, consumaţi câte 100 - 200 g minimum pe zi. 

Cartofii 

Inhalaţii cu aburi de cartofi fierţi. 

Ceapa 

Infuzie din 4 - 6 cepe la 1 litru de apă, îndulcită cu 
100 g miere sau zahăr; se strecoară şi se beau 2 căni pe zi, 
din care una dimineaţa. 

Napii 

Decoct din 100 g napi tăiaţi în felii la 1 litru apă sau 
lapte. 

Prazul 

Sirop din decoct concentrat (200 g la 1 litru apă), 
amestecat cu miere în cantitate egală; se iau 4 - 5 linguri 
pe zi. 

Ridichile negre 

Sirop din ridichi tăiate felii, peste care se presară 
zahăr; după 24 de ore se strânge siropul care s-a lăsat, 
administrându-se 3 - 4 linguriţe pe zi. 

La o ridiche scobită, se umple scobitura cu zahăr 
(sau miere) şi hrean; se coace, apoi se strânge sucul care 
se lasă, bându-se 3 - 4 linguriţe pe zi. 

Telina 


Decoct din cca. 30 g la 1/2 litru; se beau 2 - 3 căni pe 
zi. Suc, câte 100 g dimineaţa înainte de masă. 

TUSEA SPASTICĂ ŞI CONVULSIVĂ 

pot fi utilizate: 

Migdalele 

Decoct din 50 g coajă de migdale la 1 litru de apă, 
cantitate care se bea în cursul zilei, de preferinţă îndulcit 
cu miere. 

Piersicul florile, prin proprietăţile lor antispastice, 
calmează tusea convulsivă. 

Infuzie din 1 - 1.5 lingură de flori la o cană de apă 
sau lapte; se iau 2 - 3 căni pe zi. 

Sirop din infuzie concentrată de flori şi frunze (cu 
100 g la litru), cu o greutate egală de zahăr sau miere, 
fierbându-se la foc mic până la consistenţa siropoasă; se 
iau 20 - 30 g pe zi. 

Salata verde prin proprietăţile sale antispastice. 


Decoct din 60 - 80 g la litru, cantitate care se bea în 
cursul unei zile. 

Usturoiul 

Decoct din 3 - 4 bulbili zdrobiţi, fierţi 15 - 20 minute 
în 0.5 litri apă sau lapte, cantitate care se bea în cursul 
unei zile. 

LARINGITELE ŞI FARINGIIELE 

Laringitele sunt inflamații ale mucoasei laringiene, 
care se integrează de obicei într-un tablou inflamator 
complex, care cuprinde întreg arborele respirator superior 
(mucoasa nazală, faringe, laringe, trahee). 

Deseori, laringitele se confundă cu faringitele (poate 
şi din cauza asemănării lor verbale). Diferenţierea dintre 
cele două se face pe baza simptomatologiei: dacă, în cazul 
faringitelor, simptomul dominant este durerea spontană cu 
sediul în „gâtlej” şi iradieri spre zona auriculară (a 
urechilor), laringitele sunt centrate simptomatologic pe 


răguşeală şi tuse iritativă, însoţite sau nu de dispnee. 

În tratarea laringitelor şi faringitelor se poate face 
apel la: 

Coacăzele negre 

Sirop din 250 g fructe la 1 litru de apă, fierbându-se 
până scade la jumătate; se strecoară, se adaugă o cantitate 
egală de zahăr şi se fierbe din nou până scade la jumătate. 

Se ia câte o linguriţă la 2 ore. 

Gutuile 

Infuzie din o lingură la o cană, câte 2 căni pe zi. 

Merele 

Sirop din suc de mere şi zahăr în părţi egale, fiert la 
foc domol până la consistenţa siropoasă; se iau câte 2 
linguri înainte de masă. 

Smochinele 

Decoct din 2 - 3 fructe la o cană, 2 căni pe zi. 

Sirop din 500 g la 1 litru la care se adaugă 250 g 
miere; se ia câte o linguriţă de 2 - 3 ori pe zi. 

Murele prin astringenţa lor sunt utile în laringite. 

Sirop dintr-un litru de suc (obţinut din fructe zdrobite 
şi lăsate peste sucul lor 24 de ore), la care se adaugă 900 g 
zahăr; se fierbe până la consistenţa siropoasă. 

Se utilizează atât în uz intern, cât şi în uz extern sub 
formă de gargarisme. 

Ardeiul iute îndeosebi în oboseala corzilor vocale; 
se citează şi utilizarea în angine. 

Pentru combaterea oboselii corzilor vocale, 
gargarisme cu decoct dintr-un ardei iute la 100 ml apă. 
Pentru angine, aplicații pe gât cu ardei iute mărunţit şi 
încălzit. 

Bamele 

Consumate în preparate culinare. 

Ceapa 

Infuzie din 4 - 6 cepe la 1 litru apă, îndulcită cu 100 


g miere sau zahăr, se strecoară şi se beau 2 căni pe zi, din 
care una dimineaţa. 


Gulia 

Consumată ca atare. 

Prazul deosebit de bun emolient, fiind util în toate 
formele de faringită, laringită, traheită. 

Sirop din decoct concentrat (cu 200 g la litru), 
amestecat cu o cantitate egală de miere; se iau 4 - 5 
linguri pe zi. 

Varza îndeosebi cea roşie, atât în uz intern cât şi în 
uz extern. 

Decoct din 60 g la 0, 5 litri apă, îndulcit cu 70 g 
miere; se bea în cursul unei zile. Gargarisme cu suc şi 
miere (sau gălbenuş de ou bătut cu suc de varză). 

BRONȘŞITELE 

Sunt inflamații acute sau cronice ale bronhiilor, care 
se asociază deseori cu traheitele - inflamații acute sau 
cronice ale mucoasei care tapetează interiorul traheei. 

Semnele clinice sunt: tuse în accese, răguşeală, 
expectoraţii, febră. Farmacia verde recomandă 
următoarele remedii: 

Curmalele favorizează expectoraţia. Consumate ca 
atare. Infuzie din 50 g la 1 litru, 2 - 3 căni pe zi. 

Gutuile seminţele fiind puternic emoliente. Infuzie 
cu o linguriţă de seminţe la cană, 2 căni pe zi. 

Merele cu proprietăţi pectorale bine cunoscute în 
medicina populară, favorizând expectoraţia; se recomandă 
mai ales la copii. 

Sirop din suc de mere şi zahăr în părţi egale, fiert la 
foc mic până la consistenţa siropoasă; se iau câte 2 linguri 
înainte de fiecare masă. 

Smochinele 

Decoct din 2 - 3 fructe la o cană, 2 căni pe zi. 


Sirop din 500 g la 1 litru de apa, fierbându-se pe baia 
de apă până se reduce la jumătate; se strecoară şi se 
adaugă 250 g miere, luându-se câte o linguriţă de 2 - 3 ori 
pe zi. 

Infuzie din frunze, cu 20 - 30 g la litru, 2 - 3 căni pe 
zi. 

Socul 

Decoct dintr-o linguriţă de fructe (proaspete sau 
uscate) la o cană, 1 - 2 căni pe zi. 

Suc, 50 - 100 ml pe zi. 


Asmățuiul 

Consumat ca atare, în aromatizarea unor preparate 
culinare. Infuzie din frunze sau seminte, cu o linguriţă la o 
cană, 2 căni pe zi. 

Bamele 

Consumate în preparate culinare. 


Ceapa 

Infuzie din 4 - 6 cepe la 1 litru apă, îndulcită cu 100 
g zahăr sau miere; se strecoară şi se beau 2 câni pe zi, din 
care una dimineaţa. 

Dovleacul 

Consumat ca atare, în preparate culinare uşoare sau 
ca suc (100 - 200 g pe zi). 

Gulia uşor pectorală. Consumată ca atare. 

Hreanul util atât în uz intern, precum şi în uz extern, 
deoarece proprietăţile revulsive ale hreanului ras fac ca 
aplicaţiile locale să ducă la o descongestionare a 
aparatului respirator. 

Consumat ca atare în scopuri condimentare. 

Infuzie din 15 - 30 g la 1 litru, care se lasă apoi la 
macerat 12 ore; se iau 2 căni pe zi, între mese. Cataplasme 
cu hrean ras aplicate pe torace. 


Leuşteanul 

Infuzie din frunze cu 2 linguri la o cană; 2 căni pe zi. 
Infuzie din seminţe cu 1/2 linguriţă la o cană, 2 căni pe zi. 

Morcovul 

Consumat ca atare. 

Suc, câte 100 g dimineaţa devreme. 

Napii sunt mult apreciaţi în medicina populară 
pentru proprietăţile pectorale. Decoct din 100 g napi tăiaţi 
în felii la 1 litru apă sau lapte. 

Năsturelul recoltat numai de pe locuri curate, unde 
nu păşunează vitele. Consumat sub formă de salată. 

Suc proaspăt (60 - 150 ml pe zi), diluat cu apă rece 
în cantitate egală. 

Ridichile 

Sirop din ridichi tăiate felii peste care se presară 
zahăr, iar după 24 de ore se strânge siropul care s-a lăsat, 
administrându-se 3 - 4 linguriţe pe zi. 

La o ridiche scobită se umple scobitura cu zahăr (sau 
miere) şi hrean; se coace, apoi se strânge sucul care se 
lasă, bându-se 3 - 4 linguriţe pe zi. 

Sparanghelul cu acţiune expectorantă. Consumat ca 
atare, în salate şi în alte preparate culinare diuretice. 

Tarhonul fluidifică secrețiile bronşice. Consumat ca 
atare, în salate sau alte preparate culinare. Infuzie, din o 
linguriţă la o cană; 2 căni pe zi, ca expectorantă şi 
calmantă a tusei. 

Consumat ca atare în preparate culinare. 

Suc, câte 100 ml dimineaţa înainte de mâncare. 


Decoct din cca. 30 g la 1 litru; se beau 2 - 3 căni pe 
zi. 

Usturoiul prin acțiune dezinfectantă, combinată cu 
cea expectorantă şi de calmare a spasmelor musculare 
netede. Consumat ca atare, minimum 2 - 3 bulbili pe zi. 


Decoct din 2 - 3 bulbili zdrobiţi, fierţi 15 - 20 minute 
în 200 g apă sau lapte, cantitatea rezultată bându-se în 
cursul unei zile. 

Varza îndeosebi cea roşie, asociindu-se şi în 
tratamentul de uz extern. 

Decoct cu 60 g la 0, 5 litri apă, adăugându-se 70 g 
miere; se bea în cursul unei zile. 

Aplicaţii de frunze de varză strivite (cu un făcăleţ sau 
cu o sticlă de 1 litru) şi curățate de nervura principală. 

PNEUMONIILE 

Sunt infecţii ale plămânului, provocate de o bacterie 
sau de un virus. 

Simptomele, cu apariţie bruscă, asociază o febră 
ridicata (39 - 40*C), frisoane intense şi adesea o durere 
toracică ce se amplifică la inspiraţie. 

Tratamentul de elecţie în aceste afecţiuni este cel 
antiinfecţios şi se bazează pe antibiotice şi chimioterapie, 
produsele vegetale având de cele mai multe ori doar un rol 
adjuvant: 

Smochinele 

Decoct din 2 - 3 fructe proaspete la o cană cu apă; 2 
căni pe zi. 

Hreanul 

Pentru proprietăţile sale revulsive, provocând la locul 
de aplicare o congestionare şi, prin compensare, o 
descongestionare la nivelul organelor interne, se poate 
folosi şi în uz extern. 

Cataplasme cu hrean ras aplicate pe torace. 

Ridichile negre 

Aplicaţii locale pe torace cu ridichi rase. 

ASTMUL BRONŞIC 

Este afecțiunea caracterizată prin crize de dispnee 
(jenă respiratorie) paroxistică siflantă (şuierătoare), care 
atestă o contracție brutală a muşchilor care comandă 
închiderea şi deschiderea bronhiilor. 


În tratamentul bolii astmatice, între crize, se 
recomandă un regim igieno-dietetic prin care se evită 
factorii alergici (posibili declanşatori ai crizelor de astm 
bronşic, care vor trebui identificaţi în prealabil prin 
numeroase teste alergologice). 

Hreanul 

Infuzie din 15 - 30 g la 1 litru, care se lasă apoi la 
macerat 12 ore; se iau 2 căni pe zi, între mese. 

Morcovul 

Suc, câte 100 - 200 ml luat dimineaţa. 


Ridichea 

Sirop din felii de ridichi peste care se presară zahăr; 
după 24 de ore se strecoară siropul strâns, administrându- 
se 3 - 4 lingurite pe zi. 

Ridiche scobită, care se umple cu zahăr (sau miere) 
şi hrean; se coace, apoi se strânge sucul care se lasă, 
bându-se 3 - 4 linguriţe pe zi. 

Salata verde seminţele fiind calmante ale tusei 
astmatice. 

Usturoiul util în astm, inclusiv în crize. 

Suc, câteva picături pe puţin zahăr, luat în momentul 
crizei. 

Varza îndeosebi cea roşie. Decoct pectoral cu 60 g la 
0, 5.1 apă, adăugându-se 70 g miere (sau zahăr). 

BOLILE ALE APARATULUI URINAR 

LITIAZA ŞI COLICA RENALĂ 

Litiaza renală este o afecţiune ce se caracterizează 
prin prezenţa calculilor care se formează în rinichi şi care 
pot migra în uretere şi în vezica urinară. 

Atunci când unul din aceşti calculi migrează prin 
căile urinare, apare colica renală care constă în repetarea 
de episoade dureroase foarte violente, întretăiate de 
perioade de acalmie. 


Pentru tratamentul colicilor renale se folosesc 
antispastice obţinute din plante, produşi de semisinteză 
sau produşi obţinuţi prin sinteză chimică în industria 
chimico-farmaceutică. 

Din rândul componentelor vegetale, recomandăm: 

Părul frunzele reunind proprietăţi diuretice certe cu 
proprietăţi uşor sedative şi dezinfectante renale. 

Infuzie din 100 g frunze proaspete sau 25 g frunze 
uscate la 1 litru apă, bându-se în cursul crizei de colici 
renale. 

Năutul 

Decoct din 100 g la 1 litru, bându-se în cursul crizei 
de colică renală. 

Pătrunjelul 

Infuzie din o linguriţă de frunze la o cană, 2 - 3 căni 
pe zi. 

Varza în colici putându-se asocia tratamentul intern 
cu cel extern. Suc de varză proaspătă, 100 - 200 g, în mai 
multe reprize. 

Aplicaţii direct pe piele în dreptul rinichilor cu frunze 
strivite (cu o sticlă de 1 litru) şi curățate de nervura 
principală, uşor încălzite. 


Pentru a combate aceste redutabile colici, este 
necesar să prevenim cauza lor, adică litiaza renală. Iată 
principalele „alimente verzi” care au proprietăţi 
antilitiazice: 


Agrişele prin eliminarea de uraţi şi acid uric, în 
litiaza urică. Consumate ca atare, în compot, supe. 

Suc, 100 - 300 ml pe zi, în 3 - 4 reprize. 

Alunele considerate de unii autori antilitiazice (fără 
a se baza pe experimentări ştiinţifice). Consumate ca atare 
sau măcinate în amestec cu miere (50 - 100 gpezi). 


Cireşele 

Consumate ca atare, în cure pe tot sezonul acestor 
fructe. Infuzie din 1 lingură de cireşe uscate la o cană sau 
compot. 

Coacăzele negre, coacăzele roșii diureza fiind 
însoţită şi de o eliminare masivă de acid uric, sunt foarte 
active în litiaza urică (în cazul Coacăzului negru sunt 
extrem de utile în acelaşi scop şi frunzele). 

Consumate ca fructe proaspete sau ca suc. 

Infuzie din 1 - 2 linguriţe de fructe uscate la o cană, 
2 - 3 căni pe zi, infuzie din 2 linguriţe de frunze la o cană, 
3 căni pe zi, între mese. 

Fragii, căpșunile producând diureză însoţită de 
eliminarea de acid uric. 

Consumate ca atare în tot cursul sezonului, 300 - 500 
g (chiar până la 1, 5 kg) pezi. 

Lămâile, portocalele 

Suc, până la 200 g pe zi. 

Măceşele fiind utile în acest scop achenele (popular 
„seminţe”). Decoct din 1 - 2 linguriţe achene la o cană, 3 - 
4 căni pe zi. 

Merele, perele cu acţiune puternic urolitică, 
împiedicând depunerea uraţilor. Consumate ca atare (cel 
puţin 0, 5 kgpezi). 

Suc, 2 - 3 pahare pe zi, înainte de mese. 

Decoct din 40 - 50 g fructe uscate („poame”) la 1 
litru, cantitate care se bea în cursul unei zile. 

Migdalul 

Sirop din 500 g sâmburi dulci, 150 g sâmburi amari, 
125 ml apă şi 750 g zahăr, componentele frecându-se până 
se obţine o pastă care se fierbe la baia de apă cu 1, 5.1 apă 
rece şi 0, 5 kg zahăr. 

Se beau 2 - 3 căni pe zi, diluat cu apă în proporţie de 
1/10. 


Moşmoanele prin eliminarea de uraţi, utile în litiaze 
urice (contraindicate pentru cei cu tendinţă la constipaţie). 
Consumate ca atare sau în compot. 


Pepenele verde atât pulpa, dar în special seminţele, 
în ele fiind depistate enzime cu acţiune litotritică. Cure de 
pepeni (1 - 2 kg pe zi, în tot cursul sezonului). 

Decoct din 1 lingură de seminţe zdrobite la o cană, 2 
- 3 căni pe zi. 

Asmăţuiul 

Infuzie dintr-o linguriţă de frunze sau seminţe la o 
cană, 2 căni pe zi. Suc, până la 100 g pe zi. 

Cartofii adjuvant preţios, prin conţinutul ridicat în 
potasiu. Consumaţi ca atare, în preparate culinare uşoare. 

Suc proaspăt (100 - 200 g pe zi), de preferinţă în 
amestec cu suc de morcovi. 

Castravetele diureza provocată este însoţită de 
dizolvarea acidului uric şi uraţilor. Consumat ca atare. 

Suc ca atare, dar mai ales în combinaţie cu cel de 
morcovi sau sfeclă (sau ridichi), considerat printre cele 
mai eficiente litotritice, câte 200 - 300 g pe zi. 

Ceapa diureza este însoţită de eliminare de acid uric 
şi uraţi. Consumată ca atare, minimum 1 - 2 cepe mari pe 
zi. 

Tinctură dintr-o ceapă zdrobită, macerată 10 zile 
într-o cantitate egală de alcool; se filtrează şi se iau câte 2 
linguriţe pe zi, înainte de masa de prânz şi înainte de 
culcare. 

Fasolea verde cu eliminare de uraţi. 

Suc, 100 - 200 ml pe zi. 

Hreanul contraindicat însă în afecţiuni renale acute. 

Infuzie din 15 - 30 g la 1 litru, lăsat la macerat 12 
ore; se iau 2 căni pe zi între mese. 

Morcovii ajută la eliminarea masivă de acid uric. 
Consumaţi ca atare. 


Suc, 100 - 200 g pe zi, ca atare sau în amestec cu suc 
de castraveți şi sfeclă roşie (sau ridichi), considerat un 
litotritic foarte eficient. 

Napii 

Consumaţi ca atare, în preparatele culinare uşoare. 

Infuzie din o lingură de pulbere de napi uscati la 0.5 
litri apă, cantitate care se consumă într-o zi. 

Năsturelul recoltat numai din locuri curate, unde nu 
se păşunează. Consumat sub formă de salată. 

Suc, 60 - 150 ml pe zi, îndoit cu apă rece. 


Prazul diuretic activ, cu eliminare de acid uric şi 
uraţi. Consumat ca atare. 

Decoct foarte concentrat din 200 g la litru, cantitate 
care se bea în cursul unei zile. 

Ridichile negre alături de frunzele de Mesteacăn şi 
rădăcinile de  Roaibă, formează „triada de aur” a 
fitoterapiei litotritice. Suc, de preferinţă în amestec cu suc 
de morcovi şi castraveți, până la 100 - 200 g pe zi, în trei 
reprize, cu 15 minute înainte de mese. 

Salata verde cu eliminare masivă de uraţi. 
Consumată ca atare. 

Decoct din 60 - 80 g la litru, cantitate care se bea în 
cursul unei zile. 

Sfecla roşie 

Suc, simplu sau în amestec cu suc de morcovi şi 
castraveți, câte 100 - 150 g; băut dimineaţa. 

Sparanghelul 

Consumat ca atare, în salate şi preparate culinare 
dietetice. 

Decoct din 20 g la 1 litru, cantitate care se bea în 
cursul unei zile. 

Tomatele utile în litiaze urice, dar contraindicate în 
litiaza oxalică. Consumate ca atare sau sub formă de suc. 


Usturoiul produce o diureză sporită cu eliminare 
accentuată de acid uric şi uraţi. Consumat ca atare, zilnic 
minimum 2 - 3 bulbili zdrobiţi. 

Decoct din 2 - 3 bulbili zdrobiţi la 200 ml apă sau 
lapte, cantitate care se bea în cursul unei zile. 

Varza 

Cură de suc, uh pahar pe zi, între mese. 


„AFECŢIUNI INFLAMATORII ALE RINICHILOR ŞI 
CAILOR URINARE 


Vegetalele care se recomandă în inflamaţiile țesutului 
renal (nefrite), ale bazinetului (pielite), ale uretrei 
(uretrite) sunt în special cele cu proprietăţi antiinflamatorii 
şi emoliente: 

Agrișşele 

Consumate ca atare, sub formă de compot sau de 
supă. 

Suc, 100 - 300 ml pe zi, în 3 - 4 reprize. 

Părul proprietăţile antiinflamatoare le au în special 
frunzele. 

Infuzie din 100 g frunze proaspete sau 25 g frunze 
uscate la 1 litru apă, cantitate care se bea în cursul unei 
zile. 


Dovleacul seminţele descojite sunt calmante ale 
catarurilor căilor urinare. 

Semințele luate ca atare (1 - 2 linguri pe zi) sau 
decoct din o lingură la o cană, 2 căni pe zi. 

CISTITELE 

Sunt inflamații acute sau cronice ale mucoasei 
vezico-urinare. 

Se manifestă adesea brutal, printr-o durere 
suprapubiană, dureri la micţiune (urinat), micţiuni 


frecvente şi prin nevoia imperioasă de a elimina doar 
câteva picături de urină. 

Părul sunt recomandate frunzele, care au conţinut 
de arbutozid. 

Infuzie din 100 g frunze proaspete sau 25 g frunze 
uscate la 1 litru apă, cantitate care se bea în cursul unei 
zile. 

Napii 

Consumaţi ca atare. 

Infuzie din o lingură de napi mărunţiţi şi uscați la 0, 5 
litri apă, cantitate care se bea în cursul unei zile. 

Sparanghelul cu condiţia să nu existe leziuni ale 
căilor urinare, deoarece provoacă hematurie. Consumat ca 
atare, în salate şi preparate culinare dietetice. 

Decoct din 20 g la 1 litru, cantitate care se bea în 
cursul unei zile. 


Foarte utile în această afecţiune sunt şi produsele 
vegetale cu valoare de dezinfectante urinare: 

Afinele prin conţinutul în taninuri, acizi organici şi 
substanţe antibacteriene, sunt dezinfectante şi pentru 
aparatul urinar. 

Decoct dintr-o linguriţă de afine uscate la o cană sau 
macerat la rece timp de 8 ore din aceeaşi cantitate; se 
beau 2 căni pe zi. 

Părul datorită  taninurilor, dar în special 
arbutozidului, frunzele sunt dezinfectante. 

Infuzie din 100 g frunze proaspete sau 25 g frunze 
uscate la 1 litru apă, cantitate ce se bea în cursul unei zile. 

ENUREZISUL 

Înseamnă emisia involuntară şi inconştientă a urinei 
în pat sau în lenjeria de corp, atât ziua, cât mai ales în 
cursul nopţii, la copiii trecuţi de vârsta de 3 ani (vârstă la 
care trebuie să se instituie controlul nervos al funcţiei 
sfincterului vezical). 


Ca remediu vegetal, este recomandat: 
Nucul fiind citate în acest sens frunzele. Infuzie din 
1 lingură frunze la o cană; 2 căni pe zi. 


SINDROMUL DE RETENŢIE AZOTATĂ 
(AZOTEMIE, UREMIE) 

Prin termenul de retenţie azotată cu uremie se 
înţelege creşterea, atât în sânge cât şi în urină, a ureei 
sangvine şi a diferitelor substanţe azotate (neproteice). 

Anglo-saxonii dozează chiar în locul ureei azotul total 
neproteic format în proporţii egale din uree şi azot 
rezidual. 

Cauza principală a  retenţiei azotate este 
incapacitatea rinichilor de a elimina compuşii toxici 
rezultați din metabolismul celular. 

De altfel, sinonimul pentru sindromul de retenţie 
azotată este insuficienţa renală, care se poate instala fie 
brusc - caz în care este vorba de insuficienţa renală acută 
(şocuri traumatice sau arsuri întinse), fie lent 

— Insuficienţa renală cronică, în special în cazurile 
de hipertrofie a prostatei, a tuberculozei renale şi a altor 
boli grave ale aparatului urinar. 


Din punct de vedere clinic, sindromul de retenţie 
azotată se manifestă de regulă cu stare de excitație 
nervoasă, sughiţ repetat, contracţii musculare, dispnee cu 
respiraţie profundă, senzaţie de ameteli, de vomă, stare de 
astenie (slăbiciune). 


Uremia este o afecţiune extern de gravă; de aceea, 
trebuie evitate toate improvizaţiile terapeutice. In cele mai 
multe cazuri, e nevoie de o spitalizare îndelungată. 

Regimul vegetarian fără proteine este cel mai indicat. 

Trebuie reţinut însă că fitoterapia devine adjuvantă, 
mai ales în formele cronice de boală. Vom cita astfel câteva 


din aceste vegetale ajutătoare: 

Bobul 

Decoct din 100 g la 1 litru apă, cantitate care se bea 
în cursul unei zile. 

Ceapa 

Consumată ca atare, minimum 1 - 2 cepe pe zi. 

Decoct din 3 cepe mari la 1 litru de apă, cantitate 
care se bea în cursul unei zile. 

Tinctură dintr-o ceapă zdrobită, macerată 10 zile 
într-o cantitate egală de alcool; se filtrează şi se iau 2 
linguriţe pe zi, înainte de masa de prânz şi înainte de 
culcare. 

Tomatele 

Consumate ca atare sau sub formă de suc. 

DIURETICELE 


În general, se poate considera că diureticele, având 
la bază substanţele active din plante, nu se adresează unei 
anumite afecţiuni; majoritatea diureticelor utilizate în 
fitoterapie sunt utile în toate afecțiunile aparatului urinar 
şi, în special, în cele cronice. 


Recomandăm o serie de diuretice, care vor mări 
volumul de urină excretat, îndepărtând astfel excesul de 
lichide din organism: 

Afinele 

Decoct dintr-o linguriţă de afine uscate la o cană sau 
macerat la rece, timp de 8 ore din aceeaşi cantitate; se 
beau 2 căni pe zi. 


Agrișşele 

Consumate ca atare sau în compot şi supe. 
Suc, 100 - 300 ml pe zi, în 3 - 4 reprize. 
Coacăzele negre 


Consumate ca atare. 

Infuzie din 1 - 2 linguriţe fructe uscate la o cană, 2 - 
3 câni pe zi. 

Fragile, căpşunile 

Consumate ca atare, 300 - 500 g (chiar până la 1,5 
kg pe zi) sau sub formă de sirop. 

Măceşele fiind active în acest sens achenele 
(popular „seminţele”). 

Decoct din 1 - 2 linguriţe de achene („seminţe”) la o 
cană, 3 - 4 căni pe zi. Se filtrează prin tifon dublu. 

Merele 

Consumate ca atare, până la 1 kg pe zi sau sub formă 
de compot. 

Decoct din mere uscate („poame”) şi bine mărunţite, 
o lingură la o cană, 3 - 4 căni pe zi, îndulcite. 

Moşmoanele cu contraindicaţii însă pentru cei cu 
tendinţă la constipaţie. Consumate ca atare sau sub formă 
de compot. 

Perele 

Consumate ca atare. 

Decoct din 40 - 50 g pere uscate („poame”) la 1 litru, 
cantitate care se bea în cursul unei zile. Cidru din pere (nu 
se va lua de către copii). 

Pepenele verde, Pepenele galben 

Se consumă ca atare; cure pe tot sezonul, cu 1 - 2 kg 
pe zi. Pepenele galben până la 1/2 kg pe zi. 

Piersicile 

Consumate ca atare. 

Prunele 

Decoct din 40 - 50 g prune uscate la 1 litru, cantitate 
care se bea în cursul unei zile. 

Smochinele 

Decoct din 2 - 3 fructe la o cană, 2 - 3 căni pe zi. 

Decoct din 2 linguri de rămurele tinere, tăiate 


mărunt, la o cană, 2 - 3 căni pe zi. 

Strugurii 

Consumaţi ca atare, 0.5 - 1 kg pe zi în tot cursul 
sezonului. 

Cură de must cu minimum 0.5 litri pe zi, în trei 
reprize, cu o oră înainte de mese, ajungându-se apoi la 
cantitatea iniţială, care se administrează progresiv în 2 
săptămâni până la 2 litri pe zi, revenindu-se în continuare, 
în tot sezonul strugurilor, la 0.5 litri pe zi. 

Sucul de aguridă are proprietăţi diuretice deosebite. 
Se consumă 300 - 500 ml pe zi. 


Zmeura 

Consumată ca atare. 

Asmăţuiul 

Consumat ca atare, în aromatizarea unor preparate. 

Infuzie din 1 linguriţă de frunze sau seminţe la o 
cană, 2 căni pe zi. 

Bobul având şi proprietăţi sedative în dureri urinare. 

Decoct din 100 g la 1 litru apă, cantitate care se bea 
în cursul unei zile. 

Macerat la rece dintr-o linguriţă de pudră la o cană, 
lăsată peste noapte, pentru a se bea dimineaţa. 


Cartoful 

Consumat în preparate culinare uşoare. 

Suc proaspăt, 100 - 200 ml pe zi, consumat 
dimineaţa. 

Castravetele 


Consumat ca atare. 

Suc, fie simplu, fie în combinaţie cu cel de Morcov, 
Sfeclă (sau Ridichi). 

Ceapa 

Tinctură dintr-o ceapă zdrobită macerată 10 zile în 
aceeaşi cantitate de alcool; se filtrează şi se iau 2 linguriţe 


pe zi, înainte de masa de prânz şi înainte de culcare. 

Dovleacul 

Consumat ca atare, în preparate culinare uşoare. 

Fasolea verde 

Consumată în preparate culinare uşoare. Suc de 
păstăi verzi (cca. 100 ml/zi). 

Guliile 

Consumate ca atare, precum şi în preparate culinare 
uşoare. 

Hreanul datorită excitaţiei manifestate şi asupra 
parenchimului renal; contraindicat însă în afecţiuni renale 
acute. Infuzie din 15 - 30 g la 1 litru, lăsată apoi la 
macerat 12 ore; se iau 2 căni pe zi între mese. 

Leuşteanul toate părţile plantei, dar în special 
rădăcinile, sunt puternic diuretice. Infuzie din 2 linguriţe 
de frunze la o cană, 2 căni pe zi. 

Infuzie din 1/2 linguriţă de seminţe la o cană, 2 căni 
pe zi. Decoct dintr-o linguriţă de rădăcină la o cană, 2 - 3 
căni pe zi. 

Din rădăcini se prepară un decoct folosind 100 g 
plantă la 1 litru apă; se beau 2 - 3 căni pe zi. 

Micrişul, Stevia cu contraindicaţii pentru suferinzii 
de litiază oxalică. Consumate sub formă de salată sau 
preparate culinare uşoare. 


Infuzie din 20 - 30 g frunze la 1 litru, cantitate care 
se consumă în cursul zilei. 

Morcovul duce până la dublarea volumului de urină. 
Consumat ca atare. 

Suc, câte 100 - 200 g dimineaţa devreme. 

Năutul 

Decoct din 100 g la litru, cantitate care se bea în 
cursul unei zile. 

Pătlăgelele vinete uşor diuretice în oligurie 


(diminuare a secreției urinare). Consumate sub formă de 
preparate culinare. 

Păstârnacul 

Consumat în preparate culinare. 

Pătrunjelul proprietăţi majore au rădăcinile; în 
măsură mai mică, sunt diuretice şi frunzele. Decoct din 50 
g rădăcini la 1 litru de apă; se beau 2 - 3 căni pe zi. 

Infuzie dintr-o linguriţă de frunze la o cană, 2 - 3 căni 
pe zi. 

Prazul cu efect declorurant deosebit şi o acţiune 
aparte şi în uz extern, pentru stimularea diurezei. 

Decoct din 200 g la 1 litru, cantitate care se bea în 
cursul unei zile; se fac cure de cel puţin 20 - 30 zile. 
Aplicațiile calde pe abdomen favorizează emisia urinei în 
cazurile de retenţie. 

Sfecla roşie 

Suc de sfeclă roşie, simplu sau în combinaţie cu cel 
de morcovi şi castraveți, câte 100 - 150 g dimineaţa. 

Sparanghelul cu condiţia ca acela care îl consumă 
să nu aibă leziuni ale căilor urinare. Decoct din 20 gla 1 
litru, cantitate care se bea în cursul zilei. 

Tarhonul cu avantajul de a fi complet neiritant. 

Infuzie dintr-o linguriţă la o cană, 2 căni pe zi. 

Tomatele uşor diuretice, cu eliminare de uraţi, însă 
contraindicate în litiaze oxalice. Consumate ca atare sau 
sub formă de suc (250 ml pe zi). 

Ţelina rădăcinile sunt foarte active, fiind totodată şi 
declorurante. Suc, câte 100 g înainte de masa de 
dimineaţă. 

Decoct din 30 g la 1 litru de apă; se beau 2 - 3 cani 
pe zi. 

Urzicile cu eliminare de compuşi urici şi a clorurilor. 


Salate de primăvară sau alte preparate culinare 


uşoare. 

Infuzie sau decoct scurt (5 minute) din 1 - 2 linguri la 
o cană, câte 3 căni pe zi. 

Usturoiul sporeşte diureza, cu eliminare masivă de 
acid uric şi uraţi. Consumat ca atare, minimum 2 - 3 bulbili 
pe zi. 

Decoct din 2 - 3 bulbili zdrobiţi la 200 ml apă sau 
lapte, cantitate care se consumă în cursul unei zile. 

Varza 

Consumată ca atare, în salate de crudităţi sau 
preparate culinare uşoare (300 - 400 g pe zi). Suc, câte un 
pahar pe zi între mese, în cure de lungă durată. 


AFECŢIUNI DERMATOLOGICE 
ACNEEA 


Este o afecţiune foarte răspândită în rândul 
adolescenților, care se caracterizează printr-un flux 
sebaceu exagerat, apărând cu predilecție în anumite arii 
bogate în glande sebacee, unde provoacă apariţia unor 
leziuni cutanate denumite comedoane, sub formă de noduli 
cenuşii sau roşietici, cu sau fără mici colecţii purulente în 
vârful leziunilor. 

Deoarece acestea sunt supuse suprainfecţiilor cu 
diverşi microbi, pot fi şi sub formă de pustule gălbui care, 
dacă nu sunt tratate la timp şi corect, pot lăsa cicatrice pe 
faţă. 

Există foarte multe remedii vegetale, în special 
legume, pentru această afecţiune; unele dintre acestea 
sunt utilizate intern, prin efectele lor depurative, altele 
sunt de uz extern - ca emoliente şi decongestive. 

Fasolea verde în uz intern, prin efectele sale 
depurative. 

Consumată ca atare în preparate culinare uşoare, dar 
mai ales ca suc (100 - 200 g pe zi). 


Napii datorită proprietăţilor diuretice. Consumaţi ca 
atare, sub formă de salată. 

Infuzie din o lingură de napi uscați şi bine mărunţiţi 
la 0.5 litri apă, cantitate care se bea în cursul unei zile. 

Prazul în uz extern, datorită proprietăţilor emoliente 
şi decongestive. Cataplasme cu frunze fierte, aplicate 
călduţe pe locul dureros. 

Tomatele în uz extern. Tamponarea obrazului cu felii 
de tomate, de mai multe ori pe zi, în cure de 2 - 3 
săptămâni. 

Varza de asemenea în uz extern. Loţionări repetate 
cu suc proaspăt, pe parcursul mai multor zile. 


CONTUZIILE 

Prin noţiunea de „contuzie” înţelegem orice lovitură 
însoţită de vânătaie, fără ruperea pielii şi fără fracturarea 
oaselor. 

O contuzie poate fi de o gravitate variabilă şi poate fi 
însoţită de hematom (colecţie de sânge într-un organ sau 
ţesut) şi de leziuni interne. 

Sunt recomandate următoarele remedii vegetale: 

Cartofii 

Cataplasme cu cartofi fierţi, bine pasaţi. 

Pătrunjelul datorită efectului antiinflamator al 
frunzelor.  Cataplasme cu frunze de Pătrunjel bine 
mărunţite. 

Varza frunzele fiind decongestive, cicatrizante şi 
antiseptice. 

Aplicaţii direct pe piele cu frunze strivite (cu o sticlă 
de 1 litru) pe o masă şi curățate de nervura principală, 
fixate cu un pansament; se schimbă de 2 ori pe zi. 

Inul 

Sub formă de făină proaspăt râşnită din care se 
prepară un terci cu puţină apă călduţă, care se pune între 
tifoane şi se aplică pe locurile inflamate. 


Pentru a împiedica iritarea pielii, se recomandă un 
amestec de două părţi făină de Mugştar şi o parte făină de 
in 

ARSURILE 

Sunt leziuni ale pielii sau ale mucoaselor, provocate 
de expunerea la o căldură intensă sau prin contact cu un 
agent fizic sau chimic. 

Arsurile pot fi cauzate de către lichide în fierbere, de 
către solide calde sau în combustie, de către agenţii 
chimici (acizi, baze, fosfor), de către electricitate sau de 
către agenţii radioactivi (radiaţii X). 

În cazul arsurilor locale mai uşoare, tratamentul 
fitoterapeutic este exclusiv extern, bazat pe produse 
vegetale care conţin substanţe active antiseptice, capabile 
să grăbească cicatrizarea țesutului lezat. În continuarea 
tratamentului extern se apelează la unguente şi uleiuri 
preparate pe bază de plante: 

Măslinele sub formă de ulei. 

Aplicaţii cu ulei de măsline în amestec cu albuş de 
ou. 

Migdalele dulci prin acţiunea lor emolientă şi 
trofică. 

Migdalele mărunţite şi făcute pastă cu puţin lapte 
sau smântână. 

Pepenele galben 

Aplicaţii locale cu pulpă zdrobită în arsuri uşoare. 


Socul 


Cataplasme cu decoct concentrat, din 30 - 50 g 
fructe la 1 litru de apă. 


Cartofii unul din cele mai la îndemână remedii în 
acest caz. 

Dovlecelul 

Cataplasme cu pulpă crudă, zdrobită. 


Pătlăgelele vinete 

Cataplasme cu frunze zdrobite. 

Varza datorită favorizării cicatrizării, produce o 
intensificare a circulaţiei în zona interesată. Frunzele sub 
formă de comprese. 

Aplicaţii direct pe piele cu frunze strivite (cu o sticlă 
de 1 litru) pe o masă şi curățate de nervura principală, 
fixate cu un pansament; se schimbă de 2 ori pe zi. 


În cazul arsurilor grave, primul ajutor acordat 
accidentatului constă în administrarea unui calmant 
(durerile sunt atroce în asemenea accidente) şi în 
transportarea lui la o unitate sanitară de profil chirurgical. 

Dacă bolnavul este în stare de şoc, se va apela la un 
serviciu de terapie intensivă, tratamentul fiind în 
exclusivitate alopat. 

DEGERĂTURILE 

Sunt leziuni grave ale ţesuturilor, cauzate de frig. Se 
produc în unele circumstanţe favorizante: imobilitate 
prelungită, îmbrăcăminte prea jilavă, vânt. 

Toate regiunile corpului pot fi afectate, dar 
degerătura gravă afectează mai ales extremităţile 
(degetele de la mâini şi picioare, nasul, urechile). 

Din punct de vedere clinic, se manifestă printr-o 
senzaţie de pişcătură, apoi printr-o amorţire treptată - 

un important semn de alarmă, deoarece victima nu 
mai simte în continuare nimic. 


Pielea este albă şi rece, apoi devine violacee şi 
umflată. 

În formele cele mai grave şi netratate apar flictene 
(băşici conţinând puroi), apoi gangrena. 


Prima intervenţie constă în luarea bolnavului din frig, 
desfacerea hainelor (fără însă a i le scoate) şi înfăşurarea 


lui într-o pătură. 

Pentru  degerături mai severe se recomandă 
încălzirea părţilor degerate cu apă caldă, dar apa mai 
caldă de 40 - 42*C este contraindicată. 

Fitoterapia recomandă plante care stimulează 
circulaţia sângelui la nivelul ţesuturilor: 

Castanele comestibile 

Băi locale sau cataplasme cu decoct scurt (2 - 3 
minute) din 15 - 20 gla 1 litru, după care se lasă la infuzat 
încă 15 minute 

Lămâile 

Fricţionări uşoare cu suc ale porţiunilor afectate. 


Ceapa 

Cataplasme cu ceapă fiartă pe zona afectată. 

Hreanul 

Aplicaţii cu 2 linguri de hrean ras, macerat o oră în 
0.5 litri lapte fierbinte. 

Morcovii 

Cataplasme cu morcovi raşi. 

Napii 

Aplicaţii cu napi fierti, apoi masare uşoară, pentru a- 
şi lăsa sucul. 

Salata verde 

Cataplasme calde cu frunze fierte. 

Telina reprezintă unul din principalele remedii. 

Băi locale cu decoct prelungit (45 minute) dintr-o 
ţelină cu tot cu frunze, tăiată mărunt, la 2 litri apă. 

Se ţin părţile degerate în decoctul cât se poate de 
cald, reîncălzindu-se, pentru a se folosi de 3 ori pe zi. 
Tratamentul durează 3 - 5 zile. 

Varza 

Aplicaţii direct pe piele cu frunze strivite (cu o sticlă 
de 1 litru) pe o masă şi curățate de nervura principală, 


fixate cu un pansament; se schimbă de 2 ori pe zi. 

PANARIŢIUL 

Este o infecţie acută a unui deget de la mână sau, 
mai rar, de la picior. 

Este o afecţiune frecventă, ce decurge din inocularea 
într-un deget a unui germene, de cele mai multe ori un 
stafilococ, de către o aşchie, o înţepătură sau printr-o 
plagă. 

Farmacia verde are soluţii optime în cazul 
panariţiului: 

Cartofii 

Cataplasme maturative cu cartofi fierţi, bine zdrobiţi. 

Fasolea făina de fasole este şi ea utilă ca maturativă. 
Cataplasme din făină de fasole preparată cu apă caldă. 

Lintea 

Cataplasme cu linte fiartă şi zdrobită. 

Salata verde 

Cataplasme calde cu frunze fierte. 

Varza 

Aplicaţii pe zona interesată a unor frunze strivite (cu 
o sticlă de 1 litru) pe o masă şi curățate de nervura 
principală, fixate cu un pansament; se schimbă de 2 ori pe 
zi. 


RĂNILE (PLĂGILE) 

Sunt rupturi ale țesuturilor provocate de un accident 
sau de o intervenție chirurgicală. 

Plăgile accidentale trebuie să fie examinate cu 
atenție, deoarece ele pot fi pline de corpi străini (pământ, 
fragmente de sticlă) şi, în acest caz, pot fi contaminate cu 
agenti infecțioşi (există chiar riscul de tetanos). 


Pentru dezinfectarea plăgilor, există următoarele 
antiseptice naturale: 


Lămâile 

Tamponări locale repetate cu suc. 

Usturoiul 

Tamponarea repetată cu o soluţie apoasă cu 10% suc, 
1 - 2% alcool. 


Natura oferă şi numeroase cicatrizante pentru răni: 
Lămâile 

Tamponări locale repetate cu suc. 

Măslinele uleiul calmează durerile şi ajută la o 
cicatrizare rapidă. Aplicaţii locale cu ulei. 

Asmăţuiul 

Cataplasme cu planta proaspătă, zdrobită. 

Morcovii 

Cataplasme cu morcovi raşi. 

Năsturelul 

Comprese cu frunze proaspete, zdrobite. 

Urzica cu acţiune favorabilă de epitelizare a 
tegumentelor, în principal datorită clorofilei. Aplicaţii cu 
decoct scurt (5 minute) din 2 linguri la o cană de apă. 

Varza 

Aplicaţii pe plagă cu frunze strivite şi curățate de 
nervura principală, fixate cu un pansament, schimbându-se 
de 2 ori pe zi. 


În natură există, de asemenea, reţete simple şi 
eficiente pentru rănile purulente şi ulceraţii: 

Ceapa 

Aplicaţii locale cu suc. Cataplasme cu o ceapă fiartă. 

Leuşteanul se utilizează frunzele, fiind bogate în 
ulei volatil cu proprietăţi antiseptice. Aplicaţii locale cu 
frunze zdrobite. 


Morcovul 


Cataplasme cu morcovi raşi. 

Prazul 

Cataplasme cu frunze fierte, aplicate calde. 

Spanacul 

Cataplasme cu frunze fierte în ulei. 

Usturoiul 

Aplicaţii locale cu o soluţie apoasă cu 10% suc şi 1 - 
2% alcool. 


BOLI DE NUTRIȚIE ŞI METABOLISM 

Este un fapt binecunoscut astăzi că bolile de nutriţie 
sunt consecinţa unei alimentaţii dezechilibrate în principii 
nutritive (proteine, glucide, lipide), în celuloză, vitamine, 
enzime, săruri minerale şi oligoelemente (existente cu 
preponderență în legume şi fructe). 

În general, legumele şi fructele sunt sărace în 
proteine, iar multe dintre ele şi în lipide. Excepţie fac 
seminţele, care aduc organismului o serie de lipide sau/şi 
proteine. 

Foarte puţini ştiu, de exemplu, că Soia şi Lintea au 
un conţinut mult mai ridicat în proteine decât carnea, iar 
unele seminţe (arahidele, Floarea-soarelui, Inul, Rapiţa) 
constituie principala sursă de lipide existente în regnul 
vegetal. 

În ceea ce priveşte aportul de glucide, multe fructe 
au un conţinut ridicat dintr-un anumit glucid (fructoza), 
mult mai uşor asimilabil decât zaharoza, glucidul care este 
esenţa zahărului rafinat. 

O sursă importantă de glucide o reprezintă şi 
cerealele, care constituie baza alimentaţiei umane. 

DIABETUL ZAHARAT 

Este cea mai frecventă suferinţă pancreatică, fiind 
definit ca o tulburare cronică a metabolismului de reglare 
glicoreglator, determinată de insuficienţa sau lipsa 
secretorie a celulelor B din insulele pancreatice care 


trebuie să controleze metabolismul glucozei. 

Din punct de vedere clinic, este caracterizat printr-o 
triadă de simptome constant întâlnite: polifagie (bolnavul 
mănâncă foarte mult), polidipsie (bea multă apă) şi poliurie 
(urinează abundent). 

Există două mari forme clinice de diabet: 

— Diabet zaharat tip I (insulino-dependent). Este 
forma specifică în general la copii; 

— Diabet zaharat tip II (insulino-independent). 


În cazul primei forme de diabet, tratamentul este 
substitutiv (cu insulină sau cu sulfamide anti-diabetice) 
pentru toată viaţa bolnavului. 

Totodată, bolnavului i se instituie un regim de viaţă şi 
mai ales o dietă severă, de respectarea căreia poate 
depinde evoluţia stării lui de sănătate. 


Cea de-a doua formă clinică de diabet este cel 
dobândit şi denumit de tip II (insulino-sensibil); apare în 
general după vârsta de 50 - 55 ani, afectează ambele sexe 
şi se datorează epuizării funcţiei insulino-secretoare a 
pancreasului endocrin. 


De cele mai multe ori, se tratează numai printr-un 
regim alimentar bine controlat; rareori se poate ajunge şi 
la necesitatea administrării de insulină injectabilă. 


Natura îi poate ajuta pe suferinzii de diabet zaharat 
să-şi completeze tratamentul cu o serie de produse 
naturale: 

Afinul efecte hipoglicemiante au şi fructele, dar în 
special frunzele, care sunt considerate, datorită 
conținutului în mirtilină, cel mai important produs al 
Farmaciei Naturii, ca adjuvant în cazuri de glicemie uşor 
crescută care nu au devenit insulino-dependente. 


Infuzie din 2 linguriţe frunze la o cană de apă, 2 căni 
pe zi în cure de întreţinere. 

Cură de afine (300 - 500 g zilnic), pe toată perioada 
sezonului. 

Decoct sau macerat la rece timp de 8 ore din o 
linguriţă de afine uscate la o cană, 2 căni pe zi. 

Alunele energizante pentru diabetici. Consumate ca 
atare. 

Fragile, căpșunile deoarece zahărul conţinut este 
levuloza, fără a fi un remediu, pot fi consumate în dieta 
diabeticilor. Consumate ca atare, fără a depăşi 300 g pe zi. 

Lămâile ducând la scăderea glicemiei, pot intra 
prioritar în regimul diabeticilor. Consumate ca atare, în 
limonade, cu zaharină, în salate, în ciorbe. 

Merele citate de autori elveţieni ca fiind utile în 
regimul diabetului infantil, împreună cu tomatele. Cură de 
mere, asociată cu cură de tomate, separat. 

Perele datorită conţinutului ridicat în levuloză, fără a 
constitui un remediu, sunt printre fructele ce pot fi 
consumate de către diabetici. 

Consumate ca atare. 

Cartofii înlocuind pâinea în regimul diabeticilor, duc 
la eliminarea unor simptome specifice  (glicozurie, 
poliurie). Consumaţi ca atare, în preparate culinare uşoare 
(cca. 1 - 1.5 kg pe zi), copţi sau fierţi în coajă. 

Ceapa 

Consumată ca atare, minimum 1 - 2 cepe pe zi. 

Fasolea sunt utile tecile. 

Infuzie din 2 linguri de teci la o cană, lăsându-se la 
macerat de seara până dimineaţa, câte 2 căni pe zi în cure 
de lungă durată. 


Morcovii 


Consumaţi ca atare. 

Suc, câte 100 - 200 ml consumat dimineaţa devreme. 

Năsturelul 

Consumat în salate. Suc proaspăt (60 - 150 mlpezi), 
îndoit cu apă rece. 

Soia 

Făina de soia este alimentul ideal pentru diabetici. 

Telina 

Consumată ca atare, în preparate culinare. Suc câte 
100 ml dimineaţa înainte de masă. 

Urzicile 

Infuzie sau decoct scurt (5 minute) din 1 - 2 linguri la 
o cană, 2 - 3 căni pe zi. 

Varza cu o substanţă hipoglicemiantă activă dar 
instabilă; acţiunea este şi mai puternică pentru Varza de 
Bruxelles. Consumată ca atare, în salate de crudităţi sau 
preparate culinare uşoare. Cure de suc, un pahar pe zi, 
între mese. 

GUTA 

Este o boală metabolică ce rezultă dintr-un exces de 
acid uric în sânge. Afectează de cele mai multe ori 
bărbatul de vârstă matură. 

În general, există o predispoziţie genetică pentru 
„fabricarea” unui exces de acid uric. 

Prezent în exces în organism, acidul uric precipită şi 
cristalizează în articulaţii (cel mai des la baza degetului 
mare de la picior, dar şi la glezne, genunchi, uneori la 
încheietura şi degetele mâinii). 

Acesta provoacă crize acute de dureri vii (crize de 
gută), care pot împiedica pacientul să pună piciorul pe 
pământ. 

În absenţa tratamentului de fond, articulațiile se 
deformează, apoi se distrug după câţiva ani de evoluţie, iar 
acumulările de acid uric de sub piele fac să apară 
tumefacţia (toţii gutoşi) pe ureche, tendoane, ţesuturi moi. 


În general, fructele, legumele şi seminţele sunt 
recomandate în uz intern, acţionând prin eliminarea 
masivă de acid uric şi uraţi; câteva din ele sunt utile şi în 
uz extern, prin aplicaţii locale cu efect antiinflamator. 

Agrișşele 

Consumate ca atare, în compoturi, supe. Suc, 100 - 
300 ml pe zi, în 3 - 4 reprize. 


Cireşele, vişinele 

Consumate ca atare. 

Coacăzele negre,  coacăzele roşii în cazul 
Coacăzului negru sunt foarte active şi frunzele. Consum de 
fructe ca atare. 


Suc, 100 - 300 ml pe zi, în 3 - 4 reprize. 

Infuzie din fructe uscate, 1 - 2 linguriţe la o cană, 2 - 
3 căni pe zi. Infuzie din 2 linguriţe de frunze la o cană, 3 
căni pe zi, între mese. 

Fragile, căpşunile 

Consumate ca atare, în cure de 1 - 1.5 kg pe zi, timp 
de 7 - 14 zile. 

Lămâile, portocalele 

Consumate ca atare sau sub formă de suc. 

Merele, perele 

Consumate ca atare, în cure de lungă durată, până la 
1 kg pe zi. 

Moşmoanele cu  contraindicaţii pentru cei cu 
tendinţă de constipaţie. Consumate ca atare sau în 
compot. 

Pepenele verde 

Consumat ca atare, în cure de 1-2 kg pe zi, pe toată 
durata sezonului. 

Porumbele 


Decoct din o lingură la o cană, 2 căni pe zi. 

Strugurii în special cei care provin de pe soluri 
calcaroase. Consumaţi ca atare sau sub formă de must. 

În uz extern, cataplasme cu turte rămase de la 
pasarea strugurilor; sunt antiinflamatoare în umflături 
gutoase. 

Zmeura 

Consumată ca atare. 

Ceapa 

Consumată ca atare, minimum 1 - 2 cepe pe zi. 

Decoct din 3 cepe mari la 1 litru apă; se beau 2 căni 
pe zi, dimineaţa şi seara. 

Dovilecelul 

Consumat ca atare, în preparate culinare obişnuite 
sau dietetice. 

Fasolea verde 

Consumată în preparate culinare uşoare. Suc, 100 - 
200 ml pe zi. 

Hreanul 

Macerat timp de o oră din 2 linguri hrean ras la 0.5 
litri lapte fierbinte, bându-se în cursul dimineţii. 

Napii 

Consumaţi ca atare. Infuzie din o lingură de napi 
uscați şi mărunţiţi la 0.5 litri apă, cantitate care se bea în 
cursul unei zile. 

Pătrunjelul proprietăţi deosebite având rădăcinile, 
fiind însă utile şi frunzele. 


Telina 

Decoct consumat în preparate culinare. Decoct din 
50 g rădăcini la 1 litru de apă, 2 căni pe zi. Suc de 
rădăcini, 50 - 100 g pe zi. 

Infuzie din 1 linguriţă de frunze la o cană, 2 - 3 căni 
pe zi. 


Prazul atât în uz intern, cât şi extern. 

Decoct foarte concentrat din 200 g la 1 litru de apă, 
consumat în cursul unei zile. 

Salata verde 

Consumată ca atare. Decoct din 60 - 80 g la 1 litru 
de apă, cantitate care se bea în cursul unei zile. 

Soia 

Făina de Soia este indicată ca aliment de bază în 
gută. Decoct din 30 g la litru de apă, 2 - 3 căni pe zi. 

Urzica 

Infuzie sau decoct scurt (5 minute) din 1 - 2 linguri la 
o cană pe zi. 

Usturoiul 

Decoct din 2 - 3 bulbili zdrobiţi, la 200 ml apă sau 
lapte, cantitate care se bea în cursul unei zile. 

Varza în uz extern calmează durerile gutoase. 

Aplicaţii în zona interesată cu frunze strivite şi 
curățate de nervura principală, fixate cu un pansament; se 
schimbă de 2 ori pe zi. 

OBEZITATEA 

În ultimii ani, obezitatea a devenit pentru societatea 
modernă o problemă majoră de sănătate. Statisticile 
estimează că o cincime din populaţia de sex masculin, 
respectiv o treime din femeile planetei suferă de obezitate. 

Obezitatea se caracterizează prin crearea unui 
surplus ponderal de peste 20% faţă de valorile normale ale 
mediei indivizilor de acelaşi sex şi aceeaşi vârstă, cu 
implicaţii asupra condiției estetice, psiho-sociale şi 
biologice a bolnavului. 


Doi sunt factorii principali care favorizează 
obezitatea: primul este cel exogen (abuzul alimentar, 
lăcomia), iar cel de-al doilea este de origine endogenă şi se 
datorează unor predispoziţii genetice sau unor dereglări 
endocrine (glandulare), la care se adaugă sedentarismul. 


Întâlnită în toate zonele geografice ale lumii şi la 
toate vârstele, obezitatea afectează o treime din adulţii 
americani şi 21% din persoanele având vârsta între 12 - 19 
ani. 

În ciuda unei industrii dietetice de 40 - 50 milioane $ 
pe an, obezitatea a câştigat proporţii epidemice, ca 
rezultat al reducerii activităţii fizice, al timpului tot mai 
mare petrecut în faţa televizorului şi al cantităților 
crescute de alimente consumate. În medicina clasică, 
tratamentul constă în scăderea aportului caloric 
(alimentaţie hipocalorică) şi în mărirea consumului caloric 
(prin exerciții fizice) cu sau fără administrare 
concomitentă de extracte tiroidiene sau de hormoni 
sexuali, în funcţie de caz. 


În privinţa îndepărtării factorilor etiologici, se pune 
accentul pe corectarea hipofuncţiei corticosuprarenale, a 
insuficienţei tiroidiene, ovariene etc. 

Un rol important îl ocupă şi reechilibrarea nervoasă, 
în special prin înlăturarea condiţiilor psiho-fizice care 
influenţează negativ starea de sănătate. 


Alimentele vegetale fac parte din dietoterapia 
obezității. 

Deşi utile, produsele „verzi” nu pot avea efecte 
miraculoase; de aceea, se recomandă asocierea remediilor 
medicinei clasice cu exerciţiile fizice, cu dieto şi 
fitoterapia. 

lată ce ne propune natura pentru lupta cu obezitatea: 

Cireşele, vişinele prin aportul lor caloric redus şi 
efectul uşor laxativ. 

Consumate ca atare, făcându-se cure pe toată 
perioada sezonului, chiar rezervându-li-se în exclusivitate o 
zi pe săptămână. 


Merele 

Cure de mere, cu „zile de mere” în care să se 
consume câte 1 kg pe zi, fără alte alimente. 

Socul prin cumularea acţiunilor diuretică, uşor 
laxativă şi sudorifică; sunt utile în acest scop florile, dar şi 
fructele. 

Decoct din o linguriţă de fructe proaspete la o cană; 
după ce dă în clocot, se storc boabele; se beau 1 - 2 căni 
pe zi. 

Fructele de soc trebuie să fie bine coapte, altfel sunt 
toxice. Decoct din fructe uscate, cu o linguriţă la o cană, 2 
- 3 căni pe zi. Infuzie cu 1 - 1/2 linguriţă de flori la o cană, 
2 - 3 căni pe zi. 

Strugurii acţiunea lor se explică prin efectul 
favorabil asupra metabolismului. 

Consumaţi ca atare, 2 zile pe săptămână doar 1 - 2 
kg struguri zilnic, fără alte alimente. 

Cartofii 

Consumaţi ca atare în preparate culinare uşoare. 

Tomatele au valoare nutritivă redusă. Consumate ca 
atare. 

Telina 

Consumată ca atare în preparate culinare. 


AFECŢIUNILE REUMATISMALE 

Prin reumatism înţelegem orice afecţiune dureroasă, 
acută sau (de cele mai multe ori) cronică, ce stânjeneşte 
buna funcţionare a aparatului locomotor. În exprimarea 
curentă, dar şi în limbajul medical, acest termen acoperă 
boli foarte diverse. 


Reumatismele pot fi: infecțioase (artrite, cauzate de 
prezenţa unui agent infecțios în articulaţie), inflamatorii 
(observate în cazul bolilor de sistem), microcristaline 
(cauzate de prezenţa microcristalelor în articulaţie - guta, 


de exemplu), degenerative (artroze, provocate de 
degenerescenţa şi uzura unei articulaţii). 


Fructele şi legumele recomandate se utilizează atât 
în uz intern (adjuvante ca depurative, cu eliminare de acid 
uric şi uraţi), precum şi în uz extern, ca decongestive şi 
pentru calmarea durerilor. 

Agrișşele 

Consumate ca atare. Suc, 100 - 300 ml pe zi, în 3-4 
reprize. 

latina 

Infuzie din 1 - 2 linguriţe la o cană, 2 - 3 căni pe zi. 

Cireşele, vişinele 

Consumate ca atare, putându-se face adevărate cure 
în artritism (chiar cu rezervarea unei zile pe săptămână). 

Coacăzul negru fiind utile atât fructele, cât şi 
frunzele. 

Fructele proaspete se consumă ca atare sau sub 
formă de suc. Infuzie din fructe uscate, 1 - 2 linguriţe la o 
cană, 2 - 3 căni pe zi. Infuzie din 2 linguriţe de frunze la o 
cană, 3 căni pe zi, între mese. 

Lămâile 

Consumate ca atare, în limonade, salate, ciorbe. 

Merele, perele 

Consumate ca atare, până la 1 kg pe zi. 

Decoct dintr-o lingură de fructe uscate („poame”) şi 
mărunţite la o cană, 3 - 4 căni pe zi, îndulcite după gust. 

Strugurii atât în uz intern, cât şi în uz extern. 

Consumaţi ca atare sau sub formă de must, în cure 
pe durata întregului sezon. Cataplasme, în zonele 
dureroase, cu turte rămase de la pasarea strugurilor. 

Ardeiul iute prin proprietăţile sale revulsive este 
recomandat în lumbago, dureri reumatice, în fricţiuni. 
Comprese locale cu tinctură din 20 g ardei iute macerat 8 


zile în 100 ml alcool de 70°. 

Ceapa 

Decoct din 3 cepe mari la 1 litru apă, 2 căni pe zi, 
dimineaţa şi seara la culcare. 

Dovileceii 

Consumaţi ca atare, în preparate culinare dietetice. 


Fasolea verde 

Consumată ca atare, opărită, sub formă de salată sau 
alte preparate culinare dietetice. Suc, cca. 100 ml pe zi. 

Hreanul util şi în tratamentul intern, completat cu 
cel extern, având proprietăţi revulsive. 

Macerat timp de o oră cu 2 linguri hrean ras la 0, 5 
litri lapte fierbinte, cantitate care se bea dimineaţa, după 
micul dejun. 

Băi locale sau generale, asemănătoare celor cu 
Muştar; se toarnă apă caldă de 35 - 45° peste un săculeţ 
de tifon cu făină de Hrean, socotindu-se cea o lingură cu 
vârf la 1 litru apă. Săculeţul se agită în apa de baie, baia 
durând 20 - 30 minute. 

Fricţiuni ale zonei inflamate cu tinctură din 20 g 
hrean ras macerat 2 săptămâni în 100 ml alcool. 

Năsturelul recoltat numai din locuri curate, unde nu 
păşunează vitele. 

Consumat sub formă de salată. Suc proaspăt, 60 - 
150 ml pe zi, îndoit cu apă. 

Păstârnacul 

Consumat în preparate culinare. 

Pătrunjelul sunt utile atât rădăcinile, cât şi frunzele. 

Decoct din 50 g rădăcini la 1 litru de apă, 2 - 3 căni 
pe zi. 

Salata verde 

Decoct din 60 - 80 g la 1 litru, cantitate care se bea 
în cursul unei zile. 


Soia 

Făina de Soia reprezintă un aliment de bază pentru 
dieta reumaticilor. 

Tarhonul 

Infuzie dintr-o lingură la o cană; 2 căni pe zi. 

Telina 

Suc, câte 100 g dimineaţa înainte de masă. Decoct 
din 30 g la 1 litru de apă, 2 - 3 căni pe zi. 

Urzicile folosirea în uz intern este completată cu 
practici populare de folosire în uz extern. Infuzie sau 
decoct scurt (5 minute) din 1 - 2 linguri de frunze la o 
cană, 2 - 3 căni pe zi. 

„Biciuirea” cu un mănunchi de urzici proaspete, cu 
efect revulsiv în alergii reumatice, lumbago şi sciatică. 

Usturoiul atât în uz intern, cât şi în uz extern. 

Decoct din 2 - 3 bulbili zdrobiţi, în 200 ml apă sau 
lapte, cantitate care se bea în cursul unei zile. Aplicaţii 
locale pe zona interesată cu bulbili fierţi, puşi cât se pot 
suporta de calzi. 

Varza în artrite, tratamentul intern completându-se 
cu cel extern. 


Cure de suc, un pahar pe zi, între mese, 2 - 3 
săptămâni. 

Aplicaţii în zona interesată cu frunze strivite şi 
curățate de nervura principală, fixate cu un pansament; se 
schimbă de 2 ori pe zi. 


RESTABILIREA UNOR FUNCŢII GLANDULARE 
STIMULAREA SECREȚIEI GLANDULARE 
MAMARE (EFECT GALACTOGOG) 


Alăptarea maternă  (alăptarea la sân) este 
alimentarea de elecţie pentru nou-născut, întrucât laptele 


de mamă este cei mai bine echilibrat pentru sugar 
(conţinutul în grăsimi, elemente minerale, oligoelemente şi 
vitamine). 

Laptele îi aduce sugarului anticorpi indispensabili 
pentru a lupta împotriva infecțiilor. Pentru stimularea 
secreției lactate, farmacia naturii propune următoarele 
soluţii: 

Socul 

Decoct dintr-o linguriţă de fructe bine coapte, 
proaspete sau uscate la o cană; după ce dă în clocot, se 
storc boabele şi se adaugă zahăr. Se beau 1 - 2 căni pe zi. 

Suc, 50 - 100 g pe zi sau compot. 

Asmăţuiul 

Infuzie dintr-o linguriţă de seminţe la o cană, 2 căni 
pe zi. 

Lintea 

Consumată în preparatele culinare. 

Morcovul proprietăți în acest sens au atât 
rădăcinile, cât şi fructele. 

Consum de morcovi ca atare sau sub formă de suc, 
câte 100 - 200 g dimineaţa devreme. Infuzie dintr-o 
linguriţă de fructe la o cană, 2 căni pe zi. 

Anasonul 

Infuzie dintr-o linguriţă la o cană cu lapte; se bea 
treptat în cursul zilei. 

STIMULAREA FUNCŢIEI GLANDELOR 
SUPRARENALE 


Glandele suprarenale, glande endocrine (cu secreție 
internă), situate la polul superior al fiecăruia dintre cei doi 
rinichi, sunt formate fiecare din două părţi: 
corticosuprarenală şi medulosuprarenală. 


În cazul în care echipamentul enzimatic al 


corticosuprarenalei este incomplet, acest lucru se 
manifestă la femeie prin sterilitate şi hirsutism (pilozitate 
exagerată). 


Insuficienţa  suprarenaliană cronică (boala lui 
Addison) e de origine autoimună sau consecutivă unei 
tuberculoze. 

Se manifestă prin oboseală fizică şi psihică, resimțite 
mai ales seara, pigmentarea maronie a pielii, hipotensiune 
arterială, anorexie, tendinţă la hipoglicemie. 

Deşi tratamentul este predominant alopat, produsele 
vegetale sunt binevenite ca adjuvante: 


Telina 

Consumată ca atare, în preparate culinare (mai ales 
în salate de crudităţi). Suc, câte 100 ml dimineaţa, înainte 
de masă. 

Deoarece carenţa în vitamina C contribuie la 
insuficienţa cortico-renalei, toate fructele şi legumele cu 
conţinut ridicat în această vitamină (în principal latina, 
măceşele, lămâile, portocalele, coacăzele negre etc.) vor 
avea efect favorabil asupra acesteia, mărind implicit 
capacitatea de apărare a organismului în boli infecțioase. 

AFECŢIUNILE SISTEMULUI NERVOS 
PERIFERIC ŞI CENTRAL 

Bolile sistemului nervos periferic. Zona Zoster 

Este o boală infecțioasă, provocată de reactivarea 
virusului varicelei. 

Boala debutează printr-o febră moderata, urmând ca 
după câteva zile să apară o erupție de mici pete roşii, pe 
teritoriul unui nerv senzitiv; de cele mai multe ori, zona 
atinsă este un nerv intercostal, simptomele declanşându-se 
în acest caz. 

Această erupție este însoţită de o exacerbare a 
durerii, care devine adesea greu suportabilă. 


Se poate întâmpla ca durerile să persiste timp de ani 
de zile, fiind adesea greu de eliminat. Farmacia verde 
propune Varza în uz extern, drept calmantă a acestor 
dureri. 

Se pot face aplicaţii direct pe piele în zona 
interesată, cu frunze strivite şi curățate de nervura 
principală, fixate cu un pansament. 

Frunzele se vor schimba de 2 ori pe zi. 

Bolile sistemului nervos central odată cu dezvoltarea 
civilizaţiei, cu apariţia ritmurilor de viaţă trepidante, cu 
alterarea relaţiilor interumane, cu apariţia stării de stres, 
bolile sistemului nervos central au devenit tot mai 
frecvente. 


Pe de altă parte, stările nervoase şi stresul pot 
declanşa unele afecţiuni (aşa-numitele boli psihosomatice), 
cum ar fi ulcerul, colita, unele boli cardiovasculare, renale, 
metabolice (diabetul zaharat) etc. 


Tot în acest capitol se integrează şi delicatele 
probleme ale vieții sexuale (impotenţa sexuală şi 
frigiditatea), precum şi bolile neuropsihice cu substrat 
anatomic-lezional. 


Deşi în multe dereglări ale funcţiilor nervoase 
superioare - şi în special în cele asociate cu alterarea 
psihicului - este suficientă scoaterea bolnavului din mediul 
care i-a favorizat îmbolnăvirea (stres, conflicte la locul de 
muncă sau în familie, suprasolicitare psihică), consultarea 
medicului este absolut necesară, după care şi intervenţia 
unui psihoterapeut i-ar fi benefică bolnavului. 


Susţinem, de aceea, ca tratamentul psihoterapeutic, 
alături de consultul psihologic, să-şi ocupe locul meritat şi 
în sistemul sanitar din ţara noastră. 


Fitoterapia oferă în bolile sistemului nervos 
numeroase remedii, dintre care unele de bază, iar altele 
doar adjuvante. 

Pentru a putea fi recomandate, este necesar ca toate 
aceste remedii naturale să fie studiate în detaliu; iată de ce 
ne propunem să le prezentăm clasificate în funcţie de 
acţiunea lor. 


NEUROTROFICE 


Arahidele reconstituante în astenii şi surmenaj. 
Consumate ca atare, după o prăjire uşoară. 

Caisele utile în astenii, stări depresive, nevroze. 
Consumate ca atare, suc, compot, fructe uscate. 

Coacăzele negre preţios remediu adjuvant în 
surmenajul intelectual. Consumate ca fructe proaspete, 
suc. 

Infuzie din 1 - 2 linguriţe de fructe uscate la o cană, 
2 - 3 căni pe zi. 

Migdalele prin compoziţia lor complexă, sunt 
reconstituante ale sistemului nervos. Sâmburii zdrobiţi, 
câte 30 - 35 g de 2 ori pe zi. 

Prunele 

Consumate ca atare. Decoct de prune uscate. 

Pătrunjelul sunt utile atât rădăcinile, cât şi frunzele. 
Suc din rădăcini, 50 - 100 g pe zi. 

Decoct din 50 g la 1 litru de apă, 2 - 3 căni pe zi. 

Infuzie din o linguriţă de frunze la o cană, 2 - 3 căni 
pe zi. 

Soia reconstituantă în astenii nervoase, surmenaj 
intelectual. Folosirea în alimentaţie a uleiului de Soia şi 
făinii de Soia. 

Grâul 


Ca atare, fie amestecat în salate, fie trecut prin 
maşina de tocat şi amestecat cu miere. 

Sub formă de boabe încolţite, cariopsele de Grâu 
germinând la temperatura camerei în 24 - 36 ore. 

SEDATIVE NERVOASE GENERALE 


Cireşele 

(GConsumate ca atare, în întreg sezonul. 

Infuzie din o lingură de cireşe uscate la o cană. 

Mandarinele efectul se explică prin conţinutul 
ridicat în brom. Consumate ca atare. 

Merele 

Consumate ca atare, mai ales seara înainte de 
culcare. 

Piersicul se folosesc florile, foarte utile şi în acelaşi 
timp foarte plăcute pentru copiii cu nervozitate crescută. 
Infuzie din o lingură la o cană, 2 - 3 căni pe zi. 


Sirop dintr-o infuzie concentrată (100 g flori la 1 
litru) cu o greutate egală de zahăr sau miere, fierbându-se 
până la consistenţa siropoasă. Se iau 20 - 30 g pe zi. 

Porumbarul sunt recomandate florile, în special 
pentru copiii cu iritabilitate crescută dublată de 
constipaţie. Infuzie din 1 - 1/2 linguriţă la o cană, 2 - 3 
căni pe zi. 

Prunele pentru copiii uşor irascibili. 

Infuzie dintr-o prună şi o smochină la 100 ml apă, 
cantitate care se administrează zilnic copiilor irascibili. 

Mărarul seminţele sunt sedative nervoase generale 
precum şi antispastice, ceea ce explică şi efectele în 
combaterea sughiţului rebel, îndeosebi la copii. 

Decoct din o linguriţă de seminţe fierte într-o cană de 
lapte, care se bea în cursul unei zile. 

Pătlăgelele vinete 


Consumate în preparate culinare. 

Salata verde 

Consumată ca atare, folosită abundent mai ales la 
masa de seară. 

Decoct din 60 - 80 g la 1 litru de apă, cantitate care 
se bea în cursul unei zile. 

Varza 

Cure de suc, un pahar pe zi între mese. 

AFRODIZIACE 


Usturoiul 

Are, pe lângă multiplele sale proprietăţi curative, şi 
efect afrodiziac. 

Pentru acest ultim efect, se foloseşte sub formă de 
mujdei pe friptură sau peşte, „stropite” cu 250 ml vin 
negru sau cidru de coacăze, consumate de fiecare dintre 
cei doi parteneri de cuplu. 

Ţelina Este celebră ca afrodiziac, în special în ţările 
europene. 

Fără a demitiza importanţa pe care europenii o 
acordă acestei plante, de fapt rădăcinii ei, dorim să 
subliniem că, în Orientul îndepărtat, nu rădăcina de elină 
este utilizată în scop afrodiziac, ci seminţele plantei, fie 
masticate ca atare, fie preparate sub formă de decoct. 


După indicațiile medicinei tradiționale extrem- 
orientale, se prepară un decoct din 20 g seminţe de [elină 
şi 10 g Piper negru la 250 ml apă. 

Se fierbe timp de 15 minute, se lasă 10 minute în 
repaus, apoi se filtrează, se beau 2 - 3 linguri înaintea 
actului sexual. 

Sparanghelul 

Observaţii recente arată că, pentru obţinerea 
efectelor afrodiziace, se recomandă consumarea, sub 


formă de salată crudă, cu puţin ulei de Floarea-soarelui, cu 
suc de lămâie sau cu oţet, cu puţină sare şi piper pisat. 

Salata va constitui o garnitură la un grătar din carne 
de vacă (preparată în sânge) sau de porc, după care se bea 
un pahar de vin negru. 


Avocado şi Bananele 

Fructul de Avocado, prin conţinutul mare de 
bromcriptină şi bananele, prin excesul de potasiu, par să 
aibă efecte afrodiziace. 

Porumbul 

O constatare recentă, în urma unor experienţe pe 
animale, vine să susţină o ipoteză cel puţin curioasă, şi 
anume că mămăliga din Porumb are un uşor efect 
afrodiziac, atât la animalul de experienţă, cât şi la om. 

ANAFRODIZIACE (CALMANTE ALE 
HIPEREXCITAŢIEI SEXUALE) 


Salata verde 

Este recomandabil a se consuma ca atare, fiind 
folosită abundent mai ales la masa de seară. 

Se mai poate prepara şi un decoct din 60 - 80 g la 1 
litru de apă, cantitate care se bea în cursul unei zile. Cu 
acţiune uşor anafrodiziacă sunt creditate şi pătlăgelele 
roşii (tomatele) şi cartofii. 

Se pare că şi citricele, prin conţinutul lor bogat în 
vitamina C, ar avea asemenea efecte. 

HIPNOTICE 

Dintre produsele verzi care favorizează instalarea 
somnului (efect hipnotic), amintim: 

Caisele 

Consumate prioritar în insomnii (ca atare, suc, 
compot, fructe uscate). 

Merele 


Consumate seara înainte de culcare (1 - 2 mere). 

Ceapa 

Consumată ca atare, 1 - 2 cepe pe zi (mai ales la 
masa de seară). 

Mărarul sunt utile seminţele. Decoct din o linguriţă 
de seminţe fierte într-o cana cu lapte; se bea seara, înainte 
de culcare. 

Salata verde 

Consumată ca atare, folosită abundent mai ales ia 
masa de seară. 

Decoct din 60 - 80 g la 1 litru de apă, cantitate care 
se bea în cursul unei zile (dar obligatoriu o cană seara 
înainte de culcare). 


BOALA CANCEROASĂ 

Conform dicționarului Larousse de medicină (ediţia 
1997), definiţia generică a maladiei canceroase ar fi 
următoarea: „boală care are ca mecanism o proliferare 
celulară anarhică, necontrolată şi neîntreruptă”. 


Se pare că această activitate anarhică celulară se 
produce prin activarea unor seturi de gene existente în 
toate celulele normale, numite protooncogene. 

Atunci când aceste protooncogene sunt activate de 
agenţii cancerigeni, ele devin oncogene, transformând 
celula normală într-o celulă  canceroasă. Agenţii 
cancerigeni pot fi grupaţi, în funcţie de natura lor, în: 


— Agenţi fizici (radiaţiile X şi gamma, ultravioletele, 
traumatismele repetate) 

— Agenţi chimici (fumul, tabagismul - cea mai 
redutabilă cauză de malignizare chimică), alcaloizii 
pirazolidinici, derivații benzenului de orice natură, 
solvenţii chimici, coloranţii şi aromele artificiale, uneori 
compuşii chimici utilizaţi ca îngrăşăminte pentru cereale, 


legume sau fructe, erbicidele, pesticidele, azbestul, 
aflatoxina 

— Agenţii chimio-terapici, utilizaţi de multe ori chiar 
în tratamentul bolii canceroase) 

— Agenţi biologici (virusul hepatitei B creşte riscul 
de cancer hepatic, iar virusul Epstein-Barr este asociat cu 
apariţia limfomului Burkitt). 


Tabel adaptat după Dr. Kedar N. Prasad - „Vitaminele 
în prevenirea şi tratamentul cancerului”. 


Agenţi cauzali (alimentaţie Tipuri de cancer (or 
şi mod de viaţă) 
Exces de lipide (grăsimi) prostată, sân, stomac, 
ovare 
Exces de proteine sân,  endometru, pr 
pancreas, rinichi 
Exces de calorii majoritatea tipurilor d 
Exces de alcool esofag, cavitate bucal 
ficat, colon, rect 
Tabagism plămâni, laringe, gură 
Exces de alcool şi tabagism cavitate bucală, Larinc 
Exces de alcool, tabagism şi pancreas, plămâni, f 
exces de cafea Laringe, esofag 
Exces de zaharină (înlocuito vezică urinară 
al zahărului) 
Exces de cafea şi ceai vezică urinară, pancre 
Exces de carne afumată, peşte 
afumat, carne prăjită pe cărbuni, stomac 
produse în saramură 
Alimentaţie deficitară în fier stomac şi esofag 


Alimentaţie deficitară în iod tiroidă 


(Tabel adaptat după Dr. Kedar N. Prasad - „Vitamin 
tratamentul 


Nu mai puţin importantă este evitarea stresului 
(produs fie de suprasolicitarea fizică, fie de cea psihică), a 
traumatismelor psihice ca rezultat al relaţiilor inter-umane 
tensionate, inclusiv cele sociale şi familiale. 


Gândurile negative, pesimismul au un rol notabil în 
iniţierea proliferărilor celulare maligne. 

În ultimul timp, din ce în ce mai mulţi autori 
consideră însă că bolile canceroase sunt, în primul rând, o 
problemă a igienei alimentare. 

Într-o recentă lucrare, profesorul Grigore 
Maltezeanu, reputat oncolog şi autor a numeroase studii 
de specialitate, afirma: „Este timpul să adâncim cercetarea 
şi în această direcție (a alimentației, n.n.) care, astăzi, 
este, uneori, numai predictivă şi insuficient exploatată, cea 
a unor produşi nutritivi, dar şi nenutritivi, mai ales din 
domeniul plantelor medicinale, acest domeniu ce dă o 
speranță de stabilitate şi perenitate în anumite momente 
ale sănătăţii ființei umane”. 


În legătură cu acest subiect, autorul american dr. 
Kedar N. Prasad (1994) stabileşte corelaţii interesante 
între alimentaţie, modul de viaţă şi tipul de cancer 
incriminat. 


Pe lângă elementele prezentate mai sus, se mai poate 
aminti şi sodiul, care, dacă e consumat în exces (prin sarea 
de bucătărie), poate declanşa cancerul de stomac (gastric). 

O dovadă în acest sens o reprezintă prezenţa 
crescută a cancerului gastric în ţările unde se consumă 
multe alimente sărate. 


Totodată deficitul în alimentaţie al ionului de 
magneziu poate creşte riscul în unele cancere. Interesant 
este însă faptul că şi anumiţi produşi bioactivi endogeni 
(interni) sunt suspectaţi că ar contribui, prin metaboliţii 
lor, la creşterea riscului apariției sau declanşării 
cancerului. 

Un exemplu l-ar constitui acizii biliari (acidul cholic, 
deoxicholic, chenadeoxicholic, lithocholic), a căror sinteză 
de către celula hepatică este realizată prin utilizarea 
moleculei de colesterol. 


Deoarece acizii biliari sunt implicaţi în procesul de 
digestie a lipidelor, rezultă că o creştere a consumului de 
lipide în alimentaţie face să crească frecvenţa cancerului 
(în special al celui cu realizare în colon, deoarece acizii 
biliari produc o proliferare de suprafaţă a criptelor 
intestinale). 


Dacă există componente alimentare implicate în 
carcinogeneză, fără îndoială că există şi foarte multe 
elemente anticancerigene ce sunt fie parte constitutivă a 
nutriţiei umane, fie complementară acesteia. Mai mult 
decât atât, aceşti compuşi pot avea rol nu numai în 
prevenţie, ci şi în terapia adjuvantă a bolii canceroase. 


În acest sens, s-au făcut numeroase tentative de 
„constituire a strategiilor împotriva cancerului” (Gr. 
Maltezeanu, 2002), în care alimentaţia să aibă o funcţie 
esenţială. 


În primul rând, este necesar ca pentru hrana noastră 
să alegem glucidele complexe (amidonul, făinoasele, 
leguminoasele, legumele, rădăcinoasele) şi nu pe cele care 
se resorb rapid şi ridică brutal nivelul glucozei în sânge 
(favorizând astfel proliferarea malignă): zahărul, mierea 


sau dulciurile. 


În privinţa proteinelor (deci a aminoacizilor necesari 
tuturor proceselor celulare), este recomandabil să se 
consume cu preponderență produse cu o concentraţie mai 
slabă de proteine (cum sunt proteinele vegetale) şi mai rar 
cele de origine animală (cu un conţinut bogat în proteine 
raportat la volum). 


Pe lângă grupele mari de constituenți naturali, există 
(după cum menţionam la începutul acestei cărţi) şi alte 
substanţe active terapeutic, cum sunt vitaminele, sărurile 
minerale, oligoelementele sau fibrele alimentare. 

Referitor la consumul de grăsimi, trebuie excluse 
lipidele animale sau sintetice şi înlocuite cu uleiuri 
vegetale. 

Se evidenţiază astfel importanţa alimentaţiei fără 
grăsimi animale, care trebuie înlocuite cu grăsimi vegetale 
bogate în acizi graşi nesaturaţi. 


După cercetări recente, trebuie acordată o mare 
importanţă unuia dintre acizii graşi esenţiali. 


Este vorba de acidul gama-linolenic (A.G.L.), care a 
fost obţinut din seminţele de Luminiţă (Oenothera biennis 
L), din seminţele unor Boraginacee şi Scrofulariacee şi în 
special din seminţele de Coacăz negru (Ribes nigrum L) şi 
care, probabil, există şi în seminţele de struguri. 


Din ce în ce mai multe studii atestă importanţa - 
până acum presupusă - a vitaminelor în prevenirea şi 
tratamentul cancerului. 

Mecanismele prin care acestea reduc proliferarea 
celulelor canceroase nu sunt încă suficient cunoscute, dar 
se pare că acestea acţionează la nivelul membranelor 


celulare, care devin mult mai permeabile în cazul celulelor 
maligne, favorizând astfel asimilarea unor cantităţi mai 
mari decât dozele absorbite în mod normal. 

Dar, atenţie! Nu putem consuma vitamine după 
bunul plac, oricând şi oricât! 


O serie de vitamine şi provitamine (vitamina A, beta- 
carotenul - unul din precursorii vitaminei A, vitamina E şi 
C), cunoscute pentru efectele lor antioxidante, sunt 
considerate protectori de prim rang (privind riscul în 
cancer), având rol de contracarare a radicalilor liberi 
organici sau anorganici. 


Ce sunt aceşti radicali liberi? 

Sunt „produşi intermediari secundari ai unor reacţii 
metabolice celulare sau împotriva altor produşi ai 
oxigenului, ai dezactivării formelor sale moleculare active 
ce produc alterări celulare funcţionale şi structurale” 
(Maltezeanu). 

Totodată, se pare că şi vitamina D 3 (calciferol) are 
un efect antiproliferativ, de inhibiţie a celulelor maligne, în 
schimb, efectul anticanceros al vitaminelor din grupul B 
este destul de slab, iar unele din ele ar putea avea chiar un 
efect de promotor (vitaminele B2, B6, B12). 


În esenţă, se poate susţine cu date concrete, bazate 
pe numeroase studii efectuate pe grupe de indivizi, că 
vitaminele şi provitaminele (dintre care carotenoizii, 
retinoizii, vitaminele C, E şi D), precum şi corespondentul 
lor natural din legume şi fructe au efect preventiv pentru 
anumite localizări ale bolii canceroase (intestin gros, 
glandă mamară, plămân, vezică urinară, prostată, stomac, 
ficat, pancreas). (După Gr. Maltezeanu, op. cit.) 


În continuare, vom prezenta principalele surse 


alimentare bogate în vitaminele importante în terapia 
anticanceroasă (Prasad): 


Beta-carotenul 

Legume - sfeclă, broccoli (conopidă italiană), 
morcovi, dovlecei, Spanac, cartofi dulci (batate), Varză, 
lăptuci, cereale, fructe - cantalup, caise, mango. 


Vitamina A 

Ficatul, ouăle şi laptele constituie surse excelente 
pentru această vitamină. 

Menţionăm că, în fructe şi legume, vitamina A se află 
sub formă de beta-caroten pe care organismul îl 
transformă în vitamina A. 


Vitamina C 

Vegetale: Varză de Bruxelles, Conopidă, Mazăre, 
Varză, ardei iuți şi verzi. 

Fructe: portocale, lămâi, ananas, zmeură, căpşuni, 
grape-fruit şi, în special, pseudofructele de Măceş. 


Vitamina E 


Cele mai bogate surse în această vitamină sunt 
uleiurile vegetale, nucile, cerealele. 


Legume: Spanac, Pătrunjel, Muştar, frunze de Nap, 
Sparanghel, roşii, castraveți. Fructe: coaja merelor, 
banane. 

Seminţe (achene): pseudofructele de Măceş. Produse 
animale: carne de peşte şi de pui. 


În privinţa sărurilor minerale, s-a constatat că ionul 
pozitiv (cationul) de potasiu are un efect protector în faţa 
bolii canceroase. Or, fructele şi legumele, în majoritatea 


lor, sunt bogate în potasiu. 

În legătură cu ionii de calciu şi magneziu, este 
dovedit faptul că diminuează riscul de declanşare a 
cancerului colo-rectal. 


Există oligoelemente care par a diminua riscul de 
cancer. Dintre acestea, amintim 

— Cuprul (element utilizat în tratamentul unor boli 
infecțioase sau metabolice prin efectul de scădere a 
colesterolului şi de catalizator a numeroase activităţi 
enzimatice) 

— Zincul (cu dovezi certe de prevenţie a bolii 
canceroase, prin implicarea sa în reacţii imunologice), 
seleniul (în doze mari, poate fi cancerigen, însă în doze 
mici poate fi protector împotriva efectului a numeroşi 
cancerigeni chimici). 


În consecinţă, se poate afirma că, după terminarea 
definitivă a unui tratament convenţional, cu scop curativ 
sau paleativ, terapia adjuvantă anticanceroasă se bazează, 
în momentul actual, pe suplimentarea hranei zilnice cu 
unele vitamine, împreună cu sărurile minerale sau 
oligomineralele benefice. 


Consumul de fibre alimentare (cunoscut încă din 
Antichitate ca tratament al constipaţiei) poate avea un 
impact pozitiv de protecţie împotriva cancerului de colon şi 
chiar a cancerului de glandă mamară. 

Oncologul Gr. Maltezeanu citează în acest sens cazul 
femeilor finlandeze, cu o incidenţă scăzută a cancerului 
mamar, în ciuda alimentaţiei bogate în grăsimi, dar cu un 
consum extrem de mare de legume şi fructe, mai ales de 
fructe de pădure. 

De-a lungul timpului, au fost propuse nenumărate 
diete în cadrul terapiei anticanceroase. 


lată, de exemplu, regimul prescris de doctoriţa 
daneză Kristine Nolfi în tratamentul cancerului de sân, cu 
rezultate remarcabile. 

Este un tratament bazat exclusiv pe crudităţi: 
dimineaţa şi seara numai fructe, la prânz numai legume. 
Niciodată nu se vor consuma legume şi fructe în acelaşi 
timp; totodată, se interzice şi consumul concomitent de 
sucuri de fructe, pentru a conserva capacitatea naturală a 
acestor alimente. 


Toate alimentele de origine vegetală trebuie să fie 
bine spălate şi bine mestecate, bineînţeles dacă dentiţia o 
permite. 

În cazul în care există deficienţe în acest sens, se 
recomandă ca fructele sau legumele tari să nu fie date prin 
răzătoare, ci să fie tăiate cu un cuţit inoxidabil în bucățele 
mici. 

În orice situaţie este indicată însă masticarea cât mai 
îndelungată a acestor alimente. 

Acelaşi medic propune completarea regimului 
vegetarian din când în când cu unt, lapte pasteurizat (nu 
lapte proaspăt, nefiert), precum şi cu alte produse lactate. 

De asemenea, recomandă germeni de cereale sau 
grăunţe înmuiate în apă, fructe oleaginoase, în special nuci 
de Cocos, miere în cantităţi mici şi câteva ouă pe 
săptămână. 

Sunt benefice băile de aer şi lumină (nu direct prin 
expunerile la soare), exerciţiile de respiraţie. 


În continuare, vă prezentăm câteva sugestii şi 
recomandări proprii în legătură cu dietoterapia în maladia 
canceroasă. 

Fără a avea pretenţia de a vindeca toate formele 
acestei boli, propunem totuşi începerea tratamentului 


natural de dezintoxicare (inclusiv de medicamente) a 
organismului, după cum urmează: 


1. Sucuri de fructe şi legume proaspete, consumate 
separat şi neamestecate. 

2. Legume şi Salată verde, Varză albă sau roşie, 
Sfeclă roşie, Ridichi negre etc. 

3. Fructe şi legume coapte în coajă (mere, cartofi, 
fulgi de Ovăz, Grâu încolţit). 

4. Zahărul alb rafinat se va înlocui cu zahăr brun sau, 
mai bine, cu miere. 

5. Pâine de Secară sau de Grâu (integrală) cu cât mai 
puţină sare (se recomandă puţină sare de mină, grunjoasă, 
măcinată fin sau sare din apa de mare). 

6. Supa lui Hippocrate. Mod de preparare: 

Într-un vas smălţuit, de 2 litri, se pune o ţelină de 
mărime mijlocie sau o gulie, o rădăcină de Pătrunjel, tăiate 
în felii (nu rase), o jumătate de kilogram de tomate (sau 
echivalentul în suc sau pastă), jumătate de kilogram de 
cartofi bine spălaţi, cu coajă cu tot (ca şi celelalte 
zarzavaturi, necurăţate de coajă). Se acoperă cu apă şi se 
pun la fiert la foc domol timp de 2 ore, completând apa 
care se pierde prin evaporare. Apoi se pasează. 

Se poate varia gustul, adăugând 2 - 3 căţei de 
Usturoi, frunze de la diferite legume sau plante aromate, 
exceptând condimentele puternic picante. 

Această supă se consumă zilnic, în cantitate de 0.250 
- 0.500 litri pentru o persoană. Se poate prepara pentru 2 
zile, menţinând-o la frigider proaspătă. 


În prima lună, sunt interzise următoarele alimente: 

— Toate proteinele animale (carnea de orice fel, 
peştele, laptele, brânza sărată, ouăle); 

— Sarea fină sau extrafină (se admite doar sarea 
grunjoasă până la 1 g pe zi); deoarece majoritatea 


legumelor conţin săruri minerale în cantităţi suficiente 
pentru organism, se va evita adaosul de sare; pentru gust 
se vor adăuga plante aromate uscate (Cimbru, Mărar, 
Pătrunjel, frunze de Ţelină, Mentă etc) 

— Fructele de tipul bacă (cu boabe) sau drupeolă (cu 
sâmburi): prune, zmeură, mure, afine, caise, cireşe, 
piersici 

— Alcoolul şi toate neuroexcitantele (tutunul, cacao, 
cafeaua, condimentele tari sau iuți, sucurile răcoritoare 
din comerţ etc) 

Pentru gătitul sau fiertul legumelor în abur sunt 
indicate vasele de inox, oalele smălţuite sau din lut 
smălţuit, vasele de sticlă (Jena, Pyrex), în niciun caz de 
aluminiu, deoarece s-a constatat că aluminiul este unul din 
factorii care pot declanşa proliferarea celulelor 
canceroase. 


Rămân interzise timp îndelungat: 

— Toate neuroexcitantele menţionate 

— Sarea, toate condimentele exotice, bicarbonatul de 
sodiu 

— Medicamentele de sinteză 

— Zahărul alb rafinat şi toate preparatele de 
cofetărie sau patiserie care conţin zahăr; zahărul va fi 
înlocuit cu cel existent în fructe şi cu miere 

— Făina albă şi derivatele ei 


— Grăsimile, în special cele animale, margarina, 
cremele, smântâna, uleiul de Soia (consumat cu moderație, 
din cauza concentraţiei mari de fitohormoni). Este permis 
consumul de ulei de Floarea-soarelui. Cel mai bun ulei este 
cel obţinut la rece prin presarea sâmburilor de Coacăz 
negru sau de struguri 

— Castraveţii, dovleceii, ananasul, fructele cărnoase 
(cum ar fi strugurii sau afinele, exceptând coacăzele) 


— Toate conservele de orice fel,  mezelurile, 
afumăturile 
— Ciupercile. 


Pentru ilustrare, vom da un exemplu de meniu pentru 
o zi. La micul dejun: 

— O porţie de fulgi de Ovăz (cca. 250 g); 

— Pâine neagră sau intermediară prăjită, cu miere 
sau dulceaţă, 2 - 3 felii 

— O farfurie de supă călduţă sau un pahar de suc din 
fructul preferat sau din legume. 


La ora 10: 
— 2 pahare de suc din fructul preferat, preparat 
proaspăt. 


La prânz: 

— O farfurie cu supă de legume 

— 1 - 2 cartofi mari (sau 4 mici) copţi sau fierţi în 
coajă, cu puţin unt 

— 2 farfurii cu legume de sezon fierte în abur, 
completate cu brânză dulce, slabă, sana sau iaurt 

— Crudităţi şi salate. 

Meniul se poate completa cu suc de fructe proaspete 
sau salată de fructe. 


Seara: 
La fel ca la prânz, cu excepţia cartofilor. 


În timpul nopţii: - suc de fructe sau ceai de plante. 


În pledoaria noastră pentru o viaţă mai lungă bazată 
pe o alimentaţie specifică, echilibrată, pentru prevenirea şi 
tratamentul bolilor canceroase care fac în fiecare an 


milioane de victime, ne permitem să facem câteva remarci: 

— În domeniul chimioterapiei maladiilor canceroase 
nu s-au înregistrat, din păcate, progrese remarcabile în 
sensul vindecării durabile a acestor boli 

— Dacă admitem ipoteza virală a bolii, trebuie să 
avem în vedere doi factori: 

1. Acţiunea nefastă a virusurilor poate surveni pe un 
teren deja sensibilizat de agenţii fizici, chimici sau 
genetici, dar nu pe un teren sănătos 

2. Cercetările ştiinţifice actuale încearcă să obţină 
substanţe antivirale, la fel ca şi în cazul antibioticelor. Or, 
această direcţie a cercetărilor este bazată pe 6 concepţie 
insuficient fundamentată filosofic, la fel ca şi cea a 
antibioticelor. 

Orice fiinţă vie, de la virus, bacterie şi până la Homo 
sapiens, are dreptul la existenţă. Accentul trebuie pus pe 
substanţe  biotice, care să întărească organismul şi 
capacitatea lui de autoapărare. 


FRUCIELE, LEGUMELE ŞI SEMINȚELE 
UTILIZATE ÎN COSMETICĂ 

Din timpuri străvechi, pe lângă alte produse naturale, 
în special unele fructe şi legume au fost utilizate sub 
diferite forme pentru întreținerea pielii, îndeosebi a 
tenului. 


Odată cu apariția industriei cosmetice, bazată în 
special pe chimicale, cosmetica naturală a fost dată uitării. 

Abia în ultimele decenii s-a revenit la produsele 
naturale, dar prelucrate prin diferite procedee care nu 
protejează întotdeauna structurile chimice cu adevărat 
naturale. 

Din această cauză, am inclus în acest subcapitol al 
lucrării noastre utilizarea fructelor, legumelor şi 
semințelor ca atare, neprelucrate, cel mult diluate tot cu 


produse naturale. 

Avantajul este că anumite substanţe importante cum 
sunt vitaminele, enzimele, fitohormonii, factorii biotici etc, 
existente în plante, nu suferă prelucrări care diminuează 
valoarea tor terapeutică în cazul în care nu se aplică 
tehnologii adecvate care sunt costisitoare şi ridică foarte 
mult preţul produselor cosmetice comerciale. 


Deoarece ne-am referit şi la seminţe, ele conţin în 
special acizi graşi saturați sau nesaturaţi, dintre care 
numeroşi acizi graşi esenţiali. Dintre cele mai utilizate 
uleiuri de bază nutritive, atât în aromaterapie cât şi în 
cosmetică, sunt: uleiul de măsline cu Jojoba, uleiul de 
migdale dulci, uleiuri obţinute din seminţe prin presare la 
rece, uleiul din alune, avocado şi, mai nou, uleiul obţinut 
din seminţe de Boraginaceae, de Luminiţă, de seminţe de 
Măceş etc. 

COSMETICA FEŢEI 

În cosmetica feţei prin mijloace naturale (nu 
„naturiste”, termen care apare în broşurile de vulgarizare 
a cosmeticii) se pune accentul pe menţinerea tenului 
normal şi pe „corectarea” deficienţelor în cazul tenurilor 
uscate, grase sau ridate. 

Tenul normal este caracterizat printr-o granulaţie 
fină, spaţii intercelulare (numite „pori” în termeni vulgari) 
abia vizibile chiar la lupă şi nu prezintă exfoliere. 

La palpare, pielea se simte catifelată şi elastică şi 
prezintă un grad redus de iritabilitate, fiind foarte puţin 
supusă infecțiilor, acneei, cuperozei etc. 

În cazul tenurilor normale, pH-ul pielii este uşor acid, 
normal, dar poate fi schimbat prin folosirea multelor tipuri 
de săpunuri sau şampoane care conţin detergenti, sodă. 


La fel de dăunătoare pentru tenul normal sunt 
numeroasele machiante şi demachiante comerciale. Să nu 


uităm că tenul normal este în acelaşi timp oglinda stării 
bune de sănătate a organismului. 


De mare importanţă pentru menţinerea unui ten 
normal este şi gradul de hidratare generală, care se 
asigură printr-un consum zilnic de lichide de 1.5 - 2 litri de 
apă de izvor sau apă de bună calitate, fără clor şi metale 
grele, prin sucuri proaspete de fructe şi legume, supe de 
zarzavaturi etc, nici într-un caz prin băuturi comerciale 
care au căpătat atâta popularitate la noi. 


Majoritatea acestor băuturi conțin coloranți, 
edulcoranţi, conservanţi şi arome artificiale dăunătoare 
organismului. 

Tenul gras este unsuros, pielea este de culoare 
gălbuie şi nu este netedă, întinsă, iar la palpare ea 
prezintă granulaţii neregulate. 


Descuamarea pielii nu se observă, datorită sebumului 
în exces. Sebumul în exces la tenul gras împiedică 
respiraţia normală a pielii şi favorizează depunerea 
sărurilor prin transpiraţie, având ca rezultat formarea 
comedoanelor (ridicături mici albicioase ale dermului, 
centrate cu un punct negru), care nu trebuie 

„Stoarse”, deoarece „stoarcerea” poate duce la 
infecţii, la apariţia „coşurilor” care, după vindecare, pot 
lăsa cicatrice. 


Tot la cei care au ten gras este frecventă seboreea 
pielii păroase a capului, ca şi formarea mătreţii (exfolierea 
celulelor moarte ale pielii). 


Tenul slab şi ridat este caracterizat printr-o piele 
mată, având spaţiile intercelulare reduse, cute fine, cu 
exfoliere superficială. 


La palpare, pielea este iritabilă, lipsită de 
elasticitatea normală. 


Cauzele  uscării pielii sunt multiple, interne şi 
externe. 

În cazul deshidratărilor generale, prin ingerarea 
insuficientă de lichide, în stări febrile, diaree, tulburări 
endocrine etc, tenul se ridează, iar pielea devine flască. 

În toate cazurile legate de afecțiunile pielii şi în 
special ale tenului, recomandarea noastră este de a apela 
la un consult dermatologic efectuat de medici specialişti, 
înainte de-a apela la numeroasele „saloane de cosmetică şi 
înfrumusețare” care nu au un medic de specialitate. 

Nu uitaţi să folosiţi şi tratamentul intern, pe lângă 
cele câteva recomandări sumare pe care le vom face în 
cele ce urmează. 

TENURILE GRASE 

Căpşunile 

Mască cosmetică din căpşuni zdrobite cu albuş de ou. 


Lămâile 

Utile pentru combaterea „porilor” dilataţi. 

Mască cosmetică din suc, la care se adaugă un albuş 
bătut. 


Prunele 
Mască astringentă cu 5 - 6 prune zdrobite, care se 
lasă 20 minute pe faţă. 


Caisele 

Pulpă zdrobită de la 4 - 5 caise şi o lingură mălai 
cernut fin se lasă la înmuiat o oră. Se aplică pe faţă 30 
minute. 


Castravetele 
Loţionări cu suc şi apă caldă în părţi egale. 
Loţionări cu suc în alcool diluat de 40° în părţi egale. 


Pătrunjelul 
Loţionări cu decoct concentrat din 2 linguri de frunze 
la cană. 


Tomatele 

Foarte active în combaterea punctelor negre. 

Mască de ten cu fructe zdrobite, ţinute 20 - 25 
minute pe faţă. 

TENURILE USCATE 

Căpşunile 

Mască cosmetică din căpşuni zdrobite amestecate cu 
smântână. 


Gutuile 

Inclusiv în curățirea tenurilor pătate. 

Loţionări sau comprese cu macerat la rece dintr-o 
linguriţă de sâmburi la cană. 


Piersicile, Bananele. Pepenele galben 

Mască preparată din 2 piersici sau dintr-o banană 
sau o felie de pepene galben, 2 linguri de lapte şi o lingură 
tărâţe de grâu. 

După înmuiere şi amestecare, se aplică pe faţă 30 
minute. 


Castraveţii 
Loţionări cu suc de castraveți în amestec de ulei de 


migdale. 


Salata 


Loţionări ale tenului cu decoct îndelungat (2 ore) 
dintr-o salată la 0, 5 litri apă. 

TENURILE RIDATE 

Căpşunile 

Loţionări cu suc de căpşuni cu aceeaşi cantitate de 
lapte. 


Migdalele 

Loţionări cu „lapte” de migdale, preparat din 100 g 
migdale lăsate în apă câteva ore pentru a li se umfla pieliţa 
şi pentru a putea fi curățate; se zdrobesc cu puţină apă 
rece, diluându-se apoi până la 2 litri. 


Portocalele 
Aplicaţii pe ten cu felii de portocale, 15 - 20 minute. 


Asmăţuiul 
Cataplasme cu planta proaspătă, zdrobită. 


Castraveţii 

Aplicaţii cu felii de castravete. 

Loţionări cu lapte în care se macerează felii de 
castravete. 

CUPEROZA 

Afecţiune a pielii care se caracterizează printr-o 
coloraţie roşie-violacee a pomeţilor obrazului şi a nasului. 


Salata 

Loţionări ale tenului cu decoct îndelungat (2 ore) 
dintr-o salată la 0, 5 litri apă. 

PISTRUII 

Castraveţii 

Aplicaţii cu felii de castravete, în mod repetat, 1 - 2 
săptămâni. 


Ceapa 
Aplicaţii repetate cu suc de 3.4 ori pe - zi, timp de 5 - 
6 zile. 


Pătrunjelul 

Aplicaţii cu suc proaspăt de frunze, de 2 - 3 ori pe zi, 
timp de 15 - 20 zile. 

COSMETICA ŞI IGIENA OCULARĂ 

Înainte de-a recurge la orice tratament natural sau 
de altă natură, prima noastră recomandare este de-a face 
un consult medical de specialitate, la un serviciu sau secţie 
ORL. 


S-au semnalat multe cazuri de suprainfecţii oculare 
prin aplicarea unor remedii empirice. 

De asemenea, în cele mai multe cazuri, prin astfel de 
aplicaţii nu se respectă condiţiile de sterilitate pe care le 
impun preparatele oftalmice. 

Nu uitaţi că printre cele mai mari daruri cu care ne-a 
înzestrat Natura este „lumina ochilor”. Lămâile 

În blefarite. Aplicaţii cu suc diluat cu o proporţie 
egală de apă fiartă şi răcită (sau cu infuzie de Sulfină, 
Mugşeţel). 


Asmăţuiul în inflamații ale pleoapelor, blefarite. 
Aplicaţii cu suc de plantă proaspătă. 


Cartofii aplicaţiile locale dau rezultate în retragerea 
edemelor palpebrale (edeme ale pleoapelor). Cataplasme 
cu tuberculi cruzi, raşi. 


Pătrunjelul în inflamații oculare. Aplicaţii cu suc 
proaspăt. 


Salata verde în blefarite, conjunctivite, fiind utile 
seminţele. Aplicaţii cu infuzie din o linguriţă seminţe la 
cană. 


Ţelina 
Picurarea pe pleoape a câtorva picături de suc sau 
tamponarea uşoară cu un tampon curat, umectat. 


COSMETICA MÂINILOR 

Lămâile 

Frecarea mâinilor cu felii de lămâie, ceea ce 
întăreşte totodată unghiile casante. 


Tomatele catifelează mâinile şi, mai ales, atenuează 
sau îndepărtează iritaţiile produse de detergenti. 

Lapte nutritiv din 50 ml suc de tomate, o linguriţă de 
glicerină şi un vârf de cuţit de sare; se lasă cât mai mult să 
pătrundă în dermă şi se masează uşor pielea. 

COSMETICA PĂRULUI ŞI TONICELE CAPILARE 


Lămâile 
Adăugate în ultima apă de spălat pe păr, dau supleţe 
şi strălucire acestuia. 


Strugurii 

„Camuflează” încărunţirea părului. 

Se fierb 4 g sulfat de fier în 250 ml vin roşu; se 
piaptănă părul cu pieptănul umectat în această soluţie 
timp de 15 - 20 minute pe zi, 15 - 20 de zile, apoi se 
continuă de 2 ori pe săptămână. 


Ardeiul iute prin acţiunea puternic revulsivă, 
circulaţia sangvină în zonă este stimulată, ducând la o 


troficitate mai bună la nivelul firului de păr, fiind prin 
aceasta un bun tonic capilar. 

Fricţiuni stimulatoare energice la rădăcina părului cu 
tinctură din 20 g macerat 7 - 8 zile în 100 ml alcool. 
Trebuie feriţi ochii! 


Năsturelul energic tonic capilar. Fricţiuni cu suc 
proaspăt. 


Pătrunjelul frunzele sunt tonice capilare. 
Fricţiuni energice la rădăcina părului cu decoct 
concentrat din 2 linguri de frunze la cană. 


Prazul dă reflexe frumoase pentru parul brun. 
Clătirea părului brun cu decoct concentrat din 200 g la 
litru. 


Urzicile bine cunoscute ca tonic capilar, fie singure, 
fie în amestec cu frunze de Mesteacăn, rădăcini de 
Brusture şi larbă mare. 

Spălarea părului, o dată pe săptămână, cu un decoct 
din 250 g frunze şi rădăcini la 1 litru apă, lăsându-l să 
fiarbă la foc mic, în vas bine închis, timp de 1/2 oră. 

Se pot adăuga 1 - 2 linguri de oţet. 

Fricţionări energice la rădăcina părului cu un decoct 
cu frunze de Urzică, frunze de Mesteacăn, rădăcini de 
Brusture şi larbă mare în părţi egale, 3 linguri la 0, 5 litri 
apă. 

NU UITAŢI: ÎNTREBUINŢAŢI CÂT MAI PUŢINE 
ŞAMPOANE, MAJORITATEA CONȚINÂND DETERGENŢI. 

ÎNLOCUIŢI-LE CU SĂPUN DE CASĂ SAU, MAI BINE, 
CU GĂLBENUŞ DE OU. 


TONIFIEREA GENERALĂ A ȚESUTURILOR 


Merele 
Masarea uşoară cu suc a obrajilor, sânilor, 
abdomenului. 


BĂTĂTURILE 

Prazul 

Aplicaţii cu macerat timp de o zi din frunze în oţet; se 
ţin 6 - 8 ore pe zi, repetându-se câteva zile la rând. 


Usturoiul 
Cataplasme cu Usturoi ras, aplicate seara şi păstrate 
până dimineaţa, timp de cca. 15 zile la rând. 


ALGELE, un produs natural cu rol important în 
cosmetica modernă, un dar al naturii 


Algele cuprind un ansamblu de vegetale foarte 
variate, atât prin caracterele lor morfologice şi citologice, 
cât şi biochimice şi numără astfel aproape 25.000 de specii 
diferite. 


În mod generic, sunt considerate ca primele 
organisme vii care au apărut pe suprafaţa globului 
terestru. Plasticitatea lor ecologică le permite să trăiască 
în condiţiile cele mai variate. 


În majoritate acvatice, în ape dulci, salmastre sau 
marine, algele constituie aproape singure populaţia 
vegetală a oceanelor unde ele trăiesc, fie fixate pe fund, fie 
în suspensie (fitoplanctonul) sau plutind la suprafaţă 
(Sargasele din Marea Sargaselor). 


În oceane, ele formează primul inel din lanţul 
alimentar, singurul care realizează sinteza substanţelor 


organice plecând de la elementele minerale. 


Dacă în Occident algele îşi găsesc o largă aplicare în 
industria de cosmetice, în Extremul Orient ele sunt 
consumate din abundență. 

În Japonia, anumite alge alimentare fac obiectul unor 
adevărate culturi, folosite fiind ca medicamente-aliment în 
minuscule perle homeopatice. 


NU EXISTĂ ALGE TOXICE, iar extrem de rarele 
cazuri semnalate au fost determinate de substanţele toxice 
deversate în mări sau oceane, cu implicaţiile toxice 
cunoscute. 

TERAPIA CU ALGE 

Algele au fost folosite de către om din timpuri 
străvechi şi aceasta înainte de a putea explica ştiinţific 
multiplele lor acţiuni benefice. 

Corpul omenesc este făcut din miliarde de celule, 
adevărate unităţi funcţionale, care sunt sursa de viaţă şi de 
reproducere a fiecărei fiinţe umane; deci fiecare fiinţă vie 
funcţionează ca o imensă uzină, de o complexitate fără 
egal, a cărei energie provine din elemente indispensabile, 
precum materii organice, săruri minerale, oligoelemente 
etc, a căror rezultantă este sănătatea perfectă, atât fizică, 
cât şi psihică; majoritatea acestor elemente ne este dată 
de alimentaţie, dar respiraţia şi pielea constituie două căi 
importante în interacţia cu mediul exterior. 


Viaţa actuală este sursa a numeroase dezechilibre şi 
talassoterapia (thalasso = mare, terapie = a vindeca) şi 
algoterapia, în special, pot da rezultate în numeroase 
afecţiuni. 


Terapia cu alge este eficientă prin bogăţia în conţinut 
mineral, organic şi enzimatic a acestora, dar şi prin lipsa 


totală de toxicitate a algelor folosite. 


EXTRACTUL USCAT DE ALGE „ALGAVII DR. 
IONESCU CALINEŞII”, PATENI 107194/BL.- 
ROMANIA 1992 


Urmărind evoluţia ciclică bio şi tanatocenoza, 
prezentă în toate lacurile sărate din Câmpia Română sau 
litoralul Mării Negre, dr. ŞTEFAN IONESCU CĂLINEŞTI a 
putut compara şi izola (după propria afirmaţie) 

„Tot ce a dăruit natura teritoriului românesc”. 


Extractul uscat de alge poartă denumirea comercială 
şi are marca de fabrică „algavit cu facsimil de semnătură”. 


Produsul conține aminoacizi  esenţiali, săruri 
minerale din care foarte important pentru cosmetologie 
este iodul, în concentraţii de peste 15 gz, şi oligoelemente, 
din care cuprul, zincul şi molibdenul au valențe deosebite 
în cosmetologie. 

De asemenea, prezența vitaminelor B2 (importantă 
acțiune celulară esenţială în metabolismele de hrănire) şi 
B 12 (acțiune asupra sistemului nervos hepatic, asupra 
dermatozelor, asteniei, anemiei). 


În concentrații determinate, algavit are acțiune 
antioxidantă, iar prezenţa AMP-ului ciclic îi conferă titlul 
de factor R + R (regenerare şi revitalizare), dar şi 
important antiinflamator, antialergic. 


Iodul şi microelementele din Extractul uscat de alge 
„algavit” au un efect deosebit asupra catifelării epidermei, 
a scăderii numărului de celule grase, fiind folosit cu 
deosebite rezultate în preparate cosmetice destinate 
slăbirii şi modelării corpului şi feţei (spumanţi de baie, 


emulsii sau uleiuri de masaj, paste pentru aplicaţii ocluzive 
Locale etc). 


CAP.7 ŞAPTE ELEMENTE CARE SCURTEAZĂ 
VIAŢA 


1. INVIDIA 

Este o adevărată boală a vremurilor noastre, 
căpătând proporţiile unui fenomen social, mai ales pe 
meleagurile noastre. 

De la omul simplu, neinstruit, needucat şi până la 
intelectualul sau „savantul” membru corespondent, plin 
sau onorific al Academiilor de ştiinţe, niciunul nu îngăduie 
să fie întrecut de colegul, colaboratorul sau compatriotul 
său. 


Un filosof antic spunea: „Invidia roade pe invidios 
precum rugina roade fierul” - maximă care, credem noi, 
spune totul despre efectul nociv al acestui sentiment, 
generator de frustrări cronice, care pot încheia prematur 
şi trist o viaţă. 

Numai bucurându-te de binele aproapelui îţi poi 
atrage şi binele tău. 


2. LUPTA NELOIALĂ PENTRU EXISTENŢĂ 

Forma luptei pentru existenţă este una dintre legile 
fundamentale ale vieţii, valabilă pentru orice organism (de 
la virus, bacterie sau animal, până la „Homo sapiens”). 


Dacă Darwin a descris legea selecţiei naturale 
(conform căreia supraviețuiesc speciile animale sau 
vegetale cel mai bine adaptate), el nu a întrevăzut însă 
legea „selecţiei artificiale”, poate şi pentru că pe vremea 
lui lupta neloială pentru existenţă nu era atât de acerbă ca 
în zilele noastre. 


Cu alte cuvinte, dacă un individ cu înzestrare 
intelectuală şi morală modestă este mai abil şi mai rapid 
decât un altul, dotat superior sub raport intelectual şi etic, 
primul îl va răpune pe cel cu adevărat bun. 


Ca urmare, rezultatul selecţiei artificiale constă în 
faptul că urmaşii celui rău vor prolifera, lăsând ca 
moştenire descendenţi şi mai răi, astfel încât cei buni şi 
înzestrați vor dispărea treptat. 


Nu trebuie, totuşi, să fim pesimişti. 

Este doar punctul decliv (inferior) al sinusoidei 
evoluţiei noastre; să sperăm că doar pe termen relativ 
scurt ne aflăm în prezent la baza sinusoidei, urmând ca 
mai devreme sau mai târziu să ne ridicăm spre punctul 
maxim al acesteia. 


În orice caz, existenţa noastră este compusă din 
aceste coborâşuri şi suişuri, amplasate pe o spirală 
ascendentă, ce va tinde întotdeauna spre bine şi spre 
frumos, prin dorinţa ancestrală, genetic divină, sădită în 
noi atunci când am fost creaţi după chipul şi asemănarea 
Domnului. 

3. FUGA DUPĂ BANI ŞI ACUMULĂRI 
MATERIALE CU ORICE PREȚ ŞI CU ORICE 
MIJLOACE 

Este un punct integrant al selecţiei artificiale. 


Cu ce preţ se plăteşte însă această fugă după bani? 

În primul rând, prin ritmul de viaţă alert, care 
antrenează alimentaţia improvizată, la ore întâmplătoare, 
excesul de stimulente şi excitante ale sistemului nervos, 
uzul şi abuzul de medicamente chimice. 


În loc de orice comentariu, vă propunem spre 
meditaţie următorul verset din Noul Testament: „Vindeţi 
averile voastre şi daţi-le în milostenii; faceţi-vă pungi care 
nu se învechesc, comoară nesleită în ceruri, unde furul nu 
se apropie, nici molia nu le strică”. (Luca, 12: 33). 

A. SCHIMBAREA BRUSCĂ A MODULUI DE 
VIAŢĂ 

Implică un timp insuficient pentru adaptare. 

Confortul asigurat de viaţa modernă, folosirea 
abuzivă a mijloacelor mecanice de deplasare, lipsa de 
mişcare şi efort fizic, sedentarismul şi renunţarea la multe 
ore de odihnă şi de somn absolut necesare refacerii 
organismului şi în special a etajelor superioare ale 
sistemului nervos central provoacă dereglări cu 
repercusiuni majore pentru organism. 


5. SUPRAPOLUAREA 

Într-o lume din ce în ce mai poluată, suprapoluarea 
individuală cu tutun, alcool, cafea, ceai chinezesc, băuturi 
şi sucuri artificiale sau cu droguri, alimente produse prin 
mijloace chimice (îngrăşăminte artificiale în exces, 
hormoni de creştere, insecticide, erbicide, fungicide etc, 
dintre care unele foarte nocive), medicamente sintetice, 
hrană chimizată şi manipulată genetic reprezintă cauza a 
numeroase maladii care au ca efect reducerea mediei de 
vârstă. 
ÎNDEPĂRTAREA DIN CE ÎN CE MAI ACCENTUATĂ 

DE NATURĂ 

Uitând că noi înşine facem parte din ea, a făcut ca 
prin această adevărată declarație de război să ne facem 
rău în primul rând nouă. 


Nesocotirea conceptelor de bază ale celor zece 
porunci sau a altor principii de bază care definesc statutul 
de OM, indiferent cărei religii aparţine fiecare dintre noi, 


nu este altceva decât îndepărtarea creaţiei de Creator. 

Desigur, nu ne putem întoarce la natură în sensul 
simplist al noţiunii. 

Nici nu dorim să ne întoarcem la „epoca de piatră” a 
dezvoltării tehnologice, însă, deşi trăim în ziua de azi sub 
aspectul civilizaţiei, în era atomică şi a cuceririi 
cosmosului, foarte mulţi dintre noi ne aflăm, din păcate, 
într-o epocă de piatră a evoluţiei spirituale. 


Oare mileniul în care am intrat va fi mai raţional sau 
mai spiritual, sau măcar mai religios, dacă nu mai 
credincios în Forţa Supremă căreia îi datorăm existenţa? 

SUB ASPECT MORAL, ETIC ȘI RELIGIOS, FACEM 
MARI GREŞELI 


care se răsfrâng asupra noastră şi ne scurtează viaţa. 


Ne urâm aproapele, uitând că şi el este creat după 
chipul şi asemănarea Domnului, relaţiile inter-umane se 
pervertesc pe zi ce trece. 


Cât de superior şi de evoluat spiritual este omul 
zilelor noastre, care a născocit diabolicele lagăre de 
exterminare, clinicile, psihiatrice de distrugere a sufletelor, 
de ucidere de dragul de a ucide pe baza doctrinelor sau 
convingerilor politice, faţă de canibalul pe care l-am 
condamnat în trecut? 


Sacrificiul uman şi animal separe că a fost abolit, 
formele primitive ale ofrandelor aduse zeilor prin uciderea 
şi arderea fiinţelor pe rug fiind de mult lăsate în urmă 
(deşi se pare că se mai practică în unele comunităţi şi în 
zilele noastre!). 


Dar care este diferenţa dintre acele sacrificii şi cele 
din epoca modernă a industriei alimentare, bazate în mare 


parte pe consumarea proteinelor alimentare provenite din 
animalele sacrificate? 


Pe ce se bazează dreptul moral asupra vieţii 
animalelor pe care le consumăm ca hrană? 

Pe faptul că asigurăm animalelor domestice condiţii 
mai bune de trai, de dezvoltare şi perpetuare, dar numai 
cu condiţia ca acestea să ne aparţină? 

Din punct de vedere moral, suntem cu siguranţă 
răspunzători de comportamentul nostru faţă de aceste 
fiinţe vii, subordonate voinţei şi puterii noastre. 


Revenind la obiectul acestei lucrări - pledoaria 
pentru longevitate - menirea ştiinţelor biologice şi 
biochimice, în special a biotehnologiilor actuale şi viitoare, 
constă în necesitatea de a găsi substituenţi şi echivalenți 
alimentari pentru a înlocui carnea. 


Până atunci, să nu uităm că resursele enorme în 
proteine vegetale şi animale ale Oceanului Planetar nu 
sunt decât foarte puţin valorificate. 


Carnea animalului ucis de noi ascunde, după cum am 
mai spus, moartea „în sine”, deoarece ne grăbeşte, prin 
nenumăratele boli cauzate de proteinele şi „grăsimile” 
animale, spre un sfârşit prematur. 


S-a constatat că animalele carnivore sunt mult mai 
agresive decât  erbivorele, după cum şi oamenii 
consumatori de carne sunt mai violenţi decât cei a căror 
alimentaţie este bazată pe fructe, legume, cereale şi 
seminţe, ouă şi produse lactate. 


Dar până la asigurarea prin diverse biotehnologii a 
protidelor superioare celor din carne, să recurgem la ceea 


ce există în prezent. 


După cum se ştie, Soia, miraculoasa plantă de 
cultură, precum şi alte leguminoase ne oferă cantităţi 
importante de proteine superioare celor existente în carne 
şi chiar în cantităţi mai mari din punct de vedere 
procentual. 

Acest dar al naturii a salvat de la subnutriţie proteică 
cele mai mari populaţii ale globului, China şi India. Să 
sperăm că şi în ţara noastră îşi va câştiga locul bine- 
meritat. 

Pe lângă proteine, în aceste produse „vii” se găsesc 
toţi aminoacizii esenţiali, grăsimile şi glucidele, vitaminele, 
sărurile minerale, oligoelementele şi enzimele necesare 
organismului omenesc. 


CAP.8 ŞAPTE ELEMENTE CARE PRELUNGESC 
VIAŢA 


Deşi longevitatea a crescut statistic în ultima 
jumătate de secol, în special în ţările avansate din punct de 
vedere tehnic şi economic, acest indice nu este valabil 
pentru majoritatea ţărilor sărace. 


Sunt multe ţări în care şansa de supravieţuire se 
situează între 40 - 45 ani. 

Cauzele principale sunt subalimentaţia, asistenţa şi 
educaţia sanitară precară, bolile cu răspândire în masă, 
scăderea natalității şi creşterea mortalităţii infantile. 


Ţara noastră se situează destul de aproape de ţările 
avansate, deşi natalitatea a scăzut simţitor în ultimul 
deceniu. 

Se constată o îmbătrânire a populaţiei, din punct de 
vedere statistic, putându-se vorbi de o şansă de 


supravieţuire medie cuprinsă între 72 - 74 ani. 

Ceea ce dorim să prezentăm în cele ce urmează se 
referă la calitatea vieţii, factor care depinde de fiecare 
dintre noi, de modul nostru de viaţă, de respectarea 
anumitor reguli până ia adânci bătrâneţi, sub aspect fizic, 
mental şi spiritual. 


1. ALIMENTAŢIA 

În mod obişnuit, mesele sunt împărţite în trei etape. 

La unele popoare, masa principală este cea de 
dimineaţă, la altele cea de seară, obicei pe care-l 
considerăm mai puţin indicat. 


Sunt unele afecţiuni la care se recomandă cinci mese 
pe zi în loc de trei, dar aceasta numai cu consultarea 
medicilor specialişti. 


Noi recomandăm un regim preponderent lacto- 
vegetarian, dar nu exclusiv. 

În copilărie şi în tinereţe sunt necesare şi proteine 
animale uşoare (peşte alb, piept de pui, carne de curcan 
fără pieliţă). 


Pe măsură ce înaintăm în vârstă, necesarul în 
proteine animale trebuie redus. 

NU SE RECOMANDĂ CARNEA ROSIE ŞI 
GRĂSIMILE ANIMALE. 


În cazul în care nu puteţi renunţa la carne, se 
recomandă să începeţi masa cu o salată de legume şi s-o 
încheiaţi cu fructe. 


Un studiu relativ recent a demonstrat că, în cazul în 
care masa începe cu carne (corp străin introdus în 


organism), numărul leucocitelor creşte la 20.000. 


În cazul în care se începe cu salate şi se termină cu 
fructe, numărul de leucocite se păstrează în cadrul 
valorilor normale de 9.000. 


Este recomandabil să vă sculaţi de la masă cu cinci 
minute înainte de-a fi sătul, nu cu cinci minute după ce v- 
aţi săturat. 


Nu vă grăbiţi la masă: mestecaţi bine alimentele, de 
zece ori înainte de-a le înghiţi şi nu beţi apă înainte de 
masă sau între felurile de mâncare. 


Alegeţi o zi de post pe săptămână pentru 
dezintoxicarea organismului. 
MENTALUL 
În mod obişnuit nu folosim decât 25 - 30% din 
capacitatea creierului nostru. Prin educaţie şi meditaţie, 
putem folosi mai mult din această capacitate. 
2. TIMPUL DE ODIHNA 
Ideal ar fi să putem respecta cele trei opturi dintr-o 
zi: 8 ore de activitate, 8 ore de odihnă activă (sport, 
plimbări, lectură, muzică etc.) şi 8 ore de somn. 
Nu întotdeauna putem respecta acest ciclu ideal. 
Important este însă să respectăm cele 8 ore de somn, 
în special pe măsură ce înaintăm în vârstă. Nu vă culcaţi 
mai devreme de 3 ore după ultima masă. 
Este bine ca înainte de culcare să faceţi o scurtă 
plimbare. 


EVITAREA SEDENTARISMULUI 
O viaţă normală este condiţionată de mişcare, care 
asigură o bună oxigenare a organismului. 


Chiar după pensionare, continuaţi activitatea care vă 
place sau alegeţi o activitate de care aţi fost privat în 
timpul muncii pentru câştigarea existentei. 


Inactivitatea este primul pas spre mormânt. 

Continuaţi să munciţi într-un ritm obişnuit şi 
continuu opt ore pe zi. Nu neglijaţi nici gimnastica zilnică 
în aer curat. 

Dormiţi cu fereastra întredeschisă atâta timp cât 
sezonul vă permite. 
3. CULTIVAREA OPTIMISMULUI 

Un factor important care depinde de noi este 
cultivarea optimismului şi a încrederii în cei din jurul 
nostru. 


Să respingem tot ceea ce este negativ în relaţiile 
interumane. 

Să ne închipuim că viaţa este o oglindă în faţa căreia 
suntem şi ne privim: dacă zâmbim, zâmbetul se întoarce 
asupra noastră; dacă ne crispăm şi ne schimonosim figura, 
grimasa se întoarce tot asupra noastră. 

Cu alte cuvinte, toate gândurile şi acţiunile noastre 
de fiecare clipă, de fiecare zi trebuie să fie pozitive, senine, 
optimiste. 

Vor beneficia de acestea toţi cei din jurul nostru şi, în 
primul rând, noi. 

PREVENIREA POLUĂRII 

Ne referim, evident, şi la poluarea mediului, la faptul 
că trăim într-o țesătură de iradiaţii şi decibeli, la care 
contribuie celularele, televizoarele, microundele 
neprotejate, traficul zgomotos din marile aşezări urbane 
etc. 

Acesta este tributul pe care îl plătim confortului şi 
civilizaţiei moderne. 

Dar ne referim şi mai mult la poluarea pe care noi 


înşine ne-o provocăm: prin alimentaţia deficitară, prin 
consumul de alcool, droguri, tutun, medicamente sintetice, 
băuturi comerciale, conserve etc. etc. 


Pentru sănătatea noastră şi pentru prelungirea vieţii, 
e necesar să evităm cât mai mult poluarea de orice fel. 

7. SUPREMA PORUNCĂ 

Printre cele trei mari virtuţi teologicale - CREDINŢA, 
SPERANŢA ŞI IUBIREA - pe primul loc am situa iubirea, 
ca factor determinant. 


Iubirea faţă de Creator şi fată de aproapele nostru. 

Sub aspect spiritual: armonia din cadrul familiei, 
armonia relaţiilor sociale, armonia relaţiilor interumane 
care se cuvine să fie normale şi corecte. 


Dacă am încerca să definim, sub aspect ştiinţific, 
tehnic şi spiritual, epoca în care trăim, am ajunge la o 
concluzie pesimistă: este epoca marilor cuceriri ştiinţifice, 
tehnice şi utilitare, dar, în acelaşi timp, trăim într-o epocă 
a „pietrei necioplite” a evoluţiei spirituale. 


Atâta timp cât predomină forţa, selecţia artificială, 
ura, răzbunarea, atentatele la viaţa celor fără de apărare, 
conflictele între popoare în numele religiei sau al 
convingerilor politice, evoluţia noastră spirituală va 
stagna. 

Totuşi, sperăm să depăşim această situaţie de o 
gravitate fără precedent în istoria umanităţii. Speranţa se 
află în iubire şi în bună înţelegere între oameni. 


_ CAP.9 TINEREŢE FĂRĂ BĂTRÂNEȚE ŞI VIAŢĂ 
FĂRĂ DE MOARTE 


La prima vedere, pare, într-adevăr, o utopie această 


stare excepţională a tinereţii veşnice şi a eternității. 


În realitate, această dorinţă-nostalgie pe care a avut- 
o dintotdeauna orice muritor se poate împlini. Cu o 
singură, dar esenţială condiţie: să credem că spiritul 
nostru, din momentul în care a început să existe, va exista 
pentru totdeauna. 


Dacă suntem convinşi sau chiar dacă doar credem în 
acest lucru, viaţa noastră va fi veşnică: viaţă fără de 
moarte. 

Dacă acceptăm legile conservării şi perenităţii 
materiei şi energiei, de ce să nu credem şi în veşnicia 
sufletului nostru? 


„Nimic nu se pierde, nimic nu se creează, totul se 
transformă”. 


De fapt, pe această preschimbare continuă se axează 
majoritatea religiilor lumii şi a sistemelor filosofice 
fundamentale. 

Trebuie să învăţăm să folosim din ce în ce mai mult 
capacităţile nebănuite ale subconştientului. 


Joseph Murphy este unul din promotorii acestui 
sistem de gândire, arătându-ne nu numai puterea 
extraordinară a subconştientului, ci şi cum să valorificăm 
această resursă nebănuită, care stă la îndemâna oricui. 

În subconştient se depozitează reminiscenţele tuturor 
faptelor noastre, fiind posibilă - în anumite cazuri şi 
condiţii încă foarte puţin cunoscute nouă - recuperarea 
vestigiilor alcătuite din întâmplări trecute sau proiecția 
evenimentelor viitoare. 


Cum ne-am putea explica altfel senzaţia de „déjà vu” 


a unor locuri sau oameni pe care ştim cu siguranţă că le 
vedem şi îi vedem pentru prima oară? 


După asemenea consideraţii de ordin general, 
teoretic şi filosofic, trebuie totuşi să ne întrebăm ce să 
facem pentru a ne prelungi această viaţă şi a ne 
îmbunătăţi calitatea vieţii în primul rând, trebuie să 
prevenim înainte de a trebui să vindecăm. 


Aceasta este, de fapt, medicina viitorului. 

Se vorbeşte, astfel, din ce în ce mai mult, despre 
îmbătrânirea precoce, aterosclerozei atribuindu-i-se un rol 
precumpănitor, chiar definitoriu pentru vârsta individului, 
apreciată conform stării arterelor sale. 


Actualmente este unanim recunoscut în lumea 
medicală că fenomenul de îmbătrânire începe de la vârsta 
de 40 ani. 

După această vârstă, capacitatea funcţională la 
nivelul diferitelor aparate, sisteme, „ţesuturi, celule sau 
chiar molecule scade în fiecare an continuu, în funcţie de 
individ, cu aproximativ 1%. 


Fenomenul de îmbătrânire este lent, dar permanent. 

După vârsta de 60 - 70 de ani, apar profunde 
modificări  morfo-funcţionale la nivel tisular, celular, 
molecular. 

Acest fapt nu trebuie însă generalizat, deoarece 
există din ce în ce mai multe excepţii individuale. 


Vârsta a Il-a, cum denumesc unii bătrâneţea, a 
crescut de la 60 - 70 de ani la 80 de ani sau chiar mai 
mult. Este suficient să menţionăm populaţiile caucaziene, 
tibetane sau pe cele din Ecuador sau Caşmir, care au cel 
mai mare număr de centenari. 


Explicaţia constă în modul de viaţă, incluzând aici şi 
alimentaţia. 


În ţara noastră, longevitatea a crescut în ultima 
jumătate de secol cu 15 - 20 de ani. 

Numărul mare de centenari se găseşte în Delta 
Dunării, în judeţul Vrancea şi în unele zone din nordul 
ţării. 


O influenţă importantă o au alimentaţia, mediul 
geografic, puritatea aerului, prelungirea activităţii fizice şi 
intelectuale, dar şi factorii de ordin genetic. 


După pensionare, este recomandabil - aşa cum am 
mai spus - ca omul să-şi continue activitatea cu care a fost 
obişnuit. 

Este şi acesta un element care contribuie la 
prelungirea vieţii. 

În plus, omul în vârstă dispune de un fond de timp 
mai mare decât înainte de pensionare. Depinde însă de 
individ cum foloseşte acest timp. 


Mai întâi de toate, trebuie evitat sedentarismul. 

Apoi, mişcarea şi gimnastica zilnică (eventual chiar şi 
numai mersul pe jos), după plăcerea şi capacitatea 
fiecăruia, ceea ce prelungeşte mult felul de a fi al tinereţii. 


Sub aspect spiritual, relaţiile familiale contează 
foarte mult. 

În plus, odată ajuns la „vârsta înţelepciunii”, omul 
trebuie să-şi perfecţioneze calităţile morale, intelectuale şi 
spirituale. 


Spectrul morţii fizice trebuie eliminat, gândindu-ne 


că sfârşitul acestei existenţe nu este decât începutul vieţii 
veşnice. 


Se cuvine să ne impunem o auto-disciplină fizică, 
morală şi spirituală. 

Să cultivăm optimismul şi sentimentele nobile care 
definesc statutul de om. Să nu fim supăraţi pe nimeni, 
niciodată. 

Să ştim să iertăm şi să emitem numai sentimente 
pozitive care, în ultimă instanţă, tot asupra noastră se vor 
întoarce, la fel ca şi sentimentele negative. 


Apoi, să încercăm să cunoaştem mai bine legile 
Naturii: cu cât vom fi mai aproape de ea, vom trăi mai bine 
şi mai mult pe acest pământ. 


În zonele temperate, în care trăim şi noi, trebuie să 
ne potrivim „ceasul biologic” în funcţie de cele patru 
anotimpuri, aşa cum, de altfel, face orice formă a vieţii 
integrate în natură. 


După cum arată Bob Flaws, doctor în medicină 
tradiţională chineză şi acupunctor, referindu-se la unul 
dintre cei mai mari iniţiaţi în acest domeniu (George 
Oshawa), primăvara şi vara sunt anotimpurile de 
dezvoltare maximă, în timp ce toamna şi iarna sunt 
anotimpurile cele mai favorabile odihnei, reflecţiei şi 
înmagazinării forţelor de recuperare pentru cele două 
anotimpuri. 


Acelaşi autor recomandă ca primăvara să ne trezim 
devreme şi să facem o plimbare uşoară, relaxantă. În 
timpul verii, trebuie să ne trezim la fel de devreme şi să 
începem ziua cu o baie de soare. 

Toamna, oamenii trebuie să se culce devreme, iar 


activitatea fizică trebuie să fie axată pe strângerea 
recoltelor şi aprovizionarea pentru iarnă. 

Iarna este bine ca oamenii să se culce devreme şi să 
se trezească mai târziu ca de obicei, în acest anotimp 
trebuind să se instaleze un fel de stare de hibernare, de 
introspecţie şi de odihnă. 


În zonele cu două anotimpuri - musonică şi „post- 
musonică” - ceasul biologic trebuie adaptat la aceste 
condiţii, la fel ca şi alimentaţia. 


Acelaşi Bob Flaws arată că arta de a trăi împreună cu 
anotimpurile are meritele ei, cel puţin în ceea ce priveşte 
respectarea unui program ordonat de viaţă şi alimentaţie. 


Dar trebuie să menţionăm şi faptul că unii longevivi 
ascultă de propriul lor „ceas biologic”. 

De pildă, foarte mulţi oameni cu vârste venerabile 
obişnuiesc să mănânce ponderat ori de câte ori le este 
foame. 

De multe ori, se trezesc noaptea pentru a mânca. 
Apoi se culcă şi dorm liniştiţi. 

Secretul stă însă în cumpătare. 


Tot în legătură cu relaţia om-natură, este necesar, 
chiar obligatoriu, să se respecte orele de muncă, odihnă 
activă şi somn, mai ales într-o viaţă agitată pentru 
câştigarea existenţei (sau, pentru unii, a averii). 


Este vorba despre cele „trei opturi” pe care, dacă le 
respectăm, ne prelungesc viaţa şi ne scutesc de multe boli. 


La fel ca şi Domnul, care a creat cerurile şi pământul 
şi s-a odihnit în ziua a şaptea, să nu uităm nici noi acest 
lucru. 


Este indicat ca o zi pe săptămână să schimbăm 
mediul ambiant, în special dacă locuim în aglomerări 
urbane. 

Petrecerea unei zile pe săptămână în mijlocul naturii 
ne „încarcă bateriile” pentru viitoarea perioadă de timp. 


Dacă avem posibilitatea să ne alegem locul unde ne 
vom construi propria casă, aproape toţi cunoaştem soluţia 
cea mai bună. 

Dar cum acest lucru nu este posibil decât pentru 
puţini, măcar să ştim cum să ne aranjăm interiorul în care 
ne petrecem cam o jumătate de viaţă. 


Casa noastră trebuie să fie curată, cât mai aerisită şi 
cât mai puţin încărcată cu lucruri inutile. Chiar şi patul în 
care dormim trebuie să fie orientat (după mulţi 
cercetători) cu capul spre nord şi picioarele spre sud, pe 
axa de rotaţie a pământului. 


Foarte importantă este şi reducerea la maximum 
posibil a surselor de radiaţii electromagnetice (televizor, 
aparataj electric şi electronic, celulare, computere, 
microunde neprotejate) care influenţează negativ starea de 
sănătate fizică şi psihică. 


Revenind însă la tema de fond a acestei cărţi - 
alimentaţia - trebuie să subliniem faptul că fenomenul 
îmbătrânirii poate fi încetinit prin alimentarea celulelor 
organismului cu acizi nucleici, respectiv cu ADN (acid 
dezoxiribonucleic) şi AM (acid ribonucleic). 


După cum se ştie, organismul nostru este o clădire 
construită din miliarde de cărămizi, celulele noastre, 
fiecare având o viaţă limitată. 


Studii ştiinţifice arată că aceste celule mor şi renasc 
la un interval cuprins între un an şi aproximativ doi ani. 

Înainte de moarte, celulele se reproduc, însă nu cu 
aceleaşi proprietăţi şi capacităţi ca în adolescenţă sau 
tinereţe. 


Pe măsură ce înaintăm în vârstă, capacităţile noilor 
celule se deteriorează treptat. Aceşti acizi nucleici pot 
„întineri” celulele noi apărute la senectute. 


Astfel, se consideră că pentru organismul uman 
necesarul de acizi nucleici este de aproximativ 1.5 g pe zi. 


Aceşti acizi există în germenii de Grâu, pâinea 
integrală, algele marine, fulgii de Ovăz, ciuperci sau 
leguminoase (în special din Soia, Fasole, Linte, Mazăre, 
Spanac, Andive), completate cu sucuri de fructe sau 
legume, cu miere, produse lactate şi ouă, fără a mai avea 
nevoie de carne. 


Este vorba, aşadar, de un regim lacto-vegetarian, 
numit şi „regim de viaţă lungă” sau alimentaţie 
macrobiotică, după cum arată şi practică în Occident 
medicul japonez Nyoiti Sakurazawa, cunoscut şi sub 
numele de George Oshawa (la care am mai făcut referire 
în acest capitol). 

Potrivit acestui specialist, în sistemele de medicină 
tradiţională, hrana ideală pentru persoanele în vârstă ar 
consta în: cereale nedecorticate, care trebuie să reprezinte 
60% din alimente, legume şi fructe la care se adaugă şi 
seminţe (30%), iar restul de 10% ouă, lapte şi carne. 


În ceea ce priveşte sursa de proteine de origine 
animală (carnea), este preferabil să fie înlocuită cu speciile 
de peşte cu carne albă (de apă dulce). 


Totodată, această alimentaţie constituie şi hrana 
profilactică pentru toţi cei care au depăşit vârsta de 40 de 
ani. 


În multe religii, inclusiv în cea creştină, se 
recomandă postul. 


Sub aspect spiritual, este un bun exerciţiu de 
abstinenţă, de voinţă, de autocontrol şi de învingere a 
instinctelor primare. 


Sub aspect medical, postul reprezintă principalul 
factor de dezintoxicare a organismului şi de repaus al 
aparatului digestiv. 

La modul general, se recomandă o zi pe săptămână 
abstinenţa totală de la mâncare, băuturi alcoolice, fumat şi 
activitate sexuală. 


Tot aici, trebuie să includem chiar şi renunţarea la 
logoree... în această zi, vom putea consuma numai apă, dar 
apă de bună calitate, absolut necesară pentru hidratarea 
organismului. 


În timpul anului, se vor alege două perioade mai 
lungi, de circa o lună, în care se vor consuma numai fructe, 
legume şi seminţe oleaginoase, completate cu pâine 
integrală, germeni de Grâu, fulgi de Ovăz, de Soia şi miere 
în loc de zahăr. 


Necesarul de sare poate fi asigurat în special din 
legume. 

Cu acest scop, vom prezenta la sfârşitul lucrării 
câteva sinoptice orientative, cu ajutorul cărora fiecare îşi 
va putea alcătui, în funcţie de sezon şi posibilităţi, meniul 


cel mai potrivit. 


Fiindcă am recomandat postul, bineînţeles, pe 
perioade limitate, este bine ca în această direcţie să fie 
consultat un bun medic dietetician (nutriţionist), în special 
de către cei care suferă de debilitate fizică, de boli ale 
aparatului cardio-vascular, renal, de boli infecțioase, 
cancer etc. 


La sfârşit de capitol şi de carte, ne exprimăm 
speranţa că am izbutit să transmitem un mesaj celor ce 
doresc să-şi prelungească viaţa şi să-şi amelioreze starea 
de sănătate fizică şi psihică, prin schimbarea modului de a 
trăi cu care au fost obişnuiţi o viaţă întreagă. 


E adevărat că nu va fi deloc uşor, dar merită să 
încercăm! 

Vom pleda întotdeauna pentru supremaţia spiritului 
asupra materiei. 

Oricât de mult vom reuşi să ne prelungim zilele bune, 
să asigurăm trupului nostru o viaţă îndelungată şi 
sănătoasă, va veni în cele din urmă momentul despărțirii. 

Trupul nostru va intra, în mod firesc, în cadrul 
circuitului biologic natural. 


Să privim acest fenomen normal, cu zâmbetul pe 
buze: cine a trăit demn, ştie să moară tot demn. Convinşi 
fiind că sufletul nostru, prin însăşi originea lui, este veşnic, 
nu vom muri niciodată. 

Abia atunci vom înţelege sensul tinereţii fără 
bătrâneţe şi al vieţii fără de moarte... 


TIMPUL OPTIM DE ADMINISTRARE A 
PREPARATELOR FITOTERAPEUTICE 
Dimineața pe nemâncate = infuziile sau decocturile 


în afecțiunile hepatobiliare sau în alte afecţiuni, indicate la 
fiecare formulă sau plantă descrisă în lucrare 

Înaintea meselor principale = substanţele tonic- 
amare sau cele folosite ca pansamente gastrice 


După mesele principale = carminativele şi altele cu 
indicaţii speciale de administrare Seara la culcare = 
sedativele, laxativele, antialergicele. 


ANEXA 


